Datasets:

NorHsangPha

/

shan-news-ssppssa_org

like 0

2023-07-05T02:40:01

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-14/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ဢိူင်ႇမိူင်းပႃး ၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉ ၼိုင်ၼႂ်းၼႃႈတီႈ ဢိူင်ႇမိူင်းပႃး ၸေႈဝဵင်းသႅၼ်ဝီ ၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 04/07/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈသိတ်းယိူဝ်ႈ/ၶႃႈယိူဝ်ႈ ပၼ်သူၼ်ၶဝ်ႈၵၢပ်ႇ လုင္း ဢွၼ်ႇ+ပႃႈၽူင်း ဝၢၼ်ႈၼႃးၵႅင်း ဢိူင်ႇမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-07-05T02:34:22

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-13/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၵျွၵ်ႉမႄး ၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 27/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းတပ်ႉၵွင်(205) ႁႅင်းၵူၼ်း (5) ၵေႃႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈလွင်းသူၼ်ၶဝ်ႈ ၵၢပ်ႇပၼ် လုင်းၵူး+ ပႃႈၺုၼ်ႉ ဝၢၼ်ႈတိုင်းလူင် ဢိူင်ႇသူၼ်ဢွႆႈ ၊ မိူဝ်ႈဝၼ်းထီႉ 04/07/2023 ႁႅင်းၵူၼ်း (10) ၵေႃႉ ၸွႆႈၸွၼ်ႉဝၢင်းၵျွင်းဝၢၼ်ႈၼမ်ႉသိမ်ႇ လႄႈ တႃႇ ႁႅင်းၵူၼ်း (6) ၵေႃႉ ၸွႆႈတီႇတေးၼႃးပၼ် ၸၢႆးပီး+ၼၢင်း ၼုတ်း ဝၢၼ်ႈပၢင်မၢၵ်ႇလုပ်ႇ ဢိူင်ႇပၢင်ပဝ်း ၸေႈဝဵင်း ၵျွၵ်ႉမႄး ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။ Photo -Credit လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ ။ shanstateprogressparty shanstatearmy ၸေႈဝဵင်းၵျွၵ်ႉမႄး

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-07-04T09:27:13

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-12/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ဢိူင်ႇတႃႈတေႈ ၸေႈဝဵင်းသီႇပေႃႉ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈ ဢိူင်ႇတႃႈတေႈ ၸေႈဝဵင်းမၢႆ (18) သီႇပေႃႉ ၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 01/07/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်း (7) ၵေႃႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈလွင်းသူၼ်ၶဝ်ႈၵၢပ်ႇပၼ် ၵူၼ်းဝၢၼ်ႈတႃႈတေႈ ဢိူင်ႇတႃႈတေႈ ၸေႈဝဵင်းမၢႆ (18) သီႇပေႃႉ ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-07-04T09:22:32

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-11/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉတူႈ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၼမ်ႉတူႈၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 30/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၼႂ်းတပ်ႉၽႄ သိုၵ်းၵူၼ်းမိူင်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်း (6) ၵေႃႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈသွမ်ႈၶဝ်ႈ ၼႃး ပၼ် ပႃႈၸၢမ်ႇ ဝၢၼ်ႈမိူင်းမူႉ ဢိူင်ႇမိူင်းမူႉ ၸေႈဝဵင်းၼမ်ႉတူႈ ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ၼိူဝ် ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ ။ shanstateprogressparty shanstatearmy သွမ်ႈၶဝ်ႈ ၸေႈဝဵင်းၼမ်ႉတူႈ

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-07-03T02:48:50

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-10/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉ ၼိုင်ၼႂ်းၼႃႈတီႈ ထုင်ႉမိူင်းပႃး ၸေႈဝဵင်းသႅၼ်ဝီ ၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 30/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈဢွႆႇၽုၼ်ႇပၼ် သူၼ်ၶဝ်ႈၵၢပ်ႇ လုင်းဝိၸႃႇရႃႉ+ပႃႈ ႁၢၼ်ႇ ဝၢၼ်ႈပၢင်မိူတ်ႇ ဢိူင်ႇမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-07-03T02:35:47

https://ssppssa.org/2023/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-9/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉၶမ်း

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၼမ်ႉၶမ်းၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 30/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႂ်းတပ်ႉၵွင်(782) ဢၼ်ယူႇ ၾၢႆႇတႂ်ႈၵုမ်းၵမ် တပ်ႉၸုမ်း (689) တပ်ႉငဝ်ႈသိုၵ်း (989) ႁႅင်းၵူၼ်း (3) ၵေႃႉ ၵႂႃႇၸွႆႈထႅမ် တီႇပၼ်ဝၢင်းၵျွင်း ဝၢၼ်ႈ ၼွင်တိူၼ်း ဢိူင်ႇႁူဝ်သၢႆး ၸေႈဝဵင်း ၼမ်ႉၶမ်း ၸေႈတွၼ်ႈမူႇၸေႈ ၸိုင်ႈတႆးပွတ်းႁွင်ႇ ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-30T03:39:17

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-8/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉတူႈ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၼမ်ႉတူႈၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 30/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႂ်း ႁႅင်းၵူၼ်း (5) ၵေႃႉ ၸွႆႈထႅမ် ၵၢၼ်ပေႃႈမႄႈၵူၼ်းမိူင်း ၸွႆႈသွမ်ႈၶဝ်ႈ ၼႃး ပၼ် ၸၢႆးၶိူဝ်း +ၼၢင်းမိၼ်ႉ ဝၢၼ်ႈမိူင်းမူႉ ဢိူင်ႇမိူင်းမူႉ ၸေႈဝဵင်းၼမ်ႉတူႈ ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ဢဝ်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈ ၼင်ႇ ၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ ။ Photo -Credit.

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-30T03:36:08

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-7/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈ ထုင်ႉမိူင်းပႃး ၸေႈဝဵင်းသႅၼ်ဝီၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 29-06-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈ ဢွႆႇၽုၼ်ႇၶဝ်ႈၵၢပ်ႇပၼ် လုင်းသၢင်ႇၶမ်း+ပႃႈသႃႇ ဝၢၼ်ႈထီးၶမ်း ဢိူင်ႇၶမ်းတိူၼ်း ထုင်ႉမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်း ႁွင်ႇ ၼႆယူႇယဝ်ႉ ။လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေၶတ်းၸႂ်ၸွႆႈ ထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-30T02:52:29

https://ssppssa.org/2023/06/%e1%80%9c%e1%81%a2%e1%81%bc%e1%80%ba%e1%82%89%e1%81%b6%e1%80%99%e1%80%ba%e1%80%b8-%e1%80%90%e1%80%99%e1%82%83%e1%82%87%e1%80%90%e1%80%ae%e1%82%89-%e1%81%bc%e1%82%82%e1%80%ba%e1%80%b8%e1%80%9d%e1%80%b5/

လၢၼ်ႉၶမ်း တမႃႇတီႉ ၼႂ်းဝဵင်းမိူင်းယွင်း ထုၵ်ႈၺႃး ၸူၼ် ၶဝ်ႈၸူၼ် သုမ်းၶမ်း မွၵ်ႈ သၢင်ႉငိုၼ်း 1500 သႅၼ်

မိူဝ်ႈဝၼ်းထီႉ 28.06.2023 ယၢမ်းဝၢႆးဝၼ်း မွၵ်ႈ 1:00 မူင်းၼၼ်ႉ မီးၸုမ်းၵူၼ်းၸူၼ် ၶဝ်ႈၸူၼ် လၢၼ်ႉၶမ်း တမႃႇတီႉ ဢၼ်မီးၼႂ်းပွၵ်ႉ ၼႃးၶႃႇႁွင်ႇ ၸေႈဝဵင်းမိူင်းယွင်း ၸိုင်ႈမိူင်းၶၢင် ၸူၼ်လႆႈၵႂႃႇ ၶမ်းၵူႈသႅၼ်းသႅၼ်း ၼမ်ႉၼၵ်းတေမီးမွၵ်ႈ 50 ၵျႃပ်ႈ ပေႃးသွၼ်ႇသၢင်ႉငိုၼ်း တေတူၵ်းမႅၼ်ႈ 1500 သႅၼ် ယူႇၼႆယဝ်ႉ။ ၵူၼ်းမိူင်းပိုၼ်ႉတီႈၵေႃႈၼိုင်ႈလၢတ်ႈၼႄ ၸုမ်းၶၢဝ်ႇ DVB ဝႃႈ – “ မိူဝ်ႈၼႆႉ မွၵ်ႈယၢမ်း ဝၢႆးဝၼ်း 1 :00 မူင်း ၼၼ်ႉ မီးၽူႈၸၢႆး (6) ၵေႃႉ ၶီႈလူတ်ႉၶိူင်ႈ မႃး (3)လမ်း ဢွၼ်ၵၼ်ၵိုတ်းလူတ်ႉသေ ၶဝ်ႈမႃးၼႂ်းလၢၼ်ႉၶမ်း ဢဝ် ၵွင်ႈမႃးငႃၵူၼ်းႁဵတ်းၵၢၼ် ၼႂ်းလၢၼ်ႉသေ ဢဝ်ၶမ်းၵႂႃႇ ဢေႃႈ။ မိူဝ်ႈၼၼ်ႉ ၸဝ်ႈလၢၼ်ႉၵေႃႈ မီးဝႆႉယူႇၶႃႈ။လွင်ႈပိုတ်းယိုဝ်း ၵၼ်တႄႉ ဢမ်ႇမီးၶႃႈ။ ၶဝ်ပူတ်းဢဝ်ၶမ်း ၼႂ်းလၢၼ်ႉၼႆႉ သေ ဢွၵ်ႇၵႂႃႇပႅတ်ႈဢေႃႈ” လၢတ်ႈ ၼင်ႇၼႆ။ ဝၢႆးသေ ၽူႈၸၢႆး (6) ၵေႃႉ ၸူၼ်လႆႈၶူဝ်းၶမ်းတီႈလၢၼ်ႉၼၼ်ႉယဝ်ႉ ဢွၼ်ၵၼ်ၶီႇလူတ်ႉၶိူင်ႈ ပၢႆႈ ဢွၵ်ႇၵႂႃႇတၢင်း ပွၵ်ႉ (ၼၢင်းမႃး) ၼႆလႄႈ ၶွင်ႇသီႇသိုၵ်း မၢၼ်ႈတင်းၾၢႆႇပလိၵ်ႈၶဝ် တိုၵ်ႉဢွၼ်ၵၼ်လမ်းၵႂႃႇသေ မိူၼ်ၼင်ႇတီႈၵိၵ်ႉလၢၼ်ႇ (ၼင်ႉသီးဢွင်ႇ) လႄႈ တီႈ ၵိၵ်ႉလၢၼ်ႇ ဢၼ်လုၵ်ႉ ၼၢင်းမႃး ၵႂႃႇတၢင်း ႁူဝ်ပၢင်ႇ ၸိူဝ်းၼၼ်ႉၵေႃႈ ၽူႈမီးပုၼ်ႈၽွၼ်း ၼႂ်းၶွင်ႇသီႇမၢၼ်ႈၶဝ် ဢွၼ်ၵၼ်ပႂ်ႉၵူတ်ႇထတ်း ၸႅတ်ႈထၢမ် ၵူၼ်း ၵႂႃႇမႃးယူႇ ဝႃႈၼႆ။ Photo -Credit

['ၶၢဝ်ႇၵူႈလွင်ႈလွင်ႈ']

2023-06-30T02:33:41

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-6/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉၶမ်း

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၼမ်ႉၶမ်းၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 29/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႂ်းတပ်ႉၵွင်(782) ဢၼ်ယူႇ ၾၢႆႇတႂ်ႈၵုမ်းၵမ် တပ်ႉၸုမ်း (689) တပ်ႉငဝ်ႈသိုၵ်း (989) ႁႅင်းၵူၼ်း (6) ၵေႃႉ ၵႂႃႇၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၸွၼ်ႉတေးၼႃးပၼ် လုင်းငူၺ်ႇ+ပႃႈတိင်း ဝၢၼ်ႈၵုင်းသႃႇ ဢိူင်ႇၼွင်ၶၢင် ၸေႈဝဵင်းၼမ်ႉၶမ်း ၸေႈတွၼ်ႈမူႇ ၸေႈ ၸိုင်ႈတႆးပွတ်းႁွင်ႇ ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ဢဝ်ၼိူဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈ ၼင်ႇ ၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ ။ shanstateprogressparty shanstatearmy ၸွၼ်ႉတေးၼႃး ၸေႈဝဵင်းၼမ်ႉၶမ်

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-28T01:32:08

https://ssppssa.org/2023/06/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86%e1%80%b8-sspp-ssa-%e1%81%b8%e1%80%bd/

တပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း

မိူဝ်ႈၼႆႉဝၼ်းထီႉ 27/06/2023 ၼႆႉ ယူႇတီႈ တပ်ႉသိုၵ်းၸိုင်ႈတႆး SSPP/SSA တပ်ႉၵွင် 359 ဢၼ်ယူႇၽၢႆႇတႂ်ႈၵုမ်းၵမ် တပ်ႉငဝ်ႈသိုၵ်း 989 ဢွၼ်ႁူဝ်ႁႅင်းၵူၼ်းသိုၵ်း ဢၼ်တူဝ်ႈတၼ်း ၵႂႃႇၸွႆႈထႅမ်ၵူၼ်းမိူင်းပိုၼ်ႉတီႈ ၸဝ်ႈသူၼ် လုင်းမွင်ႇ + ပႃႈဢွင်ႇတိင်း ဝၢၼ်ႈၸၢမ် ၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ။ Photo- Credit ၸွမ်းၼင်ႇမူႇပိူင်တပ်ႉသိုၵ်းၸိုင်ႈတႆး မီးဝႆႉဝႃႈ ၵူၼ်းသိုၵ်းလုၵ်ႈတပ်ႉဢိၵ်ႇၽူႈမီးၸၼ်ႉ ယူႇထိုင်တီႈလႂ် ႁွတ်ႈထိုင်လႂ်ၵေႃႈယဝ်ႉ သင်ဝႃႈငဝ်းလၢႆးၼိမ်သဝ်း လႄႈ ၼႃႈၵၢၼ်တူဝ်ႈတၼ်းၼႆၸိုင် တိုၼ်းတေလႆႈၸွႆႈထႅမ်ၵူၼ်းမိူင်းၵႂႃႇယူႇတႃႇသေႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-28T01:28:42

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-5/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉၶမ်း

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉၼိုင်ၼႂ်းၼႃႈတီႈၸေႈဝဵင်းၼမ်ႉၶမ်းၼၼ်ႉ ၸွႆႈထႅမ် ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ။ မိူဝ်ႈဝၼ်းထီႉ 26/06/2023 ၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်း (4) ၵေႃႉ ၵႂႃႇ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈတုင်းၶဝ်ႈ ၊ တဵင်ႇၶဝ်ႈပၼ် ပႃႈသႃႇၸိင်ႇ ဝၢၼ်ႈပုင်ႇ ဢိူင်ႇႁူဝ်သၢႆး ၸေႈဝဵင်းၼမ်ႉ ၶမ်း ၸေႈတွၼ်ႈမူႇၸေႈ ၸိုင်ႈတႆးပွတ်း ႁွင်ႇ ၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႆႉ ဢိင်ဢဝ်ၼိူဝ် ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈ ၼင်ႇ ၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈပႃႇတီႈမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈ ထႅမ်ၵႂႃႇယူႇယဝ်ႉ ။ shanstateprogressparty shanstatearmy ၸွႆႈထႅမ် ၸေႈဝဵင်းၼမ်ႉၶမ်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-26T05:27:40

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%82%81%e1%80%b0-2/

ၵေႃႉသိုၵ်းၵေႃႉႁၢၼ် SSPP/SSA ႁူမ်ႈၵၼ်တင်း ပေႃႈမႄႈၵူၼ်းမိူင်းသေ ႁဵတ်းၵၢၼ်လီၵုသူဝ်ႇ ၼႂ်းပိုၼ်ႉတီႈ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉ ၼိုင်ဝႆႉ ၼႂ်းၸေႈဝဵင်းၵျွၵ်ႉမႄးၼၼ်ႉ ႁူမ်ႈၵၼ် တင်းပေႃႈမႄႈၵူၼ်းမိူင်း ေသ ၸွႆႈႁဵတ်း ၵၢၼ်လီၵုသူဝ်ႇၼႂ်းပိုၼ်ႉတီႈ ၸွမ်းၵၼ်ယူႇယဝ်ႉ။ မိူဝ်ႈဝၼ်းထီႉ 22- 24/06/2023 ၼႂ်းၶၢဝ်းတၢင်း 3 ဝၼ်း ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁူမ်ႈၵၼ်တင်း ပေႃႈမႄႈၵူၼ်းမိူင်း ၼႂ်းပိုၼ်ႉတီႈသေ ႁဵတ်း ၵၢၼ်လီၵုသူဝ်ႇ ၸွႆႈၵၼ် ၽၼ်းမႆႉ ၊ တေႃႉမႆႉ ၊ ၶၢတ်ႈယၢမ်း တႃႇမႄးၵုမ်း လုမ်းလႃးၵွင်းမူး တီႈဝၢၼ်ႈလူင်တေႃႉသၢင်ႇ ဢိူင်ႇတေႃႉသၢင်ႇ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ။ လွင်ႈၸွႆႈၵၢၼ်ပေႃႈမႄႈၵူၼ်းမိူင်း လႄႈ ၸွႆႈပူၵ်းပွင် ၵၢၼ် တွၼ်ႈလိၼ်ၶိုၼ်ႈယႂ်ႇ ၵူႈပၢႆးပၢႆး ၼႂ်းၼႃႈတီႈ ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႆႉ ဢိင်ဢဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ တေႁူမ်ႈၵၼ် တင်းပေႃႈမႄႈၵူၼ်းမိူင်းလႄႈ တေၶတ်းၸႂ် ႁဵတ်းသၢင်ႈၵႂႃႇ ယူႇယဝ်။

['ၵၢၼ်သႃႇသၼႃႇ']

2023-06-26T03:42:53

https://ssppssa.org/2023/06/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%80%9c%e1%82%86%e1%82%88%e1%80%95%e1%80%ad%e1%80%af%e1%80%90%e1%80%ba%e1%82%87%e1%81%bd%e1%80%af%e1%81%ba/

ငဝ်ႈငုၼ်း SSPP/SSA လႆႈပိုတ်ႇၽုၺ်ႇ ပၢင်ၽိုၵ်းၽွၼ်ႉ မေႃသွၼ် ၸုပ်ႈထီႉ ( 13)

မိူဝ်ႈဝၼ်းထီႉ 21.06.2023 ၼၼ်ႉ တီႈငဝ်ႈငုၼ်းလႆႈၸတ်းႁဵတ်း ပၢင်ၽိုၵ်းၽွၼ်ႉ ၸုပ်ႈထီႉ (13) မေႃသွၼ် တႃႇတေပူင်သွၼ်လႆႈ ၼႂ်းႁူင်းႁဵၼ်း ဢၼ်တေပိုတ်ႇၽုၺ်ႇ ၼႂ်းပီႊ 2023 ဢွင်ႈတီႈလုမ်းၵူၼ်းၼုမ်ႇ SSYCBC ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။ ၽူႈမီးပုၼ်ႈၽွၼ်းၵေႃႉၼိုင်ႈလၢတ်ႈဝႃႈ- “ ၼႂ်းပီႊ 2023 ၼႆႉ လႆႈပိုတ်ႇၽုၺ်ႇ ပၢင်သွၼ် ယုၵ်ႉမုၼ်း ၼမ်ႉၵတ်ႉမေႃသွၼ် ယဝ်ႉၵႂႃႇ (1) ၸုပ်ႈ ယဝ်ႉဢေႃႈ၊ ဢိင်ၼိူဝ်ႁူင်းႁဵၼ်း လႆႈပိုတ်ႇၽုၺ်ႇၼႂ်းပီႊၼႆႉ သမ်ႉတိူဝ်းၼမ်မႃးထႅင်ႈ လႄႈ မေႃသွၼ် တႃႇႁူင်းႁဵၼ်းသမ်ႉဢမ်ႇၵုမ်ႇထူၼ်ႈ ၵွပ်ႈၼၼ် ႁဝ်းၶႃႈလႆႈ ၶိုၼ်းပိုတ်ႇပၢင်သွၼ် ၽိူမ်ႉထႅမ်ၼမ်ႉၵတ်ႉမေႃသွၼ် ၶၢဝ်းပွတ်းထႅင်ႈသေ ၽူႈလဵပ်ႈႁဵၼ်းမီး (24) ၵေႃႉယူႇၶႃႈ၊ ပိူင်လူင်မၼ်း တႃႇတေၶိုၼ်းၽိူမ်ႉထႅမ်မေႃသွၼ်ပၼ် တီႈႁူင်းႁဵၼ်းၸိူဝ်း လုတ်ႈႁၢမ်းဝႆႉ မေႃသွၼ်ၼၼ်ႉၶႃႈဢေႃႈ” ဝႃႈၼႆ။ Photo – Credit ယိူင်းဢၢၼ်းတႃႇႁႂ်ႈလုၵ်ႈဢွၼ်ႇ ၸိူဝ်းဢမ်ႇလႆႈၶိုၼ်ႈႁဵၼ်း ၸိူဝ်းဢၼ်ယူႇၵႆႁူင်းႁဵၼ်း ၸိူဝ်းၼႆႉ လၢႆလၢႆတီႈ ႁႂ်ႈပေႃးၸၢင်ႈမေႃလိၵ်ႈႁူႉလိၵ်ႈ လႄႈ လႆႈၶိုၼ်ႈႁဵၼ်းသွၼ် ၵွပ်ႈမၢင်တီႈမၢင်ဝၢၼ်ႈ ဢမ်ႇမီးႁူင်းႁဵၼ်း ဢမ်ႇမီးမေႃသွၼ် လႄႈ ယူႇတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၵေႃႇသၢင်ႈပၼ်ႁူင်းႁဵၼ်း ၊ မေႃသွၼ် ၊ ၸိူဝ်းၼႆႉ တင်းၼမ်တၢင်းလၢႆယူႇယဝ်ႉ။ ပၢင်သွၼ်ၽိူမ်ႉထႅမ်ၼမ်ႉၵတ်ႉမေႃသွၼ်ၼႆႉ ယူႇတီႈလုမ်းၵူၼ်းၼုမ်ႇၸိုင်ႈတႆး SSYCBCသေ ဢွၼ် ႁူဝ်ပိုတ်ႇၽုၺ်ႇမႃးယူႇၵူႈပီႊပီႊ ၼႂ်းပီႊ 2023 မေႃသွၼ် ဢၼ်လႆႈလူင်းပိုၼ်ႉတီႈပိုတ်ႇၽုၺ်ႇပူင်သွၼ် ၼႂ်းႁူင်းႁဵၼ်း မီးၵႂႃႇ ႁိမ်း 200 ၵေႃႉ ႁူင်းႁဵၼ်းဢၼ် လႆႈပိုတ်ႇၽုၺ်ႇၵႂႃႇ မီး100 လင်ပၢႆယူႇယဝ်ႉ၊ ၵဵဝ်ႇလူၺ်ႈၵၢၼ်ပၢႆးပိင်ႇၺႃႇၼႆႉသေ ၼင်ႇႁိုဝ်ၵၢၼ်ႁဵတ်းၵၢၼ်သွၼ် ႁႂ်ႈပေႃးၶိုၼ်ႈယႂ်ႇ လႄႈ လုၵ်ႈႁဵၼ်း ပေႃးတေလႆႈႁပ်ႉလွင်ႈၵၢၼ်ႁဵၼ်းသွၼ်ၵႂႃႇၼၼ်ႉ ယူႇတီႈ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး SSPP/SSA ဢွၼ်ႁူဝ်သေ ၶတ်းၸႂ်ၵေႃႇသၢင်ႈပူၵ်းပွင်မႃးယူႇၵူႈပီႊပီႊ ယူႇယဝ်ႉ။

['ပၢႆးပိင်ႇၺႃႇ']

2023-06-24T04:28:16

https://ssppssa.org/2023/06/%e1%80%9c%e1%80%af%e1%81%b5%e1%80%ba%e1%82%88%e1%82%81%e1%80%b5%e1%81%bc%e1%80%ba%e1%80%b8-%e1%82%81%e1%80%b0%e1%80%84%e1%80%ba%e1%80%b8%e1%82%81%e1%80%b5%e1%81%bc%e1%80%ba%e1%80%b8%e1%81%bd%e1%80%b0/

လုၵ်ႈႁဵၼ်း ႁူင်းႁဵၼ်းၽူႈမီးၸၼ်ႉငဝ်ႈငုၼ်း SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ

လုၵ်ႈႁဵၼ်း ၼႂ်းႁူင်းႁဵၼ်းၽူႈမီးၸၼ်ႉငဝ်ႈငုၼ်း SSPP/SSA ၵႂႃႇၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉ တီႈ ၵႂႃႇ ၸွႆႈ လွင်းၶဝ်ႈၵၢပ်ႇ ၊ ဢွႆႇၽုၼ်ႇ ၊ ထႆၼႃး လႄႈ သွမ်ႈၼႃး ၸဵမ်ၸိူဝ်းၼႆႉ ယူႇယဝ်ႉ ။ ဝၼ်းထီႉ 18 /19/ 20 -06-2023 ၶၢဝ်းတၢင်း (3) ဝၼ်း လုၵ်ႈႁဵၼ်းႁူင်းႁဵၼ်းၽူႈမီးၸၼ်ႉ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်း (43) ၵေႃႉ ၸႅၵ်ႇၵၼ်သေ လႆႈၵႂႃႇၸွႆႈၵၢၼ်ပေႃႈမႄႈၵူၼ်းမိူင်း ၸွႆႈလွင်းၶဝ်ႈၵၢပ်ႇ၊ ဢွႆႇၽုၼ်ႇ ၊ ထႆၼႃး၊ သွမ်ႈၼႃးပၼ် လုင်းထုၼ်း+ပႃႈၵေႃႇ ၊ လုင်းဢုင်း +ပႃႈထူၺ်း ၊ လုင်း ၶိၼ်ႇထုၼ်း+ ၼၢင်းထူၺ်း ၊ လုင်းၸိင်ႇ+ ပႃႈထူၺ်း ၊ လုင်းၸိင်ႇထုၼ်း+ပႃႈၶမ်းၼွင်ႉ ၊ လုင်းၸၢႆး + ပႃႈမူဝ် ၊ လုင်းၺူဝ်ႇ+ပႃႈၼုမ်ႇ ၊ လုင်းလူး + ပႃႈၼူၼ်း + လုင်းတၢၼ်း+ ပႃႈလီႇ ၊ လုင်းၵေႃႇ+ပႃႈယဵၼ်ႇ ၊ လုင်းၼေႃႇ ၶိူဝ်း+ပႃႈၶမ်း ဢွင်ႇ ၊ လုင်းၸၢႆး + ပႃႈမူဝ် ဝၢၼ်ႈၼမ်ႉ ႁူး လုင်းၵေႃႇ+ ပႃႈယူင်ႇ ၊ လုင်းၸိင်ႇသႃႇ+ပႃႈဢုင်း + လုင်းထွၼ်း +ပႃႈ ဢိင်ႇ ဝၢၼ်ႈဝ လႄႈ ၸၢႆးဢုင်းသႅင် +ၼၢင်းသႅင်ၺူဝ်ႇ ၊လုင်းၵီး + ပႃႈလီ ဝၢၼ်ႈၵုင်းဝဵင်း ဢိူင်ႇဝၢၼ်ႈဝ ၸေႈဝဵင်း ၵေးသီး ၸိုင်ႈတႆးပွတ်းၸၢၼ်း ၼႆယူႇယဝ်ႉ ။ Photo -Credit လွင်ႈၸွႆႈထႅမ်ၵၢၼ် ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ။ shanstateprogressparty shanstatearmy ႁူင်းႁဵၼ်းၽူႈမီးၸၼ်ႉ

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-23T15:32:25

https://ssppssa.org/2023/06/%e1%81%b5%e1%80%b0%e1%81%bc%e1%80%ba%e1%80%b8%e1%80%95%e1%81%a2%e1%82%86%e1%82%88%e1%81%bd%e1%80%b1%e1%80%b8-%e1%80%9d%e1%80%b5%e1%80%84%e1%80%ba%e1%80%b8%e1%81%b5%e1%80%bb%e1%80%bd%e1%81%b5%e1%80%ba/

ၵူၼ်းပၢႆႈၽေး ဝဵင်းၵျွၵ်ႉမႄး ပွၵ်ႈၶိုၼ်းႁိူၼ်းၵမ်ႈၽွင်ႈယွၼ်ႉပၢင်တိုၵ်း ၼႂ်းၵႄႈၸၢဝ်းၶိူဝ်းၼင်ႇၵၼ်ပိုတ်းယိုဝ်းၵၼ်

မိူဝ်ႈၼႂ်းပီႊ 2021/2022 ၼၼ်ႉၵေႃႈပိူင်ၼိုင်ႈ ၊ ၽၢႆႇၼိုင်ႈ​​ၵေႃႈ ၵွပ်ႈၵၢၼ်သေႃႇသူၼ်းယႃႉၵဝ်း လွၵ်ႇငိူတ်ႈၵေႃႈပိူင်ၼိုင်ႈ ၵူၼ်းမိူင်းပိုၼ်ႉတီႈ ၼႂ်းဢိူင်ႇၶိုမ်း ၊ ဢိူင်ႇပုင်းလူင် ၊ ဢိူင်ႇႁူးသူၼ် ၊ ဢိူင်ႇပၢင်ႁူး ၊ ဢိူင်ႇလွႆၵူင် ၸေႈဝဵင်း ၵျွၵ်ႉမႄး လႆႈဢွၼ်ၵၼ် ၸုၼ်ႉပွႆႇပႅတ်ႈ ႁိူၼ်းယေး တိူၵ်ႇႁႆႈလွၵ်းၼႃးသေ ဢွၼ်ၵၼ်ပၢႆႈၵႂႃႇလၢႆတီႈလၢႆတၢင်းယူႇယဝ်ႉ။ ယွၼ်ႉပၼ်ႁႃ လွင်ႈလွၵ်ႈငိူတ်ႈ လၢႆလွင်ႈလၢႆတၢင်းသေ ၵူၼ်းမိူင်းၸိူဝ်းပၢႆႈဢွၵ်ႇၵႂႃႇၼၼ်ႉ ဢမ်ႇႁတ်းပွၵ်ႈၶိုၼ်း ႁိူၼ်းၽႂ်မၼ်း ၊ ၼင်ႇႁိုဝ်ပေႃႈမႄႈၵူၼ်းမိူင်း ၸိူဝ်းပၢႆႈၽေးတေလႆႈပွၵ်ႈၶိုၼ်း ႁိူၼ်းယေးၽႂ်မၼ်းၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွင်ႇလႆႈ ၸွႆႈထႅမ် ၵႄႈလိတ်ႈဢုပ်ႇဢူဝ်း ပၼ်ႁႃၵူႈၸိူဝ်ႉၵူႈလွင်ႈ​​သေ ၼႂ်းပီႊ 2023 ၼႆႉ ၵူၼ်းပၢႆႈၽေးၵမ်ႈၽွင်ႈၵေႃႈ လႆႈပွၵ်ႈၶိုၼ်းႁိူၼ်းယေးၽႂ်မၼ်းယူႇယဝ်ႉ။ Photo – Credit ၵူၼ်းၸိူဝ်းဢၼ်ပွၵ်ႈၶိုၼ်းႁိူၼ်းယေး ၽႂ်မၼ်းၼၼ်ႉ ၵူၼ်းဝၢၼ်ႈၶိုမ်းၵဝ်ႇ (12) ႁိူၼ်း ၊ ဝၢၼ်ႈၶိုမ်းမႂ်ႇ (16)ႁိူၼ်း ၊ ဝၢၼ်ႈၼမ်ႉၽဵတ်ႇ (7) ႁိူၼ်း ၊ ဝၢၼ်ႈႁိူၼ်းဝူဝ်း (1) ႁိူၼ်း ၊ ဝၢၼ်ႈႁူးသူၼ် (12) ႁိူၼ်း ၊ ဝၢၼ်ႈၵဵင်ၵႆႇ (17) ႁိူၼ်း ၊ ဝၢၼ်ႈၼႅမ်းသႆး (8) ႁိူၼ်း ၊ ဝၢၼ်ႈတူၼ်ႈႁိူၵ်ႈ (2) ႁိူၼ်း ၊ ဝၢၼ်ႈပွၵ်ႈ (2) ႁိူၼ်း ႁူမ်ႈသဵင်ႈ (78)ႁိူၼ်းလႄႈ ၼႂ်းၵူၼ်းၸိူဝ်းပွၵ်ႈၶိုၼ်းၼၼ်ႉ လင်ႁိူၼ်း (1) ႁိူၼ်းလႂ် ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ပၼ် ၶဝ်ႈသၢၼ် ၼိုင်ႈထူင် ၊ ၵိူဝ် ၊ ၽွင်ဝၢၼ် ၊ ၼမ်ႉမၼ်းၵိၼ် ၸဵမ်ၸိူဝ်းၼႆႉယူႇယဝ်ႉ။ ၵူၼ်းၸိူဝ်း လႆႈပၢႆႈၵႂႃႇမီးတီႈၵႆ ဢၼ်ဢမ်ႇပႆႇလႆႈပွၵ်ႈၶိုၼ်းႁိူၼ်း လႄႈ ဢၼ်ၶႆႈပွၵ်ႈၶိုၼ်းႁိူၼ်းၸိူဝ်းၼၼ်ႉၵေႃႈ ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေၶတ်းၸႂ်ႁႃလၢႆးတၢင်း ၵပ်းသိုပ်ႇၸွႆႈထႅမ် ႁႂ်ႈလႆႈပွၵ်ႈၶိုၼ်း ဝၢၼ်ႈၽႂ်ႁိူၼ်းမၼ်းၵႂႃႇယူႇယဝ်ႉ။ ၵူၼ်းၸိူဝ်းဢၼ် ဢမ်ႇပႆႇလႆႈပွၵ်ႈၶိုၼ်းႁိူၼ်းၼၼ်ႉ မီးထႅင်ႈ 1259 လင်ႁိူၼ်း ႁူဝ်ၵူၼ်း (5000)ၵေႃႉပၢႆ ၼႂ်း ၼၼ်ႉ ၵမ်ႈၽွင်ႈၵေႃႈ ၵပ်းသိုပ်ႇပၼ်သၢႆမၢႆဝႆႉ တႃႇတေပွၵ်ႈၶိုၼ်း ၊ ၵမ်ႈၽွင်ႈၵေႃႈ လႆႈပၢႆႈၵႂႃႇၽႅဝ် မိူင်းၶႄႇ ၊ မိူင်းထႆး ၊ ၵမ်ႈၽွင်ႈၵေႃႈ လႆႈပၢႆႈၵႂႃႇသိုဝ်ႉဢွင်ႈႁိူၼ်းသေယူႇသဝ်းဝႆႉၼႂ်းဝဵင်းလႄႈ ဢမ်ႇပႆႇၸင်ႈ ၵိုင်ႉၵၢင်ႉ ပွၵ်ႈၶိုၼ်းၼႆယူႇယဝ်ႉ။

['ၵၢၼ်သိုၵ်း']

2023-06-23T12:23:36

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-4/

ၵေႃႉသိုၵ်းၵေႃႉႁၢၼ် SSPP/SSA ၸွႆႈ ပေႃႈမႄႈၵူၼ်းမိူင်းၵေႃႇသၢင်ႈ တိူၵ်ႈသွၼ်လိၵ်ႈ လႄႈ ၵျွင်းသၢင်ႇၶႃႇ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၸေႈဝဵင်းၵျွၵ်ႉမႄး ၼၼ်ႉ ၸွႆႈပေႃႈမႄႈ ၵူၼ်းမိူင်း ၸွႆႈၵေႃႇသၢင်ႈ တိူၵ်ႈသွၼ်လိၵ်ႈ လႄႈ ၵျွင်းသင်ႇၶႃႇ ၼႆယူႇယဝ်ႉ ။ ဝၼ်းထီႉ 22-06-2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (36) ၵေႃႉ လႆႈၵႂႃႇ ၸွႆႈထႅမ် ပေႃႈမႄႈၵူၼ်းမိူင်း ႁူမ်ႈၵၼ် ႁဵတ်းၵၢၼ် ၵေႃႇသၢင်ႈ တိူၵ်ႈသွၼ်လိၵ်ႈ လႄႈ ဝတ်ႉၵျွင်းသၢင်ႇၶႃႇ ဝိ ႁၢၼ်ႇၶၢႆးလူင် ဝၢၼ်ႈၶၢႆးလူင် ဢိူင်ႇပၢင်မလုပ်ႇ ၸေႈဝဵင်းၵျွၵ်ႉမႄး ၼႆယူႇယဝ်ႉ ။ Photo – Credit လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေၶတ်းၸႂ် ၸွႆႈထႅမ်ၵႂႃႇယူႇ ယဝ်ႉ ။ shanstateprogressparty shanstatearmy ၵၢၼ်ၵေႃႇသၢင်ႈ ၸေႈဝဵင်းၵျွၵ်ႉမႄး

['ၵၢၼ်သႃႇသၼႃႇ']

2023-06-23T04:20:47

https://ssppssa.org/2023/06/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-49/

ပႃႇတီႇမႂ်ႇသုင်ၸိုင်ႈတႆး SSPP/SSA ပိုတ်ႇပၢင်သွၼ် Computer ပွၵ်ႈ (6)

မိူဝ်ႈၼႆႉဝၼ်းထီႉ 22 /06/2023 ၶၢဝ်းယၢမ်းၵၢင်ၼႂ် 8:00 တေႃႇထိုင် 8 :30 ယူႇတီႈ ၸဝ်ႈသိုၵ်းလူင် လၢဝ်ႁိူဝ်ႈ လႄႈ ၸဝ်ႈႁၢၼ်ၽုင်းႁၢၼ် ၽူႈၵွၼ်းႁွင်ႈၵၢၼ် ဢွၼ်ႁူဝ်ပိုတ်ႇၽုၺ်ႇ ပၢင်သွၼ် ငဝ်ႈၶၢမ်ႇပိုၼ်ႉ Computer ၸုပ်ႈထီႉ ( 6 ) လႄႈ မီးၽူႈယႂ်ႇၵူၼ်းလူင် လၢႆလၢႆၸဝ်ႈ ဢိၵ်ႇပႃး ၽူႈလဵပ်ႈႁဵၼ်းၶိုၼ်ႈႁွတ်ႈ 56 ၵေႃႉသေ ပိုတ်ႇၽုၺ်ႇပၢင်သွၼ်ၵႂႃႇယူႇယဝ်ႉ။ ၸဝ်ႈသိုၵ်းလူင် လၢဝ်ႁိူဝ်ႈ မွၵ်ႇလၢတ်ႈၶေႃႈၵႂၢမ်းဝႃႈ -“ ပူၼ်ႉမႃးမိူဝ်ႈပၢၼ် 1995 ၽၢႆႇပုၼ်ႉၼၼ်ႉ ႁဝ်းဢမ်ႇႁူႉၸၵ်း Computer ဢၼ်ၶိုတ်ႈၵၢပ်ႈ လႄႈ ၸႂ်ႉၵၢၼ်လုမ်းငၢႆႈဝႆးၸိူင်ႉၼၼ် ၊ မိူဝ်ႈပၢၼ် ၼၼ်ႉ မိူင်းၶႄႇတိုၵ်ႉၸႂ်ႉ တူဝ်လိၵ်ႈၵိင်ႈဢဝ်ၵူၺ်း ၊ ဝၢႆးၼၼ်ႉၸင်ႇၵွႆႈမီးမႃး ဢၼ်ပၢၼ်ၼိုင်ႈ ယဝ်ႉ ပၢၼ်ၼိုင်ႈ တေႃႇထိုင်ၵၢပ်ႈပၢၼ်မိူဝ်ႈလဵဝ်ဢၼ်ၶိုတ်းဝႆးၸႂ်ႉၵၢၼ်လုမ်းၵေႃႈငၢႆႈ ပၢၼ်ႁဝ်းၶႃႈ ၼၼ်ႉ ၵူၺ်းၸႂ်ႉၸေႈဢဝ်ၵူၺ်း ၊ ၵွပ်ႈၼၼ် ၵၢၼ်သွၼ် Computer ႁဝ်းၶႃႈၼႆႉ မၼ်းလမ်ႇလွင်ႈ တႃႇၵၢၼ်လုမ်း မုၵ်ႉၸုမ်း SSPP/SSA ႁဝ်းၶႃႈ လႄႈ ႁႂ်ႈၶတ်းၸႂ်ႁဵၼ်းသွၼ်ဢဝ်ၵႂႃႇႁင်းၽႂ် ႁင်းမၼ်းၵူႈၵေႃႉသေ ၵမ်း ” ဝႃႈၼႆ။ ၸဝ်ႈႁၢၼ်ၽုင်းႁၢၼ် – ၶိုၼ်းသိုပ်ႇလၢတ်ႈၼႄ ပိူင်ၵၢၼ်လၢႆးၵၢၼ်ႁဵၼ်းသွၼ် လႄႈ မၢႆမီႈပၵ်းပိူင် ၵဵဝ်ႇလူၺ်ႈၵၢၼ်ယူႇသဝ်း ၶၢဝ်းယၢမ်းပၢင်သွၼ် လွင်ႈတူင်ႉၼိုင်ၼႂ်းပၢင်သွၼ်ၸိူဝ်းၼႆႉၵႂႃႇယူႇ။ ပၢင်သွၼ် Computer ၼႆႉ ဢိင်ၼိူဝ်ၵၢၼ်တၢင်းပဵၼ် ၶူဝ်ႊဝိတ်ႉၵေႃႈပိူင်ၼိုင်ႈ ဢိင်ၼိူဝ်ၵၢၼ်သိုၵ်း ၵေႃႈဢမ်ႇပႆႇၼိမ်မၼ်ႈၵေႃႈပိူင်ၼိုင်ႈ လႄႈ လႆႈၵိုတ်ႉယင်ႉၵၢၼ်ႁဵၼ်းသွၼ်မႃးလၢႆပီႊသေ ပီႊ 2023 ၼႆႉၶိုၼ်းသိုပ်ႇပိုတ်ႇပၢင်သွၼ်ၵႂႃႇယူႇယဝ်ႉ။

['ၵၢၼ်ပူၵ်းပွင်']

2023-06-21T08:58:44

https://ssppssa.org/2023/06/%e1%81%b8%e1%80%af%e1%80%99%e1%80%ba%e1%80%b8%e1%80%a2%e1%80%99%e1%80%ba%e1%82%87%e1%82%81%e1%80%b0%e1%82%89%e1%81%bd%e1%81%a2%e1%82%86%e1%82%87%e1%81%b6%e1%80%9d%e1%80%ba%e1%82%88%e1%80%9a%e1%80%ad/

ၸုမ်းဢမ်ႇႁူႉၽၢႆႇၶဝ်ႈယိုဝ်း ၵူၼ်းၸၢႆးၵေႃႉၼိုင်ႈလူႉတၢႆ ၼႂ်းဝဵင်းလၢႆးၶႃႈ

မိူဝ်ႈၼႆႉဝၼ်းထီႉ 15/လိူၼ်ၵျူၼ်ႇ/2023 မီးၸုမ်းဢမ်ႇႁူႉၽၢႆႇ 3 ၵေႃႉၶီႇၵႃးလမ်းၼိုင်ႈသေ မႃးႁွင်ႉၵူၼ်းၸၢႆးၵေႃႉၼိုင်ႈၶီႇၵႃးၵႂႃႇၸွမ်း၊ ယွၼ်ႉၽၢႆႇၵူၼ်းၸၢႆးၵေႃႉဢၼ်ထုၵ်ႇႁွင်ႉၼၼ်ႉ ဢမ်ႇၶႂ်ႈၵႂႃႇၸွမ်း လႄႈ ထုၵ်ႇယိုဝ်းတၢႆထင်တီႈ ၼႂ်းဝဵင်းလၢႆးၶႃႈ ဝႃႈၼႆ။ ၵူၼ်းမိူင်းၼႂ်းဝဵင်းလၢႆးၶႃႈတႄႉလၢတ်ႈဝႃႈ-“ လႆႈငိၼ်းသဵင်ၶဝ်ထဵင်ၵၼ်ယူႇၵမ်းၼိုင်ႈ ၶဝ်လၢတ်ႈၵၼ်ဝႃႈ ပဵၼ်သိုၵ်းၵဝ်ႇ လႄႈ မႃးႁွင်ႉၶိုၼ်း၊ ၵူၺ်းၵႃႈ ၽူႈၸၢႆးၵေႃႉၼၼ်ႉ သမ်ႉဢမ်ႇၶႂ်ႈၵႂႃႇၸွမ်း လႄႈ ထုၵ်ႇယိုဝ်းတၢႆပႅတ်ႈဢေႃႈ ” ဝႃႈၼႆ။ Photo -Credit တူဝ်တၢႆၵူၼ်းၵေႃႉၼႆႉတႄႉ ယၢမ်းလဵဝ် ယူႇတီႈၽၢႆႇၽူႈမီးပုၼ်ႈၽွၼ်း ပလိၵ်ႈၶဝ် ဢဝ်တူဝ်ၵႂႃႇၵူတ်ႇထတ်းဝႆႉယူႇ ၊ ဢိင်ၼိူဝ်ၵၢၼ်တၢႆ ၽူႈၸၢႆးၵေႃႉၼႆႉသေ ၸိုဝ်ႈႁွင်ႉဝႃႈႁိုဝ် ၵူၼ်းဢၼ်မႃးယိုဝ်းသမ်ႉပဵၼ်ၸုမ်းလႂ်ၼႆႉ ဢမ်ႇပႆႇလႆႈႁူႉၸွမ်းလွင်ႈတၢင်းသင်ၼႆယူႇယဝ်ႉ။ Photo.Local

['ၶၢဝ်ႇၵူႈလွင်ႈလွင်ႈ']

2023-06-21T08:48:42

https://ssppssa.org/2023/06/%e1%80%a2%e1%80%99%e1%80%b1%e1%82%87%e1%80%9b%e1%80%ae%e1%82%87%e1%81%b5%e1%81%a2%e1%81%bc%e1%80%ba%e1%82%87-%e1%80%90%e1%80%b1%e1%80%9e%e1%80%ad%e1%80%af%e1%80%95%e1%80%ba%e1%82%87%e1%81%b8%e1%80%bd/

ဢမေႇရီႇၵၢၼ်ႇ တေသိုပ်ႇၸွႆႈထႅမ် ၶိူင်ႈၵွင်ႈၵၢင်ႇ ယူႇၶရဵၼ်းထႅင်ႈ

ပိၼ်ႇတၵုၼ်ႇ ပိုၼ်ၽၢဝ်ႇၵႂႃႇ မိူဝ်ႈဝၼ်းထီႉ 13-06-2023 ၼၼ်ႉဝႃႈ – မိူဝ်ႈၽွင်း ယူႇၶရဵၼ်း တိုၵ်ႉ ၶိုၼ်ႈၼႃႈသိုၵ်း လေႃႇတိုၵ်းၶိုၼ်း ရၢတ်ႉသျူးၼၼ်ႉ ဢမေႇရိၵၢၼ်ႊ တေ ၸွႆႈထႅမ်ပၼ်ယူႇၶရဵၼ်း ၶိူင်ႈၸႂ်ႉတိုဝ်း ဢၼ်ပဵၼ် ၾၢႆႇႁူမ်ႇလူမ်ႈ တင်း ၾၢႆႇၵႅတ်ႇ‌ၶႄ ၸဵမ် ၸိူဝ်းၼႆႉထႅင်ႈယူႇ ဝႃႈ ၼႆ။ ၶိူင်ႈယိပ်းဢၼ်တေၸွႆႈထႅမ်ပၼ်ၼၼ်ႉ ယွၼ်ႉပဵၼ်ၶိူင်ႈ ဢၼ်တေၵႅတ်ႇၶႄပၼ်လႆႈ တွၼ်ႈတႃႇဢွင်ႈယူႇသဝ်း တႃႇၵူၼ်းသိုၵ်း ၊ ၵူၼ်းမိူင်း လႄႈ တေလႆႈဝႃႈ ပဵၼ်ၶိူင်ႈ ယိပ်းဢၼ်တေ ၵမ်ႉၸွႆႈပၼ် တႃႇယူႇၶရဵၼ်း တေတိုၵ်း ဢဝ်ၶိုၼ်း ၼႃႈတီႈဢုပ်ႉပိူင်ႇၶဝ်ၼၼ်ႉ ယူႇယဝ်ႉ ဝႃႈၼႆ ။ ယူႇၶရဵၼ်းၼႆႉ လႆႈယိူၼ်ႉၵၼ်ႈ ႁဵတ်းပဵၼ် တပ်ႉၶၢမ်ႇတိုၵ်းမႃး တေႇဢဝ်ၽွင်းၶၢဝ်းၵတ်း တေႃႇပေႃးပူၼ်ႉၶၢဝ်း မႆႈ ၼႂ်း ၶၢဝ်းတၢင်း (7) လိူၼ်သေ လႆႈၶိုၼ်းတေႇၽႅၼ် ၵၢၼ် ၶိုၼ်ႈတိုၵ်း ၼႂ်းဝူင်ႈပူၼ်ႉမႃးၼၼ်ႉၵူၺ်း ဝႃႈၼႆ။ ၵဵဝ်ႇၵပ်းလွင်ႈ ၾၢႆႇယူႇၶရဵၼ်း ၽႅၼ်ၵၢၼ် ၶိုၼ်ႈတိုၵ်း မႃး ၶၢဝ်းတၢင်း ၼိုင်ႈဝူင်ႈၼၼ်ႉ ၾၢႆႇယူႇၶရဵၼ်း တိုၵ်းသိမ်းလႆႈၶိုၼ်း ဢွင်ႈတီႈဢုပ်ႉပိူင်ႇၶဝ် (7) ဢွင်ႈတီႈယူႇ ဝႃႈၼႆ။ မိူဝ်ႈဝၼ်းထီႉ 13/06/2023 ၼၼ်ႉ ၸွမ်ၸိုင်ႈမိူင်းရၢတ့်သျႃး ပူႇတိၼ် လၢတ်ႈတီႈသိုဝ်ႇၶၢဝ်ႇဝႃႈ- “ၼႂ်းၽွင်း ယူႇၶရဵင်း ၶဝ်ၶိုၼ်ႈတိုၵ်းၼႆႉ ၾၢႆႇယူႇၶရဵၼ်း ဢမ်ႇမီးလွင်ႈ ဢွင်ႇ‌ပေႉ တိုၵ်းသိမ်းလႆႈသေတီႈ ၊ လိူဝ်သေၼၼ်ႉ တီႈၼႂ်း ပၢင်ႇတိုၵ်းၵေႃႈ ၾၢႆႇယူႇၶရဵၼ်း မီးလွင်ႈ လူႉတၢႆ ၼမ်သေ ရၢတ်ႉသျူး (10) ပုၼ်ႈထႅင်ႈလူးၵွၼ်ႇ” ဝႃႈၼႆ ။ Photo- Credit

['ၶၢဝ်ႇၼွၵ်ႈမိူင်း']

2023-06-21T08:35:18

https://ssppssa.org/2023/06/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84%e1%80%ba%e1%82%88%e1%81%b5%e1%80%bd%e1%80%84%e1%80%ba%e1%82%88%e1%80%9c%e1%80%b0/

သိုၵ်းမၢၼ်ႈ တင်ႈၵွင်ႈလူင် လႄႈ ၽၢႆႇ SSPP/SSA ႁႅၼ်းသိုၵ်းဝႆႉၼႅၼ်ႈၼႃ

ဝၢႆးသေသိုၵ်းမၢၼ်ႈ ယွၼ်းႁႂ်ႈတပ်ႉသိုၵ်းၸိုင်ႈတႆး SSPP/SSA သုတ်ႉထွႆဢွၵ်ႇပၼ် ၽၢႆႇၸၢၼ်း တၢင်းၵႃး ပၢင်လူင် လၢႆးၶႃႈ မိူင်းၼွင်ယဝ်ႉ ၽၢႆႇတပ်ႉသိုၵ်းၸိုင်ႈတႆး ဢမ်ႇယွမ်းထွႆထွၼ်ဢွၵ်ႇ ပၼ်လႆႈၼႆ လႄႈ ယူႇတီႈသိုၵ်းမၢၼ်ႈ ႁႅင်းတမ်းတပ်ႉၵွင်ႈလူင်ယူႇယဝ်ႉ။ တီႈၼႃႈလိၼ်သိုၵ်းပွတ်းၸၢၼ်း ဢၼ်ၽၢႆႇတပ်ႉသိုၵ်းၸိုင်ႈတႆး SSPP/SSA ၵုမ်းၵမ်ဝႆႉမိူဝ်ႈလဵဝ် ပဵၼ်သဵၼ်ႈတၢင်းလူင် 3 သဵၼ်ႈ ၶွင်ႇသီႇသိုၵ်းမၢၼ်ႈ ထႅမ်ႁႅင်းသိုၵ်းမိူင်းတႆးၵွၼ်ၵၢင် ဢၼ်ယၢမ်ႈ ႁႅၼ်းသိုၵ်းလေႃႇတိုၵ်း တပ်ႉႁူမ်ႇလူမ်ႈငဝ်ႈငုၼ်း SSPP/SSA ပီႊ 2015 တႃႈသၢမ်ပူး ၊ ႁၢႆးပႃ ၊ ဝၢၼ်ႈလူၺ်ႇ ၊ မိူင်းဢၢၵ်ႇ ၊ ဝၢၼ်ႈသေႃႉ ၊ တေႃႇထိုင်မူၺ်ႇတေႃႇဝဵင်းၵဝ်ႇ မိူင်းၼွင်ၸိူဝ်းၼႆႉမႃးယူႇ၊ ယၢမ်းလဵဝ် တပ်ႉသိုၵ်းၸိုင်ႈတႆး ယၼ်မၼ်ႈပၵ်းၼႃႈသိုၵ်းၵုမ်းၵမ်ဝႆႉ သဵၼ်ႈတၢင်းလူင် 3 သဵၼ်ႈ လႄႈ သၢႆသိုၵ်းSSPP/SSA ႁွတ်ႈၽႅဝ်ထိုင်ဝႆႉ ၽၢႆႇတူၵ်း ၊ ၽၢႆႇဢွၵ်ႇ တိူင်းၶူဝ်လမ်ဝႆႉယူႇ။ ၽူႈမီးၸၼ်ႉဢၼ်မီးဝႆႉၼႃႈလိၼ်သိုၵ်းၸဝ်ႈၼိုင်ႈလၢတ်ႈဝႃႈ – “ လႆႈဝႃႈသိုၵ်းႁဝ်းၶႃႈ ႁွတ်ႈၽႅဝ် ထိုင်ဝႆႉ တီႈပွတ်းၸၢၼ်းၼႆႉ တွၼ်ႈတႃႇလွင်ႈႁူမ်ႇလူမ်ႈတိူင်းၶူဝ်လမ်ၵေႃႈ ၽၢႆႇသိုၵ်းမၢၼ်ႈၶဝ် လႆႈၵူဝ်ဝႆႉပိူင်ၼိုင်ႈ ယွၼ်ႉၼၼ်ၸင်ႇႁႂ်ႈသိုၵ်းႁဝ်းထွႆဢွၵ်ႇပၼ် ၵူၺ်းၵႃႈႁဝ်းၶႃႈၵေႃႈ တိုၼ်းဢမ်ႇ ၸၢင်ႈထွႆ သင်မီးၵၢၼ်ႁႅၼ်းသိုၵ်းတေႃႇၵၼ်ၵေႃႈႁဝ်းၶႃႈတေႁႅၼ်းသိုၵ်း တေႃႇသူႈၶိုၼ်းၵူၺ်း ” ဝႃႈၼႆ။ ၶွင်ႇသီႇသိုၵ်းမၢၼ်ႈ ဢဝ်ႁႅင်းၵူၼ်းဢိူမ်ႈၸမ် တပ်ႉသိုၵ်းၸိုင်ႈတႆး မွၵ်ႈ 300 ၵေႃႉ တင်ႈပႃး ၵွင်ႈလူင် 81mm ဝႆႉ တီႈႁိမ်းလွႆၼမ်ႉတုၼ် ၽၢႆႇၸၢၼ်းဝဵင်းလၢႆးၶႃႈ ႁိမ်းတိၼ်လွႆၶႄႇ ၼႂ်းၵႄႈဝူင်ႈၵၢၼ် ပၢင်လူင် လၢႆးၶႃႈဝႆႉယူႇ လႄႈ ဝၢႆႇၼႃႈၸူးတပ်ႉသိုၵ်းၸိုင်ႈတႆး ဢၼ်ပၵ်းဝႆႉယူႇ ၸိူဝ်းၵွင်းသၢင်း ဢိူင်ႇၼႃးမင်း ၸေႈဝဵင်းလၢႆးၶႃႈ၊ ၽၢႆႇတပ်ႉသိုၵ်းၸိုင်ႈတႆးၵေႃႈ ႁၢင်ႈႁႅၼ်းဢဝ် တီႈယူႇၼႃႈလိၼ်ပေႉပုၼ်ႈ ဝႆႉယူႇယဝ်ႉ။ သိုပ်ႇလၢတ်ႈထႅင်ႈဝႃႈ “ၵၢၼ်ဢၼ်ႁႂ်ႈႁဝ်းၶႃႈထွႆၼႆႉ မၼ်းပဵၼ်ၽႅၼ်သွၼ်ႉၽႅၼ်ၵူၺ်း မၼ်းမီး ၸုမ်းဢၼ်ၶႂ်ႈၶဝ်ႈယူႇၶိုၼ်းတီႈယူႇၵဝ်ႇၶဝ်ၶိုၼ်းဢေႃႈ ပေႃးတေဢဝ်ႁႅင်းသိုၵ်းမႃးတိုၵ်း ႁႅင်းသိုၵ်း ဢမ်ႇပေႉလႆႈယဝ်ႉၶႃႈၼႃႇႁႅင်းမၢၵ်ႇၵွင်ႈၵေႃႈ ဢမ်ႇၵုမ်ႇထူၼ်ႈယဝ်ႉ၊ ယၢမ်းလဵဝ်လိူဝ်သေ ၸႂ်ႉႁၢင်ႈမၢၵ်ႇ ၵၢင်မၢၵ်ႇ ဢမ်ႇၸၢင်ႈႁဵတ်းသင်ယဝ်ႉ သိုၵ်းၵေႃႈလၵ်ႉပၢႆႈၼမ် ၊ ႁႅင်းသိုၵ်းဢၼ် မႃးမီးယူႇၸိူဝ်းႁိမ်းႁဝ်းၸိူဝ်းၼႆႉ ဢမ်ႇၵိုတ်းသင် ၽၢႆႇတၢင်းၼိူဝ်ၶဝ်လႅၼ်ၶဝ်သေၸႂ်ႉမႃးယိုဝ်းဝႃႇ ထၢင်ႇဝႃႈႁႅင်းသိုၵ်းယႂ်ႇၼမ်တႄႉတႄႉၽိူဝ်ႇမႃးၵေႃႈ ႁႅင်းသိုၵ်းဢမ်ႇမီးသင် လႄႈ ဢွၼ်ၵၼ်ၽူင်ႉပၢႆႈ တင်းၼမ်ၵေႃႈမီး ဢၼ်ပၢႆႈမႃးမီးၼႂ်းၸုမ်း ႁဝ်းၵေႃႈမီး ၊ ႁႅင်းၵူဝ်ႇမၢၼ်ႇတူဝ်ႇ လုၵ်ႉၼိူဝ်လွႆတႆးလႅင်းမႃး မီး 60 ၵေႃႉ ၶဝ်သင်ႇၵၼ်မႃးဝႃႈ တေလႆႈၸႅၵ်ႇၽေၵၼ်သေ ႁဵတ်းၵၢၼ်ဝႃႇ ႁႅင်းသိုၵ်းဢၼ်တေထႅမ်သူ မီး 600 ၵေႃႉၼႆသေ ၸႂ်ႉၶဝ်ႈမႃးႁႃ လၵ်ႉယိုဝ်း လၵ်ႉပွႆႇမၢၵ်ႇယူႇ ၵမ်ႈၽွင်ႈဢမ်ႇၸၢင်ႈဢွၵ်ႇၶိုၼ်း လႄႈ ၵႃႈလႆႈယွမ်းတူဝ် ပၢႆႈၶဝ်ႈယူႇဝႆႉ ၼႂ်းၸုမ်းႁဝ်းၵေႃႈ မီးတင်းၼမ်” ဝႃႈၼႆ။ ၵဵဝ်ႇလူၺ်ႈဢၼ်ၶွင်ႇသီႇသိုၵ်းမၢၼ်ႈ ႁႂ်ႈထွႆထွၼ်ဢွၵ်ႇၼႃႈလိၼ်ပွတ်းၸၢၼ်းၼႆႉ ၽၢႆႇတပ်ႉသိုၵ်း ၸိုင်ႈတႆး SSPP/SSA တိုၼ်းဢမ်ႇၸၢင်ႈထွႆသင်ဝႃႈ ၽၢႆႇၶွင်ႇသီႇသိုၵ်းမၢၼ်ႈယိုဝ်းၵေႃႈ ၽၢႆႇ SSPP/SSA တိုၼ်းတေတႃႇသူႈၶိုၼ်းယူႇယဝ်ႉ။

['ၵၢၼ်သိုၵ်း']

2023-06-21T08:22:12

https://ssppssa.org/2023/06/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%91%e1%80%af%e1%80%84%e1%80%ba%e1%82%89%e1%81%bc%e1%80%99%e1%80%ba%e1%82%89%e1%80%95%e1%80%bd/

ၵူၼ်းမိူင်းထုင်ႉၼမ်ႉပွင်ႈ ထူပ်းတၢင်းယၢပ်ႇ ယွၼ်ႉလႆႈတေႃႉၼမ်ႉသူင်ႇပၼ်သိုၵ်းမၢၼ်ႈၵူႈဝၼ်း

ၵူၼ်းဝၢၼ်ႈ ၼႂ်းဢိူင်ႇၶုမ်ႇၸူင် ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ထူပ်းတၢင်းယၢပ်ႇၽိုတ်ႇ ယွၼ်ႉလႆႈတဵၵ်း ၼမ်ႉတေႃႉသူင်ႇပၼ်သိုၵ်းမၢၼ်ႈ ဢၼ်တူင်ႉၼိုင် ၼႂ်း ဢိူင်ႇၶုမ်ႇၸူင်ၼၼ်ႉၵူႈဝၼ်း ၼႆယူႇယဝ်ႉ။ သၢႆသိုၵ်းၶွင်ႇသီႇသိုၵ်းမၢၼ်ႈ တပ်ႉမ (33) ႁႅင်းၵူၼ်း (70) ၵေႃႉ ဢၼ်မႃးတူင်ႉၼိုင် ပၵ်းသဝ်းဝႆႉ တီႈၼႂ်းထိူၼ်ႇ ၼိူဝ်လွႆ ၾၢႆႇၸၢၼ်းဝၢၼ်ႈၼွင်မူဝ် ၼႂ်းဢိူင်ႇၶုမ်ႇၸူင် ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ တေႇၸဵမ်မိူဝ်ႈဝၼ်းထီႉ 10/06/2023 တေႃႇထိုင်ယၢမ်းလဵဝ် ၼႆႉ ၊ တဵၵ်းၸႂ်ႉၵူၼ်းဝၢၼ်ႈ ၼႂ်းဢိူင်ႇၶုမ်ႇၸူင် တေႃႉသူင်ႇပၼ် ၼမ်ႉတႃႇၸႂ်ႉတိုဝ်းၶဝ်ၵူႈဝၼ်းလႄႈ ၵူၼ်းဝၢၼ်ႈပွင်ႉၶၢင်း ၽွင်းၶၢဝ်းတိုၵ်ႉလူဝ်ႇၼႅတ်ႈႁဵတ်းၵၢၼ်ၽုၵ်ႇသွမ်ႈ ယွၼ်ႉဢမ်ႇလႆႈႁဵတ်း ၵၢၼ်ႁႆႈ ၵၢၼ်သူၼ်လီလီ ၼႆယူႇယဝ်။ ၵူၼ်းမိူင်းပိုၼ်ႉတီႈၵေႃႉၼိုင်ႈ လၢတ်ႈၼႄဝႃႈ – “ၸႂ်ႈၶႃႈ ဢေႃႈ ၶဝ်ၶၢၼ်းၵူၼ်းဝၢၼ်ႈ ၼႂ်းၼိုင်ႈဝၼ်းၼႆႉ တႃႇလူတ်ႉၶိူင်ႈ ၼိုင်ႈလမ်း တေလႆႈတေႃႉတေႃႉတၢင်ႇတၢင်ႇပၼ် ၼမ်ႉၸႂ်ႉၶဝ်တၢင်းဝၼ်းဢေႃႈ ။ ၵူႈဝၼ်းယဝ်ႉၶႃႈ ၵူၼ်းတေႉလႆႈပုတ်ႈၵၼ်ၶႃႈဢေႃႈ ။ ယၢပ်ႇၸႂ်ၶႃႈဢေႃႈ ၶၢဝ်း ၼႆႉသမ်ႉပဵၼ်ၶၢဝ်းလူဝ်ႇၼႅတ်ႈၽုၵ်ႇၼႅတ်ႈသွမ်ႈ ၽွင်းတိုၵ်ႉလူဝ်ႇႁႅင်းၵူၼ်း ႁဵတ်းႁႆႈႁဵတ်းသူၼ် ၊ ၵူၼ်း ၼႆႉ မီးငိုၼ်းသေႁႃၵူၼ်းၸၢင်ႈမႃးၸွႆႈႁဵတ်းၵေႃႈ ဢမ်ႇမီးၵူၼ်းၸၢင်ႈ ၶႃႈမိူဝ်ႈလဵဝ် ပဵၼ်ၶၢဝ်းၽႂ်ၵေႃႈ ၼႅတ်ႈႁဵတ်းႁႆႈႁဵတ်းသူၼ် ၽႂ်မၼ်း လိူဝ်သေၼၼ်ႉ ၼႂ်းထုင်ႉႁဝ်း ၶႃႈၼႆႉ သမ်ႉမီးသိုၵ်းလၢႆမူႇလၢႆၸုမ်း သမ်ႉမႆႈၸႂ် ၵူဝ်ၶဝ် ယိုဝ်းၵၼ် မိူဝ်ႈ ႁဝ်းပႆႇၽုၵ်ႇပႆႇသွမ်ႈယဝ်ႉသေဢေႃႈ ” ဝႃႈၼႆ။

['ၶၢဝ်ႇ']

2023-06-21T08:16:24

https://ssppssa.org/2023/06/%e1%81%bd%e1%80%b0%e1%82%88%e1%81%b8%e1%81%a2%e1%82%86%e1%80%b8-5-%e1%81%b5%e1%80%b1%e1%82%83%e1%82%89%e1%81%ba%e1%82%83%e1%80%b8%e1%81%b6%e1%82%83%e1%82%88%e1%80%90%e1%81%a2%e1%82%86-%e1%80%90/

ၽူႈၸၢႆး (5) ၵေႃႉၺႃးၶႃႈတၢႆ တီႈဝဵင်းသူၺ်ႇပူဝ်ႇ

မိူဝ်ႈဝၼ်းထီႉ 17-06-2023 မိူဝ်ႈယၢမ်းၵၢင်ဝၼ်း မီးၵူၼ်းပိုၼ်ႉတီႈ ထူပ်းႁၼ်တူဝ်တၢႆ ၽူႈၸၢႆး 5 ၵေႃႉ ဢၼ်တၢႆဝႆႉ တီႈၼႂ်းဝၢၼ်ႈ ၵိၼ်းပျႃး ဝဵင်းသူၺ်ႇပူဝ်ႇ တိူင်းၸၵႅင်း ၼၼ်ႉယူႇယဝ်ႉ ။ ၵူၼ်းပိုၼ်ႉတီႈ ၵေႃႉၼိုင်ႈလၢတ်ႈၼႄဝႃႈ-“မိူဝ်ႈပူၼ်ႉမႃး ဝၼ်းထီႉ 16-06-2023 ၼၼ်ႉ သၢႆသိုၵ်းၶွင်ႇသီႇသိုၵ်းမၢၼ်ႈၶဝ် မႃးၵူတ်ႇပႅတ်ႈ မၢၵ်ႇဢၼ် ၸုမ်း PDF ၶဝ်ႁၢင်ႈဝႆႉ ၾၢႆႇဝၼ်းတူၵ်း မူႇဝၢၼ်ႈ ၵိၼ်းပျႃးၼၼ်ႉဢေႃႈ။ ယွၼ်ႉၵူတ်ႇမၢၵ်ႇသေ မၢၵ်ႇတႅၵ်ႇၺႃး ၵူၼ်းသိုၵ်းၶဝ် လႆႈလူႉတၢႆ ၵေႃႉၼိုင်ႈဢေႃႈ။ ၊ ဝၢႆးၶဝ်ၵူတ်ႇယဝ်ႉသေ ဢွၵ်ႇ ၵႂႃႇၼၼ်ႉ ၸုမ်းၵႅတ်ႇၶႄၵူၼ်းမိူင်း PDF ၶဝ် ၶိုၼ်းမႃးၵူတ်ႇတူၺ်း လႆႈႁၼ် တူဝ်တၢႆ ၽူႈၸၢႆး ၵူၼ်းဝၢၼ်ႈ 5 ၵေႃႉ ဢၼ်ၶွင်ႇသီႇသိုၵ်းမၢၼ်ႈၶဝ် ၸႂ်ႉမၢၵ်ႇတႅၵ်ႇသေ ၶႃႈတၢႆဝႆႉၼၼ်ႉဢေႃႈ။ ၵူၼ်းဢၼ် ၺႃးၶႃႈတၢႆ 5 ၵေႃႉ ၼႆႉဢမ်ႇ ၵဵဝ်ႇၶွင်ႈၸုမ်း PDF တေႉတေႉဢေႃႈ။ ၶဝ်ပဵၼ်ၵူၼ်းဝၢၼ်ႈ ၵိၼ်းပျႃးၼႆႉၵူၺ်း” ဝႃႈ ၼႆ။ Photo -Credit ၼႂ်းဝၼ်းထီႉ 16/06/2023 ယၢမ်းတၢမ်းၶမ်ႈၼၼ်ႉၵူၺ်း ၶွင်ႇသီႇသိုၵ်းမၢၼ်ႈၶဝ် ၶိုၼ်းၶဝ်ႈၵႂႃႇ ၼႂ်းမူႇဝၢၼ်ႈၵိၼ်းပျႃး ၊ ၵႂႃႇၸုတ်ႇၽၢဝ်ပႅတ်ႈႁိူၼ်း ၵူၼ်းဝၢၼ်ႈၵမ်ႈၽွင်ႈသေ ထိုင်ယၢမ်းၵၢင်ၼႂ်ထႅင်ႈဝၼ်း ၼိုင်ႈၼၼ်ႉ လႆႈႁၼ်ၶဝ်လဵပ်ႈယၢမ်း ၸိူဝ်းၼႂ်းဝၢၼ်ႈ ၵိၼ်းပျႃး ၼၼ်ႉ တၢင််းၼမ်ယူႇ သိုပ်ႇလၢတ်ႈၼႄ ၼင်ႇ ၼႆ။ ၼႂ်းဝၼ်းၼၼ်ႉၵူၺ်းၼင်ႇၵဝ်ႇ မိူဝ်ႈယၢမ်းၵၢင်ၼႂ်ၼၼ်ႉ သၢႆသိုၵ်း ၶွင်ႇသီႇသိုၵ်းမၢၼ်ႈ ဢၼ်တူင်ႉၼိုင်ၵႂႃႇမႃး ၼိူဝ်သဵၼ်ႈတၢင်း သူၺ်ႇပူဝ်ႇ-ၵျွၵ်ႉမျွင်းၼၼ်ႉ ထုၵ်ႇၺႃးၸုမ်း ၵႅတ်ႇၶႄၵူၼ်းမိူင်း Black Wolf Army ၶဝ် ႁၢင်ႈမၢၵ်ႇမူၵ်းတိုၵ်းလႄႈ ၾၢႆႇၶွင်ႇသီႇသိုၵ်းမၢၼ်ႈ လႆႈတိူဝ်ႉၺႃးမၢတ်ႇ ၸဵပ်း တၢင်းၼမ်ယူႇ ၼႆယဝ်ႉ။ Photo -Credit shanstateprogressparty shanstatearmy ဝဵင်းသူၺ်ႇပူဝ်ႇ ၺႃးၶႃႈတၢႆ PDF

['ၶၢဝ်ႇ']

2023-06-21T08:04:14

https://ssppssa.org/2023/06/%e1%80%9a%e1%80%bd%e1%81%bc%e1%80%ba%e1%82%89%e1%81%be%e1%80%b0%e1%81%bc%e1%80%ba%e1%80%9c%e1%80%b0%e1%80%84%e1%80%ba%e1%80%90%e1%80%b0%e1%81%b5%e1%80%ba%e1%80%b8%e1%82%81%e1%82%85%e1%80%84%e1%80%ba/

ယွၼ်ႉၾူၼ်လူင်တူၵ်းႁႅင်း လႄႈ ၼႂ်းမိူင်းၼီႇပေႃး မီးၵူၼ်းလူႉတၢႆ (1)ၵေႃႉ၊ ႁၢႆဝႆႉ (25)ၵေႃႉ

မိူဝ်ႈဝၼ်းထီႉ 18 .06. 2023 ၼၼ်ႉ ယွၼ်ႉ ၾူၼ်လူင်တူၵ်းႁႅင်း ၼႂ်းမိူင်းၼီႇပေႃးပွတ်းဢွၵ်ႇသေ ႁဵတ်းႁႂ်ႈ ၵူၼ်းမိူင်းလႆႈလူႉတၢႆၸွမ်း (1)ၵေႃႉ ၊ ႁၢႆလၢႆဝႆႉမွၵ်ႈ 25 ၵေႃႉယူႇ ၼႆယဝ်ႉ။ ၽူႈမီးၸၼ်ႉ ၾၢႆႇလူင်ပွင်ၸိုင်ႈၵေႃႉၼိုင်ႈ လၢတ်ႈၼႄ ဝႃႈ- “ ၽူႈႁၢပ်ႇထၢမ်းၵၢၼ် ၼႂ်း ႁူင်းၵၢၼ်ၾႆးၾႃႉ ဢၼ်တိုၵ်ႉၵေႃႇသၢင်ႈဝႆႉတီႈ မႄႈၼမ်ႉဝႃႇ ဢၼ်မီးၼႂ်း ၸေႈဝဵင်း သႃႇၵူႇဝႃႇသပၢတ်ႉ မိူင်းၼီႇပေႃး ပွတ်းဢွၵ်ႇ ၼၼ်ႉ ႁၢႆဝႆႉတႃႇ 16 ၵေႃႉ ယူႇ” ဝႃႈၼႆ။ ၵူၼ်းဢၼ်ႁၢႆဝႆႉ 16 ၵေႃႉၼၼ်ႉ ယူႇတီႈၾၢႆႇၽူႈမီးပုၼ်ႈ ၽွၼ်း တပ်ႉႁၢၼ်ၶဝ် တိုၵ်ႉၸွမ်းႁႃဝႆႉယူႇလႄႈ တိုၵ်ႉလႆႈထူပ်းႁၼ် တူဝ်တၢႆတႃႇ 1 ၵေႃႉၵူၺ်း ဝႃႈၼႆ။ လိူဝ်သေၼၼ်ႉ မိူင်းႁိမ်းႁွမ်း ၼႃႈတီႈ ၸိူဝ်းလႅၼ်လိၼ်တိတ်းၸပ်း ၾၢႆႇဢွၵ်ႇ မိူင်းဢိၼ်ႇတိယ မိူၼ်ၼင်ႇ ၸေႈတွၼ်ႈ တပႄႇ(လ်) ၵျွင်း ၊ ၸေႈတွၼ်ႈ ပၼ်ႇ ၶျႃႇတႃႇၵေႃႈ ယွၼ်ႉၾူၼ်တူၵ်းႁႅင်း လိၼ်ၵူၼ်ႇ သေ ၵူၼ်းမိူင်းႁႆၢဝႆႉ (9) ၵေႃႉ ၊ လင်ႁိူၼ်းၵူၼ်းလွင်ႈၸွမ်း ၼမ်ႉ တႃႇ (20) လင် လႄႈ ၶူဝ်ဢၼ်မီးၼိူဝ် သဵၼ်ႈတၢင်းလူင် (2)ဢၼ် ၵေႃႈ လႆႈလူႉၵူၼ်ႇၵွႆ ၵႂႃႇၸွမ်းၼမ်ႉ ဝႃႈ ၼႆ။ မိူင်းၼီႇပေႃး ဢၼ်မီးၼႂ်းၵႄႈၵၢင် မိူင်းၶေႇ – မိူင်း ဢိၼ်းတီးယႃး ဢၼ်မီးလွႆသုင်ဝႆႉ တၢင်းၼမ်ၼၼ်ႉ ယွၼ်ႉလႆႈထူပ်းၽေး သၽႃႇဝ ၼမ်ႉလူၵ်ႈ ၊ ၼမ်ႉထူမ်ႈၵူႈပီႊပီႊ လႄႈ ႁဵတ်းႁႂ်ႈ လင်ႁိူၼ်း ၊ မၢၵ်ႇၶဝ်ႈ တဝ်ႈ ၼမ်ႉ လူႉသုမ်းၸွမ်းတၢင်းၼမ် သေ ၵူၼ်းၼပ်ႉႁူဝ်ပၢၵ်ႇ ၵေႃႉလႆႈလူႉတၢႆ ၊ ႁၢႆလၢႆၵႂႃႇၵေႃႈ ယၢမ်ႈမီးမႃး ယူႇယဝ်ႉ ဝႃႈၼႆ ။ Photo -Credit shanstateprogressparty shanstatearmy မိူင်းၼီႇပေႃး

['ၶၢဝ်ႇ']

2023-06-14T01:26:56

https://ssppssa.org/2023/06/%e1%81%be%e1%80%b0%e1%81%bc%e1%80%ba%e1%80%90%e1%80%b0%e1%81%b5%e1%80%ba%e1%80%b8%e1%82%81%e1%82%85%e1%80%84%e1%80%ba%e1%80%b8-%e1%80%9c%e1%80%ad%e1%81%bc%e1%80%ba%e1%80%9c%e1%80%b0%e1%80%99%e1%80%ba/

ၾူၼ်တူၵ်းႁႅင်း လိၼ်လူမ်ႇ ႁူဝ်ႉဢုတ်ႇၵူၼ်ႇၺႃး ႁိူၼ်း တၢႆ (4 ) ၊ မၢတ်ႇ (1) ၼႂ်းၸေႈဝဵင်းလႃႈသဵဝ်ႈ

ၾူၼ်လူင်တူၵ်းႁႅင်း လႄႈ ႁဵတ်းႁႂ်ႈလိၼ်ဢူၼ်ႈ လိၼ်ယူတ်ႇ ႁူဝ်ႉဢုတ်ႇၵူၼ်ႇလူမ်ႉသႂ်ႇ ႁိူၼ်းၵူၼ်းဝၢၼ်ႈ လင် ၼိုင်ႈ ၵူၼ်းၼႂ်းႁိူၼ်းလႆႈလူႉတၢႆ (4) ၵေႃႉ ၊ မၢတ်ႇၸဵပ်း (1) ၵေႃႉ ၼႂ်ၸေႈဝဵင်း လႃႈသဵဝ်ႈ ၸိုင်ႈတႆးႁွင်ႇ ။ မိူဝ်ႈဝၼ်းထီႉ 10.06. 2023 ၼၼ်ႉ ၾူၼ်လူင်တူၵ်းႁႅင်း ၼႃႇလႄႈ ႁဵတ်းႁႂ်ႈႁူဝ်ႉဢုတ်ႇ ၵူၼ်ႇတူၵ်းသႂ်ႇ ႁိူၼ်း ၵူၼ်းဝၢၼ်ႈႁၢတ်ႇၵႃ ၸေႈဝဵင်းလႃႈသဵဝ်ႈ လင်ၼိုင်ႈ ၊ တိူဝ်ႉၺႃး ၵူၼ်းဢၼ်မီးၼႂ်းႁိူၼ်း လႆႈလူႉတၢႆ (4) ၵေႃႉ မၢတ်ႇၸဵပ်း (1) ၵေႃႉ ဝႃႈၼႆ။ ၵူၼ်းပိုၼ်ႉတီႈ ဝဵင်းလႃႈသဵဝ်ႈၵေႃႉၼိုင်ႈ လၢတ်ႈၼႄဝႃႈ -” ယွၼ်ႉၾူၼ်တူၵ်းႁႅင်းၼႃႇလႄႈ ႁဵတ်းႁႂ်ႈလိၼ်ဢူၼ်ႈသေ ႁူဝ်ႉဢုတ်ႇလႆႈၵူၼ်ႇလူမ်ႉတူၵ်းသႂ်ႇ ႁိူၼ်းၶဝ် မၼ်းပဵၼ်ၽွင်းၶိုၼ်းလိုၵ်းမိူဝ်ႈပိူၼ်ႈတိုၵ်ႉ ၼွၼ်းယဵၼ်ၼၼ်ႉ ဢေႃႈ။ ႁူဝ်ႉဢုတ်ႇၼႆႉသမ်ႉ သုင်သေႁိူၼ်းဢေႃႈ ။ ႁိူၼ်းသမ်ႉပဵၼ်ႁိူၼ်း ၽႃမႆႉသၢင်း ၵူၺ်း ၊ မႄႈလုၵ်ႈ ဢွၼ်ႇတင်းလုၵ်ႈဢွၼ်ႇ (3) ၵေႃႉ ၺႃးလိၼ် ၊ၺႃးႁူဝ်ႉ ဢုတ်ႇ တဵင်သေ လူႉတၢႆၵႂႃႇဢေႃႈ ဢၼ်ၵေႃႉပဵၼ်ပေႃႈ ၸဝ်ႈႁိူၼ်း တေႉ မၢတ်ႇၺႃးဢိတ်ႉဢွတ်းၵူၺ်းၶႃႈ” ဝႃႈ ၼႆ။ ၵူၼ်းဢၼ်လႆႈလူႉတၢႆၵႂႃႇ (4) ၵေႃႉၼၼ်ႉ ပဵၼ်မႄႈလုၵ်ႈ ဢွၼ်ႇ(1) ၵေႃႉ လႄႈ လုၵ်ႈဢွၼ်ႇသႅၼ်း ဢႃႇယု (7) ၶူပ်ႇတေႃႇ (13) ၶူပ်ႇ (3)ၵေႃႉ ဢၼ်ပဵၼ်ပေႃႈလုၵ်ႈ ဢွၼ်ႇတေႉ တိူဝ်ႉၺႃးမၢတ်ႇၸဵပ်း ဢိတ်ႉၼိုင်ႈယူႇ ၼႆယဝ်ႉ။ မိူဝ်ႈပူၼ်ႉမႃး ဝၼ်းထီႉ 6/6/2023 ၼၼ်ႉၵေႃႈ ယွၼ်ႉ ၾူၼ်လူင်တူၵ်းႁႅင်း ၼမ်ႉၸွမ်းႁူၺ်ႈ/လွႆလူၼ်ႉလႆၶဝ်ႈ ၼႂ်းဝၢၼ်ႈႁၢင်ၼႃး ၸေႈဝဵင်းလႃႈသဵဝ်ႈ ၊ ႁဵတ်းႁႂ်ႈၼမ်ႉ ၼွင်းယိုင်ႈၼမ်သေ ႁူဝ်ႉဢုတ်ႇဢၼ်လွမ်ႉဝၢင်း ႁူင်း ႁဵၼ်း လႄႈ လင်ႁိူၼ်းၵမ်ႈၽွင်ႈ လႆႈၵူၼ်ႇလူမ်ႉလူႉလႅဝ် ၵႂႃႇ ၵေႃႈယၢမ်ႈမီးမႃး ယူႇယဝ်ႉ။

['ၶၢဝ်ႇၵူႈလွင်ႈလွင်ႈ']

2023-06-14T01:21:41

https://ssppssa.org/2023/06/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9e%e1%80%84%e1%80%ba/

ၶွင်ႇသီႇသိုၵ်းမၢၼ်ႈ သင်ႇႁႂ်ႈတပ်ႉသိုၵ်း SSPP/SSA ထွႆဢွၵ်ႇပိုၼ်ႉတီႈ ၼႂ်းၸေႈဝဵင်းလၢႆးၶႃႈ

ၶွင်ႇသီႇသိုၵ်းမၢၼ်ႈ ၸီႉသင်ႇႁႂ်ႈတပ်ႉ SSPP/SSA ဢၼ်မီးယူႇၼႂ်းဢိူင်ႇၼႃးမင်း လႄႈ ၽၢႆႇၸၢၼ်း တၢင်းၵႃး လၢႆးၶႃႈ မိူင်းၼွင် ၸိူဝ်းၼႆ ႁႂ်ႈထွႆဢွၵ်ႇပၼ် တႃႇ 10 ဢွင်ႈတီႈ ၼႆလႄႈ ယူႇတီႈ ၾၢႆႇတပ်ႉ သိုၵ်းၸိုင်ႈတႆး SSPP/SSA ဢမ်ႇၸၢင်ႈထွႆဢွၵ်ႇပၼ်ၼႆသေ ယၢမ်းလဵဝ် ၶွင်ႇသီႇသိုၵ်းမၢၼ်ႈ ဢဝ်ႁႅင်း သိုၵ်း ၼပ်ႉႁူဝ်ပၢၵ်ႇ ၶဝ်ႈဢိူမ်ႈၸမ်တပ်ႉ SSPP/SSA သွင်ၾၢႆႇလႆႈၶဵင်ႈၶႅင်ၼႃႈသိုၵ်းၵၼ်ဝႆႉ ယူႇယဝ်ႉ။ ၽူႈမီးပုၼ်ႈၽွၼ်း ဢၼ်တူင်ႉၼိုင်ၼႃႈသိုၵ်း ၸဝ်ႈၼိုင်ႈလၢတ်ႈၼႄဝႃႈ – “ ၸႂ်ႈၶႃႈဢေႃႈ ၶဝ်ၸႂ်ႉသိုၵ်း ႁဝ်းၶႃႈၼႃႈတၢင်းၸၢၼ်းဝဵင်းလၢႆးၶႃႈ ၸိူဝ်းၼၼ်ႉ ထွႆဢွၵ်ႇပဵၼ်လၢႆပွၵ်ႈယဝ်ႉၶႃႈ ၵမ်ႉဝႃႈ ဝၼ်းၼႆႉ ပဵၼ်ဝၼ်းလိုၼ်းသုတ်း ႁႂ်ႈထွႆဢွၵ်ႇပၼ်ဝႃႇ ၊ ႁဝ်းၶႃႈၵေႃႈတိုၼ်းဢမ်ႇၸၢင်ႈထွႆ ၊ လၢတ်ႈတႄႉ ၶဝ် လၢတ်ႈမႃးလၢႆၵမ်းယဝ်ႉ လႄႈ ႁဝ်းၶႃႈၵေႃႈတိုၼ်းဢမ်ႇၸၢင်ႈထွႆပၼ်ၼႆ လႄႈ မိူဝ်ႈလဵဝ်တႄႉ ၶဝ်ႁႅၼ်းသိုၵ်း မွၵ်ႈ 300 ပၢၵ်ႇၼႆႉ မႃးဢိူမ်ႈၸမ်တပ်ႉႁဝ်းဝႆႉၶႃႈဢေႃႈ ၽၢႆႇႁဝ်းၶႃႈၵေႃႈ တူဝ်ႈတၼ်းဝႆႉ ယူႇၶႃႈ ပေႃးၶဝ်ယိုဝ်းၵေႃႈႁဝ်းတိုၼ်းယိုဝ်းၵူၺ်း ၽၢႆႇႁဝ်းၶႃႈတႄႉ တိုၼ်းဢမ်ႇၸၢင်ႈထွႆဢွၵ်ႇ” ဝႃႈၼႆ။ ၼႃႈတီႈ တပ်ႉသိုၵ်းၸိုင်ႈတႆး ဢၼ်တူင်ႉၼိုင်မီးဝႆႉ ၽၢႆႇၸၢၼ်းဝဵင်းလၢႆးၶႃႈၼႆႉ သိုၵ်းမၢၼ်ႈ ၸႂ်ႉႁႂ်ႈထွႆ ဢွၵ်ႇပၼ် တႃႇတပ်ႉ 10 ဢွင်ႈတီႈ ၵွပ်ႈပိူဝ်ႈဝႃႈ မၼ်းပဵၼ်ၼႃႈလိၼ် ႁူမ်ႇလူမ်ႈတိူင်းၶူဝ်လမ်ၵေႃႈ ဢၼ်ၼိုင်ႈ လႄႈ သိုၵ်းႁဝ်းသမ်ႉ ၽႅဝ်ၵႂႃႇႁိမ်းၼၼ်ႉ လႄႈ ၽၢႆႇသိုၵ်မၢၼ်ႈ တေမီးလွင်ႈမႆႈၸႂ် လွင်ႈႁူမ်ႈလူမ်ႈတိူင်းၶူဝ်းလမ်ၸိူဝ်းၼႆႉ ၼႆယူႇယဝ်ႉ။ ပေႃးဢဝ်ၼႃႈလိၼ်သိုၵ်း တပ်ႉသိုၵ်းၸိုင်ႈတႆး ဢၼ်ၽႅဝ်ၵႂႃႇထုင်ႉပွတ်းၸၢၼ်းၼႆႉ လႆႈဝႃႈယၼ်မၼ်ႈ ဝႆႉ သဵၼ်ႈတၢင်းသၢႆသိုၵ်း ၶွင်ႇသီႇသိုၵ်းမၢၼ်ႈ ဢၼ်တေၸၢင်ႈထႅမ်ႁႅင်းသိုၵ်း မုင်ႈၼႃႈၸူး ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢၼ်ၼိုင်ႈယူႇ ၊ ၽၢႆႇၼိုင်ႈၵေႃႈ တွၼ်ႈတႃႇလွင်ႈ ႁူမ်ႈလူမ်ႇၵူႈၽၢႆႇၵူႈတၢင်း ႁႂ်ႈၵၢၼ်သိုၵ်းပေႃးၸၢင်ႈမၼ်ႈၼိမ်သဝ်းၼၼ်ႉ တွၼ်ႈတႃႇၼႃႈတီႈၸိူဝ်းၼႆႉ ပဵၼ်တီႈလမ်ႇလွင်ႈ တႃႇလွင်ႈႁူမ်ႈလူမ်ႈ ႁႂ်ႈၼႅၼ်ႈၼႃ ဢၼ်ၼိုင်ႈယူႇယဝ်ႉ။ ပူၼ်ႉမႃးမိူဝ်ႈပီႊ 2015 ႁၢင်ႊပီႊၼၼ်ႉ ယူႇတီႈၶွင်ႇသီႇသိုၵ်းမၢၼ်ႈ ယၢမ်ႈၸီႉၸင်ႇႁႂ်ႈတပ်ႉသိုၵ်းၸိုင်ႈ တႆး SSPP/SSA ထွၼ်ထွႆဢွၵ်ႇပၼ် ၸိူဝ်းၽၢႆႇၸၢၼ်းတၢင်းၵႃး မိူင်းၼွင် ၊ မိူင်းသူႈ ႁႂ်ႈသုတ်ႉထွႆယူႇ ဝႆႉပၼ် ၽၢႆႇႁွင်ႈတၢင်းၵႃး မိူင်းၼွင် ၊ မိူင်းသူႈ တင်းမူတ်းၼႆ ယူႇတီႈ ၽၢႆႇတပ်ႉသိုၵ်းၸိုင်ႈတႆး ဢမ်ႇယွမ်းသုတ်ႉထွႆဢွၵ်ႇပၼ် လႄႈ ၽၢႆႇၶွင်ႇသီႇသိုၵ်းမၢၼ်ႈ ဢဝ်ႁႅင်းသိုၵ်း ႁိမ်းၸမ်မွၵ်ႈ 5000 ၵေႃႉ ပိုတ်ႇပၢင်တိုၵ်းၸူး ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တႄႇဢဝ် တႃႈသၢမ်ပူး ၊ ႁၢႆးပႃ ၊ ဝၢၼ်ႈလူၺ် ၊ မိူင်းဢၢၵ်ႇ ၊ ဝၢၼ်ႈသေႃႉ ၸေႈဝဵင်းမိူင်းသူႈ တေႃႇထိုင် ဝဵင်းၵဝ်ႇ ၸေႈဝဵင်း မိူင်းၼွင် ၸိူဝ်းၼႆႉ ပၢင်တိုၵ်းႁၢဝ်ႈႁႅင်းႁိုင်ၸမ် 3 လိူၼ်သေ ၽၢႆႇ ၶွင်ႇသီႇသိုၵ်းမၢၼ်ႈ ၸင်ႇၵိုတ်းသိုၵ်းၵႂႃႇ ။ ပၢင်တိုၵ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA မိူဝ်ႈပီႊ 2015 ဢၼ်ၶွင်ႇသီႇ သိုၵ်းမၢၼ်ႈ ၶွၼ်ႈႁႅင်းသိုၵ်း လေႃႇတိုၵ်းတပ်ႉႁူမ်ႇလူမ်ႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး SSPP/SSA ဢၼ်မီးၽၢႆႇၸၢၼ်းတၢင်းၵႃး မိူင်းၼွင်ၸိူဝ်းၼႆႉ သိုၵ်းမၢၼ်ႈ ၸႂ်ႉသဵၼ်ႈတၢင်းထႅမ်ႁႅင်းသိုၵ်း လုၵ်ႉတူၼ်ႈတီး ထႅမ်ႁႅင်းသိုၵ်း သဵၼ်ႈတၢင်းလၢႆးၶႃႈမိူင်းၼွင် သဵၼ်ႈၼိုင်ႈ ၊ လုၵ်ႉၼမ်ႉၸၢင် ထိုင်ၶူဝ်လမ် သဵၼ်ႈၼိုင်ႈ ၊ လုၵ်ႉၵႃလိ ၵုၼ်ႁိင်း မႃးၶူဝ်လမ် သဵၼ်ႈၼိုင်ႈ သဵၼ်ႈတၢင်း 3 သဵၼ်ႈၼႆႉ သိုၵ်းမၢၼ်ႈ ၸႂ်ႉတိုဝ်းတႃႇထႅမ်ႁႅင်းသိုၵ်း မုင်ႈၼႃႈလေႃႇတိုၵ်း တပ်ႉႁူမ်ႇလူမ်ႈငဝ်ႈငုၼ်း SSPP/SSA ပူၼ်ႉမႃးမိူဝ်ႈပီႊ 2015 ၼၼ်ႉယူႇယဝ်ႉ။

['ၵၢၼ်သိုၵ်း']

2023-06-12T07:12:48

https://ssppssa.org/2023/06/%e1%81%bd%e1%80%bd%e1%80%84%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%81%be%e1%81%a2%e1%82%86%e1%82%87%e1%81%bc%e1%80%bd%e1%81%b5%e1%80%ba%e1%82%88%e1%80%99%e1%80%ad%e1%80%b0%e1%80%84/

ၽွင်းလူင်ၾၢႆႇၼွၵ်ႈမိူင်း မိူင်းသိၼ်ႇၵႃႊပူဝ်ႇဝႃႈဢမ်ႉမီးလွင်ႈ ၶၢႆၶိူင်ႈယိပ်းသိုၵ်း တေႃႇမိူင်းႁူမ်ႈတုမ်မၢၼ်ႈ

ၽွင်းလူင် ၾၢႆႇၼွၵ်ႈမိူင်း မိူင်းသိၼ်ႇၵႃႊပူဝ်ႇ Vivian Balakrishnan လၢတ်ႈဝႃႈ ယူႇတီႈမိူင်းသျိၼ်ႇၵႃႊပူဝ်ႇသေ ဢမ်ႇလႆႈၶၢႆၶိူင်ႈယိပ်းသိုၵ်း တေႃႇမိူင်းႁူမ်ႈတုမ်မၢၼ်ႈၼႆႉ မီးမႃးပီယၢဝ်းၶၢဝ်းႁိူင်ယဝ်ႉ ဝႃႈၼႆ ။ ၼႂ်းလိၵ်ႈလၢႆးငၢၼ်း ၾၢႆႇပၼ်တၢင်းႁၼ်ထိုင်မိူင်းႁူမ်ႈတုမ်မၢၼ်ႈ ၸုမ်း SAC-M ၶဝ် တႅမ်ႈဢွၵ်ႇဝႆႉ မိူဝ်ႈဝၼ်းထီႉ 16 -01-2023 ၼၼ်ႉပႃးဝႆႉဝႃႈ ၶိူင်ႈယိပ်းၶွင်ႇသီႇသိုၵ်းမၢၼ်ႈ ဢၼ်ၸႂ်ႉတိုဝ်းၼႂ်းၵၢၼ်ပူၼ်ႉပႅၼ် သုၼ်ႇလႆႈၵူၼ်း ၼႂ်းမိူင်းႁူမ်ႈတုမ် ၼၼ်ႉ ပႃးၵုမ်ႇမၼီႇပၢႆးမၵ်ႈမီး ၼႂ်း13 ၸိုင်ႈမိူင်း လႄႈ ၵုမ်ပၼီႇ မိူင်းသိၼ်ႇၵႃႊပူဝ်ႇ ၶဝ်ႈႁူမ်ႈၵဵဝ်ႇ ၶွင်ႈၸွမ်းယူႇ ဝႃႈၼႆယဝ်ႉ။ ၼႂ်းလိၵ်ႈလၢႆးငၢၼ်း ၸုမ်း SAC-M တႅမ်ႈဢွၵ်ႇဝႆႉ လွင်ႈသူင်ႇၶၢႆပၼ်ၶိူင်ႈယိပ်းသိုၵ်း မိူင်းႁူမ်ႈတုမ် မၢၼ်ႈ ၼၼ်ႉ ၵုင်ႇမၼီႇ ၼႂ်းမိူင်းသိၼ်ႇၵႃႊပူဝ်ႇ ၵဵဝ်ႇၶွင်ႈၸွမ်ၽႈ ဢမ်ႇၵဵဝ်ၶွင်ႈ ၸွမ်း ၊ ၾၢႆႇၸဝ်ႈ ဢႃႇၼႃႇၶဝ်သမ်ႉ ၸွင်ႇပႃႈ လႆႈမီးလွင်ႈၵုတ်ႇထၢၼ်းတူၺ်း တႅတ်ႈတေႃးယဝ်ႉႁိူဝ် ၼႆ တႅၼ်းၽွင်း Dennis Tap ဢွၵ်ႇၶေႃႈထၢမ် ဝႆႉ ၸိူင်ႉၼင်ႇ ၼႆ။ လွင်ႈမိူင်း သိၼ်ႇၵႃႊပူဝ်ႇ တင်း မိူင်းႁူမ်ႈတုမ်မၢၼ်ႈ မီးလွင်ႈ ၵပ်းၵၢႆႇၵၼ် လူၺ်ႈၵၢၼ်ပၢႆးမၢၵ်ႈမီးၼႆႉ ၸဵမ်မိူဝ်ႈၵွၼ်ႇ ၼႃႈ ၶွင်ႇသီႇသိုၵ်းမၢၼ်ႈ ပႆႇသိမ်း ဢႃႇၼႃႇၼႂ်းပီႊ 2021 ပူၼ်ႉမႃးၼၼ်ႉၵူၺ်း ဝႃႈၼႆ။

['ၶၢဝ်ႇၼွၵ်ႈမိူင်း']

2023-06-12T07:08:50

https://ssppssa.org/2023/06/%e1%81%be%e1%82%86%e1%80%b8%e1%80%99%e1%82%86%e1%82%88-%e1%81%b5%e1%80%bb%e1%80%bd%e1%80%84%e1%80%ba%e1%80%b8%e1%80%99%e1%80%af%e1%81%bc%e1%80%ba%e1%81%b8%e1%80%9d%e1%80%ba%e1%82%88%e1%80%9c%e1%80%84/

ၾႆးမႆႈ ၵျွင်းမုၼ်ၸဝ်ႈလင်ၼိုင်ႈ ၼႂ်းၸေႈဝဵင်းသီႇပေႃႉ ၸဝ်ႈသၢင်ႇလူႉလွၼ်ႇၸွမ်း(1)ပႃး

ၸိုင်ႈတႆးပွတ်းႁွင်ႇ ၼႂ်းၸေႈဝဵင်းသီႇပေႃႉၼၼ်ႉ ၾႆးမႆႈဝတ်ႉၵျွင်းလင်ၼိုင်ႈ မီးလွင်ႈလူႉသုမ်း ဢမ်ႇလိူဝ်သင် ၸဝ်ႈသၢင်ႇဢွၼ်ႇပႃးၼိုင်ႈ လႆႈလူႉလွၼ်ႇၸွမ်းၼႂ်းၾႆးၼႆယဝ်ႉ ။ ဝၼ်းထီႉ 13-02-2023 ၶၢဝ်းယၢမ်းၵၢင်ၶမ်ႈ (9:30) မူင်း ၼၼ်ႉ လုၵ်ႉတီႈၾႆးတဵၼ်းဢၼ်ၸပ်းတႆႈ ၼႃႈၶဵင်ႇၽြႃး သေ ႁဵတ်းႁႂ်ႈ ၾႆးလၢမ်းမႆႈ ၵျွင်းမုၼ်ၸဝ်ႈ တီႈၵျွင်းၸၢမ် ၽိူၵ်ႇ ဢိူင်ႇဢုမ်မူႉ ၸေႈဝဵင်းသီႇပေႃႉ ၸေႈတွၼ်ႈၵျွၵ်ႉမႄး ၶူဝ်းၶွင်ၼႂ်းၵျွင်း ၺႃးၾႆးမႆႈၵႂႃႇတၢင်းသဵင်ႈ ၊ မႆႈပႃးၸဝ်ႈသၢင်ႇဢွၼ်ႇ သႅၼ်းဢႃႇယု (10) ၶူပ်ႇ လႆႈလူႉလွၼ်ႇၸွမ်းၼႂ်းၾႆး ၼႆယူႇယဝ်ႉ ။ ၸိုဝ်ႈၸဝ်ႈသၢင်ႇဢွၼ်ႇ ဢၼ်လႆႈလူႉလွၼ်ႇၵႂႃႇၸွမ်း မိူဝ်ႈၽွင်းၾႆးမႆႈ ၼၼ်ႉ ၸိုဝ်ႈႁွင်ႉဝႃႈ ၸၢႆးလႅင်း ပဵၼ်လုၵ်ႈၸၢႆး လုင်းၸၢႆးပိုၼ်ၶမ်း + ပႃႈၼၢင်းလိုၼ်း ယူႇဝၢၼ်ႈၼႃးမူၼ်း ဢိူင်ႇဢုမ်မူႉ ၸေႈဝဵင်းသီႇပေႃႉ ။

['ၶၢဝ်ႇၵူႈလွင်ႈလွင်ႈ']

2023-06-12T07:02:15

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%82%81%e1%80%b0%e1%80%99/

ၵေႃႉသိုၵ်းၵေႃႉႁၢၼ် SSPP/SSA ႁူမ်ႈတင်းၵူၼ်းမိူင်း သိူဝ်ႇသဵၼ်ႈတၢင်း

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾႆႇဢုပ်ႉပိူင်ႇ SSPP/SSA ဢၼ်ပၵ်းသဝ်ႈတူင်ႉၼိုင် ၼႃႈမိူင်းပွတ်းႁွင်ႇ ၸေႈဝဵင်းသီႇပေႃႉၼၼ်ႉ ဢွၼ်ႁူဝ်ၸွႆႈထႅမ် သိူဝ်ႇသၢႆးသဵၼ်ႈတၢင်း ၵႂႃႇမႃးၼႂ်းပိုၼ်ႉတီႈ။ မိူဝ်ႈဝၼ်းထီႉ 11-02-2023 ၶၢဝ်းယၢမ်းၵၢင်ၼႂ် (08:00) မူင်းတေႃႇ ဝၢႆးဝၼ်း (04:00) မူင်း ၼၼ်ႉ ၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ SSPP/SSA ဢွၼ်ႁူဝ်ပေႃႈမႄႈၵူၼ်းမိူင်းသေ ဢဝ်ၵႃးထုၺ်ႇ၊ ၵႃးသူၵ်ႇသၢႆး ၊ မႄးသိူဝ်ႇသၢႆးသဵၼ်ႈတၢင်း ၼႂ်း ဝူင်ႈၵၢင် ဝၢၼ်ႈပၢင်ၶူး လႄႈ ဝၢၼ်ႈၼမ်ႉမေႃႇၶႆႉ ၼႂ်းဢိူင်ႇသီႇထွၵ်ႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ၊ ႁႅင်း ၵူၼ်း ၵူၼ်းသိုၵ်း/ ၵူၼ်းမိူင်း ႁူမ်ႈသဵင်ႈမီး 253 ၵေႃႉ ၊ ႁႅင်းထေႃႈ/ၵႃး (57) လမ်း ၼႆယူႇယဝ်ႉ ။ ၸွမ်းၼင်ႇၶေႃႈတႅပ်းတတ်းငဝ်ႈငုၼ်း ဢမ်ႇၼၼ် ၽႅၼ် ၵၢၼ်လူင်ငဝ်ႈငုၼ်းဢွၼ်ႁူဝ်ႁဵတ်းသၢင်ႈ လွင်ႈၸွႆႈထႅမ် ပေႃႈမႄႈၵူၼ်းမိူင်းၼႆႉ ဢိင်ဢဝ်ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈသေ ၵႃႈၼင်ႇပွင်ပဵၼ်လႆႈၼၼ်ႉ တိုၼ်းတေလႆႈ ၶတ်းၸႂ်ၸွႆႈထႅမ်ၵႂႃႇယူႇ ယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-12T06:56:33

https://ssppssa.org/2023/06/%e1%81%bd%e1%80%bd%e1%80%84%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%80%99%e1%80%9c%e1%80%b1%e1%80%b8%e1%80%9e%e1%80%bb%e1%80%b0%e1%80%b8-%e1%80%90%e1%80%ad%e1%80%af%e1%81%b5%e1%80%ba/

ၽွင်းလူင်မလေးသျူး တိုၵ်းသုၼ်းႁႂ်ႈထႆးၶဝ်ႈပႃး ၼႂ်း ၵၢၼ်ၵႄႈလိတ်ႈ ပၼ်ႁႃမိူင်းႁူမ်ႈတုမ်

လွင်ႈမိူင်းႁူမ်ႈတုမ်မၢၼ်ႈ လႆႈၶၢမ်ႇတၢမ်ႇ သိုၵ်းသိမ်း ဢႃႇၼႃႇမႃး သေၼင်ႇ ႁိူဝ်တေ ၶူင်သၢင်ႈ လႆႈလွင်ႈၼိမ်သဝ်းၵတ်းယဵၼ်ႉၼၼ်ႉ ၶႆႈႁႂ်ႈမိူင်းထႆး ၶဝ်ႈႁူမ်ႈပႃးၼႂ်း ၶၵ်ႉတွၼ်ႈ ဢၼ်လမ်ႇလွင်ႈ တွၼ်ႈၼိုင်ႈယူႇၼႆ ၽွင်း လူင် မိူင်းမလေးသျူး (ဢၢၼ်ၼႃႇဝႃႇဢီႇပႃႇရႃႇႁိၼ်ႇ) တုၵ်းယွၼ်းဝႆႉ မိူဝ်ႈ ပူၼ်ႉမႃးဝၼ်းၽတ်းၼၼ်ႉ ဝႃႈၼႆ ။ ဝၢႆးသေ (ဢၢၼ်ႇၼႃႇဝႃႇ ဢီႇပႃႇရႃႇႁိၼ်ႇ)ၶိုၼ်ႈပဵၼ်ၽွင်းလူင်းမိူင်းမလေးသျူး ၼၼ်ႉ လႆႈႁူပ်ႉထူပ်းၵၼ် တင်း ၽွင်းလူင်းမိူင်းထႆး (ပႃႇရႃႇယုတ်ႈ ၶျၼ်ႇ ဢူဝ်ႇၶျႃႇ) ပွၵ်ႈ ၼႆႉ ပဵၼ်ပွၵ်ႈဢွၼ်တၢင်းသုတ်းယဝ်ႉ ဝႃႈၼႆ။ ထႅင်ႈၾၢႆႇၼိုင်ႈၵေႃႈ လူင်ပွင်ၸိုင်ႈမိူင်းထႆးၼႆႉ ၶတ်းၸႂ် ၵုမ်းထိင်းဝႆႉ လွင်ႈၵၢၼ်ၵပ်းသိုပ်ႇၸွမ်း မိူင်းႁူမ်ႈတုမ်မၢၼ်ႈ ႁႂ်ႈပေႃးမိူၼ်ၵဝ်ႇသေဢမ်ႇၵႃး ၵႆႉလၢတ်ႈၵႅတ်ႇၶႄပႃး လွင်ႈၶွင်ႇသီႇသိုၵ်းမၢၼ်ႈ သိမ်း ဢႃႇၼႃႇသေ ႁဵတ်း ႁႂ်ႈ ၼႂ်းမိူင်းႁူမ်ႈတုမ်မၢၼ်ႈ ထူပ်းပၼ်ႁႃ လွင်ႈႁုၵ်ႉႁၢႆႉ၊ လွင်ႈဝၢၼ်ႈမိူင်း ဢမ်ႇ ၼိမ် သဝ်းၼၼ်ႉ ၸဵမ်ၸိူဝ်းၼႆႉလႄႈ ၸွင်ႇလႆႈၺႃး ၵူႈမိူင်းမိူင်း ၸိၸမ်ႈ ထတ်းသၢင်တေႃႇ မိူင်းထႆး ယူႇယဝ်ႉ။ တႃႇတေၵႄႈလိတ်ႈလႆႈ ပၼ်ႁႃလွင်ႈဝၢၼ်ႈမိူင်းဢမ်ႇၼိမ်သဝ်း ၼႂ်းမိူင်းႁူမ်ႈတုမ်မၢၼ်ႈၼၼ်ႉ ယူႇတီႈ ၸုမ်းဢႃႇသီႇယၢၼ်ႇ ဢွၼ်ႁူဝ်သေၶတ်းၸႂ်ၶိုင်ပွင်မႃး တေႃႇထိုင်ယၢမ်းၼႆႉၵေႃႈ ပႆႇထိုင်တီႈယိူင်းဢၢၼ်းသေ လွင်ႈဢၼ် ၶွင်ႇသီႇသိုၵ်းမၢၼ်ႈ တင်း ဢႃႇသီႇယၢၼ်ႇၶဝ် ႁူမ်ႈလႆႈၸႂ်တူၵ်းလူင်းၵၼ်ဝႆႉ 5 ၶေႃႈ မိူဝ်ႈၼႂ်းပီႊ 2022 တႃႇတေ ၵိုတ်းလိုဝ်ႈ လွင်ႈၵေႃႇၵၢၼ်ႁၢႆႉ လႄႈ လွင်ႈႁူပ်ႉ ထူပ်းဢုပ်ႇ ဢူဝ်းၵၼ် ၼၼ်ႉၵေႃႈ ဢမ်ႇမီးလွင်ႈၶိုပ်ႈၼႃႈ သင်မႃး ယွၼ်ႉၼၼ် တႃႇတေၵႄႈလိတ်ႈ ပၼ်ႁႃမိူင်းႁူမ်ႈတုမ် မၢၼ်ႈၼႆႉ ယူႇတီႈၸုမ်းဢႃႇသီႇယၢၼ်ႇသေ ထုၵ်ႇလီႁဵတ်းသၢင်ႈၸွမ်းၶေႃႈတူၵ်းလူင်း ၸိူင်ႉၼင်ႇ ဢၼ်တူၵ်းလူင်း ၵၼ်ဝႆႉၼၼ်ႉယူႇ ၽွင်းလူင်မလေးသျူး လၢတ်ႈၼင်ႇၼႆ။

['ၶၢဝ်ႇၼွၵ်ႈမိူင်း']

2023-06-12T06:50:53

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8-sspp-ssa-%e1%82%81%e1%80%b0%e1%80%99%e1%80%ba%e1%82%88%e1%80%90%e1%80%84%e1%80%ba%e1%80%b8%e1%81%b5%e1%80%b0/

ၵေႃႉသိုၵ်း SSPP/SSA ႁူမ်ႈတင်းၵူၼ်းမိူင်း သိူဝ်ႇသဵၼ်ႈတၢင်

းၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆဢုပ်ႉပိူင်ႇ SSPP/SSA ဢၼ်ပၵ်းသဝ်ႈတူင်ႉၼိုင် ၼႂ်းၼႃႈမိူင်းပွတ်းႁွင်ႇ ၸေႈဝဵင်းသီႇပေႃႉၼၼ်ႉ ဢွၼ်ႁူဝ်ၸွႆႈထႅမ် သိူဝ်ႇသၢႆးသဵၼ်ႈတၢင်း ၵႂႃႇမႃးၼႂ်းပိုၼ်ႉတီႈ။ မိူဝ်ႈဝၼ်းထီႉ 06-02-2023 ၶၢဝ်းယၢမ်းၵၢင်ၼႂ် (08:00) မူင်းတေႃႇ ဝၢႆးဝၼ်း (04:00) မူင်းၼၼ်ႉ ၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ SSPP/SSA ဢွၼ်ႁူဝ်ပေႃႈမႄႈၵူၼ်းမိူင်းသေ ဢဝ်ၵႃးထုၺ်ႇ၊ ၵႃးသူၵ်ႇသၢႆး ၊ မႄးသိူဝ်ႇသၢႆးသဵၼ်ႈတၢင်း လုၵ်ႉဝၢၼ်ႈပၢင်ၸူင် တေႃႇထိုင် ဝၢၼ်ႈပၢင်ၶူး ၼႂ်းဢိူင်ႇသီႇထွၵ်ႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ၊ ႁႅင်းၵူၼ်းသိုၵ်း/ ၵူၼ်းမိူင်း ႁူမ်ႈသဵင်ႈမီး 279 ၵေႃႉ ၊ ႁႅင်းထေႃႈ/ၵႃး (71) လမ်း၊တၢင်းၵႆ ဢၼ်လႆႈသိူဝ်ႇသၢႆးထုၺ်ႇတၢင်း မီးမွၵ်ႈ 7 လၵ်း ၼႆယူႇယဝ်ႉ ။ မိူဝ်ႈဝၼ်းထီႉ07-02-2023 ၼၼ်ႉၵေႃႈ ႁႅင်းၵူၼ်းသိုၵ်း/ၵူၼ်းမိူင်း 231 ၵေႃႉ ၊ ႁႅင်းထေႃႈ/ ၵႃး 53 လမ်း လႆႈႁူမ်ႈၵၼ် သိူဝ်ႇသၢႆးၸွမ်းတၢင်း ၼႂ်းၵႄႈၵၢင် ဝၢၼ်ႈပၢင်ၶူး လႄႈ ဝၢၼ်ႈၼမ်ႉမေႃႇသၢႆး ဢိူင်ႇသီႇထွၵ်ႈထႅင်ႈယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-12T06:43:01

https://ssppssa.org/2023/06/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%90%e1%80%ba%e1%80%b8%e1%82%81%e1%80%b5%e1%80%90%e1%80%ba%e1%80%b8%e1%80%95%e1%81%a2%e1%80%84/

ငဝ်ႈငုၼ်း SSPP/SSA ၸတ်းႁဵတ်းပၢင်ၵႅဝ်ႈ ဝၼ်းၸိူဝ်ႉၸၢတ်ႈၸိုင်ႈတႆး

မိူဝ်ႈၼႆႉဝၼ်းထီႉ 07/လိူၼ် Fabruary 2023 ၶၢဝ်းယၢမ်းၵၢင်ၼႂ် 8 မူင်း တေႃႇထိုင် 9 မူင်း ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ႁူဝ်သေ ၸတ်းႁဵတ်းပၢင်ၵႅဝ်ႈ ဝၼ်းမၢႆတွင်း ဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇ 76 ပီႊတဵမ် ဢွင်ႈတီႈႁူင်းႁဵၼ်းသိုၵ်းငဝ်ႈငုၼ်း SSPP/SSA မီးၵူၼ်းမိူင်းၵူၼ်းသိုၵ်း ၽူႈယႂ်ႇၵူၼ်းလူင် လၢႆလၢႆၸဝ်ႈၶိုၼ်ႈႁွတ်ႈ တင်ႈသဵင်ႈ 2800 ၵေႃႉပၢႆ။ “ ၸွမ်သိုၵ်းလူင်သိူဝ်ထႅၼ်ႈ ၽူႈၼမ်းၼႃႈ ထီႉ-1 မွၵ်ႇလၢတ်ႈၶေႃႈၵႂၢမ်း ၶူၼ်ႉၶႆႈၼႄလွင်းပိုၼ်းတႄႇပဵၼ်မႃး ဝၼ်းၸိူဝ်ႉၸၢတ်ႈၸိုင်ႈတႆး ဢမ်ႇၼၼ်တႄႇႁွင်ႉဝၼ်းၶိူဝ်းတႆး ၊ထိုင်ယၢမ်းၼႆႉလႅၵ်ႈလၢႆႈ ၶိုၼ်းႁွင်ႉဝႃႈ ဝၼ်းၸိူဝ်ႉၸၢတ်ႈၸိုင်ႈတႆးၸိူဝ်းၼႆႉ ၊ ၶူၼ်ႉၶႆႈၼႄပႃးပိုၼ်းပဵၼ်မႃး ဝၼ်းၸိူဝ်ႉၸၢတ်ႈၸိုင်ႈတႆး ဢိင်ၼိူဝ်ၶေႃႈၵိၼ်ၵႅၼ်ႇလိၵ်ႈႁူမ်ႈမၢႆပၢင်လူင် လႆႈတူၵ်းလူင်း လွင်ႈသင်ၵၼ်မႃးလၢႆၶေႃႈ ၊ ၸွမ်သိုၵ်းဢွင်ႇသၢၼ်း ဢိၵ်ႇပႃးသိုၵ်းမၢၼ်ႈ ၶဝ်သမ်ႉႁဵတ်းလွၵ်းလိင်ႉ တေႃႇၸၢဝ်းၶိူဝ်းႁိုဝ်သေ ၸၢဝ်းၶိူဝ်းလၢႆၸုမ်းသမ်ႉပေႃးလႆႈတူၵ်းလွၵ်းသိုၵ်းမၢၼ်ႈ ၊ လႆႈသုမ်းသုၼ်ႇလႆႈသုၼ်ႇပဵၼ်ၵူႈလွင်ႈ ၊ ဢိၵ်ႇပႃး လွင်သိုၵ်းမၢၼ်ႈ ပိၵ်ႉဢိုတ်းၵၢၼ်လိၵ်ႈလၢႆးတႆး ၵၢၼ်ပိုၼ်းတႆးသေ ၽူႈၵတ်ႉၶႅၼ်ႇတႆး လၢႆလၢႆၸဝ်ႈလႆႈတူၵ်းၶွၵ်ႈယွၼ်ႉၵၢၼ်မိူင်း ၊ ပႃးတူဝ်မၼ်းၸဝ်ႈၵေႃႉၼိုင်ႈ၊ လိူဝ်သေၼၼ်ႉၵေႃႈ ၸၢဝ်းၶိူဝ်းထိုင်တီႈလႆႈသုမ်းမိူင်းမႃးၸဵမ်ၸိူဝ်းၼႆႉ ” ၶူၼ်ႉၶႆႈမွၵ်ႇလၢတ်ႈၵႂႃႇယူႇယဝ်ႉ ။

['ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2023-06-12T06:19:10

https://ssppssa.org/2023/06/%e1%82%81%e1%80%b0%e1%80%84%e1%80%ba%e1%80%b8%e1%82%81%e1%80%b5%e1%81%bc%e1%80%ba%e1%80%b8%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%81%b8%e1%81%bc%e1%80%ba%e1%82%89-hrdic-%e1%80%90/

ႁူင်းႁဵၼ်းၽူႈမီးၸၼ်ႉ HRDIC တႄႇပိုတ်ႇၽုၺ်ႇပၢင်သွၼ် ၸုပ်ႈထီႉ (4)

မိူဝ်ႈၼႆႉဝၼ်းထီႉ -02-02.2021 ၶၢဝ်းယၢမ်းၵၢင်ၼႂ် 8 မူင်းၼၼ်ႉ ယူႇတီႈၵေႃႇမတီႇႁူင်းႁဵၼ်း လႄႈ ဢိၵ်ႇပႃးၽူႈယႂ်ႇၵူၼ်းလူင်ငဝ်ႈငုၼ်း SSPP/SSA လၢႆလၢႆၸဝ်ႈၶိုၼ်ႈႁွတ်ႈ ပိုတ်ႇၽုၺ်ႇပၢင်သွၼ် ၽူႈမီးၸၼ်ႉဢွၼ်ႇ ၽူႈႁၢပ်ႇၵၢၼ် ၸုပ်ႈထီႉ(4) တႃႇတေပူင်သွၼ်ၵႂႃႇ ၼႂ်းပီႊ 2023 ၼႆႉယူႇယဝ်ႉ။ ၼႂ်းပၢင်ပိုတ်ႇၽုၺ်ႇပၢင်သွၼ်ၼၼ်ႉ ၵႅမ်ႁူဝ်ပဝ်ႈထီႉ-1ၸွမ်သိုၵ်းၶိူဝ်းတႆး ၊ ၽူႈၼမ်းၼႂ်း ၸဝ်ႈသိုၵ်းပႃႉထုၼ်း ၊ ၽူႈၵွၼ်းႁူင်းႁဵၼ်းသိုၵ်း ၸဝ်ႈသိုၵ်းသႅင်ႁၢၼ် ၊ ၵေႃႇမတီႇႁူင်းႁဵၼ်း လႄႈ ၽူႈႁၢပ်ႇၵၢၼ် ဢိၵ်ႇပႃးလုၵ်ႈႁဵၼ်း ၶိုၼ်ႈႁွတ်ႈ 120 ၵေႃႉသေ ပိုတ်ႇၽုၺ်ႇပၢင်သွၼ်ၵႂႃႇ ။ ၸဝ်ႈသိုၵ်းသႅင်ႁၢၼ် ၽူႈၵွၼ်းႁူင်းႁဵၼ်းသိုၵ်း – မွၵ်ႇလၢတ်ႈၶေႃႈၵႂၢမ်းသပ်းလႅင်းၼႄ ၶေႃႈယိူင်းဢၢၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မီးၸိူင်ႉႁိုဝ် လႄႈ ၼင်ႇႁိုဝ် ယိူင်းဢၢၼ်းၵၢၼ်လၢႆးလုၵ်ႉၽိုၼ်ႉပေႃးတေဢွင်ႇမၢၼ်ၼၼ်ႉ ႁႂ်ႈၽူႈလဵပ်ႈႁဵၼ်းၶဝ်ႈၸႂ် ပႃးၶေႃးၶဝ်ႈလဵပ်ႈႁဵၼ်းၽိုၵ်းသွၼ်ၵႂႃႇ တႃႇႁႂ်ႈပေႃးပဵၼ်မႃးၽူႈမီးၸၼ်ႉ ဢၼ်လူင်ႉလႅၼ်ႇ ႁၢပ်ႇထၢမ်းၼႃႈၵၢၼ်ၼၼ်ႉ ၵူႈၵေႃႈႁႂ်ႈသိုပ်ႇၶတ်းၸႂ်ၵႂႃႇၸွမ်းၼင်ႇ ၼႃႈၵၢၼ်ပုၼ်ႈၽွၼ်း ၽႂ်မၼ်းမီးသေၵမ်ႈဝႃႈၼႆ ။ ၸဝ်ႈႁၢၼ်ၽူၼ်ၸဵင် – ၽူႈၵွၼ်းႁူင်းႁဵၼ်းၽူႈမီးၸၼ်ႉ- သိုပ်ႇမွၵ်ႇလၢတ်ႈၶေႃႈၵႂၢမ်း သပ်းလႅင်းၼႄ ပၵ်းပိူင်လၵ်းမၢႆ ႁူင်းႁဵၼ်း လႄႈ ဢိၵ်ႇပႃး ဢၢပ်ႈပၼ်ပုၼ်ႈၽွၼ်းၼႃႈၵၢၼ် ၽူႈၵုမ်းထိင်း ၽူႈၸတ်းၵၢၼ် တႃႇတေဢွၼ်ႁူဝ်တူင်ႉၼိုင်ႁဵတ်းသၢင်ႈ ပၢင်သွၼ်ၸုပ်ႈထီႉ (4) ပီႊ 2023 ၵႂႃႇယူႇ ။ ပၢင်ပိုတ်ႇၽုၺ်ႇပၢင်သွၼ်ၽူႈႁၢပ်ႇၵၢၼ် ၽူႈမီးၸၼ်ႉဢွၼ်ႇ ၽူႈႁၢပ်ႇၵၢၼ် ၸုပ်ႈထီႉ(4) ပွၵ်ႈၵမ်းၼႆႉ လႆႈဝႃႈသိုပ်ႇပိုတ်ႇၽုၺ်ႇၵႂႃႇထႅင်ႈၸုမ်းမႂ်ႇသေ လူင်းပၼ်ပၢင်သွၼ်ပႃး ၽူႈႁၢပ်ႇၵၢၼ် ၽူႈမီးၸၼ်ႉဢွၼ်ႇ ၸုပ်ႈထီႉ (3) ၵႂႃႇယူႇယဝ်ႉ ။

['ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2023-06-12T06:13:18

https://ssppssa.org/2023/06/sspp-ssa-%e1%81%b8%e1%80%bd%e1%82%86%e1%82%88%e1%81%b5%e1%81%a2%e1%81%bc%e1%80%ba%e1%80%95%e1%80%b1%e1%82%83%e1%82%88%e1%80%99%e1%82%84%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%99/

SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းၸေႈဝဵင်းလႃႈသဵဝ်ႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ SSPP/SSA ဢၼ်တူင်ႉၼိုင်တၢင်းထုင်ႉၼမ်ႉပွင်ႈ ၸေႈဝဵင်းလႃသဵဝ်ႈ ၼၼ်ႉ ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၼႆယဝ်ႉ။ မိူဝ်ႈဝၼ်းထီႉ 02-02-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ SSPP/SSA ၸွႆႈၵၢၼ်ပေႃႈမႄႈ ၵူၼ်းမိူင်း ၸွႆႈမႄးႁိူၼ်းပၼ် လုင်းဢွင်ႇထုၼ်း+ ပႃႈယွၼ်း ဝၢၼ်ႈၵွင်းမူၼ်း ဢိူင်ႇၼႃးၸွၵ်ႇ ထုင်ႉၼမ်ႉ ပွင်ႈ ၸေႈဝဵင်းလႃသဵဝ်ႈ ၼႆယူႇယဝ်ႉ။ လွင်ႈၸွႆႈၵၢၼ်ပေႃႈမႄႈၵူၼ်းမိူင်းၼႆႉ ဢိင်ဢဝ် ငဝ်းလၢႆး လွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇ ပွင်ပဵၼ်လႆႈၼၼ်ႉ တေၶတ်းၸႂ် ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-12T04:46:02

https://ssppssa.org/2023/06/%e1%80%95%e1%80%ae%e1%82%88%e1%81%bc%e1%80%bd%e1%80%84%e1%80%ba%e1%82%89%e1%80%9c%e1%82%83%e1%80%b8%e1%82%81%e1%80%b0%e1%82%87%e1%81%8a-%e1%80%9c%e1%80%ae%e1%82%87%e1%80%9e%e1%80%b0%e1%82%87-%e1%81%8a/

ပီႈၼွင်ႉလႃးႁူႇ၊ လီႇသူႇ ၊ႁူပ်ႉထူပ်းၵၼ်ႇတေႃး ၽူႈယႂ်ႇၵူၼ်းလူင် ၼႂ်းပီႊမႂ်ႇ

မိူဝ်ႈၼႆႉဝၼ်းထီႉ 30-01-2023 ပဵၼ်ဝၼ်းပီႊမႂ်ႇပီႈၼွင်ႉ ၵူၼ်းၶိူဝ်းလႃးႁူႇ လႄႈ ပီႈၼွင်ႇၸၢဝ်းၶိူဝ်း လီႇသူႇ၊ ၸၢဝ်းၶိူဝ်းမႅၼ်း ၼႆသေ ယူႇတီႈၸၢဝ်းၶိူဝ်းပီႈၼွင်ႉလႃးႁူႇ ၊ လီႇသူႇ ၊ ၸၢဝ်းၶိူဝ်းမႅၼ်း လၢႆၸေႈဝဵင်း ဢွၼ်ၵၼ်မႃးသူႇၸႂ်းႁူပ်ႉထူပ်းၵၼ်ႇတေႃး ၽူႈယႂ်ႇၵူၼ်းလူင် ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး SSPP/SSA ဢွင်ႈတီႈ ႁူင်းႁေႃးလူင်ဝၢၼ်ႈႁႆး ၼႆယူႇယဝ်ႉ။ ယူႇတီႈၸုမ်းပီႈၼွင်ႉလႃးႁူႇ၊ ဢိၵ်ႇပႃး ၸၢဝ်းၶိူဝ်းလီႇသူႇ ၊ ၸၢဝ်းၶိူဝ်းမႅၼ်း ၼႂ်းၸေႈဝဵင်း တၢင်ႉယၢၼ်း ၊ ၸေႈဝဵင်းလႃႈသဵဝ်ႈ ၊ ၸေႈဝဵင်းမိူင်းယႆ ၊ ၸေႈဝဵင်းမိူင်းသူႈ၊ မိူင်းၼွင် ၊ ၵေးသီး ၊ ၼမ်ႉသၼ်ႇ ႁႅင်းၵူၼ်း 2400 ပၢႆ ၊ ဢိၵ်ႇပႃးတၢင်းၵႃႈ ယဵၼ်ႇငႄႈၾိင်ႈထုင်းလၢႆလၢႆဢၼ် မႃးသူႇၸႂ်း ၵၼ်ႇတေႃး ၽူႈယႂ်ႇၵူၼ်းလူင် ၼႂ်းငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/ SSA ယူႇယဝ်ႉ။ Photo -Credit ၼႂ်းၵၢၼ်တူင်ႉၼိုင်ၼၼ်ႉ ပွတ်းၼႂ်တေမီးပၢင်ၼႄၽၢင်ႁၢင်ႈတၢင်းၵႃႈ ပီႈၼွင်ႉၸၢဝ်းၶိူဝ်းလီႇသူႇ ၊ ၸၢဝ်းၶိူဝ်းလႃးႁူႇ ၊ ၸၢဝ်းၶိူဝ်းမႅၼ်း ၸိူဝ်းၼႆႉသေ လဝ်ႇမူၼ်ႈတူၼ်ႈၸႂ်ၵၼ်ၵႂႃႇ ၊ ဝၢႆးဝၼ်း မီးပၢင်ႁူပ်ႉထူပ်းၵၼ်ႇတေႃးသုၵ်ႈမိုဝ်း ၽူႈယႂ်ႇၵူၼ်းလူင်လႄႈ ဢိၵ်ႇပႃး မီးလွင်ႈတွၼ်ႈသူးၼမ်ႉၸႂ်ၵႂႃႇ ။

['ၾိင်ႈငႄႈၾိင်ႈထုင်း']

2023-06-12T04:40:17

https://ssppssa.org/2023/06/%e1%81%b5%e1%80%b1%e1%82%83%e1%82%8a%e1%80%9c%e1%80%ad%e1%81%b5%e1%80%ba%e1%82%88%e1%80%9c%e1%81%a2%e1%82%86%e1%80%b8%e1%81%be%e1%80%ad%e1%80%84%e1%80%ba%e1%82%88%e1%80%84%e1%82%84%e1%82%88%e1%80%90/

ၵေႃႊလိၵ်ႈလၢႆးၾိင်ႈငႄႈတႆးဝဵင်းတၢင်ႉယၢၼ်း ဢွၼ်ႁူဝ် ၸတ်းႁဵတ်း ပွႆးၸုမ်ႇၵူႈ ၾၢႆႇပၢႆးပၺ်ႇၺႃႇ

ၵေႃႊလိၵ်ႈလၢႆးလႄႈၾိင်ႈငႄႈတႆးၼႂ်း‌ၸေႈဝဵင်းတၢင်ႉယၢၼ်း ဢွၼ်ႁူဝ်သေ ႁူမ်ႈၵၼ်တင်း သၢင်ႇၶႃႇၸဝ်ႈ လႄႈ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး ဢိၵ်ႇပႃး ၶူးသွၼ် ၊မေႃသွၼ်ၵမ်ႈၽွင်ႈ ဢွၼ် ၵၼ်ၸတ်းႁဵတ်း ပၢင်ပွႆးၸုမ်ႇၵူႈ ၾၢႆႇပၢႆးပိင်ႇၺႃႇ တီႈ ဝတ်ႉၵျွင်းလူင်ႁူၺ်ႈၵဵင် ဢိူင်ႇႁူၺ်ႈၵဵင် ၸေႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ ၊ တၢင်းသဵင်ႈမီးၵူၼ်း ၶိုၼ်ႈ ႁွတ်ႈၶဝ်ႈႁူမ်ႈၸွမ်း 1200 ၵေႃႉ ၼႆယဝ်ႉ။ Photo – Credit ပၢင်ပွႆးၸုမ်ႇၵူႈ ၾၢႆႇပၢႆးပိင်ႇၺႃႇၼႆႉ လႆႈၸတ်းႁဵတ်း မိူဝ်ႈဝၼ်းထီႉ 27/28-01-2023 ၼႂ်းၶၢဝ်းတၢင်း 2 ဝၼ်း၊ ၸတ်းႁဵတ်း တီႈဝတ်ႉၵျွင်းဝၢၼ်ႈႁူၺ်ႈၵဵင် ဢိူင်ႇႁူၺ်ႈ ၵဵင် ၸေႈဝဵင်းတၢင်ႉယၢၼ်း ၊ မီးသင်ႇၶႃႇၸဝ်ႈ ၊ ၽူႈမီးပုၼ်းၽွၼ်း ၾၢႆႇၵေႃလိၵ်ႈလၢႆးၾိင်ႈငႄႈတႆး ၊ ၽူႈမီးပုၼ်ႈၽွၼ်း ၾၢႆႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ဢိၵ်ႇပႃး ၶူးသွၼ် မေႃသွၼ် လႄႈ တၢင်တူဝ်ပေႃႈမႄႈၵူၼ်းမိူင်းၶဝ် မွၵ်ႇလၢတ်ႈၶေႃႈ ၵႂၢမ်း ဢုပ်ႇ ဢူဝ်းၵၼ်ၵႂႃႇ ၵဵဝ်ႇလူၺ်ႈၵၢၼ်ပၢႆးပိင်ႇၺႃႇ လိၵ်ႈလၢႆးတႆး ၼင်ႇႁိုဝ်တေၶိုၼ်ႈယႂ်ႇႁိူဝ်ႈႁိူင်းၵႂႃႇ မိူဝ်းၼႃႈ ၼၼ်ႉ တေလႆႈသိုပ်ႇႁဵတ်းၸိူင်ႉႁိုဝ် ၊ ပွင်ၸိူင်ႉႁိုဝ် ၸဵမ်ၸိူဝ်းၼႆႉ ၼႆယူႇယဝ်ႉ။

['ၵၢၼ်သႃႇသၼႃႇ']

2023-06-12T04:36:14

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-3/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ် ၵၢၼ်ၵေႃႇသၢင်ႈ ဝတ်ႉၵျွင်းမႂ်ႇ ၼႂ်းပိုၼ်ႉတီႈ ၸေႈဝဵင်းလႃသဵဝ်ႈ

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းထုင်ႉၼမ်ႉပွင်ႈ ၸေႈဝဵင်းလႃသဵဝ်ႈ ၸိုင်ႈတႆး ပွတ်းႁွင်ႇၼၼ်ႉ ႁူမ်ႈၵၼ် တင်းပေႃႈမႄႈၵူၼ်းမိူင်းသေ လႆႈၵႂႃႇၸွႆႈထႅမ် ႁဵတ်းၵၢၼ်ၵေႃႇသၢင်ႈ ဝတ်ႉၵျွင်းမႂ်ႇ တီႈဝၢၼ်ႈၼႃးတွင်ၸၢၼ်း ၼၼ်ႉၼႆ ယူႇယဝ်ႉ။ မိူဝ်ႈဝၼ်းထီႉ 22-01-2023 လႄႈ ဝၼ်းထီႉ 27-01-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ SSPP/SSA ႁူမ်ႈၵၼ် တင်းပေႃႈမႄႈၵူၼ်းမိူင်းသေ လႆႈ ၵႂႃႇၸွႆႈထႅမ်ႁဵတ်းၵၢၼ် ၾၢႆႇၵေႃႇသၢင်ႇ ႁဵတ်းဝတ်ႉၵျွင်းမႂ်ႇ တီႈဝၢၼ်ႈၼႃးတွင်ၸၢၼ်း ဢိူင်ႇၼႃးၸွၵ်ႇ ထုင်ႉၼမ်ႉပွင်ႈ ၸေႈဝဵင်းလႃသဵဝ်ႈၼၼ်ႉ ယူႇယဝ်ႉ။ Photo- Credit

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-12T04:31:34

https://ssppssa.org/2023/06/%e1%80%99%e1%80%b1%e1%82%83%e1%80%9e%e1%80%bd%e1%81%bc%e1%80%ba-%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba-2/

မေႃသွၼ် ၸုမ်းၵူၼ်းၼုမ်ႇ SSYCBC တင်းၽူႈမီးပုၼ်ႈ ၽွၼ်း ၾၢႆႇဢုပ်ႉပိူင်ႇ SSPP/SSA ၸွႆႈထႅမ်ၶူဝ်းၸႂ်ႉတိုဝ်း ၼႂ်းႁူင်းႁဵၼ်း ၸေႈဝဵင်းတၢင်ႉယၢၼ်း

ယိူင်းဢၢၼ်းႁႂ်ႈလႆႈပဵၼ်လွင်ႈၵမ်ႉထႅမ် တႃႇပၢႆးယူႇလီ တွၼ်ႈတႃႇ ၼႂ်းႁူင်းႁဵၼ်းသေ မေႃသွၼ် ၸုမ်းၵူၼ်းၼုမ်ႇ (SSYCBC) လႄႈ ၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ SSPP/SSA လႆႈၵႂႃႇၸွႆႈထႅမ်ပၼ် ၶိူင်ႈၸႂ်ႉတိုဝ်း ပုၼ်ႈတႃႇ ၼႂ်းႁူင်းႁဵၼ်းသွၼ်လိၵ်ႈ ထႅင်ႈလၢႆလၢႆတီႈ ၼႂ်းၸေႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 20-01-2023 ၼၼ်ႉ ယူႇတီႈၸုမ်းမေႃသွၼ် ၵေႃႊပူၵ်းပွင်ၵူၼ်းၼုမ်ႇၸိုင်ႈတႆး Shan State Youth capacity Building centre (SSYCBC) လႄႈ ၽူႈမီးပုၼ်ႈ ၽွၼ်း ၾၢႆႇဢုပ်ႉပိူင်ႇ SSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းၸေႈဝဵင်းတၢင်ႉယၢၼ်းၼၼ်ႉ ႁူမ်ႈၵၼ်သေ လႆႈၵႂႃႇ ၸွႆႈထႅမ်ပၼ်ထႅင်ႈ ၶိူင်ႈၸႅတ်ႈၼမ်ႉသႅၼ်သႂ် တင်း ပုင်း တႃႇပႅတ်ႈယုၵ်းယၢၵ်း တီႈႁူင်းႁဵၼ်းဝၢၼ်ႈၼႃးလူႈ ၊ ႁူင်းႁဵၼ်းဝၢၼ်ႈၼမ်ႉသွၵ်း ၊ ႁူင်းႁဵၼ်းဝၢၼ်ႈဝဵင်းၵႂၢႆး ဢိူင်ႇပၢင်ႇၺွင်ႇ ၊ ႁူင်းႁဵၼ်း ဝၢၼ်ႈလွႆၵေႃႇ ဢိူင်ႇလူင်ပူင်း ၊ ႁူင်းႁဵၼ်း ဝၢၼ်ႈမိူင်းငူင်း ဢိူင်ႇမိူင်းငူင်း ၸေႈဝဵင်းတၢင်ႉယၢၼ်း ၼႆယူႇယဝ်ႉ။ တႃႇပူၵ်းပွင် ၵၢၼ်ပၢႆးပိင်ႇၺႃႇၼႂ်းပိုၼ်ႉတီႈ ပေႃးတေ ၶိုတ်းၸၼ်ႉ ၶိုၼ်ႈယႂ်ႇမႃးလိူဝ်ၵဝ်ႇၼၼ်ႉ ဢိင်ဢဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃးၼင်ႇပွင်ပဵၼ်လႆႈ ၼၼ်ႉ တေၶတ်းၸႂ် ၸွႆႈထႅမ်ပူၵ်းပွင်ၵႂႃႇယူႇ ယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-09T09:40:05

https://ssppssa.org/2023/06/%e1%81%b5%e1%82%85%e1%80%99%e1%80%ba%e1%82%81%e1%80%b0%e1%80%9d%e1%80%ba%e1%80%95%e1%80%9d%e1%80%ba%e1%82%88%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87/

ၵႅမ်ႁူဝ်ပဝ်ႈပႃႇတီႇမႂ်ႇသုင်ၸိုင်ႈတႆး လူင်းသူႇၸႂ်းႁူပ်ႉထူပ်းၵူၼ်းမိူင်း ၼႂ်းၸေႈဝဵင်းမိူင်းယႆ

ၵႅမ်ႁူဝ်ပဝ်ႈ(1)ပႃႇတီႇမႂ်ႇသုင်ၸိုင်ႈတႆး /တပ်ႉသိုၵ်းၸိုင်ႈတႆးၸွမ်သိုၵ်းၶိူဝ်းတႆး လူင်းႁူပ်ႉထူပ်း သူႇၸႂ်းၵူၼ်းမိူင်း ၼႂ်းၼႃႈတီႈၸေႈဝဵင်းမိူင်းယႆ ၸေႈတွၼ်ႈလႃသဵဝ်ႈ ၸိုင်ႈတႆးပွတ်းႁွင်ႇ ထတ်းသၢင်ပႃး ငဝ်းလၢႆးၵၢၼ်ၽုၵ်ႇသွမ်ႈ ၵူၼ်းမိူင်း ၼႆယဝ်ႉ။ ဝၼ်းထီႉ(22.1.2023)ၼႆႉ ၸွမ်သိုၵ်း ၶိူဝ်း တႆး ၵႅမ်ႁူဝ်ပဝ်ႈ(1)/ ၽူႈဢွၼ်ႁူဝ်ႁွင်ႈၵၢၼ် ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ၼႂ်းပႃႇတီႇမႂ်ႇသုင်ၸိုင်ႈတႆး ဢွၼ်ႁူဝ်ၸုမ်းၽူႈၼမ်းၼႂ်း/ ၽူႈမီးပုၼ်ႈၽွၼ်းၽၢႆႇတပ်ႉ/ၽၢႆႇဢုပ်ႉပိူင်ႇ ႁႅင်းၵူၼ်း(60)ပၢႆ လုၵ်ႉတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး(ဝၢၼ်ႈႁႆး) လူင်းၵႂႃႇသူႇၸႂ်း၊ ႁူပ်ႉထူပ်းၵူၼ်းမိူင်း ၼႂ်းၼႃႈတီႈၸေႈဝဵင်းမိူင်းယႆ ၊ ယိူင်းဢၢၼ်းၶၢဝ်းတၢင်းၼႆႉ ပဵၼ်တႃႇသူႇၸႂ်းၵူၼ်းမိူင်း၊ ထတ်းတူၺ်းလွင်ႈ ၶိုၼ်ႈယႂ်ႇ ယုပ်ႈယွမ်း ၼႂ်းၵၢၼ်ၽုၵ်ႇသွမ်ႈ ပေႃႈမႄႈ ‌ၵူၼ်းမိူင်း၊ မိူၼ်ၼင်ႇ လွင်ႈၵၢၼ်ၽုၵ်ႇ သွမ်ႈၶဝ်ႈၵၢပ်ႇ၊ ဢွႆႈ ၸိူဝ်းၼႆႉ မီးလွင်ႈပႅၵ်ႇ ပိူင်ႈၵၼ် ၸိူင်ႉႁိုဝ်၊ ဢၼ်လႂ်တိူဝ်း မီးၼမ်ႉ တွၼ်းၽွၼ်းလီတႃႇၵူၼ်းၽုၵ်ႇၵူၼ်းသွမ်ႈ ၸဵမ်ၸိူဝ်းၼႆႉ ၼႆယူႇယဝ်ႉ။ ဢိင်ဢဝ်ၼိူဝ်ၼမ်ႉလိၼ်ႁိၼ်ၽႃသေ လွင်ႈငၢႆႈ/ယၢပ်ႇ ၵၢၼ်ၽုၵ်ႇသွမ်ႈ ၵၢၼ်တေႃႉဢွၵ်ႇၶၢႆ ဢိၵ်ႇပႃး လွၵ်းၵၢတ်ႇသိုဝ်ႉၶၢႆ သၢၼ်ထူဝ်ႇ သၢၼ်ငႃးၸိူဝ်းၼႆႉၵေႃႈ လႆႈလဵပ်ႈႁဵၼ်း ထတ်းသၢင်ပႃး ၼႆယူႇယဝ်ႉ။ ၵၢၼ်ၽုၵ်ႇဢွႆႈၼႆႉ ပေႃးတႅၵ်ႈၵၼ်တင်းၵၢၼ်ၽုၵ်ႇၶဝ်ႈ၊ ၽုၵ်ႇၶဝ်ႈၵၢပ်ႇသမ်ႉ တိူဝ်းမီးၼမ်ႉတွၼ်းလိူဝ်လႄႈ ပဵၼ်ၵၢၼ်ပၢႆးမၢၵ်ႈမီး တႃႇၵူၼ်းမိူင်းၼႂ်းပိုၼ်ႉတီႈႁိမ်းႁွမ်းတူင်ႇတၢင်ႇ မိူင်းယႆ၊ သီႇပေႃႉ၊ ၵျွၵ်ႉမႄး၊ ၵေးသီး ၸိူဝ်းၼၼ်ႉသေဢမ်ႇၵႃး ပဵၼ်သဵၼ်ႈတၢင်းဢွၵ်ႇ ႁႂ်ႈ ပေႃႈ‌မႄႈၵူၼ်းမိူင်းႁဝ်း ပေႃးပူၼ်ႉပၼ်ႁႃလွင်ႈၵပ်ႉ ၵိၼ်း ဢၼ်ၼိုင်ႈၼႆယူႇယဝ်ႉ။ ၽွင်းၶၢဝ်းမိူင်းၶႄႇပိၵ်ႉၽၵ်းတူၵၢတ်ႇသိုဝ်ႉၶၢႆ ၼၼ်ႉ မိူၼ်ၼင်ႇၵုၼ်ႇဢွႆႈ တၢင်း ၼွင်ၶဵဝ်ၵျွၵ်ႉမႄး၊ တၢင်းမူႇၸေႈ၊ ၼမ်ႉၶမ်း၊ ၵူတ်ႉၶၢႆ ၊ သႅၼ်ဝီ ၸိူဝ်းၼႆႉ ပေႃးလႆႈတေႃႉ မႃးတီႈႁူင်းၸၢၵ်ႈသႅၼ်တေႃ ၸႄႈဝဵင်းမိူင်းယႆၼႆၼၼ်ႉ လုင်းထုၼ်းလႅင် ၸဝ်ႈသူၼ် ဢွႆႈ ဝၢၼ်ႈမႂ်ႇသုင် သႅင်ၵႅဝ်ႉ ၸေႈဝဵင်း သီႇပေႃႉ‌ၵေႃႈ လၢတ်ႈၼင်ႇၼႆ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2023-06-09T09:32:51

https://ssppssa.org/2023/06/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%81%b5%e1%80%bd%e1%80%84%e1%80%ba%e1%82%88/

သိုၵ်းမၢၼ်ႈယိုဝ်းၵွင်ႈလူင်/ဢွၼ်ႇၾၢႆႇလဵဝ် ၼႂ်းထုင်ႉၼမ်ႉပွင်ႈ ၵူၼ်းဝၢၼ်ႈတူၵ်းၸႂ်ဢွၼ်ၵၼ်ပၢႆႈ

ၶွင်ႇသီႇသိုၵ်းမၢၼ်ႈ ဢၼ်တူင်ႉၼိုင်ၼႂ်းထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇၼၼ်ႉ ယိုဝ်းၵွင်ႈလူင်/ဢွၼ်ႇ ၸွမ်းလွႆ လႄႈ ၵူၼ်းဝၢၼ်ႈၼႂ်းပိုၼ်ႉတီႈ ဢၼ်တိုၵ်ႉႁဵတ်းၵၢၼ်ၽုၵ်ႇသွမ်ႈ ဢွၼ်ၵၼ်တူၵ်းၸႂ် ထၢင်ႇပဵၼ်ပၢင်တိုၵ်းၼႆသေ ဢွၼ်ၵၼ်လႅၼ်ႈပၢႆ ႁႃတီႈလွတ်ႈၽေး ယူႇယဝ်ႉ။ Photo- Credit မိူဝ်ႈဝၼ်းထီႉ 07/06/2023 ၶၢဝ်းယၢမ်းဝၢႆးဝၼ်း 2:00 မူင်းပၢႆ သၢႆသိုၵ်း ၶွင်ႇသီႇသိုၵ်းမၢၼ်ႈ ႁႅင်းသိုၵ်း မွၵ်ႈ 100 ၵေႃႉ ၸႂ်ႉၵွင်ႈလူင်သေ ပိုတ်းယိုဝ်းၸွမ်း လွႆၽၢႆး ဢၼ်မီးၾၢႆႇၸၢၼ်း ဝၢၼ်ႈၼႃးၵႃႈၸၢၼ်း ဢိူင်ႇၼႃးၼၢင်း ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ၼၼ်ႉ (7) ၵမ်း သမ်ႉယိုဝ်းပႃးၵွင်ႈဢွၼ်ႇထႅင်ႈလႄႈ ၵူၼ်းဝၢၼ်ႈ ဢိူင်ႇၼႃးၼၢင်း ဢၼ်တိုၵ်ႉႁဵတ်းၵၢၼ် ႁႆႊ ၊သူၼ် ၊ ၼႃး ၸိူဝ်းၼၼ်ႉ တူၵ်းၸႂ် ထၢင်ႇပဵၼ် ပၢင်တိုၵ်း လႄႈ ဢွၼ်ၵၼ်လႅၼ်ႈပၢႆႈ ပႅပ်ႉၸွမ်းၼႂ်းထိူၼ်ႇ ထဵင်ႁႆႊ/ၼႃး ၸိူဝ်းပဵၼ်တီႈလွတ်ႈၽေး ၼၼ်ႉယူႇယဝ်ႉ။ ၵူၼ်းပိုၼ်ႉတီႈ ဢိူင်ႇၼႃးၼၢင်း ၵေႃႉၼိုင်ႈ လၢတ်ႈၼႄဝႃႈ – “ၸႂ်ႈၶႃႈဢေႃႈ ၶဝ်ယိုဝ်းမၢၵ်ႇလူင် 7 ၵမ်းၼႆႉယဝ်ႉ ဢၼ်ယူႇႁိမ်းလွႆၽၢႆးၼၼ်ႉသေ ယိုဝ်းသႂ်ႇၼိူဝ်လွႆၽၢႆးတေႉ တေမီးမွၵ်ႈ 5 ၵမ်း ယိုဝ်းပႃးၵွင်ႈဢွၼ်ၽွင်ႈ ၊ သမ်ႉလုၵ်ႉတီႈတပ်ႉသိုၵ်းမၢၼ်ႈ ၼမ်ႉပွင်ႈၼၼ်ႉသေယိုဝ်းၵႂႃႇ 2 ၵမ်း ႁဝ်းၶႃႈတေႉထၢင်ႇပဵၼ်ပၢင်တိုၵ်းၶဢေႃႈ ၵူၼ်းဢၼ်ၵႂႃႇႁႆႈ ၵႂႃႇၼႃးၵေႃႈ ဢွၼ်ၵၼ်လႅၼ်ႈပၢႆႈ ႁၢမ်းၶၢဝ်းယၢမ်းႁဵတ်းၵၢၼ် ၼၼ်ႉၶႃႈဢေႃႈ။ လိူဝ်ၼၼ်ႉၵေႃႈ မၼ်းတုမ်ႉတိူဝ်ႉပၢႆးၸႂ်ၵူၼ်းၶၼႃႇၼေႃႈ” ဝႃႈၼႆ။ မိူဝ်ႈပူၼ်ႉမႃး ဝၼ်းထီႉ 02/06/2023 ၼၼ်ႉၵေႃႈ တပ်ႉသိုၵ်းၵဝ်ႈၵၢင်ႉ MNDAA တင်းၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် ၼႂ်းၵႄႈဝၢၼ်ႈၼႃးမူင်ႈ – ဝၢၼ်ႈပဵင်းၺွင်ႇ ဢိူင်ႇၼႃးၼၢင်း ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈသေ တေႃႇထိုင်ယၢမ်းလဵဝ်ၵေႃႈ တိုၵ်ႉမီးလွင်ႈၶဵင်ႈၶႅင် ၼႃႈသိုၵ်းတေႃႇၵၼ်ဝႆႉယူႇၼႂ်းပိုၼ်ႉတီႈ လႄႈ ၵူၼ်းမိူင်းၼႂ်းပိုၼ်ႉတီႈ ဢွၼ်ၵၼ်မႆႈၸႂ် ၵူဝ်ပဵၼ်ပၢင်တိုၵ်း ၽွင်းတိုၵ်ႉလူဝ်ႇၼႅတ်ႈႁဵတ်းၵၢၼ် ၽုၵ်ႇသွမ်ႈယူႇ ဝႃႈၼႆ။ photo .credit shanstateprogressparty #shanstatearmy #ssppinfo #သိုၵ်းမၢၼ်ႈယိုဝ်းၵွင်ႈ #ထုင်ႉၼမ်ႉပွင်ႈ

['ၵၢၼ်သိုၵ်း']

2023-06-09T07:16:06

https://ssppssa.org/2023/06/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%a2%e1%80%9d%e1%80%ba%e1%82%81%e1%80%ad%e1%80%b0%e1%80%9d%e1%80%ba%e1%80%b8%e1%80%99%e1%80%ad/

သိုၵ်းမၢၼ်ႈဢဝ်ႁိူဝ်းမိၼ်မႃးလဵပ်ႈၼိူဝ်ဝဵင်းဝၢၼ်ႈႁႆးသေ SSPP/SSA ပၼ်ၾၢင်ႉထိုင်

မိူဝ်ႈၼႆႉဝၼ်းထီႉ 24-လိူၼ်ၵျၢၼ်ႇၼႃႇဝႃႇရီႇ-2023 ယၢမ်း 11:50 မူင်းၵၢင်ၼႂ် ႁိူဝ်းမိၼ် သိုၵ်းမၢၼ်ႈ မဵဝ်း FTC-2000G ၼိုင်ႈလမ်း မိၼ်မႃးလဵပ်ႈပၼ်ႇၼိူဝ် ငဝ်ႈငုၼ်း SSPP/SSA သွင်ႇႁွပ်ႈသေ ဢွၵ်ႇၵႂႃႇၶိုၼ်းၼၼ်ႉ ယူႇတီႈမုၵ်ႉၸုမ်းSSPP/SSAႁၼ်ထိုင်ဝႃႈ ဢမ်ႇပွင်ႇၶၢဝ်ႇငၢဝ်း ပူၼ်ႉပႅၼ်ၶဝ်ႈ မႃးၸိူင်ႉၼႆ ပဵၼ်လွင်ႈလူလၢႆၵၼ်လႄႈ တုမ်ႉတိူဝ်ႉပႃး ၵၢၼ်သၢင်ႈလွင်ႈယုမ်ႇယမ်ၼႂ်းၵႄႈသွင် ၽၢႆႇၼႆယူႇ ။ Photo -Credit ၸဝ်ႈသိုၵ်းလူင်ၸၢႆးသူႉၽူႈၶၢၼ်ပၢၵ်ႇငဝ်ႈငုၼ်း လၢတ်ႈဝႃႈ- ဢမ်ႇမီးလွင်ႈတၢင်းသင် ဢမ်ႇပွင်ႇ ၶၢဝ်ႇငၢဝ်းသင် ဢဝ်ႁိူဝ်းမိၼ်တိုၵ်းမႃးပၼ်ႇၼိူဝ်ငဝ်ႈငုၼ်းႁဝ်းၶႃႈၼႆႉ မၼ်းပဵၼ်လွင်ႈပူၼ်ႉပႅၼ် လူလၢႆၵၼ် ၊ ပဵၼ်လွင်ႈလၢႆးႁဵတ်းသၢင်ႈလိူင်းၸိူင်းတေႃႇမုၵ်ႉၸုမ်း၊ သင်ၸိူဝ်ႉဢမ်ႇမီးလွင်ႈတၢင်းသင် ၊ ဢမ်ႇပွင်ႇၶၢဝ်ႇငဝ်းသင်သေ မိၼ်ၶိုၼ်ႈမႃးထႅင်ႈၼႆၸိုင် ပုၼ်ႈၽွၼ်းမီးတီႈၽၢႆႇၶဝ်ၵူၺ်းယဝ်ႉ ဝႃႈၼႆ။ဝၢႆးသေသိုၵ်းမၢၼ်ႈ ဢဝ်ႁိူၼ်းမိၼ်တိုၵ်း FTC-2000G မႃးမိၼ်လဵပ်ႈၼိူဝ်ငဝ်ႈငုၼ်းၵႂႃႇယဝ်ႉ ၊ ၽူႈၵပ်းသၢၼ် ၽၢႆႇ SSPP/SSA တိတ်းတေႃႇထၢမ် ၽူႈၼမ်းၼႂ်းၸုမ်းငမ်းယဵၼ် တပ်ႉသိုၵ်းမၢၼ်ႈ ၸွမ်သိုၵ်း မိၼ်းၼွင်ႇဝႃႈ ၵွပ်ႈသင်လႄႈ ဢဝ်ႁိူဝ်းမိၼ်မႃးလဵပ်ႈမႃးပၼ် ၵူၼ်းလူင်ႁဝ်းၶႃႈ ၶႂ်ႈႁူႉလွင်ႈႁူႉတၢင်းမၼ်း၊ ဢမ်ႇပွင်ႇၶၢဝ်ႇပွင်ႇငၢဝ်းသင်သေ ႁဵတ်းႁွတ်းၵႂႃႇၸိူင်ႉၼႆၼႆႉ မၼ်းတိူဝ်ႉ လွင်ႈယုမ်ႇယမ်ၵၼ်၊ ၸၢင်ႈတုမ်ႉတိူဝ်ႉလွင်ႈႁူမ်ႇလူမ်ႈ တင်းသွင်ၽၢႆႇ ၵွပ်ႈသင်လႄႈဢဝ်ႁိူဝ်းမိၼ် မႃးၼၼ်ႉ ႁႂ်ႈတွပ်ႇပၼ်ၶိုၼ်း။ သင်ၸိူဝ်ႉဝႃႈၽၢႆႇသိုၵ်းမၢၼ်ႈ ဢမ်ႇပွင်ႇၶၢဝ်ႇငၢဝ်းသင်သေ ဢဝ်ႁိူဝ်း မိၼ် မႃးမိၼ်ထႅင်ႈၸိုင် ပုၼ်ႈၽွၼ်းဢမ်ႇမီးတီႈႁဝ်းယဝ်ႉၼႆယူႇ။ ၵဵဝ်ႇလွင်ႈၼႆႉ ၸွမ်သိုၵ်း မိၼ်းၼွင်ႇ တွပ်ႇလၢတ်ႈဝႃႈ ၽွင်းႁိူဝ်းမိၼ်မႃးၼၼ်ႉ တိုၵ်ႉမီးပၢင်ၵုမ်ၼင်ႈဢုပ်ႇၵၼ်တင်းၸဝ်ႈယွတ်ႈသိုၵ်း ယူႇလႄႈ ဢမ်ႇပႆႇလႆႈႁူႉလွင်ႈတၢင်းမၼ်း၊ တေထၢမ်လွင်ႈထၢမ်တၢင်းသေ တွပ်ႇပၼ်ၶိုၼ်းၼႆယူႇ။ SSPP/SSA ဌာနချူပ်ပေါ် စစ်တပ်တိုက်လေယဥ် ရှပ်ပျံသန်းမှုအပေါ် SSPP မေးခွန်းထုတ်၂၄ ရက် ၁ လ ၂၀၂၃ ခုနစ် နံနက် ၁၁:၅၀ နာရီ အချိန်တွင် မြန်မာအာဏာသိမ်းစစ်တပ်မှ FTC-2000G အမျိုးစား ဂျက်တိုက်လေယာဉ် အနိမ့်ရှပ်ပျံသန်းခဲ့သည်။ ဤဖြစ်စဉ်နှင့်ပတ်သက်ကာ ထိုသို့အကြောင်းမကြားပဲ အနိမ့်ပျံသန်းမှုပြုလုပ်ခြင်းသည် SSPP/SSA အပေါ်ရန်စ စော်ကားသည့်လုပ်ရပ်သာဖြစ်သည်ဟု ယူဆနိုင်သည့်အတွက် ၊ နောက်တစ်ကြိမ် ဤကဲ့သို့ အကြောင်းကြားခြင်းမရှိပဲ ဝမ်ဟိုင်းမြို့ပေါ်သို့ လေယာဉ်ပျံသန်းခြင်းများ ၊ လေ့ကျင့်ခြင်များ ထပ်မံပြုလုပ်ပါက တပ်မတော်တာဝန်သာဖြစ်ကြောင်း၊ ဘာကြောင့်တိုက်လေယာဉ် ပျံသန်းစေခဲ့သည်ကိုလည်း မိမိဗဟိုလူကြီးများက သိရှိလိုပါကြောင်း၊ ရှမ်းပြည်တိုးတက်ရေးပါတီ ပြောရေးဆိုခွင့်ရှိသူ ဒုတိယည် ဗိုလ်မှူးကြီး စိုင်းဆုက တပ်မတော်ငြိမ်းချမ်းရေးညှိနှိုင်းရေးကော်မတီအတွင်းရေးမှူး(၂) ဒုတိယဗိုလ်ချုပ်ကြီး မင်းနောင်ထံ ဆက်သွယ်မေးမြန်းခဲ့ရာ ဖြစ်စဉ်ဖြစ်နေသည့်အချိန်တွင် အာစီအက်စ်အက်စ် ဥက္ကဌ စဝ်ယွတ်ဆစ်တို့နှင့် ဆွေးနွေးပွဲလုပ်ဆောင်နေသည့်အတွက် ၎င်းကိုယ်တိုင် မသိရသေးကြောင်း သိရှိရပါက အကြောင်းပြန် ပေးမည့်အကြောင်း ဖြေကြားခဲ့သည်။

['ၵၢၼ်သိုၵ်း']

2023-06-09T07:09:02

https://ssppssa.org/2023/06/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-2/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းၸေႈဝဵင်းသီႇပေႃ.

ၵေႃႉသိုၵ်းၵေႃႉႁၢၼ် SSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းၸိုင်ႈတႆးပွတ်းႁွင်ႇ ၸေႈဝဵင်းသီႇပေႃႉၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ 19-01-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ SSPP/SSA လႆႈၵႂႃႇၸွႆႈထႅမ် ၵၢၼ် ပေႃႈမႄႈၵူၼ်းမိူင်း ၸွႆႈဢိတ်ႇၶဝ်ႈၵၢပ်ႇပၼ် လုင်းဝုၼ်ႇၼႃႉ + ပႃႈယဵၼ်ႇ ဝၢၼ်ႈမူးလေး ဢိူင်ႇဢုမ်မူႉ ၸေႈဝဵင်းသီႇပေႃႉ ၼႆယူႇယဝ်ႉ။လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ဢဝ်ငဝ်း လၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ တေၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-06-09T07:05:00

https://ssppssa.org/2023/06/%e1%80%99%e1%80%b1%e1%82%83%e1%80%9e%e1%80%bd%e1%81%bc%e1%80%ba-%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87/

မေႃသွၼ် ၸုမ်းၵူၼ်းၼုမ်ႇ SSYCBC တင်းၽူႈမီးပုၼ်ႈ ၽွၼ်း ၾၢႆႇဢုပ်ႉပိူင်ႇ SSPP/SSA ၸွႆႈထႅမ်ၶူဝ်းၸႂ်ႉတိုဝ်း ၼႂ်းႁူင်းႁဵၼ်း ၸေႈဝဵင်းတၢင်ႉယၢၼ်း

ယိူင်းဢၢၼ်းႁႂ်ႈလႆႈပဵၼ်လွင်ႈၵမ်ႉထႅမ် တႃႇပၢႆးယူႇလီ ၼႂ်းႁူင်းႁဵၼ်းသေ မေႃသွၼ် ၸုမ်းၵူၼ်းၼုမ်ႇ (SSYCBC) လႄႈ ၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၸေႈဝဵင်း တၢင်ႉယၢၼ်းၼၼ်ႉ လႆႈၵႂႃႇၸွႆႈထႅမ်ပၼ် ၶိူင်ႈၸႂ်ႉတိုဝ်း ၼႂ်းႁူင်းႁဵၼ်း လၢႆလၢႆတီႈ ၼႂ်းၸေႈဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 19-01-2023 ၼၼ်ႉ ယူႇတီႈၸုမ်းမေႃသွၼ် ၵေႃႊပူၵ်းပွင်ၵူၼ်းၼုမ်ႇၸိုင်ႈတႆး Shan State Youth capacity Building centre (SSYCBC) လႄႈ ၽူႈမီးပုၼ်ႈ ၽွၼ်း ၾၢႆႇဢုပ်ႉပိူင်ႇ SSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းၸေႈဝဵင်းတၢင်ႉယၢၼ်းၼၼ်ႉ ႁူမ်ႈၵၼ်သေ ၵႂႃႇ ၸွႆႈထႅမ်ပၼ် ၶိူင်ႈၸႅတ်ႈၼမ်ႉသႅၼ်သႂ် တင်း ပုင်းတႃႇ ပႅတ်ႈယုၵ်းယၢၵ်း တီႈႁူင်းႁဵၼ်းဝၢၼ်ႈပဵင်းတွင်း ဢိူင်ႇၼမ်ႉမူသႄႈ ၊ ႁူင်းႁဵၼ်း ဝၢၼ်ႈ ၼွင်သႂ် ဢိူင်ႇမိူင်းၵႅင် ၊ ႁူင်းႁဵၼ်းဝၢၼ်ႈပၢင်ႇၺွင်ႇ ၊ႁူင်းႁဵၼ်းဝၢၼ်ႈၼႃးႁူး ဢိူင်ႇပၢင်ႇၺွင်ႇ ၸေႈဝဵင်းတၢင်ႉယၢၼ်း ၼႆယူႇယဝ်ႉ။ တႃႇပူၵ်းပွင် ၵၢၼ်ပၢႆးပိင်ႇၺႃႇၼႂ်းပိုၼ်ႉတီႈ ပေႃးတေၶိုတ်းၸၼ်ႉ ၶိုၼ်ႈယႂ်ႇမႃးလိူဝ်ၵဝ်ႇၼၼ်ႉ ဢိင်ဢဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃးၼင်ႇပွင်ပဵၼ်လႆႈ ၼၼ်ႉ တေၶတ်းၸႂ် ၸွႆႈထႅမ်ပူၵ်းပွင်ၵႂႃႇယူႇယဝ်ႉ။

['ပၢႆးပိင်ႇၺႃႇ']

2023-06-09T06:58:46

https://ssppssa.org/2023/06/%e1%80%9a%e1%80%bd%e1%81%bc%e1%80%ba%e1%82%89%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8-%e1%80%9a%e1%80%b0%e1%82%87%e1%81%b6%e1%80%9b%e1%80%b5%e1%80%84/

ယွၼ်ႉပၢင်တိုၵ်း ယူႇၶရဵင်ႊ လႄႈ ႁဵတ်းႁႂ်ႈ ၵၢၼ်ၵပ်းသိုပ်ႇ ၶႄႇ-ရၢတ်ႉသျႃး လူတ်းယွမ်းလူင်း

ဝၢႆး‌သေ ရၢတ်ႉသျႃး တေႇၶဝ်ႈတိုၵ်း ယူႇၶရဵင်ႊ တၢင်းႁိူင် ၸမ်ၼိူင်ႈပီႊ ၼၼ်ႉ လႆႈႁၼ်ၾၢင်ႁၢင်ႈ မိူၼ်ၼင်ႇဝႃႈ မိူင်း ၶႄႇ တေၶိုၼ်းမႄး ၼမ်ႉသၢင်ႈ ၵဵဝ်ႇလူၺ်ႈၶေႃႈပိုၼ် ၽၢဝ်ႇလွင်ႈၸၢမ်ၸႂ် မိူင်းၶႄႇ လႄႈ မိူင်းရၢတ်ႉသျႃး ဢၼ်ယၢမ်ႈမီးတေႃႇၵၼ်မႃးၼၼ်ႉဝႃႈၼႆ။ မိူဝ်ႈပၢင်တိုၵ်းမိူင်းယူႇၶရဵင်ႊ ၼၼ်ႉ လိူဝ်သေလွင်ႈတူၵ်း သုမ်း ဢၼ်ပူႇတိၼ်ႇ ဢမ်ႇထၢင်ႇလႄႈပဵၼ်မႃးသေယဝ်ႉ ထႅင်ႈၾၢႆႇၼိုင်ႈၵေႃႈ ပူႇတိၼ်ႇ လႆႈတေႃႇသူႈပႃးပၼ် ႁႃသုၼ်ႇတူဝ်‌လႄႈ ၊ တႃႇတေႁေႉႁၢမ်ႈလႆႈ ၽွၼ်ႈၸႃႉ ဢၼ်တေ ၸင်ႈၵိူတ်ႇၶိုၼ်ႈမႃး ယွၼ်ႉလၢႆးႁဵတ်းသၢင်ႈ ရၢတ်ႉသျႃး ၼၼ်ႉသေ ၊ ၼင်ႇႁိုဝ်လွင်ႈ ၵၢၼ်ၵပ်းသိပ်ႇၶဝ်ႈ ဢွၵ်ႇ ၵၼ် တင်းမိူင်းဝၼ်းတူၵ်း ပေႃးတေၶိုၼ်ႈယႂ်ႇ တိူဝ်းတွၼ်းမႃးလိူဝ်ၵဝ်ႇၼၼ်ႉ မိူင်းၶႄႇၵေႃႈ တိုၵ်ႉမႅၼ်ႈၽွင်း ၶတ်းၸႂ် ႁဵတ်းသၢင်ႈၵႂႃႇယူႇ ဝႃႈၼႆ။ Photo- Credit မိူဝ်ႈပီႊပူၼ်ႉ လိူၼ်ၾေႃႇဝႃႇရီႇ ဢွၼ်ၼႃႈ မိူဝ်ႈရၢတ်ႉသျႃး ပႆႇပူၼ်ႉပႅၼ်ၶဝ်ႈတိုၵ်း မိူင်းယူႇၶရဵင်ႊ လူဝ်ႇထႅင်ႈ 20 ဝၼ်းၼၼ်ႉ ၸွမ်ၸိုင်ႈမိူင်းရၢတ်ႉသျႃး ပႃႇလႃႇတီႇမီႇယႃႇပူႇတိၼ်ႇယၢမ်ႈ ၶဝ်ႈထူပ်း ၽူႈဢွၼ်ႁူဝ်ၶႄႇ သျီႇၸိၼ်ႉ ၾိၼ်ႇၼၼ်ႉယူႇ ဝႃႈၼႆ။ ၼႂ်းပိုၼ်းဢၼ်လႆႈႁူပ်ႉထူပ်းၵၼ် ၼၼ်ႉ ယူႇတီႈ ၽူႈ ဢွၼ်ႁူဝ်သွင်ၾၢႆႇ ယၢမ်ႈလႆႈပိုၼ်ၽၢဝ်ႇပႃး ” ၵၢၼ်မိုတ်ႈ ၵိုဝ်းၸမ်ၸႂ်ၵၼ် ဢၼ်ဢမ်ႇမီးလွင်ႈမၵ်းတတ်း ၼၼ်ႉ လႄႈ ယၢမ်ႈလႆႈဢုပ်ႇဢူဝ်းၵၼ် ၊ ပႃးတၢင်းလွင်ႈ တေ ႁူမ်ႈမိုဝ်း ႁဵတ်းသၢင်ႈၼႃႈၵၢၼ်ၸွမ်းၵၼ် လူၺ်ႈဢမ်ႇမီး လွင်ႈမၵ်းတတ်း ႁေႉႁၢမ်ႈၼၼ်ႉ ဝႃႈၼႆ။ ၵူၺ်းၵႃႈၽႅၼ်ၵၢၼ်ဢၼ် ၸွမ်ၸိုင်ႈရၢတ်ႉသျႃႊ ပူႇတိၼ်ႇ တေဢၢၼ်းပူၼ်ႉပႅၼ်ၶဝ်ႈတိုၵ်း မိူင်းယူႇၶရဵင်း ၼၼ်ႉတေႉ ဢမ်ႇလႆႈဢဝ်ဢုပ်ႇဢူဝ်း တိူင်ႇပၢင်ႇၸွမ်း ၸွမ်ၸိုင်ႈမိူင်းၶႄႇသင်သေလွင်ႈ ဝႃႈၼႆ။

['ၵၢၼ်မိူင်း']

2023-06-09T06:47:45

https://ssppssa.org/2023/06/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af-36/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး SSPP/SSA ၸတ်းပၢင်လူင်းၵၢၼ်သွၼ်ၵၢၼ်သိုၵ်းၸုပ်ႈ (46)

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ႁူဝ် ၸတ်းႁဵတ်းပၢင်လူင်းလိုဝ်ႈ ပၢင်သွၼ် ၵၢၼ်သိုၵ်း ၸုပ်ႈထီႉ 46 မီးၽူႈယႂ်ႇၵူၼ်းလူင် လႄႈ ၵူၼ်းသိုၵ်းႁူမ်ႈၼိုင်ႈႁဵင်ပၢႆ ။ Photo- Credit မိူဝ်ႈၼႆႉဝၼ်းထီႉ -14 / လိူၼ်ၵျၢၼ်ႇၼႃႇဝႃႇရီႇ/ ပီႊ 2023 ၼီႊ ယူႇတီႈၽူႈယႂ်ႇၵူၼ်းလူင် SSPP/SSA ၵႅမ်ႁူဝ်ပဝ်ႈထီႉ -1 ၽူႈပွင်ၵၢၼ်သိုၵ်း ၊ ၵႅမ်ၽူႈပွင်ၵၢၼ်သိုၵ်း ၊ ၽူႈၵွၼ်းတပ်ႉငဝ်ႈသိုၵ်း ၊ ဢိၵ်ႇပႃး ၽူႈမီးၸၼ်ႉလၢႆလၢႆၸဝ်ႈ ၶဝ်ႈႁူမ်ႈၼႂ်းပၢင်လူင်းပၢင်သွၼ် ဢၼ်မီးလုၵ်ႈႁဵၼ်းသိုၵ်း ၼိုင်ႈႁဵင်ပၢႆ ၶိုၼ်ႈႁွတ်ႈ ၊ ဢွင်ႈတီႈႁူင်းႁဵၼ်း ၽိုၵ်းသွၼ်ၵၢၼ်သိုၵ်းငဝ်ႈငုၼ်း ။ ၵႅမ်ၽူႈပွင်ၵၢၼ်သိုၵ်းထီႉ-1 မွၵ်ႇလၢတ်ႈၶေႃႈၵႂၢမ်းၵႂႃႇဝႃႈ – မိူဝ်ႈမႃးပဵၼ်ၵေႃႉႁၢၼ် ဢွၵ်ႇၵႂႃႇပဵၼ်ၵေႃႉငၢၼ် သင်ၸိူဝ်ႉ လူင်းပၢင်သွၼ်ၼႆႉၵႂႃႇယဝ်ႉၸိုင် ၵႂႃႇယူႇတီႈလႂ်ၽႅဝ်တီႈလႂ် တပ်ႉလႂ် ႁွင်ႈၵၢၼ်လႂ်ၵေႃႈယဝ်ႉ တေလႆႈ ပဵၼ်သိုၵ်း ဢၼ်ႁဵတ်းလဵင်ႉ ႁဵတ်းလူၵူၼ်းမိူင်း လႄႈ တေလႆႈပဵၼ်သိုၵ်း ဢၼ်ၵႅတ်ႇၶႄပၼ် ၵူၼ်းမိူင်းႁဝ်း ယူႇယဝ်ႉ ၊ သိုၵ်းၼႆႉၵေႃႈ တိုၼ်း လုၵ်ႉတီႈပေႃႈမႄႈၵူၼ်းမိူင်းမႃး လႄႈ သင်ၸိူဝ်ႉ လူင်းပၢင်သွၼ်ယဝ်ႉသေ ၵႂႃႇယူႇတီႈ တၢင်းလႂ်ၵေႃႈယဝ်ႉ တိုၼ်းလူဝ်ႇမေႃႁၵ်ႉၵူၼ်းမိူင်း ၊ ႁဵတ်းလဵင်ႉ ႁဵတ်းလူၵူၼ်းမိူင်း ၊ ၵႅတ်ႇၶႄ ပၼ်ၵူၼ်းမိူင်းႁဝ်း သေၵမ်းၼႆႉယူႇယဝ်ႉ ။ လိူဝ်သေၼၼ်ႉ ၵၢၼ်သိုၵ်းၸွမ်းၼင်ႇဢၼ်လႆႈလဵပ်ႈႁဵၼ်မႃး ၵဵဝ်ႇၵပ်းလွင်ႈၵၢၼ်သိုၵ်းၸိူဝ်းၼႆႉၵေႃႈ ႁဝ်းတိုၼ်းတေလႆႈပေႉပုၼ်ႈၽူႈၶဵၼ်တႃႇသေႇ ၶၢဝ်းယၢမ်းလဵဝ် တႃႇဢွင်ႇပေႉၵၢၼ်သိုၵ်းၼႆႉ ပေႃးႁဝ်း တၼ်းလႆႈၵေႃႈ ႁဝ်းတေပေႉလႆႈၵၢၼ်သိုၵ်း ၊ ပေႃးၽူႈၶဵၼ်တၼ်းလႆႈၵေႃႈ ႁဝ်းၸၢင်ႈသုမ်းၵၢၼ်သိုၵ်း ၼႆႉပဵၼ်ၵၢၼ်သိုၵ်းယဝ်ႉ ၊ လူဝ်ႇလႆႈလႅတ်းသႅဝ်းၽႂ်းၽၢႆ ႁၢင်ႈ ႁႅၼ်းတူဝ်ႈတၼ်းတႃႇသေႇ ယႃႇယူႇမဝ် ၵိၼ်မၢင် ႁႂ်ႈလႆႈၶတ်းၸႂ် ၼႃႈၵၢၼ်ၵႂႃႇ ၸွမ်းၼင်ႇပုၼ်ႈၽွၼ်းၽႂ်မၼ်းၵႂႃႇသေၵမ်း ဝႃႈၼႆ။ လိူဝ်ၼၼ်ႉ တီႈၼႂ်းပၢင်ၵႅဝ်ႈ မီးလွင်ႈယိုၼ်ႈၶႅပ်းဝႂ် ၽူႈၵတ်ႉၶႅၼ်ႇ ၽၢႆႇယိုဝ်းၵွင်ႈၶႅၼ်ႇ ၊ ၽူႈဢွၼ်ႁူဝ်ၶႅၼ်ႇ လႄႈ ၼႄၽၢင်ႈႁၢင်ႈ ၵၢၼ်သိုၵ်း ဢၼ်လႆႈၽိုၵ်းၽွၼ်ႉမႃး ၸိူဝ်းၼႆႉသေ ယဝ်ႉတူဝ်ႈၵိုတ်းလိုဝ်ႈပၢင်ၵႅဝ်ႈ ၵႂႃႇယူႇယဝ်ႉ ။ https://ssppssa.org/?p=4434 shanstateprogresspatry #shanstatearmy #armyschool

['ၵၢၼ်သိုၵ်း']

2023-06-09T06:14:19

https://ssppssa.org/2023/06/%e1%80%9e%e1%80%ad%e1%80%af%e1%80%9d%e1%80%ba%e1%82%87%e1%81%b6%e1%81%a2%e1%80%9d%e1%80%ba%e1%82%87%e1%81%bc%e1%80%bd%e1%81%b5%e1%80%ba%e1%82%88%e1%80%99%e1%80%ad%e1%80%b0%e1%80%84%e1%80%ba%e1%80%b8/

သိုဝ်ႇၶၢဝ်ႇၼွၵ်ႈမိူင်းဢွၵ်ႇၶၢဝ်ႇ လွင်ႈမုင်ႉႁေႃႁိူၼ်း ၸွမ်သိုၵ်းလူင် မိၼ်းဢွင်ႇလၢႆ ၸွင်ႇၵဵဝ်ႇၶွင်ႈယႃႈမဝ်းၵမ်

ဝၢႆးသေ ၽူႈမီးပုၼ်ႈၽွၼ်းၽၢႆႇထႆး ၶဝ်ႈတီႉၺွပ်းလႆႈ ထုၼ်းမိၼ်းလၢတ်ႉ ၽူႈၵႃႉၶၢႆၵွင်ႈၵၢင်ႇ လႄႈ ၵဵဝ်ႇၶွင်ႈလွင်ႈၵႃႉၶၢႆယႃႈမဝ်းၵမ်ပႃးၸိူဝ်းၼႆႉ မိူဝ်ႈၽွင်းၶဝ်ႈသွၵ်ႈ တီႈႁူင်းသဝ်း ၽူႈမီးတၢင်းၽိတ်း ၼၼ်ႉ ထူပ်းႁၼ်ပႃး ၶေႃႈမုၼ်းၵမ်ႈၽွင်ႈ ဢၼ်ၵဵဝ်ႇၶွင်ႈ ၸွမ်းၵၼ် မုင်ႉႁေႃႁိူၼ်း ၸွမ်သိုၵ်းလူင် မိၼ်းဢွင်ႇလႅင်ႇ ၊ လွင်ႈၼႆႉ ယူႇတီႈၸုမ်းၶၢဝ်ႇၵူႊမိူင်းမိူင်းၵေႃႈ ပၵ်းတႃပႆႉတူၺ်း လႄႈ ၶႆႈႁူႉ လွင်ႈပိူင်ပဵၼ်ၼႂ်းမုင်ႉႁေႃႁိူၼ်း ၸွင်ႇၵဵဝ်ႇၶွင်ႈ ဢၼ်ပဵၼ်ပၼ်ႁႃဝႆႉၸိူဝ်းၼႆႉ ဝႃႈၼႆ ။ Photo- Credit သိုဝ်ႇၶၢဝ်ႇ လၢႆလၢႆမိူင်း မိူၼ်ၼင်ႇ မိူင်းၶႄႇ (South china morning post ) ၵေႃႈ တႅမ်ႈသႂ်ႇႁူဝ်ၶေႃႈဝႃႈ “Myanmar junta chief family assets found in thai drug raid” ၼႆသေ တႅမ်ႈတၢင်ႇဝႆႉ ၊ သိုဝ်ႇၶၢဝ်ႇ မိူင်းၵျႃႇပၢၼ်ႇ ( Japan times ) ၵေႃႈတႅမ်ႈႁူဝ် ၶေႃႈဝႃႈ “Myanmar junta chief’s family assets found Thai drug raid , sources say ” ၼႆသေ လၢတ်ႈၼေဝႆႉ ၊ လိူဝ်ၼၼ်ႉ ဢၼ်ပဵၼ်ၸုမ်းၶၢဝ်ႇ Reuters ၊ ၸုမ်းၶၢဝ်ႇ Asahi Shimbun ၊ ၸုမ်းၶၢဝ်ႇ Bolnews ၊ ၸုမ်းၶၢဝ်ႇ laprensalatina ၊ the Business Standar news , Channel News Asia (CAN ) ၸုမ်းၶၢဝ်ႇ ၸိူဝ်းၼႆႉၵေႃႈ ဢွၼ်ၵၼ်တၢင်ႇၶၢဝ်ႇ ၵဵဝ်ႇလူၺ်ႈ ႁူဝ် ၶေႃႈၼႆႉ တင်းၼမ်တင်းလၢႆ ဝႃႈၼႆ ။ဝၢႆးသေ ၽူႈမီးပုၼ်ႈၽွၼ်းၽၢႆႇထႆး တီႉၺွပ်းလႆႈ ထုၼ်းမိၼ်းလၢတ်ႉ ၵေႃႉဢၼ်ပဵၼ် ၵူၼ်းၵႃႉၶၢႆ ၶိူင်ႈၵွင်ႈၵၢင်ႇ လႄႈ လၵ်ႉသူင်ႇယႃႈမဝ်းၵမ်ပၼ် ၶွင်ႇသီႇသိုၵ်းမၢၼ်ႈၼၼ်ႉ လႆႈႁၼ် ၶေႃႈမုၼ်း မုင်ႉႁေႃႁိူၼ်း မိၼ်းဢွင်ႇလႅင်ႇ ပိူင်ႇဝႆႉ ႁွင်ႈလိုဝ်ႈသဝ်း ႁိူၼ်းတိူၵ်ႈ တင်း Bank Account ၸိူဝ်းၼႆႉ ၼႂ်းၼၼ်ႉလႆႈႁၼ် မိူၼ်ၼင်ႇ လုၵ်ႈၸၢႆးမိၼ်းဢွင်ႇလႅင်ႇ ၸိုဝ်ႈႁွင်ႉ ဢွင်ႇပေႉၸူင်ႇ ပိူင်ႇဝႆႉ ႁိူၼ်းတိူၵ်ႈ Belle Rama 9 ( 4 ) ႁွင်ႈ ၊ ႁွင်ႈလိုဝ်ႈသဝ်း 1 ႁွင်ႈ ၊ ႁွင်ႈသဝ်းၸိူဝ်းဢၼ် ဢွင်ႇပေႉၸူင်ႇ ပိူင်ႇဝႆႉၸိူဝ်းၼၼ်ႉ ပိုၼ်ၶၢဝ်ႇဝႃႈ တေၶၢႆၶိုၼ်း သၢင်ႉငိုၼ်း 1 လၢၼ်ႉ တေႃႇလႃႇ ဝႃႈၼႆ ။ မိူၼ်ၼင်ႇလုၵ်ႈယိင်း ၸွမ်သိုၵ်းလူင် မိၼ်းဢွင်ႇလၢႆႇၵေႃႈ ၽူႈမီးပုၼ်ႈၽွၼ်း ၽၢႆႇထႆး လႆႈထူပ်းႁၼ်ၺႃး ၸိုဝ်ႈပၢၼ်ႇဢၵွင်ႉ ဢၼ်သႂ်ႇၸိုဝ်ႈဝႃႈ ၶိၼ်ႇတီရိတႅတ်ႉမုၼ်ႇ ၼႆသေ ပိုတ်ႇဝႆႉ Siam Commercial Bank ။ၵဵဝ်ႇလူၺ်ႈလွင်ႈ ဢၼ်တီႉၺွပ်း ၽူႈၵႃႉၶၢႆၶိူင်ႈၵွင်ႈၵၢင်ႇ လႄႈ ၽူႈၵဵဝ်ႇၶွင်ႈ ၵၢၼ်တေႃႉသူင်ႇ ယႃႈမဝ်းၵမ် ထုၼ်းမိၼ်းလၢတ်ႉ ဢိၵ်ႇပႃး ၽူႈၵဵဝ်ႇၶွင်ႈ 3 ၵေႃႉၸိူဝ်းၼႆႉ ယူႇတီႈၽူႈမီးပုၼ်ႈၽွၼ်း ၽၢႆႇထႆးၵေႃႈ ပႆႇပိုၼ်ၽၢဝ်ႇဝႃႈ လွင်ႈသိမ်းၶူဝ်းၶွင် ဢၼ်ၵဵဝ်ႇၶွင်ႈၸိူဝ်း ၼႆႉၼင်ႇၵဝ်ႇဝႃႈၼႆ။

['ၵၢၼ်မိူင်း']

2023-06-09T05:53:46

https://ssppssa.org/2023/06/%e1%81%b8%e1%80%b0%e1%80%9d%e1%80%ba%e1%82%88%e1%81%b6%e1%81%a2%e1%80%9d%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9a/

ၸူဝ်ႈၶၢဝ်းသိုၵ်းမၢၼ်ႈယိုတ်းမိူင်းၼႆႉ မေႃယႃၽၢႆႇပၢႆးယူႇလီႇထုၵ်ႇၶႃႈႁႅမ်တၢႆ မီး 80 ပၢႆ

ၸွမ်းၼင်ႇၽူႈပၵ်းတႃပႂ်ႉတူၺ်း လွင်ႈပူၼ်ႉပႅၼ်ၶွင်ႇသီႇသိုၵ်းမၢၼ်ႈ ပူၼ်ႉပႅၼ်ၼိူဝ်ၵူၼ်းမိူင်းတႄႇမိူဝ်ႈ1-2-2021 တေႃႇထိုင် ႁူဝ်ပီႊ2023၊ဝၢႆးသေ သိုၵ်းမၢၼ်ႈယိုတ်းမိူင်းမႃးၼႆႉ ၵူၼ်းႁဵတ်းၵၢၼ် ၽၢႆႇပၢႆးယူႇလီထုၵ်ႇၺႃးၶႃႈႁႅမ်တၢႆ 83 ၵေႃႉ ၊ ၺႃးၶၢင်တူဝ် 355 ၵေႃႉ ၊ မၢတ်ႇၸဵပ်း 789 ၵေႃႉ ၶေႃႈမုၼ်းၸိူဝ်းၼႆႉ ၸုမ်းပၢႆးယူႇလီ ဝဵင်းတႃႈလိူဝ်ႇပိုၼ်ၽၢဝ်ႇဝႆႉ ။ Photo . credit ၸုမ်းၽၢႆႇပၢႆးယူႇလီၸိူဝ်းၼႆႉ ၵမ်ႉၼမ်လႆႈထုၵ်ႇတီႉၺွပ်း ထုၵ်ႇၺႃးၶႃႈတၢႆ မိူဝ်ႈၽွင်းၸွႆႈထႅမ် ၵူၼ်းၸိူဝ်းၼႄၵၢင်ၸႂ် ၊ မိူဝ်ႈၽွင်းပဵၼ်ပၢင်တိုၵ်း လႄႈ တူၺ်းထိုင်ပၢႆးယူႇလီပၼ်ၵူၼ်းမိူင်း ၸိူဝ်းၼၼ်ႉ ႁဵတ်းႁႂ်ႈၸုမ်းၽၢႆႇပၢႆးယူႇလီ မီးလွင်ႈၵူၼ်းတၢႆ လႄႈ မၢတ်ႇၸဵပ်းတၢင်းၼမ်ၼႆ ၸုမ်းပၢႆးယူႇလီ ဝဵင်းတႃႈလိူဝ် တွၵ်ႇတိူဝ်ႇ ၸူဝ်းတူႇရၸေႃႇ လၢတ်ႈၼင်ႇၼႆ ။မိူဝ်ႈလဵဝ် ပႅၵ်ႉသမ်ႉ မီးလွင်ႈၶဵင်ႇတႃႉ တႃႇမေႃယႃဢၼ်ႁဵတ်း CDM ၊ ဢမ်ႇၼၼ် ၸိူဝ်းၵမ်ႈၽွင်ႈ ၶဝ်ပိုတ်ႇၽုၺ်ႇဝႆႉႁွင်ႈယူတ်းယႃ ၊ ႁူင်းယႃယူတ်းယႃ ၊ မေႃယႃဢၼ်ႁပ်ႉ ယူတ်းယႃပၼ် ၵူၼ်းႁဵတ်း CDM ၸိူဝ်းၼႆႉ ယူႇတီႈၶွင်ႇသီႇသိုၵ်းမၢၼ်ႈၶဝ် တိုၵ်ႉၸွမ်းလမ်းၺွပ်းတူဝ်ၶဝ်ယူႇ ဝႃႈၼႆ ။ၼင်ႇႁိုဝ် ၸုမ်းၶွင်ႇသီႇသိုၵ်းမၢၼ်ႈ ပေႃးတေဢမ်ႇႁူႉလႆႈၶၢဝ်ႇၸုမ်းလုၵ်ႉၽိုၼ်ႉ လႄႈ ၼင်ႇႁိုဝ် တေႁေႉၵင်ႈလႆႈ ၽူႈၸွပ်ႇသၢႆလပ်ႉၶွင်ႇသီႇသိုၵ်းမၢၼ်ႈလႆႈၼၼ်ႉ ထုၵ်ႇလီတမ်းဝၢင်း ပိူင်ၵၢၼ် လၢႆးၵၢၼ်တႅတ်ႈၼႅတ်ႈ တႅတ်ႈတေႃးသေ ႁဵတ်းသၢင်ႈၵႂႃႇယူႇၼႆႉ ယူႇတီႈၸုမ်း ဢၼ်သၢၼ်ၶတ်း ၶွင်ႇသီႇသိုၵ်းမၢၼ်ႈ CDM တိုၵ်းသူၼ်းထိုင် ၽူႈၵဵဝ်ႇၶွင်ႈ ၸိူဝ်းႁဵတ်းၵၢၼ်လုၵ်ႉၽိုၼ်ႉတိုၵ်းတေႃး ၶွင်ႇသီႇသိုၵ်းမၢၼ်ႈယၢမ်းလဵဝ် ဝႃႈၼႆ။

['ၵၢၼ်သိုၵ်း']

2023-06-09T05:27:14

https://ssppssa.org/2023/06/%e1%81%bd%e1%80%b0%e1%82%88%e1%82%81%e1%81%a2%e1%80%95%e1%80%ba%e1%82%87%e1%81%b5%e1%81%a2%e1%81%bc%e1%80%ba%e1%80%9c%e1%80%af%e1%80%99%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%99/

ၽူႈႁၢပ်ႇၵၢၼ်လုမ်းၽၢႆႇမၢၼ်ႈ ၵဵပ်းသဵၼ်ႈမၢႆႁိူၼ်း တႃႇထတ်းႁူဝ်ၵူၼ်း ပၢင်လိူၵ်ႈတင်ႈ

ၸုမ်းၽူႈႁၢပ်ႇၵၢၼ်ၼႂ်းလုမ်း ၽၢႆႇမၢၼ်ႈၶဝ် ဢွၵ်ႇတူင်ႉၼိုင် ၵဵပ်းသဵၼ်ႈမၢႆ ႁူဝ်ႁိူၼ်းၸႅၼ်ႇ ပိူဝ်ႈတႃႇတေႁူႉႁူဝ်ၵူၼ်း တႃႇတွတ်ႈၶႅပ်းၵၢင်ၸႂ် ဢၼ်တေၸတ်း ႁဵတ်းၼႂ်းပီႊ 2023 ၼႆႉ ဝႃႈၼႆ ။ ပူၼ်ႉမႃ မိူဝ်ႈဝၼ်းထီႉ 07-လိူၼ်ၵျူၼ်ႇၼႃႇဝႃႇရီႇ ပီႊ 2023 ၼၼ်ႉ ယူႇတီႈၸုမ်း ၽူႈႁၢပ်ႇၵၢၼ်လုမ်းၼႂ်းဝဵင်းမိူင်းၵိုင် ႁူမ်ႈၵၼ်လူင်းၵဵပ်းသဵၼ်ႈမၢႆႁူဝ်ႁိူၼ်းၸႅၼ်ႇ တႃႇၼပ်ႉႁူဝ်ၵူၼ်း ပၢင်လိူၵ်ႈတင်ႈ ဢၼ်တေၸတ်းႁဵတ်းၼႂ်း ပီႊ 2023 ၼႆႉဝႃႈၼႆ ။ ၵူၼ်းမိူင်းၵိုင်ၵေႃႉၼိုင်ႈ လၢတ်ႈၼႄဝႃႈ – “ ၸႂ်ႈၶႃႈဢေႃႈ မိူဝ်ႈၼႆႉ ယူႇတီႈၸုမ်း ၽၢႆႇၽူႈမီးပုၼ်ႈၽွၼ်း ၼႂ်းလုမ်းၶဝ် မႃးပႂ်ႉတီႈၵျွင်းၵၢင်ဝဵင်း ထမ်ႇမႃႇယူင်ႇၼႆႉသေ ပႂ်ႉၵဵပ်းသဵၼ်ႈမၢႆႁူဝ်ႁိူၼ်းၸႅၼ် ၵူၼ်းမိူင်းၵိုင်ၼႆႉဢေႃႈ ပိူင်လူင်မၼ်းတႄႉ တႃႇတေႁူႉႁူဝ်ၼပ်ႉၵူၼ်း ဢၼ်တေတွၼ်ႈၶႅပ်းၵၢင်ၸႂ် ၼႂ်းပၢင်လိူၵ်ႈတင်ႈ ဢၼ်တေၸတ်းႁဵတ်းၼႆႉၶႃႈယူဝ်ႉ ႁဝ်းၶႃႈၵေႃႈလႆႈဢွၼ်ၵၼ်ၵႂႃႇသႂ်ႇဢေႃႈ ” ဝႃႈၼႆ ။ ၵွၼ်ႇပႆႇထိုင် ပၢင်လိူၵ်ႈတင်ႈ ၼႂ်းပီႊ 2023 ၼႆႉ ယူႇတီႈၶွင်ႇသီႇသိုၵ်းမၢၼ်ႈၵေႃႈ ၸွမ်းတီႉၺွပ်း ၵူၼ်းႁဵတ်းၵၢၼ်မိူင်းဢၼ်သၢၼ်ၶတ်းတေႃႇၸုမ်းၶဝ် ၊ ၸုမ်းဢၼ်ၵႆႉ ၶဝ်ႈတိုၵ်းၼႂ်းဝဵင်း ၊ ၸုမ်းလုၵ်ႉၽိုၼ်ႉ ဢၼ်ၸၢင်ႈပၼ်လွင်ႈသုၵ်ႉယုင်ႈ ၼႂ်းၵၢၼ် လိူၵ်ႈတင်ႈၼၼ်ႉ ယူႇတီႈၶွင်ႇသီႇသိုၵ်းမၢၼ်ႈ မီးလွင်ႈမႆႈၸႂ် လႄႈ တီႉၺွပ်း ၵူၼ်းၵၢၼ်မိူင်းႁၢဝ်ႈႁႅင်း ဝႃႈၼႆ။ ၼင်ႇႁိုဝ်ၵၢၼ်မိူင်း ၵၢၼ်လိူၵ်ႈတင်ႈ ၼႂ်းပီႊ 2023 တေဢွင်ႇမၢၼ်ၵႂႃႇလီငၢမ်းၼၼ်ႉ ယၢမ်းလဵဝ် မႅၼ်ႈၽွင်းၶွင်ႇသီႇသိုၵ်းမၢၼ်ႈ ၶတ်းၸႂ်ဢုပ်ႇဢူဝ်းငူပ်ႉငီႉ ၸုမ်းယိပ်း ၵွင်ႈၵၢင်ႇၸၢဝ်းၶိူဝ်း လၢႆလၢႆၸုမ်း ပိူဝ်ႈတႃႇတေမီးသုၼ်ႇၸတ်းလႆႈ ပၢင်လိူၵ်ႈတင်ႈ လီလီ ၸိူဝ်းၼၼ်ႉ ဢမ်ႇၵႃး တုၵ်းယွၼ်း ႁႂ်ႈၸုမ်းယိပ်းၵွင်ႈၵၢင်ႇ ၶဝ်ႈၸွႆႈထႅမ်ပႃး ႁႂ်ႈပၢင်လိူၵ်ႈတင်ႈပီႊ 2023 ၼႆႉ ပေႃးတေယဝ်ႉတူဝ်ႈဢွင်မၢၼ်ၵႂႃႇလႆႈ ဝႃႈၼႆ။

['ၵၢၼ်မိူင်း']

2021-11-18T09:55:21

https://ssppssa.org/2021/11/%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8-pdf-%e1%80%9d%e1%80%b5%e1%80%84%e1%80%ba%e1%80%b8%e1%81%b5%e1%80%9c%e1%80%b1%e1%80%b8-2-%e1%80%9d%e1%81%bc/

ပၢင်တိုၵ်း PDF ဝဵင်းၵလေး 2 ဝၼ်း ၼၢင်းယိင်း တပ်ႉၽၢႆႇမေႃယႃ ထုၵ်ႇတီႉ ၺွပ်း

ၶွင်ႇသီႇသိုၵ်းမၢၼ်ႈ လႄႈ တပ်ႉၽၢႆႇႁူမ်ႇလူမ်ႈလႅၼ်လိၼ်ၸၢပ်ႈမိူင်းၶျၢင်း ၽၢႆႇတူၵ်းဝဵင်းၵလေး ၼႂ်းတိူင်းၸေႈၵႅင်းၼၼ်ႉ သွင်ၽၢႆႇမီးလွင်ႈပိုတ်းယိုဝ်းၵၼ် ၶၢဝ်းတၢင်းသွင်ဝၼ်းသေ သိုၵ်းမၢၼ်ႈ ႁုပ်ႈသိမ်းလႆႈ တပ်ႉပၵ်းသဝ်း ၸုမ်းသိုၵ်း PDF လႄႈ ၵူၼ်းၸၢႆး 2 ၵေႃႉ ၼၢင်းယိင်း 9 ၵေႃႉ ထုၵ်ႇသိုၵ်းမၢၼ်ႈ တီႉၺွပ်းတူဝ်ၵႂႃႇ ဝႃႈၼႆ ။ တပ်ႉပၵ်းသဝ်းၸုမ်းသိုၵ်း PDF ဝဵင်းၵလေး ၽၢႆႇတႂ်ႈၵုမ်းၵမ်တပ်ႉၵွင် မၢႆ 3 ဢၼ်ၽူႈၶဝ်ႈၸုမ်း ယူႇသဝ်းဝႆႉႁႅင်းၵူၼ်း 20 ၵေႃႉၼၼ်ႉ မိူဝ်ႈဝၼ်းထီႉ 16 ဝၼ်းလိူၼ် November ၽၢႆႇသိုၵ်းမၢၼ်ႈ ဢဝ်ၵွင်ႈလူင် ၵွင်ႈဢွၼ်ႇ ပိုတ်းယိုဝ်းသႂ်ႇႁၢဝ်ႈႁႅင်း လႄႈ ၽၢႆႇ PDF လႆႈသုတ်ႉထွႆဢွၵ်ႇပၼ်သေ ၼၢင်းယိင်း ၽၢႆႇတပ်ႉမေႃယႃ 9 ၵေႃႉ ၵူၼ်းၸၢႆး 2 ၵေႃႉ ထုၵ်ႇသိုၵ်းမၢၼ်ႈတီႉၺွပ်း ဝႃႈၼႆ ။ ၵူၼ်းၸၢႆး ဢၼ်ထုၵ်ႇသိုၵ်းမၢၼ်ႈတီႉၺွပ်းလႆႈၼၼ်ႉ လႆႈငိၼ်းဝႃႈ ၶဝ်ႁႅမ်တၢႆပႅတ်ႈယဝ်ႉဝႃႈၼႆ၊ ၵူၺ်းၵႃႈ ဢမ်ႇပႆႇယိုၼ်ယၼ်မၵ်းမၼ်ႈလႆႈၼင်ႇၵဝ်ႇ၊ ဢၼ်လႆႈႁၼ်ၶႅပ်းႁၢင်ႈၼိူဝ် Social online ၼၢင်းယိင်းၸိူဝ်းဢၼ်ထုၵ်ႇတီႉၺွပ်းၵႂႃႇၸိူဝ်းၼၼ်ႉတႄႉ ပဵၼ်ၽူႈၶဝ်ႈၸုမ်းတပ်ႉၽၢႆႇမေႃယႃၼႆ ၸုမ်းသိုၵ်း PDF တီႈၵလေး ပိုၼ်ၽၢဝ်ႇမၵ်းမၼ်ႈၵႂႃႇ ၼင်ႇၼႆ ။ ၼင်ႇႁိုဝ်ၵူၼ်းၸိူဝ်းဢၼ်ထုၵ်ႇတီႉၺွပ်း တေၶိုၼ်းလွတ်ႈဢွၵ်ႇမႃးၼၼ်ႉ တိုၵ်ႉၶတ်းၸႂ်ယူႇ ၊ မိူဝ်ႈဝၼ်းထီႉ -17/Novomber/2021 ယၢမ်းၵၢင်ၼႂ်ၼၼ်ႉၵေႃႈ တိုၵ်ႉသိုပ်ႇပဵၼ်ပၢင်တိုၵ်းၵၼ် တင်းၸုမ်းၶွင်ႇသီႇသိုၵ်းမၢၼ်ႈယူႇ ၊ ၸုမ်းPDF ၵလေး ၊ ၽၢႆႇၵႅတ်ႇၶႄႁေႉၵၢင်ႈၶျၢင်း (CNDF) ၊ CDF (KKG) ၊ တပ်ႉၽၢႆႇႁူမ်ႇလူမ်ႈၵလေး (RKDF) လႄႈ တင်းၽၢႆႇႁူမ်ႇလူမ်ႈၵူၼ်းမိူင်း ႁူမ်ႈႁွမ်းၵၼ်သေ တိုၵ်းတေႃးယူႇ ဝႃႈၼႆ ။ “ ဢၼ်ထုၵ်ႇသိုၵ်းမၢၼ်ႈတီႉၺွပ်းၵႂႃႇ ၵူၼ်းၼႂ်းတပ်ႉၵွင် မၢႆ 3 ၼၼ်ႉပဵၼ်ၽူႈၶဝ်ႈၸုမ်း Madical Team လႄႈ တင်းၽူႈၶဝ်ႈၸုမ်းၵဝ်ႇၵဝ်ႇၸိူဝ်းၼၼ်ႉ ပဵၼ်ၸႂ်ဢမ်ႇလီၸွမ်းယူႇ ၊ တႃႇတေ ၶိုၼ်းၸွႆႈထႅမ်လႆႈ ၽူႈၶဝ်ႈၸုမ်းဢၼ်ထုၵ်ႇတီႉၺွပ်းဝႆႉၼၼ်ႉ တိုၼ်းတေၶဝ်ႈပွႆးတိုၵ်းႁၢဝ်ႈႁၢဝ်ႈ ႁႅင်းႁႅင်းသေ ၽႅဝ်ႈမူၺ်ႉၸုမ်းၶွင်ႇသီႇသိုၵ်းမၢၼ်ႈၵႂႃႇယူႇၼႆ (RKDF) ” လၢတ်ႈၵႂႃႇၼင်ႇၼႆ ။ ၸုမ်းၽၢႆႇၵႅတ်ႇၶႄႁေႉၵင်ႈ ပိုၼ်ႉတီႈၵလေး တင်း ၸုမ်းၸိူဝ်ႉၸၢတ်ႈၶျၢင်း (CNO/CNDF) ၵေႃႈ ယၢမ်းၵၢင်ၼႂ် 9 မူင်း တေႃႇၵၢင်ၶမ်ႈ 6 မူင်းၼႆႉ မီးလွင်ႈပိုတ်းယိုဝ်းၵၼ်တင်း သိုၵ်းမၢၼ်ႈသေ ၽၢႆႇသိုၵ်းမၢၼ်ႈလူႉတၢႆဢမ်ႇယွမ်း 20 ၵေႃႉ၊ ယွၼ်ႉၽၢႆႇသိုၵ်းမၢၼ်ႈယိုဝ်းၵွင်ႈလူင်သႂ်ႇလႄႈ ၽူႈၶဝ်ႈၸုမ်း CNDF ၵေႃႉၼိုင်ႈ လႆႈတၢင်းမၢတ်ႇၸဵပ်း ၵူၺ်းဢမ်ႇလႆႈမႆႈၸႂ်ၼင်ႇၵဝ်ႇၼႆ ပိုၼ်ၽၢဝ်ႇဝႆႉၼင်ႇၼႆ ။ ဢၼ်ပဵၼ်ပၢင်တိုၵ်းၵၼ်ၼႆႉ မိူဝ်ႈဝၼ်းထီႉ 17 ၵေႃႈ တီႈၽၢႆႇၸဵင်ႇၸၢၼ်းဝၼ်းတူၵ်း သျႃးတေႃး ၊ ဝဵင်းၵျီးၵူင်း ၊ ပွၵ်ႉမဵဝ်ႉလႃႉ ၼၼ်ႉ ၽၢႆႇသိုၵ်းမၢၼ်ႈ ၸႅၵ်ႇၽႄသၢႆသိုၵ်းသေၶိုၼ်ႈ လႄႈ ၸုမ်းသိုၵ်း PDF ႁူမ်ႈၵၼ်သေတိုၵ်းတေႃးယူႇ ဝႃႈၼႆ ။ လိူဝ်ၼၼ်ႉ တပ်ႉပလိၵ်ႈမၢၼ်ႈ ဢၼ်မီးယူႇတီႈပွၵ်ႉ တႃႇႁၢၼ်း ၼၼ်ႉၵေႃႈ ၸုမ်းသိုၵ်း ၽၢႆႇၵႅတ်ႇၶႄပိုၼ်ႉတီႈ ဢဝ်ၶိူင်ႈလူင် ၶိူင်ႈဢွၼ်ႇသေ ၵႂႃႇတိုၵ်းတေႃးယူႇ ၵူၺ်းၵႃႈ လွင်ႈလူႉသုမ်း ၼမ်ၵႄႇ တႄႉဢမ်ႇၸၢင်ႈမၵ်းမၼ်ႈလႆႈ ဝႃႈၼႆ ။ ၼႂ်းပိုၼ်ႉတီႈၸေႈဝဵင်းၵလေးၼႆႉ မိူၼ်တိုၵ်ႉသိုပ်ႇတိုၵ်းယူႇလႄႈ ပၢင်တိုၵ်းၼမ်ၶိုၼ်ႈမႃး ပိုၼ်ႉတီႈၵမ်ႈၽွင်ႈ ၵွပ်ႈပိူဝ်ႈလွင်ႈႁူမ်ႇလူမ်ႈသေ မီးလွင်ႈၵူတ်ႇထတ်းၶိုၼ်ႈ၊ လိူဝ်ၼၼ်ႉ တီႈၼႂ်းဝဵင်းၵေႃႈ ၵူၼ်းၼုမ်ႇၵမ်ႈၽွင်ႈ ဢွၼ်ၵၼ်ၼႄၵၢင်ၸႂ်ႁွင်ႉသႅၼ်ႇဝႃႈ သိုၵ်းဢႃႇၼႃႇ ႁႂ်ႈတူၵ်းသုမ်း ၼႆၼၼ်ႉယၢမ်းဝၢႆး မီးလွင်ႈ မၢၵ်ႇတႅၵ်ႇ ၊ မိူဝ်ႈယၢမ်း 11 မူင်းၵၢင်ၼႂ်ၵေႃႈ မၢၵ်ႇတႅၵ်ႇ ႁိမ်းၶၢင်ႈတၢင်း တီႈၶူင်ႇႁိူဝ်းမိၼ်ၵလေး မိူၼ်ၵၼ် ဝႃႈၼႆ ။ Sourse news.irrawaddy.com

['သုၼ်ႇလၢႆႈၵူၼ်း']

2021-11-17T10:08:15

https://ssppssa.org/2021/11/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b6%e1%82%84%e1%82%87%e1%80%95%e1%81%bc%e1%80%ba%e1%82%81%e1%82%85%e1%80%84%e1%80%ba%e1%80%b8-%e1%80%90%e1%82%83%e1%82%87%e1%80%90%e1%80%b1/

မိူင်းၶႄႇပၼ်ႁႅင်း တႃႇတေႁူပ်ႉထူပ်းဢုပ်ႇဢူဝ်း လွင်ႈမိူင်းမၢၼ်ႈ

ၼင်ႇႁိုဝ်မိူင်းႁူမ်ႈတုမ်မၢၼ်ႈၶိုၼ်းမီးလွင်ႈမၼ်ႈၼိမ်သဝ်းမႃး လႄႈ လႅၵ်ႈလၢႆႈၶဝ်ႈၼႂ်းသဵၼ်ႈတၢင်း တီႇမူဝ်ႇၶရေႇၸီႇၼၼ်ႉ ၽၢႆႇမိူင်းၶႄႇ တေႁဵတ်းသၢင်ႈၵႂႃႇၸွမ်း ၼႂ်းတူင်ႇဝူင်း ၵူႈမိူင်းမိူင်းယူႇၼႆ ၽူႈၶၢၼ်ပၢၵ်ႇ ၽၢႆႇၵပ်းသိုပ်ႇၼွၵ်ႈမိူင်း Zhao Lijian လၢတ်ႈၵႂႃႇ မိူဝ်ႈဝၼ်းဢၢင်းၵၢၼ်း တီႈပၢင် သပ်းၸႅင်ႈၶၢဝ်ႇၼႆ သိုဝ်ႇၶၢဝ်ႇလူင်ပွင်ၸိုင်ႈ မိူင်းၶႄႇ Global Times ဢွၵ်ႇၵႂႃႇဝႆႉ ၼင်ႇၼႆ ။ မိူင်းၶႄႇၼႆႉ ပဵၼ်မိူင်းဢၼ်ၸမ်ၸႂ်ၵၼ်တင်းမိူင်းမၢၼ်ႈ လႄႈ လွင်ႈတႃႇႁႃၶေႃႈတွပ်ႇ ပၼ်ႁႃၵၢၼ်မိူင်း မိူင်းမၢၼ်ႈၼႆႉတေႁူပ်ႉထူပ်းဢုပ်ႇဢူဝ်းငူပ်ႉငီႉ၊ တေၶၢမ်ႇပိုၼ်ႉၼိူဝ်ပိူင်ပဵၼ်သေ ယူႇၼႂ်းမူႇပိူင်မၢႆမီႈ ပၼ်ႁႅင်းၸွႆႈထႅမ်ၵႂႃႇ ဝႃႈၼႆ ။ မိူဝ်ႈဝၼ်းထီႉ 15 /November/2021 ၼၼ်ႉ ၽူႈတၢင်တူဝ်ၶိုၵ်ႉတွၼ်းမိူင်းၶႄႇ ၽၢႆႇဢႃႇသီႇယၢၼ်ႇ ႁွတ်ႈၽႅဝ်ဝႆႉၼႂ်းမိူင်းမၢၼ်ႈ ပဵၼ်ပွၵ်ႈၵမ်းထီႉသွင် ဝၢႆးသေၶွင်ႇသီႇသိုၵ်းမၢၼ်ႈ ယိုတ်းသိမ်း ဢႃႇၼႃႇ ၊ ၵၢၼ်ဢွၵ်ႇၶၢဝ်းတၢင်းပွၵ်ႈၼႆႉ Mr. Sun Guoxiang ႁူပ်ႉထူပ်းၵၼ် တင်း ၽူႈဢွၼ်ႁူဝ် ယိုတ်းသိမ်း ဢႃႇၼႃႇ မိၼ်းဢွင်ႇလၢႆႇ လႄႈ ၽွင်းလူင်ၽၢႆႇၼွၵ်ႈမိူင်း ဢူးဝုၼ်ႇၼမွင်ႇ ဝႃႈၼႆ ။ ၼင်ႇႁိုဝ်တေၽေႃႇၼမ်ႉၽေႃႇတူဝ်ၶေႃႈတူၵ်းလူင်း ဢၼ်ၸုမ်းဢႃႇသီႇယၢၼ်ႇ လႆႈၸႂ်ၵၼ်တႃႇ 5 ၶေႃႈ ၼိူဝ်မိူင်းမၢၼ်ႈ လႄႈ ၼင်ႇႁိုဝ် ၽၢႆႇမိူင်းမၢၼ်ႈပေႃးတေၶဝ်ႈႁူမ်ႈႁဵတ်းသၢင်ႈၸွမ်းၼၼ်ႉ ၽၢႆႇမိူင်းၶႄႇ တေၶတ်းၸႂ်သႂ်ႇႁႅင်းတႄႉတႄႉဝႃႈဝႃႈသေ ၵမ်ႉထႅမ်ပၼ်ႁႅင်းၵႂႃႇယူႇၼႆ ၽူႈၶၢၼ်ပၢၵ်ႇ Zhao Lijian လၢတ်ႈၵႂႃႇၼင်ႇၼႆ ။ ၼႂ်းလိူၼ်ၼႆႉတႄႉ ၽၢႆႇမိူင်းၶႄႇ လႄႈ ၽူႈဢွၼ်ႁူဝ် ဢႃႇသီႇယၢၼ်ႇ မီးလွင်ႈႁူပ်ႉထူပ်းဢုပ်ႇဢူဝ်း ၵၼ်ယူႇ ။ ၼႂ်းပၢင်ၵုမ်လူင်ၼၼ်ႉတႄႉ ၸွင်ႇတေပၼ်ၽူႈဢွၼ်ႁူဝ် ၽၢႆႇမိူင်းမၢၼ်ႈ ၶိုၼ်ႈႁွတ်ႈ ဢမ်ႇပၼ်ၶိုၼ်ႈႁွတ်ႈၼၼ်ႉတႄႉ ဢမ်ႇပႆႇလႆႈႁူႉ ၊ ပူၼ်ႉမႃးမိူဝ်ႈပၢင်ႁူပ်ႉထူပ်း ၽူႈဢွၼ်ႁူဝ်ၸုမ်း ဢႃႇသီႇယၢၼ်ႇပွၵ်ႈၼၼ်ႉတႄႉ ဢမ်ႇပၼ်သုၼ်ႇ သိုၵ်းမၢၼ်ႈ ၶိုၼ်ႈႁွတ်ႈပႃးၸွမ်း ဝႃႈၼႆ ။ Sourse news.rfa.org

['ၵၢၼ်မိူင်း']

2021-11-16T19:25:38

https://ssppssa.org/2021/11/%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8-%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8/

ပၢင်တိုၵ်း ၼႂ်းၸေႈဝဵင်းမိူင်းၵုတ်ႈသိုၵ်းမၢၼ်ႈလူႉတၢႆ ဢမ်ႇယွမ်း15 ၵေႃႉ

ဝၼ်းထီႉ 15/လိူၼ်ၼူဝ်ႇဝုၼ်ႊပိူဝ်ႊ/2021 ယၢမ်းတၢမ်းၶမ်ႈ ၽၢႆႇတပ်ႉၶွင်ႇသီႇသိုၵ်းမၢၼ်ႈ ၽႃႇၺႃး ၸုမ်းသိုၵ်း PDF တီႈၸေႈ ဝဵင်းမိူင်းၵုတ်ႈသေ သွင်ၽၢႆႇမီးလွင်ႈပိုတ်းယိုဝ်းၵၼ် ၽၢႆႇသိုၵ်းမၢၼ်ႈ လူႉတၢႆဢမ်ႇယွမ်း 15 ၵေႃႉ ဝႃႈၼႆ။ ၵူၼ်းပိုၼ်ႉတီႈ ၸေႈဝဵင်းမိူင်းၵုတ်ႈ ၵေႃႉၼိုင်ႈလၢတ်ႈၼႄဝႃႈ- သွင်ၸုမ်း မီးလွင်ႈပိုတ်းယိုဝ်း ၵၼ် ငိၼ်းသဵင် မၢၵ်ႇတႅၵ်ႇတၢမ်း ၶမ်ႈမွၵ်ႈ 4 မူင်းၼႆႉ ၊ ၵူၺ်းၵႃႈ တီႈဢၼ်ပဵၼ်ပၢင်တိုၵ်းၼၼ်ႉ မၼ်းၸမ် ဝဵင်းမိူင်းၵုတ်ႈ ႁဝ်းၶႃႈၵေႃႈ ဢမ်ႇပေႃးႁတ်းၵႂႃႇတူၺ်းလီလီ ၊ ဢၼ်ပဵၼ်ၵူၼ်းသိုၵ်း ၶဝ် ၵမ်ႈၽွင်ႈၸိူဝ်းၼၼ်ႉၵေႃႈ လႆႈႁၼ်ဢဝ်လူတ်ႉၶိူင်ႈ ၊ ၵႃးၸိူဝ်းၼႆႉ ၵႂႃႇတီႈ ဢၼ်ပဵၼ် ပၢင်တိုၵ်း ၵၼ်ၼၼ်ႉယူႇ ဝႃႈၼႆ ။ ၼႂ်းၸုမ်းၵူၼ်းၼုမ်ႇ PDF မိူင်းၵုတ်ႈပိုၼ်ၽၢဝ်ႇဝႃႈ- ၸုမ်းၶွင်ႇသီႇသိုၵ်းမၢၼ်ႈ တင်းၸုမ်းသိုၵ်း PDF ပဵၼ်ပၢင်တိုၵ်းၵၼ်ႁၢဝ်ႈႁႅင်း ႁိုင်မွၵ်ႈ ၼိုင်ႈၸူဝ်ႈမူင်းပၢႆသေ ၽၢႆႇၶွင်ႇသီႇသိုၵ်းမၢၼ်ႈ လူႉတၢႆ ဢမ်ႇယွမ်း 15 ၵေႃႉ ဝႃႈၼႆသေတႃႉ ယူႇတီႈၼၵ်းၶၢဝ်ႇသေ ဢမ်ႇပႆႇယိုၼ်ယၼ် မၵ်းမၼ်ႈလႆႈ ဝႃႈၼႆ ။ ဢၼ်လႆႈမီးလွင်ႈတုမ်ႉတိူဝ်ႉၵၼ် ၼႂ်းၼႃႈလိၼ်မေႃႇသႅင် ပွၵ်ႈၼႆႉ ၽၢႆႇၸုမ်းသိုၵ်း PDF ဢမ်ႇမီးလွင်ႈတိူဝ်ႉမၢတ်ႇၸဵပ်းသင် မီးလွင်ႈဢွင်ႇပေႉသေ ၶိုၼ်းထွႆပွၵ်ႈၶိုၼ်းယူႇ ဝႃႈၼႆ ။ မိူဝ်ႈဝႃး ဝၼ်းထီႉ 15.11.2021 ယၢမ်းဝၢႆးဝၼ်း မၢၵ်ႇတႅၵ်ႈ 3 လုၵ်ႈ တီႈႁိမ်းၸမ် ႁူင်းႁဵၼ်း လူင်ပွင်ၸိုင်ႈ ( အထက – 1 ) သေ ၶိုၼ်းမီးလွင်ႈပိုတ်းယိုဝ်းၵၼ် တီႈတၢင်း ပိၵ်ႉသွႆႇ ၼႂ်းၸေႈဝဵင်း မိူင်းၵုတ်ႈ ဝႃႈၼႆ။ Sourse news. Dvb.no

['ၵၢၼ်သိုၵ်း']

2021-11-16T16:02:53

https://ssppssa.org/2021/11/%e1%81%bd%e1%80%bd%e1%80%84%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%81%b6%e1%80%ad%e1%80%af%e1%81%b5%e1%80%ba%e1%82%89%e1%80%90%e1%80%bd%e1%81%bc%e1%80%ba%e1%80%b8-%e1%80%99%e1%80%ad/

ၽွင်းတၢင်ၶိုၵ်ႉတွၼ်း မိူင်းၶႄႇဢၼ်ယႂ်ႇသုတ်း လႄႈ သိုၵ်းမၢၼ်ႈ ႁူပ်ႉထူပ်းၵၼ်

မိူဝ်ႈၼူဝ်ႇဝုၼ်ႇပိူဝ်ႊ 15 ပီႊ 2021 ၼႆႉ ၽူႈတၢင်တူဝ်မိူင်းၶႄႇၼႂ်းဢႄးသျႃး Mr. ၸၢၼ်ႉၵေႃႇသိၼ်း ၽွင်းတၢင်ၽၢႆႇၼွၵ်ႈမိူင်း ႁွတ်ႈထိုင်ၼႂ်းမိူင်းမၢၼ်ႈသေ ႁူပ်ႉထူပ်းၵၼ် တင်း ၽူႈဢွၼ်ႁူဝ် သိုၵ်းမၢၼ်ႈ မိၼ်းဢွင်ႇလၢႆႇ တီႈၼေႇပျီႇတေႃႇ ဝႃႈၼႆ ။ လွင်ႈႁူပ်ႉထူပ်းၵၼ် ႁူဝ်ယွႆႈမၼ်းဢမ်ႇလႆႈႁူႉၸွမ်းသေတႃႉ ၸွမ်းၼင်ႇ ၽၢႆႇသိုၵ်းမၢၼ်ႈပိုၼ်ၽၢဝ်ႇဝႆႉ တႄႉၵေႃႈလၢတ်ႈဝႃႈ – ဢၼ်လႆႈႁူပ်ႉထူပ်းၵၼ် တင်း ၽွင်းတၢင်ၶိုၵ်ႉတွၼ်း မိူင်းၶႄႇၼႆႉ လႆႈဢုပ်ႇ ဢူဝ်းၵၼ် ၵဵဝ်ႇလူၺ်ႈလွင်ႈတေပႆၸွမ်းၼိူဝ်သဵၼ်ႈတၢင်း တီႇမူဝ်ႇၶရေႇၸီႇ ၊ လွင်ႈၵပ်းသိုပ်ႇ မိူင်းမၢၼ်ႈ လႄႈ ဢႃႇသီႇယၢၼ်ႇ ၊ ၼႂ်းမိူင်းမၢၼ်ႈ ၼင်ႇႁိုဝ်တေမီးလွင်ႈငမ်းယဵၼ်ၶိုၼ်း ၸိူဝ်းၼႆႉ ဝႃႈၼႆ ။ ၽွင်းတၢင်လူင်ၶိုၵ်ႉတွၼ်းမိူင်းၶႄႇ Mr. ၸၢၼ်းၵေႃႇသိၼ်း ႁွတ်ႈၽႅဝ်မိူင်းမၢၼ်ႈ ဝၢႆးသေၶွင်ႇသီႇ သိုၵ်းမၢၼ်ႈသိမ်းဢႃႇၼႃႇမႃးၼႆႉ မီးသွင်ပွၵ်ႈယဝ်ႉ ၊ ပူၼ်ႉမႃးမိူဝ်ႈလိူၼ်ဢေႃးၵၢသ်ႉ ၼၼ်ႉၵေႃႈ မႃးပွၵ်ႈၼိုင်ႈ ယွၼ်းႁူပ်ႉထူပ်းတင်း တေႃႇဢွင်ႇသၢၼ်းၸုႉၵျီႇ ၵူၺ်းၵႃႈ ၽၢႆႇသိုၵ်းမၢၼ်ႈ ဢမ်ႇပၼ်ထူပ်းသေ ဢမ်ႇလႆႈထူပ်း ဝႃႈၼႆ ။ ၼႂ်းမိူဝ်ႈလဵဝ်ၵၼ်ၵူၺ်း တႅၼ်းၽွင်းၵဝ်ႇ မိူင်းႁူမ်ႈတုမ်ဢမေႇရိၵၢၼ်ႇၽွင်းလူင်ၽၢႆႇၾႆးၾႃႉ ၵေႃႉၵဝ်ႇ Bill Richardson ၼၼ်ႉၵေႃႈ ႁူပ်ႉထူပ်း မိၼ်းဢွင်ႇလၢႆႇ ၽူႈဢွၼ်ႁူဝ်ယိုတ်းသိမ်းဢႃႇၼႃႇ မိူင်းမၢၼ်ႈ တီႈၼေႇပျီႇတေႃႇ မိူၼ်ၵၼ်ဝႃႈၼႆ ။ ဢုပ်ႇဢူဝ်းၵၼ် လွင်ႈတႃႇတေၵႅတ်ႇၶႄႁေႉၵင်ႈ တၢင်းပဵၼ် ၶူဝ်ႊဝိတ်ႉ – 19 ၊ လွင်ႈလူလွမ်တူၺ်းထိုင် လုမ်းလႃးၵူၼ်း၊ လိူင်ႈဢၼ်သိုၵ်းမၢၼ်ႈ ပွႆႇပၼ်သိုဝ်ႇၶၢဝ်ႇ ဢမေႇရိၵၢၼ်ႇ Danny Fenster ဢၼ်ထုၵ်ႇ တီႉၺွပ်းသႂ်ႇၶွၵ်ႈဝႆႉၸိူဝ်းၼႆႉသေ၊ ယူႇတီႈ ၽွင်းလူင်ၽၢႆႇၼွၵ်ႈမိူင်းၵေႃႉၵဝ်ႇ မိူင်းဢမေႇရိၵၢၼ်ႇ Antony Blinken ယုၵ်ႉယွင်ႈဢဝ်ၵုင်ႇမုၼ်ၼိူဝ် Bill Richardson ယူႇဝႃႈၼႆ ။ Sourse news.voanews.com

['ၵၢၼ်မိူင်း']

2021-11-16T11:43:50

https://ssppssa.org/2021/11/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%ba%e1%82%83%e1%80%b8%e1%80%99%e1%81%a2%e1%81%b5%e1%80%ba%e1%82%87%e1%80%90%e1%82%85%e1%81%b5/

သိုၵ်းမၢၼ်ႈ ၺႃးမၢၵ်ႇတႅၵ်ႇလူႉတၢႆထႅင်ႈ ဢမ်ႇယွမ်း 10 ၵေႃႉ တီႈဝဵင်းမိၼ်းၵိၼ်း

ၽၢႆႇၶွင်ႇသီႇသိုၵ်းမၢၼ်ႈ ၽႃႇၺႃးမၢၵ်ႇ သေ တင်းၸုမ်း PDF ၶိုၼ်းမီးလွင်ႈ ပိုတ်းယိုဝ်းၵၼ် ႁၢဝ်ႈႁႅင်း တီႈတိူင်းၸေႈၵႅင်း ဝဵင်းၵလေး ၽၢႆႇသိုၵ်းမၢၼ်ႈ မီးလွင်ႈလူႉတၢႆၼမ် ဝႃႈၼႆ ။ မိူဝ်ႈဝႃး ဝၼ်းထီႉ 15/လိူၼ်ၼူဝ်ႇဝုၼ်ႊပိူဝ်ႊ/2021 ယၢမ်းၵၢင်ၼႂ် မွၵ်ႈ 10 မူင်းၼၼ်ႉ ယွၼ်ႉၽၢႆႇသိုၵ်းမၢၼ်ႈ ဢမ်ႇၵႂႃႇၸွမ်းၼိူဝ်သဵၼ်ႈတၢင်းလူင် ပႆလတ်းၶဝ်ႈထိူၼ်ႇ ထူဝ်းၼႃႈသိုၵ်း လႄႈ ၽႃႇၺႃးမၢၵ်ႇ ဢၼ်သိုၵ်း PDF ႁၢင်ႈၵၢင်ၼၼ်ႉသေ သွင်ႇၽၢႆႇမီးလွင်ႈပိုတ်းယိုဝ်းၵၼ် ၽၢႆႇသိုၵ်းမၢၼ်ႈ ၶိုၼ်းထွႆလူင်း လႄႈ ယူႇတီႈသိုၵ်း PDF သမ်ႉၶိုၼ်းလမ်းယိုဝ်းၸွမ်းလင် ႁဵတ်းႁႂ်ႈသိုၵ်းမၢၼ်ႈလူႉတၢႆ ဢမ်ႇယွမ်း 10 ၵေႃႉဝႃႈၼႆ ။ ၽၢႆႇသိုၵ်းမၢၼ်ႈ ၶဝ်ၼႆႉ ဢမ်ႇၼုင်ႈၶူဝ်းသိုၵ်းၶဝ် ၵူၺ်းၶဝ် ပွမ်ၼုင်ႈၶူဝ်းႁဵတ်းမိူၼ်ၼင်ႇ ၵူၼ်းလဵၼ်ႈႁႅင်း သေၶဝ်ႈမႃး မီးဢဵၼ်ႁႅင်း မွၵ်ႈ 80 ၵေႃႉပၢႆ ဝႃႈၼႆ ။ Sourse News.DVB.no

['ၵၢၼ်သိုၵ်း']

2021-11-14T14:10:10

https://ssppssa.org/2021/11/%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%81%b8%e1%80%9d%e1%80%ba%e1%82%88%e1%81%bc%e1%82%83%e1%82%88%e1%80%90%e1%80%ae%e1%82%88%e1%81%b5%e1%80%af%e1%80%99%e1%80%ba%e1%80%b8/

သိုၵ်း RCSS ၸဝ်ႈၼႃႈတီႈၵုမ်းၵမ် မၢႆ-7 တီႈၺွပ်းၵူၼ်းမိူင်းထႅင်ႈ

သိုၵ်းတူင်ႉၼိုင် ၽၢႆႇဢုပ်ႉပိူင်ႇ ၶွင်ႇသီႇဢဝ်ၶိုၼ်းၸိုင်ႈတႆး ပွႆႇၵူၼ်းသိုၵ်း တီႉၺွပ်း ၵူၼ်းမိူင်း ထႅင်ႈ ၼႂ်းဢိူင်ႇဝၢၼ်ႈၶူင်ႉ ၸေႈဝဵင်းၵေးသီး ၸိုင်ႈတႆးပွတ်းၸၢၼ်း ဝႃႈၼႆ ။ မိူဝ်ႈဝၼ်းထီႉ 10 / လိူၼ်ၼူဝ်ႊဝုၼ်ႊပိူဝ်ႊ 2021 ယၢမ်းၵၢင်ၶမ်ႈ 7 မူင်းပၢႆၼၼ်ႉ ယူႇတီႈ ၸၢႆးၼၼ်ႇတေႃး ၸဝ်ႈၼႃႈတီႈၵုမ်းၵမ် မၢႆ -7 RCSS ဢၼ်တူင်ႉၼိုင်ပၵ်းသဝ်းဝႆႉ တီႈဝၢၼ်ႈ ဝၢင်ႈမိူင်း ၽၢႆႇၸၢၼ်းတၢင်းၵႃးလူင် ႁမ်းငၢႆး- ပၢင်ႇၵေႇတူႉ ၸီႉသင်ႇၸတ်းၵူၼ်းသိုၵ်း မိူဝ်းတီႉၺွပ်းဢဝ် လုင်းဢေႃးပႃႉ ၵေႃႉပဵၼ် ၸဝ်ႈၽူဝ် ပႃႈၽွင် ယူႇဝၢၼ်ႈၵွင်းမူး ဢိူင်ႇဝၢၼ်ႈၶူင်ႉ ၸေႈဝဵင်းၵေးသီး ၊ တီႉၺွပ်းၵႂႃႇ ယွၼ်ႉလွင်ႈတၢင်းၸိူင်ႉႁိုဝ် ဢၼ်ဝႃႈၼၼ်ႉတႄႉ ယူႇတီႈၽူႈယႂ်ႇ ၵူၼ်းလူင် ၼႂ်းဝၢၼ်ႈၵေႃႈ ဢမ်ႇလႆႈႁူႉၸွမ်း ဝႃႈၼႆ။ ၽူႈမီးပုၼ်ႈၽွၼ်း ၼႂ်းဝၢၼ်ႈၵွင်းမူး လၢတ်ႈၼႄဝႃႈ – “ မိူဝ်ႈဢွၼ်တၢင်း လုၵ်ႈၸၢႆးလုင်းဢေႃးပႃႉ + ပႃႈၽွင်း ၼႆႉမၼ်းၵႂႃႇႁၢပ်ႇထၢမ်းၵၢၼ်သိုၵ်း ႁႃႈပီႊ တီႈ RCSS ၶဝ်သေ ပူၼ်ႉမႃး 3 လိူၼ်ၼႆႉ မၼ်းၸၢႆးၶိုၼ်းပွၵ်ႈမႃး ယူႇႁိူၼ်းၶိုၼ်း မႃးတႄႇၼႃႈႁိူၼ်းယဝ်ႉ ဢွၵ်ႇယူႇႁင်းၵူၺ်းယဝ်ႉဢေႃႈ ၊ ၵွပ်ႈပိူဝ်ႈဝႃႈ မၼ်းတဵမ်ႁႃႈပီႊယဝ်ႉ ၶိုၼ်းပွၵ်ႈမႃးၶိုၼ်း လႄႈ ဢၼ်ၶဝ်မႃးၺွပ်းၵႂႃႇၶိုၼ်း ဢူႈမၼ်း ၸၢႆးၼႆႉ မၼ်းတေၵဵဝ်ႇလွင်ႈၼႆႉယူႇၶႃႈ ၊ ၵွပ်ႈဝႃႈ ၼႂ်းပိူင် RCSS ၶဝ်ၶိုၼ်းပိၼ်ႇဝႃႈ ဢမ်ႇမီးသိုၵ်း 5 ပီႊယဝ်ႉ ပဵၼ်သိုၵ်းလွၼ်ႉၵူၺ်းၼႆသေ လႅပ်ႈတေၶိုၼ်းမႃးႁွင်ႉဢူႈၶဝ်ၵႂႃႇၵူၺ်း ၊ ပွင်ႇဝႃႈ လႅၼ်ဢဝ်ဝႃႈသိုၵ်းႁႃႈပီႊၼႆ တဵမ်ႁႃႈပီႊယဝ်ႉၵေႃႈ ဢမ်ႇပၼ်ပေႃး ၶႂ်ႈဝႃႈၼၼ်ႉၵူၺ်း” ဝႃႈၼႆ ။ ပွတ်းထုင်ႉၼႆႉ ပၢင်တိုၵ်းယဵၼ်ၵႂႃႇယဝ်ႉၼႆသေတႃႉ တိုၵ်ႉမီးလွင်ႈ လွမ်လၵ်ႉငွႆးၵၼ်ယူႇ ၽၢႆႇသိုၵ်း RCSS မီးၵူၼ်း 4/5 ၵေႃႉ လၵ်ႉမႃးယိုဝ်းႁဝ်းၶႃႈယဝ်ႉ ၶိုၼ်းလႅၼ်ႈ ၸိူဝ်းၼႆႉ တိုၵ်ႉမီးယူႇၼႆ ၽူႈမီးပုၼ်ႈၽွၼ်း SSPP/SSA ဢၼ်တူင်ႉၼိုင် ထုင်ႉၼၼ်ႉ လၢတ်ႈၼင်ႇၼႆ ။

['သုၼ်ႇလၢႆႈၵူၼ်း']

2021-11-12T16:42:22

https://ssppssa.org/2021/11/%e1%80%a2%e1%80%99%e1%80%b1%e1%82%87%e1%80%9b%e1%80%ad%e1%81%b5%e1%81%a2%e1%81%bc%e1%80%ba%e1%82%8a-%e1%80%90%e1%80%84%e1%80%ba%e1%80%b8-%e1%81%b6%e1%82%84%e1%82%87%e1%80%90%e1%80%b1%e1%82%81%e1%80%b0/

ဢမေႇရိၵၢၼ်ႊ တင်း ၶႄႇတေႁူမ်ႈၵၼ် ယိပ်းၵမ်လွင်ႈလႅၵ်ႈလၢႆႈ ၾိင်ႈၾႃႉရႃႇသီႇ

မိူင်းဢၼ် ပွႆႇဢွၵ်ႇလႆႈ ထၢတ်ႈငူၼ်ႉ ၵႃႇပုၼ်ႇတၢႆႇဢွၵ်ႉသၢႆႉ ၼမ်လိူဝ်ပိူၼ်ႈ ၼႂ်းၵၢမ်ႇၽႃႇ မိူၼ်ၼင်ႇ မိူင်းဢမေႇရိ ၵၢၼ်ႊ လႄႈ မိူင်းၶႄႇ သွင်မိူင်းၼႆႉ မိူဝ်ႈဝၼ်းထီႉ 10 November ၼၼ်ႉလႆႈပိုၼ်ၽၢဝ်ႇၵႂႃႇဝႃႈ သွင်မိူင်းမီး မီးၶေႃႈတူၵ်းလူင်းၵၼ်ဝႆႉ တႃႇတေႁူမ်ႈၵၼ်ယိပ်းၵမ် လွင်ႈၾိင်ႈၾႃႉလႅၵ်ႈလၢႆႈၼၼ်ႉဝႃႈၼႆ။ ၼႂ်းၶေႃႈတူၵ်းလူင်းၼၼ်ႉ ပႃးဝႆႉဝႃႈ တႃႇတေလူတ်းယွမ်းထၢတ်ႈငူၼ်ႉမီႇတဵင်း ၊ တႃႇတေၵႅတ်ႇၶႄထိင်းသိမ်း ထိူၼ်ႇပႃႇမႆႉလႄႈ တႃႇတေလူတ်းယွမ်း လွင်ႈၸႂ်ႉတိုဝ်း ထၢၼ်ႇငိူၵ်ႈ ပဵၼ်ၶၵ်ႉပဵၼ်တွၼ်ႈ ၸဵမ်ၸိူဝ်းၼႆႉ ။ ပိူင်ၶေႃႈလႆႈၸႂ်တူၵ်းလူင်းၵၼ်ၼၼ်ႉ ၽွင်းတၢင် ၾၢႆၾိုင်ႈၾႃႉရႃႇသီႇ မိူင်းဢမေႇရိၵၼ်ႊ ၸုၼ်ႇၵႄႇရီႇလႄႈ ၽွင်းတၢင်မိူင်းၶႄႇ သျႄႉၸႅၼ်းႁႂႃႇ ၶဝ်လႆႈပိုၼ်ၽၢဝ်ႇၵႂႃႇ တီႈၼႂ်းပၢင်ၵုမ်ၸုမ်ႇၵူႈ(ညီလာခံ) ၸၢတ်ႈၸိုင်ႈ ၊ ၾၢႆႇ ၾိင်ႈၾႃႉရႃႇသီႇ ဢၼ်ၸတ်းႁဵတ်း တီႈဝဵင်းသၵေႃႉတလၢၼ်ႇၼၼ်ႉ ဝႃႈၼႆ။ ၵႄႇရီႇ လၢတ်ႈၵႂႃႇတီႈပၢင်သပ်းၸႅင်ႈၶၢဝ်ႇဝႃႈ “ၶၢဝ်းယၢမ်းတေႃႈလဵဝ် တႃႇၵႂႃႇတၢင်းၼႃႈၵူႈယၢင်ႈယၢင်ႈၼႆႉလွင်ႈ ယႂ်ႇၼႃႇ ၊ ၽၢႆႇၼႃႈႁဝ်းၼႆႉ တိုၵ်ႉမီးၶၢဝ်းတၢင်းယၢဝ်းၵႆလူင်ယူႇထႅင်ႈ” ဝႃႈၼႆ။ ၽွင်းတၢင်မိူင်းၶႄႇ သျႄႉၸႅၼ်းႁႂႃႇ လၢတ်ႈတီႈသိုဝ်ႇၶၢဝ်ႇဝႃႈ “ၼႂ်းၶေႃႈတူၵ်းလူင်းဢၼ်ပႃးဝႆႉ ပဝ်ႉမၢႆတႃႇလူတ်း ယွမ်းလႆႈ လွင်ႈၸႂ်ႉထၢတ်ႈငူၼ်ႉၼႂ်းႁိူၼ်းတိူၵ်ႈမၢၼ်ႇၼၼ်ႉ လႆႈႁၼ်မိူၼ်ၼင်ႇဝႃႈ တိူဝ်းထႅင်ႈႁႅင်းပၼ်မိူင်းၶႄႇမႃး လႄႈ သွင်ၸိုင်ႈမိူင်းၵေႃႈ ၼိုင်ႈၶႅၼ်းၶႆႈတိူဝ်းႁဵတ်းလွင်ႈၵိုတ်းယိုတ်း ၵၢၼ်ၽဵဝ်ႈမူၺ်ႉထိူၼ်ႇပႃႇမႃးယဝ်ႉ’’ ဝႃႈၼႆ။ (ဢၼ်ႇတူဝ်ႇၼီႇယူဝ်ႇ ၵူႇတႃးရႅတ်ႉ သ်) ဢၼ်ပဵၼ်ၽူႈၼမ်းၼႂ်းလူင်ၸၢတ်ႈၸိုင်ႈလုမ်ႈၾႃႉၼၼ်ႉၵေႃႈ ပၼ်ႁႅင်း ႁပ်ႉတွၼ်ႈၸွမ်း ၶေႃႈတူၵ်းလူင်း ၶႄႇလႄႈ ဢမေႇရိၵၼ်ႊၶဝ်ယူႇ ဝႃႈၼႆ။ (ၵူႇတႃးရႅတ်ႉသ်) လၢတ်ႈဝႃႈ “တႃႇတေ ယိပ်းၵမ်ၵႄႈလိတ်ႈလႆႈ ပၼ်ႁႃၽိုင်ႈၾႃႉရႃႇသီႇၼၼ်ႉ ၵူႈမိူင်းမိူင်း ထုၵ်ႇ လီမီး လွင်ႈႁူမ်ႈမိုဝ်းႁဵတ်းသၢင်ႈၸွမ်းသေ လွင်ႈၼႆႉ ပဵၼ်ပဝ်ႉမၢႆ ဢၼ်မၢၼ်ႇမႅၼ်ႈၸိုဝ်ႈၸႂ်ႈဢၼ်ၼိုင်ႈ လႄႈ ပဵၼ်သဵၼ်ႈတၢင်း ဢၼ်လမ်ႇလွင်ႈဢၼ်ၼိုင်ႈယူႇ’’ ဝႃႈၼႆ။ ပၢင်ၵုမ်ၸုမ်ႇၵူႈ ဢၼ်ၼႆႉ ယိူင်းဢၢၼ်းႁႂ်ႈလႆႈမီးၶေႃႈမၼ်ႈၵႅၼ်ႇၼႅၼ်ႈၼႃ တႃႇလူတ်းယွမ်း ၵၢၼ်ၸႂ်ႉဢွၵ်ႇထၢတ်ႈ ငူၼ်ႉ ႁႂ်ႈပဵၼ်ႁူဝ်ပၢၵ်ႇ သုၼ် (0%) ဝႃႈၼႆ။ ၼႂ်းပၢင်ၵုမ်ၼႆႉ တၢင်တူဝ်လူင်ပွင်ၸိုင်ႈမိူင်းၶႄႇ သျီႇၸိၼ်ႉၽိၼ်ႇ ဢမ်ႇၶိုၼ်ႈႁွတ်ႈၸွမ်းသေ သူင်ႇလိၵ်ႈပိုၼ် ၽၢဝ်ႇမႃး တႃႇလူဢၢၼ်ႇၼႂ်းၶၢဝ်းပိုတ်ႇၽုၺ်ႇပၢင်ၵုမ်ၼၼ်ႉၵူၺ်း ၼႆၶႃႈ။ ၼႂ်းလိၵ်ႈပိုၼ်ၽၢဝ်ႇၼၼ်ႉ ဢမ်ႇပႃးလွင်ႈသိုပ်ႇပၼ်ၶေႃႈမၼ်ႈၵႅၼ်ႇထႅင်ႈသေ ပႃးၶေႃႈတိုၵ်းသူၼ်းဝႃႈ ႁႂ်ႈၵူႈမိူင်း မိူင်းႁဵတ်းၸွမ်းၶေႃႈမၼ်ႈၵႅၼ်ႇလႄႈ ႁႂ်ႈထႅင်ႈႁႅင်းလွင်ႈယုမ်ႇယမ် တႃႇတေႁူမ်ႈမိုဝ်းႁဵတ်းသၢင်ႈၸွမ်းၵၼ်ၵႂႃႇ တၢင်းၼႃႈၼၼ်ႉ ဝႃႈၼႆ။ သျီႇၸိၼ်ႉၽိၼ်ႇ ယၢမ်ႈပၼ်ၶေႃႈမၼ်ႈၵႅၼ်ႇ တီႈၼႂ်းပၢင်ၵုမ်ႇၸုမ်ႇၵူႈၸၢတ်ႈၸိုင်ႈလုမ်ႈၾႃႉ ဢၼ်ၸတ်းႁဵတ်း မိူဝ်ႈၼႂ်းလိူၼ်သႅပ်ႉထိမ်ႇပႃႇ ပူၼ်ႉမႃးၼၼ်ႉဝႃႈ ၸူဝ်ႈပႆႇထိုင်ၼႂ်းပီႊ 2060 ၼႆႉ မိူင်းၶႄႇတေတိုဝ်းၵမ်ႁဵတ်းၸွမ်း လွင်ႈထူၵ်းဢွၵ်ႇထၢတ်ႈငူၼ်ႉ ႁႂ်ႈၵိုင်ႇတၢၼ်ႇၽဵင်ႇပဵင်းၸွမ်း ပႅင်ႈထုၵ်ႇလီလႆႈမီး လႆႈပဵၼ်ၼၼ်ႉၵူၺ်း ဝႃႈၼႆ။ Sourse news. Dvb.no

['ၵၢၼ်မိူင်း']

2021-11-11T20:11:30

https://ssppssa.org/2021/11/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%bc%e1%81%a2%e1%82%86%e1%82%87%e1%81%b5%e1%80%bb%e1%82%83%e1%82%87-%e1%81%be%e1%82%86%e1%80%b8%e1%80%99%e1%82%86%e1%82%88%e1%82%81%e1%80%b0/

မိူင်းၼၢႆႇၵျႃႇ ၾႆးမႆႈႁူင်းႁဵၼ်းၸၼ်ႉဢွၼ်ႇ လုၵ်ႈႁဵၼ်းလႆႈလူႉတၢႆ ဢမ်ႇယွမ်း 25 ၵေႃႉ

ဝၼ်းထီႉ 08.11.2021တီႈမိူင်းၼၢႆႇၵျႃႇ ပွတ်းၸၢၼ်း ၸေႈမိူင်းဝဵင်း ၼီႇယႃႇမေႇ ပွတ်းဢွၵ်ႇ ယၢၼ်ၵၼ် မွၵ်ႈ 370 လၵ်းၼၼ်ႉ ႁူင်းႁဵၼ်းၸၼ်ႉဢွၼ် ဢၼ်ဢဝ်ၶႃးမုင်းဝႆႉ ၼႂ်းဝဵင်း မႃႇလႃႇတီႇ ထုၵ်ႇၺႃးၾႆးမႆႈ ၊ လုၵ်ႈႁဵၼ်းလႆႈလူႉတၢႆ ဢမ်ႇယွမ်း 25 ၵေႃႉ ဝႃႈၼႆ။ ၵွပ်ႈပိူဝ်ႈၾႆးမႆႈႁူင်းႁဵၼ်း လႄႈ လုၵ်ႈႁဵၼ်းၸၼ်ႉဢွၼ် ထုၵ်ႇၺႃးၾႆးမႆႈ ဢမ်ႇယွမ်း 25 ၵေႃႉ မၢတ်ႈၸဵပ်း 14 ၵေႃႉ တႃႇ 5 ၵေႃႉ ၺႃးမႆႈႁႅင်းလိူဝ်ပိူၼ်ႈ လႆႈႁၼ်ၶၢဝ်ႇဢွၵ်ႇဝႆႉၼင်ႇၼႆ ။ မိူဝ်ႈလဵဝ်တီႈႁူင်းႁဵၼ်းၸၼ်ႉဢွၼ် ဢၼ်မီးတီႈ ဝဵင်းမႃႇလႃႇတီႇၼၼ်ႉ လႆႈပိၵ်ႉဢိုတ်းဝႆႉယူႇ ။ ၵူၼ်းပိုၼ်ႉတီႈလၢတ်ႈၸုမ်းၽူႈသိုဝ်ႇၶၢဝ်ႇဝႃႈ – ၽူႈမီးပုၼ်ႈၽွၼ်းၼႂ်းၸေႈဝဵင်းမႃႇလႃႇတီႇ လႆႈၶဝ်ႈၵႂႃႇ ၵူတ်ႇထတ်းတူၺ်း ၼႂ်းႁူင်းႁဵၼ်းသေ ၶိုၼ်းၵႂႃႇတူၺ်းၵူၼ်းဢၼ်လႆႈမၢတ်ႇၸဵပ်း ယူတ်းယႃဝႆႉ တီႈႁူင်းယႃ တေႇတၢၼ်ႇတရ ဝႃႈၼႆ ။ ယွၼ်ႉလွင်ႈဢမ်ႇသၢင်ႇထုၵ်ႇသေ ၾႆးမႆႈႁူင်းႁဵၼ်း ၸၼ်ႉဢွၼ် မိူင်းဢၾိၵ ၼႆႉ ၼႂ်းပီႊၼႆႉၵူၺ်း ပဵၼ်သွင်ပွၵ်ႈယဝ်ႉ မိူဝ်ႈဢွၼ်တၢင်းၵေႃႈ ယၢမ်ႈမႆႈယဝ်ႉပွၵ်ႈၼိုင်ႈ ဝႃႈၼႆ ။ ပူၼ်ႉမႃး ၼႂ်းလိူၼ်Apirl ၼၼ်ႉ ဝဵင်းၼီႇယႃႇမေႇၵေႃႈ ၾႆႈမႆႈ ႁူင်းႁဵၼ်းၸၼ်ႉဢွၼ် မီးလုၵ်ႈဢွၼ်ႇ လူႉတၢႆ မီး 20 ၵေႃႉ ဝႃႈၼႆ။ ၵဵဝ်ႈလူၺ်ႈလွင်ႈၼႆႉ ၽွင်းလူင်ၽၢႆႇတပ်ႉသိုၵ်းလၢတ်ႈ တီႈၵူၼ်းမိူင်း ဝၼ်းၸၼ်ၼၼ်ႉဝႃႈ – “ လုၵ်ႈဢွၼ်ႇ ၸၼ်ႉဢွၼ် ၸိူဝ်းၼႆႉ တေႇဢမ်ႇလႆႈပၼ်သွၼ်တီႈႁူင်းႁႅၼ်း သုမ်ႉၶႃး ၸိူင်ႉၼႆထႅင်ႈ ”ဝႃႈၼႆ။ sourse news.dvb.no

['ပၢႆးပိင်ႇၺႃႇ']

2021-11-09T22:18:39

https://ssppssa.org/2021/11/%e1%81%bc%e1%82%82%e1%80%ba%e1%80%b8%e1%80%9c%e1%80%af%e1%80%99%e1%80%ba%e1%82%88%e1%81%be%e1%82%83%e1%82%89-%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9a%e1%80%b0%e1%80%b8%e1%80%9b/

ၼႂ်းလုမ်ႈၾႃႉ မိူင်းယူးရူပ်ႉ ၵူၼ်းဢၼ်တိၵ်းၸပ်းၸိူဝ်ႉမႅင်း ၶူဝ်ႊဝိတ်ႉ-19 ၼမ်သေပိူၼ်ႈ

ၼႂ်းလုမ်ႈၾႃႇ ၵူၼ်းဢၼ်တိပ်းၸပ်းၶူဝ်ႊဝိတ်ႉ- 19 ၼမ်ထိုင်မႃး 250 လၢၼ်ႉပၢႆ ၵူၼ်းဢၼ်လႆႈလူႉတၢႆ မီးမွၵ်ႈ 5 လၢၼ်ႉပၢႆ ၼႂ်းၼၼ်ႉ မိူင်းယူးရူပ်ႉ ၼမ်သေပိူၼ်ႈ ဝႃႈၼႆ။ ၽၢႆႇပၢႆးယူႇလီၼႂ်းလုမ်ႈၾႃႉၼပ်ႉသၢင်ႈဝႃႈ ၵူၼ်းဢၼ်ၸပ်းၸိူဝ်ႉမႅင်း ၶူဝ်ႊဝိတ်ႉ-19 သေ ယူတ်းယႃယူႇလီၸိုၼ်ႈၶႅၼ်းမႃးၶိုၼ်းၸိူဝ်းၼၼ်ႉ တိုၵ်ႉမီးမွၵ်ႈ 227.36 လၢၼ်ႉပၢႆ ဝႃႈၼႆ။ တၢင်းပဵၼ်ၼႆႉ တႄႇပဵၼ်မႃးတီႈမိူင်းၶေႇမိူဝ်ႈၼႂ်းပီႊ 2019 ၊လိူၼ်December ၵူၼ်းမိူင်း ဢၼ်လႆႈ တိတ်းၸပ်းၸိူဝ်ႉမႅင်း တၢင်းပဵၼ်ၶူဝ်ႊဝိတ်ႉ-19 တိူဝ်းၽႄႈလၢမ်းတိတ်းၸပ်းၵူၼ်း ၼႂ်းလုမ်ႈ ၾႃႉသေ တီႈမိူင်းယူးရူပ်ႉၵေႃႈ မီးမွၵ်ႈ 76 လၢၼ်ႉပၢႆ ပဵၼ်ဢၼ်ၼမ်ႁႅင်းလိူဝ်သေပိူၼ်ႈ ၵူႈမိူင်းမိူင်း ၼႂ်းလုမ်ႈၾႃႉ ဝႃႈၼႆ။ ၼႂ်းၵုၼ်ဢေးသျူး ၵူၼ်းဢၼ်တိပ်းၸပ်း မီးမွၵ်ႈ 56.2 လၢၼ်ႉပၢႆသေ ၊ ၵူၼ်းဢၼ်တိပ်းၸပ်း တၢင်းပဵၼ်ၼမ်ထီႉသွင်ၼႂ်းလုမ်ႈၾႃႉ ပဵၼ်မိူင်းဢမေႇရီႇၵၢၼ်ႇ၊ ၵၼေႇတႃႇ၊ ၵူၼ်းတိတ်းၸပ်း တၢင်းပဵၼ် မီး 48.29 လၢၼ်ႉပၢႆ ၊ မိူဝ်ႈလဵဝ်ၵေႃႈၵူၼ်းဢၼ်တိတ်းၸပ်းၸိူဝ်ႉမႅင်းၶူဝ်ႊ-19 ၼႆႉ တီႈမိူင်းရတိင်ႇ ဢမေႇရီႇၵၢၼ်ႇ လႄႈ ၵႃႇရီႇပီယၢၼ်ႇ သွင်မိူင်း မီးယူႇ 46.1 လၢၼ်ႉ ဝႃႈၼႆ။ ၽွင်းလူင် ၽၢႆႇယူႇလီ လုမ်ႈၾႃႇလၢတ်ႈၼေဝႃႈ- ”ပူၼ်ႉမႃးဝူင်ႈပူၼ်ႉၼၼ်ႉ တီႈၼႂ်းလုမ်ႈၾႃႉ ၵူၼ်းဢၼ်တိပ်းၸပ်း ၶူဝ်ႊဝိတ်ႉ -19 ၵူႈမိူင်းမိူင်း ယွမ်းလူင်းမႃးၶိုၼ်းသေတႃႉ ၵူၺ်းၵႃႈတိုၵ်ႉမီး ၵူၼ်းဢၼ်တိပ်းၸပ်းယူႇ ၼိုင်ႈဝၼ်းလႂ် မီးမွၵ်ႈၸမ် 449,000 ၵေႃႉ” ဝႃႈၼႆႉ။ ၼႂ်းလုမ်ႈၾႃႉ ၵူႈမိူင်းမိူင်း မိူင်းယူးရူပ်ႉ ပဵၼ်ဢၼ်တိူဝ်းတိပ်းၸပ်းၼမ် မွၵ်ႈ 60 % ပၢႆ မိူဝ်ႈဝူင်ႈပူၼ်ႉၼၼ်ႉၵေႃႈ ၵူၼ်းမိူင်းယူးရူပ်ႉ လႆႈတိပ်းၸပ်းၸိူဝ်ႉမႅင်း ၼိုင်ႈဝၼ်းၵူၺ်း မီးမွၵ်ႈ 279,000 ၵေႃႉ လႆႈႁူႉၼင်ႇၼႆ။ sourse news.dvb.no

['ပၢႆးယူႇလီ']

2021-11-09T10:17:52

https://ssppssa.org/2021/11/%e1%81%bd%e1%81%a2%e1%82%86%e1%82%87%e1%82%81%e1%80%b0%e1%80%99%e1%80%ba%e1%82%87%e1%80%9c%e1%80%b0%e1%80%99%e1%80%ba%e1%82%88%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87/

ၽၢႆႇႁူမ်ႇလူမ်ႈၶွင်ႇသီႇၸၢတ်ႈၸိုင်ႈလုမ်ႈၾႃႉ ဢိုတ်းၽၵ်းတူ ဢုပ်ႇလွင်ႈမိူင်းမၢၼ်ႈ

ၸုမ်းၽၢႆႇ ၸွႆႈထႅမ် ၸၢတ်ႈၸိုင်ႈလုမ်ႈၾႃႉ တူၵ်ႇၼၢႆလၢတ်ႈပၼ်ၾၢင်ႉႁႅင်းႁႅင်းဝႃႈ ၵွပ်ႈပိူဝ်ႈပၼ်ႁႃ ၼႂ်းမိူင်းမၢၼ်ႈ ႁၢင်ႈႁၢႆႉမႃးႁႅင်း ပၢႆးမၢၵ်ႈမီးတူၵ်းႁႅင်း ၊ ႁူဝ်ၵူၼ်း မွၵ်ႈ 30 သႅၼ်ပၢႆ လူဝ်ႇတၢင်း ၸွႆႈထႅမ် လွင်ႈၵၢၼ်လိပ်းၵၢၼ်တၢႆ ၵွပ်ႈပိူဝ်ႈ ၼႂ်းမိူင်းမၢၼ်ႈ လွင်ႈတူၺ်းထိုင်လူလွမ် ၶိူဝ်းၵူၼ်း ၼင်ႇၵၼ် ႁၢင်ႈႁၢႆႉမႃးယူႇတိၵ်းတိၵ်းၼႆ သိုဝ်ႇၶၢဝ်ႇ Reuters ဢွၵ်ႇဝႆႉၼင်ႇၼႆ ။ မိူဝ်ႈဝႃး ၶွပ်ႈၶူပ်ႇပၢင်လိူၵ်ႈတင်ႈ 2020 တဵမ်ၼိုင်ႈပီႊၼၼ်ႉ ၸုမ်းၶွင်ႇသီႇႁူမ်ႇလူမ်ႈၸၢတ်ႈၸိုင်ႈ လုမ်ႈၾႃႉ ပိၵ်ႉၽၵ်းတူ ဢုပ်ႇဢူဝ်းလွင်ႈပၼ်ႁႃမိူင်းမၢၼ်ႈ ဝႃႈၼႆ ။ ၽွင်းတၢင် မိူင်းဢိင်းဢလဵတ်ႈ လၢတ်ႈတီႈသိုဝ်ႇၶၢဝ်ႇဝႃႈ ၵဵဝ်ႇလွင်ႈဢုပ်ႇဢူဝ်းၼႆႉ ပဵၼ်ၶေႃႈတုၵ်းယွၼ်း မိူင်း မိူင်းဢိင်းၵလဵတ်ႈ သေ ၵွပ်ႈဝႃႈ ၼႂ်းမိူင်းမၢၼ်ႈပွတ်းႁွင်ႇၼႆႉ ၽၢႆႇသိုၵ်းမၢၼ်ႈ ဢဝ်သိုၵ်းၽိူမ်ႉထႅမ်ႁႅင်း ဝႆႉ တင်းၼမ် ၼႆႉပဵၼ်လွင်ႈလီလႆႈမႆႈၸႂ်ႁႅင်းတႄႉတႄႉ လွင်ႈႁဵတ်းသၢင်ႈၸိူင်ႉၼႆႉ ပေႃးၶိုၼ်း တူၺ်းၶိုၼ်း မိူဝ်ႈပူၼ်ႉမႃး 4 ပီႊ တီႈမိူင်းရၶႅင်ႇၼၼ်ႉၸိုင် ၼႂ်းပိုၼ်ႉတီႈ ၸၢဝ်းၶိူဝ်း ရူဝ်ႇႁိၼ်ႇၵျႃႇ ၶဝ်ၸိူဝ်းၼႆႉ ထုၵ်ႇတဵၵ်းတဵင်ပေႉၵိၼ်မိူၵ်ႈမႂ်ႈ ႁၢဝ်ႈႁၢဝ်ႈႁႅင်းႁႅင်း ဝႃႈၼႆ။ Martin Griffifths ၽၢႆႇၸွႆႈထႅမ်လူလွမ်ၵူၼ်းဢၼ်ယႂ်ႇသုတ်း ၼႂ်းၸၢတ်ႈၸိုင်ႈလုမ်ႈၾႃႉ လၢတ်ႈဝႃႈ – လႆႈမႆႈၸႂ် တႄႉတႄႉဝႃႈဝႃႈ တီႈပၢင်တိုၵ်းၼႂ်းမိူင်းၶျၢင်း ႁၢဝ်ႈႁႅင်းၶိုၼ်ႈမႃး ၊ တီႈမိူင်းၶျၢင်းၼႆႉ ႁိူၼ်းၵူၼ်းမိူင်း ၊ ၵျွင်းၶရိယၢၼ်ႇ ၊ လုမ်းၽၢႆႇၸွႆႈထႅမ်လူလွမ်တူၺ်းထိုင်ၵူၼ်း ႁူမ်ႈတင်း ႁိူၼ်းဢၼ် ၵေႃႇသၢင်ႈဝႆႉတင်းမူတ်း 160 လင်ပၢႆ ထုၵ်ႇၾႆးၸုတ်ႇၽဝ် လႄႈ လုၵ်ႈဢွၼ်ႇ ၼၢင်းယိင်း ဢိၵ်ႇတင်းၵူၼ်းဝၢၼ်ႈ ၵူၼ်းမိူင်း ႁူဝ်ၵူၼ်း သၢမ်မိုၼ်ႇၸဵတ်းႁဵင်ၵေႃႉ လႆႈၸုတ်ႉပွႆႇပႅတ်ႈႁိူၼ်းယေးသေ ဢွၵ်ႇပၢႆႈဝႆႉယူႇ ဝႃႈၼႆ ။ သိုပ်ႇလၢတ်ႈထႅင်ႈဝႃႈ သိုၵ်းမၢၼ်ႈ တိုၵ်းတေႃးၵူၼ်းမိူင်းယူဝ်းယူဝ်း ၊ တိုၵ်းတေႃးပႅတ်ႈ လုမ်း ၽၢႆႇၸွႆႈထႅမ် လူလွမ်တူၺ်းထိုင်ၼႆႉ သၢၼ်ၶတ်းဝႆႉ တင်းမၢႆမီႈပၵ်းပိူင် ၽၢႆႇလူလွမ်တူၺ်းထိုင် ၵူၼ်းမိူင်း လႄႈ လွင်ႈလၢႆးႁဵတ်းသၢင်ႈဢၼ်ၼႆႉ တိုၼ်းသၢၼ်ၶတ်းယဝ်ႉ ထုၵ်ႇလီၵိုတ်းယင်ႉပႅတ်ႈ လွင်ႈႁဵတ်းႁၢႆႉ ၵမ်းလဵဝ် ဝႃႈၼႆ ။ Sourse news. Rfa.org

['သုၼ်ႇလၢႆႈၵူၼ်း']

2021-11-06T19:49:49

https://ssppssa.org/2021/11/%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%80%ad%e1%81%bc/

ပၢင်တိုၵ်းၼႂ်းဝဵင်းမိၼ်းတပ်ႉ ၶွင်ႇသီႇသိုၵ်းမၢၼ်ႈ တၢႆ 25 ၵေႃႉ မၢတ်ႈၸဵပ်းတင်းၼမ်

တီႈမိူင်းၶျၢင်း ၸေႈဝဵင်းမိၼ်းတပ်ႉ ဝၼ်းထီႉ 04.11.2021 ယၢမ်းၵၢင်ၼႂ် ၸုမ်းသိုၵ်း ဢၼ်ပဵၼ် CDF တင်း ၸုမ်းၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ်ႁၢဝ်ႈႁႅင်း လႄႈ ၽၢႆႇၶွင်ႇသီႇ သိုၵ်းမၢၼ်ႈ လႆႈလူႉတၢႆ 25 ၵေႃႉ လႆႈမၢတ်ႈၸဵပ်းတၢင်းၼမ် ဝႃႈၼႆ။ ယၢမ်းၵၢင်ၼႂ် မွၵ်ႈ 8 မူင်းၼၼ်ႉ ၶွင်ႇသီႇသိုၵ်းမၢၼ်ႈ တိုၵ်ႉထူဝ်းသိုၵ်းမႃးၼိူဝ်သဵၼ်းတၢင်းၵႃး ဢၼ်မီးၽၢႆႇတူၵ်း ဝဵင်းမိၼ်းတပ်ႉ သဵၼ်ႈတၢင်း မိၼ်းတပ်ႉ- မတူႇပီၼၼ်ႉ ၽၢႆႇၸုမ်းသိုၵ်း CDF ႁၢင်ႈၵၢင်မၢၵ်ႇဝႆႉသေ ယူႇတီႈသၢႆသိုၵ်းမၢၼ်ႈယဵပ်ႇၺႃး လႄႈ ထုၵ်ႇၺႃးလူမ်ႇယိုဝ်း လႆႈလူႉတၢႆ 25 ၵေႃႉ မၢတ်ႇၸဵပ်း တင်းၼမ် ဝႃႈၼႆ။ မိူဝ်ႈၽွင်းသၢႆၵႃး ၶွင်ႇသီႇသိုၵ်းမၢၼ်ႈတိုၵ်ႉမႃးယူႇၼၼ်ႉ ၸုမ်းသိုၵ်း CDF ၶဝ်ႈတိုၵ်းၵမ်းလဵဝ် လႄႈ ၽွင်းသွင်ၽၢႆႇတိုၵ်ႉပိုတ်းယိုဝ်းၵၼ်ယူႇၼၼ်ႉ ၵူၼ်းႁေႃႈၵႃးၽၢႆႇသိုၵ်းမၢၼ်ႈ ႁေႃႈလႅၼ်ႈပႅတ်ႈ လႄႈ သိုၵ်းမၢၼ်ႈထုၵ်ႇၺႃးယိုဝ်းမၢတ်ႇၸဵပ်းၼမ် ဝႃႈၼႆ။ ပူၼ်ႉမႃး ဝၼ်းထီႉ 03.11.2021 ၼိူဝ်သဵၼ်ႈတၢင်း မိၼ်းတပ်ႉ- မတူႇပီၵူၼ်းၼင်ႇၵဝ်ႇ ၸုမ်းသိုၵ်း CDF တင်း ၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် ၽၢႆႇၶွင်ႇသီႇသိုၵ်းမၢၼ်ႈ လူႉတၢႆ 10 ၵေႃႉ မၢတ်ႈၸဵပ်းတၢင်းၼမ်မိူၼ်ၵၼ် ၊ ၽၢႆႇၸုမ်းသိုၵ်း CDF ၵေႃႈလႆႈလူႉတၢႆ ၼိုင်ႈၵေႃႉဝႃႈၼႆ။ ၸုမ်းသိုၵ်း CDF ၵေႃႉၼိုင်ႈလၢတ်ႈၼေဝႃႈ- ဝၼ်းထီႉ 05.11.2021 ၼႆႉ ၸုမ်းသိုၵ်း CDF ၊ Zoland-PDF တင်း ၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် ၽၢႆႇၶွင်ႇသီႇသိုၵ်းမၢၼ်ႈ လူႉတၢႆ 2 ၵေႃႉ၊ သိမ်းလႆႈပႃးၵွင်ႈသိုၵ်းမၢၼ်ႈ 2 လဝ်း ၊ ၵမ်ႈၽွင်ႈၵေႃႈမၢတ်ႈၸဵပ်း ” ဝႃႈၼႆ ။ Soure news.dvb.no

['ၵၢၼ်သိုၵ်း']

2021-11-03T11:56:31

https://ssppssa.org/2021/11/%e1%81%b8%e1%80%9d%e1%80%ba%e1%82%88%e1%81%bc%e1%82%83%e1%82%88%e1%80%90%e1%80%ae%e1%82%88-rcss-%e1%80%9c%e1%80%bd%e1%81%b5%e1%80%ba%e1%82%87%e1%80%84%e1%80%ad%e1%80%b0%e1%80%90%e1%80%ba%e1%82%88/

ၸဝ်ႈၼႃႈတီႈ RCSS လွၵ်ႇငိူတ်ႈၵူၼ်းမိူင်းႁႂ်ႈဢွၼ်ၵၼ်ပၢႆႈဢွၵ်ႇဝၢၼ်ႈ

ၸဝ်ႈၼႃႈတီႈၽၢႆႇၵုမ်းၵမ် RCSS ၸတ်းသင်ႇႁႂ်ႈၵူၼ်းမိူင်း ၼႂ်းဢိူင်ႇႁမ်းငၢႆး ၸိူဝ်းယူႇသဝ်း ၽၢႆႇႁွင်ႇ တၢင်းၵႃး ၵေးသီး ပၢင်ႇၵေႇတူႉ ပၢႆႈဢွၵ်ႇဝၢၼ်ႈ လွၵ်ႈငိူတ်ႈဝႃႈ တေမီးပၢင်တိုၵ်းယႂ်ႇ လူင်ထႅင်ႈ ဝႃႈၼႆ ။ မိူဝ်ႈၼႆႉဝၼ်းထီႉ 03/November/2021 ၼႆႉယူႇတီႈသိုၵ်း RCSS ၸဝ်ႈၼႃႈတီႈ မၢႆ-7 တပ်ႉၸုမ်း 707 ၸိုဝ်ႈႁွင်ႉ ၸၢႆးၼၼ်ႇတေႃး မႃးယူႇသဝ်းဝႆႉတီႈ ဝၢင်ႈမိူင်း ၽၢႆႇၸၢၼ်းတၢင်းၵႃး ၵေးသီး ပၢင်ႇၵေႇ တူႉသေ ၸီႉသင်ႇၵူၼ်းမိူင်း ဝၢၼ်ႈၸၢမ်ပွင်ႇ ၊ ဝၢၼ်ႈၵုင်းၺွင်ႇ/ၽႃၸႃး ဢၼ်မီး ၸဵင်ႇႁွင်ႇ ဝၼ်းတူၵ်း ႁမ်းငၢႆး ၽၢႆႇႁွင်ႇတၢင်းၵႃး ႁႂ်ႈပၢႆႈဢွၵ်ႇဝၢၼ်ႈဝႆႉ လွၵ်ႇငိူတ်ႈဝႃႈ တေၸၢင်ႈမီး ပၢင်တိုၵ်း ယႂ်ႇလူင်ၼႆ ၊ ၵူၼ်းဝၢၼ်ႈၵူၼ်းမိူင်း မႆႈၸႂ်ၵူဝ်း ၵမ်ႈၽွင်ႈၵေႃႈဢမ်ႇၶႂ်ႈပၢႆႈ ဢွၼ်ၵၼ် ၵပ်းသိုပ်ႇ တွင်ႈထၢမ်ၸူး တီႈၽူႈမီးပုၼ်ႈၽွၼ်း SSPP/SSA ယူႇ ဝႃႈၼႆ ။ ၸဝ်ႈသၢႆမိူင်း ၽူႈတူင်ႉၼိုင် ၼႂ်းၼႃႈတီႈတွၼ်ႈၼၼ်ႉ လၢတ်ႈၼႄဝႃႈ-“ ၼႂ်းထုင်ႉဝၢၼ်ႈၸၢမ်ပွင်ႇ ၊ ဝၢၼ်ႈၵုင်းၺွင်း/ၽႃၸႃး ၸိူဝ်းၼႆႉ ပဵၼ်ႈၼႃႈတီႈႁဝ်းၵုမ်းၵမ်လႆႈဝႆႉၶႃႈဢေႃႈ လွင်ႈဢၼ်ၶဝ် လွၵ်ႇၵူၼ်းမိူင်းဝႃႈ တေပဵၼ်ပၢင်တိုၵ်းယႂ်ႇလူင်ၼၼ်ႉ မၼ်းပဵၼ်လၢႆး ၵူဝ်ၵူၼ်းမိူင်း ႁူပ်ႉထူပ်းႁဝ်း ၵူဝ်ၵူၼ်းမိူင်းႁူႉလွင်ႈ ဢၼ်ၶဝ်လွၵ်ႇငိူတ်ႈဝႆႉၵူၺ်း ၵွပ်ႈဝႃႈၵူၼ်းမိူင်း ၸိူဝ်းဢၼ်ႁဝ်းၶႃႈ ႁူပ်ႉထူပ်း မႃး မိူၼ်ၼင်ႇ ဢိူင်ႇႁူဝ်ၶၢႆး ၊ ဢိူင်ႇႁမ်းငၢႆး ၵမ်ႈၽွင်ႈၸိူဝ်းၼႆႉ ၵူၼ်းမိူင်း ႁူႉပွင်ႇၸႂ်သေ ၵူၼ်းၸိူဝ်း ထုၵ်ႇလွၵ်ႇငိူတ်ႈဝႆႉၸိူဝ်းၼၼ်ႉ ဝၢႆးႁူပ်ႉထူပ်းႁဝ်းၶႃႈယဝ်ႉၵေႃႈ ၵူၼ်းမိူင်းဢမ်ႇၵူဝ်သင်ယဝ်ႉ ၊ ၵွပ်ႈပိူဝ်ႈ ပွတ်းထုင်ႉၼၼ်ႉ ႁဝ်းၶႃႈဢမ်ႇပႆႇလႆႈလူင်းႁူပ်ႉထူပ်း လႄႈ ၽၢႆႇၼိုင်ႈၵေႃႈ RCSS ၶဝ်ၵူဝ် ႁဝ်းႁူပ်ႉထူပ်းၵူၼ်းမိူင်းၵူၺ်း ၊ ၵွပ်ႈၶဝ်တဵၵ်းတဵင် လွၵ်ႇငိူတ်ႈဝႆႉတင်းၼမ် ၊ ၽိူဝ်ႇၵူၼ်းမိူင်း မႃး ႁူပ်ႉၺႃးႁဝ်းတႄႉတႄႉ သမ်ႉဢမ်ႇမိူၼ်ဢၼ်ၶဝ်လၢတ်ႈဝႆႉ လႄႈ ၵူၼ်းမိူင်းၵေႃႈတႄႉ ၸူမ်းသိူဝ်း ၸမ်ၸႂ်ႁဝ်းမႃး ဝၢႆးသေႁဝ်းၶႃႈထူပ်ႉထူပ်းယဝ်ႉ ၶႃႈဢေႃႈ ” ။ သိုပ်ႇလၢတ်ႈထႅင်ႈဝႃႈ “ ၵူၼ်းမိူင်းႁဝ်းၶႃႈယႃႇပေၵူဝ် ယႃႇပေပၢႆႈ ၵွပ်ႈပဵၼ်ၶၢဝ်း လူဝ်ႇဢဝ် ၶဝ်ႈၼမ်ႉတၢင်းၵိၼ် လႄႈ သင်ၸိူဝ်ႉၵူၼ်းမိူင်းႁဝ်းၶႃႈၵူဝ်ႁေသေ ဢမ်ႇမီးလွင်ႈႁူမ်ႇလူမ်ႈၸိုင် လၢတ်ႈမႃးတီႈ ၽူႈမီးပုၼ်ႈၽွၼ်း ၽၢႆႇႁဝ်းၶႃႈလႆႈယူႇ ႁဝ်းၶႃႈတေဢဝ်သိုၵ်းမိူဝ်းႁူမ်ႇလူမ်ႈပၼ် ၵူၼ်းမိူင်းႁဝ်းၶႃႈလႆႈယူႇ” ဝႃႈၼႆ ။ ၼႂ်းထုင်ႉၸိူဝ်းၼႆႉ ၵူၼ်းမိူင်းလႆႈၶၢမ်ႇၺႃးတၢင်းတဵၵ်းတဵင်လွၵ်ႇငိူတ်ႈ လႆႈထုၵ်ႇၺႃး ၶၢၼ်းထႃႈၵႃး သူင်ႇႁေႃႇၶဝ်ႈၸွၵ်းၽၵ်းတႃႇသေႇ ၊ ယူႇတီႈၵူၼ်းမိူင်းတၢင်ႇလၢတ်ႈၼႂ်းပၢင်ႁူပ်ႉၵူၼ်းၼၼ်ႉဝႃႈ လႆႈယူႇတီႈလွင်ႈတဵၵ်းတဵင်လွၵ်ႈငိူတ်ႈမႃးၼႂ်းၶၢဝ်းတၢင်းလၢႆပီႊ မိူဝ်ႈလဵဝ် ၸူမ်းသိူဝ်းတႄႉၶႃႈ တီႈၽူႈယႂ်ႇၵူၼ်းလူင် ၼႂ်း SSPP/SSA မႃးပၼ်လွင်ႈဢုၼ်ႇၸႂ် ဢမ်ႇႁဵတ်းသင်တီႈၵူၼ်းမိူင်း ဢမ်ႇၶၢၼ်း ထေႃႈၵႃး၊ ႁဝ်းၶႃႈၵူၼ်းမိူင်းၵေႃႈ ယွၼ်းႁႂ်ႈလႆႈယူႇၵတ်းယဵၼ်လႆႈႁဵတ်းၵၢၼ်လီလီ ၵူၺ်း ဝႃႈၼႆ ။ ပူႇၵၢင်ႉ ၼႂ်းဝၢၼ်ႈထုင်ႉဢိူင်ႇႁမ်းငၢႆးဢမ်ႇၶႂ်ႈဢွၵ်ႇၸိုဝ်ႈ ၵေႃႉၼိုင်ႈ လၢတ်ႈၼႄဝႃႈ – သိုၵ်း RCSS မိူဝ်ႈၶဝ်ယူႇပၵ်းသဝ်းဝႆႉၸိူဝ်းၼႆႉ ၶဝ်ၶၢၼ်းထေႃႈၵႃး ၼိုင်ႈဝၼ်းႁႂ်ႈတူဝ်ႈတၼ်းပၼ်ၶဝ်ဝႆႉ တႃႇ 15 လမ်းတေႃႇ 20 လမ်း လိူဝ်ၼၼ်ႉ ႁေႃႇၶဝ်ႈၸွၵ်းၽၵ်းၵေႃႈ ႁဝ်းၶႃႈလႆႈႁဵတ်းသူင်ႇပၼ်ၶဝ် တႃႇသေႇ ႁဝ်းၶႃႈလႆႈၶၢမ်ႇတၢင်းတဵၵ်းတဵင်မႃးၸိူဝ်းၼႆႉၶေႃႈဢေႃႈ မိူဝ်ႈလဵဝ် သိုၵ်းၶူဝ်းၶဵဝ် မႃးႁွတ်ႈထိုင်ၼႆႉ ၵႃးၵေႃႈဢမ်ႇယွၼ်း ၶဝ်ႈၽၵ်းၵေႃႈ ဢမ်ႇယွၼ်း ၸိူဝ်းၼႆႉၵူၺ်းၵေႃႈ ႁဝ်းၶႃႈ ၸူမ်းသိူဝ်းၼႃႇယဝ်ႉ ၊ ဝၢႆးမႃးၵေႃႈ ႁႂ်ႈႁဝ်းၶႃႈ လႆႈယူႇလီလီ ႁဵတ်းၵၢၼ်လီလီ ႁႂ်ႈႁဝ်းၶႃႈလႆႈယူႇ ၵတ်းယဵၼ် ၶႂ်ႈတုၵ်းယွၼ်းၼင်ႇၼႆ ၵူၺ်းၶႃႈ ဝႃႈၼႆ ။

['သုၼ်ႇလၢႆႈၵူၼ်း']

2021-11-02T21:44:41

https://ssppssa.org/2021/11/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-48/

ပႃႇတီႇမႂ်ႇသုင်ၸိုင်ႈတႆး SSPP/SSA ႁူပ်ႉထူပ်းၵူၼ်းမိူင်း ၼႂ်းဢိူင်ႇႁမ်းငၢႆး

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁူပ်ႉထူပ်းၵူၼ်းမိူင်းပိုၼ်ႉတီႈထႅင်ႈ ၼႂ်းဢိူင်ႇႁမ်းငၢႆး ၸေႈဝဵင်းမိူင်းၵိုင် ၸိုင်ႈတႆးပွတ်းၸၢၼ်း ။ မိူဝ်ႈဝၼ်းထီႉ 2 လိူၼ်ၼူဝ်ႊဝုၼ်ႊပိူဝ်ႊ 2021ပီႊၼႆႉယူႇတီႈ ၸဝ်ႈႁၢၼ်ၽူဝ်းလူႇ ဢွၼ်ႁူဝ်သေ ႁူပ်ႉထူပ်းပေႃႈမႄႈၵူၼ်းမိူင်း သင်ႇၶႃၸဝ်ႈ တီႈဝတ်ႉၵျွင်းလုၵ်းလိူဝ်ႇ ၼမ်ႉဢူတ်း ၊ ဢိူင်ႇႁမ်းငၢႆး သပ်းလႅင်း ဢုပ်ႇဢူဝ်း ၵဵဝ်ႇလူၺ်ႈပိူင်ပႃႇတီႇမႂ်ႇသုင်ၸိုင်ႈတႆး ၊ လွင်ႈၵၢၼ်မိူင်း ၊ ၵၢၼ်သိုၵ်း ၊ ၵၢၼ်ၶၢဝ်ႇငၢဝ်း ၊ လွင်ႈယူႇသဝ်းၵူၼ်းမိူင်း ၸိူဝ်းၼႆႉ ၊ မီးပေႃႈမႄႈၵူၼ်းမိူင်း မိူၼ်ၼင်ႇ ဝၢၼ်ႈၼွင် တဝ်း ၊ ဝၢၼ်ႈၼမ်ႉဢူတ်း ၊ ဝၢၼ်ႈလွႆသၢင်း ၊ ဝၢၼ်ႈႁူဝ်ၽၢႆ ၊ ဝၢၼ်ႈၼႃးလိူဝ်ႇ ၊ ဝၢၼ်ႈထမ်ႈ ၊ ဝၢၼ်ႈလွႆသၢႆး ၊ ဝၢၼ်ႈၵုင်းသၢၼ်ႈ ၊ ၸိူဝ်းၼႆႉ ၶဝ်ႈႁူမ်ႈၸွမ်း 300 ၵေႃႉပၢႆ ဝႃႈၼႆ ။ ၸဝ်ႈဢွင်ႇလူႇ ၽူႈၵႂႃႇၶဝ်ႈႁူမ်ႈၸွမ်းလၢတ်ႈၼႄဝႃႈ – လွင်ႈၵၢၼ်ဢုပ်ႇဢူဝ်း ၼႂ်းပၢင်ႁူပ်ႉထူပ်း ၵူၼ်းမိူင်းတႄႉၵေႃႈ မိူၼ်ၼင်ႇဢၼ်ႁဝ်းၶႃႈ ႁူပ်ႉထူပ်းဢုပ်ႇဢူဝ်းပေႃႈမႄႈၵူၼ်းမိူင်းႁဝ်းမႃး ၼၼ်ႉၵူၺ်း ၼင်ႇႁိုဝ်ပေႃႈမႄႈၵူၼ်းမိူင်းႁဝ်း ပေႃးတေပွင်ႇၸႂ် ပိူင်ပႃႇတီႇမႂ်ႇသုင်ၸိုင်ႈတႆး ႁဝ်းမီး ၼၼ်ႉ ၼင်ႇႁိုဝ်ၵူၼ်းမိူင်း လႄႈ တပ်ႉသိုၵ်းပေႃးတေၸမ်ၸႂ်ၵၼ် ႁဝ်းၶႃႈၵေႃႈ လူင်းႁူပ်ႉထူပ်း ၵူၼ်းမိူင်းႁဝ်းၵႂႃႇၸိူင်ႉၼၼ်ၵူၺ်း ထႅင်ႈလွင်ႈၼိုင်ႈၵေႃႈ လႆႈႁူႉပႃး လွင်ႈၵူၼ်းမိူင်းႁဝ်း တၢင်ႇလၢတ်ႈမႃးၸိူဝ်းၼၼ်ႉ ၼင်ႇႁိုဝ်ၵူၼ်းမိူင်း တေမီးလွင်ႈယူႇသႃႇလူမ်ၸႂ်ၼၼ်ႉ ႁဝ်းၵေႃႈ ၸၢင်ႈၵႄႈလိတ်ႈပၼ်ၵႂႃႇဢေႃႈ ဝႃႈၼႆ ။ ဝၢႆးသေ ပၢင်တိုၵ်းသွင်ၽၢႆႇယဵၼ်ၵႂႃႇယဝ်ႉ ၼႂ်းထုင်ႉဢိူင်ႇႁမ်းငၢႆး ဢိူင်ႇႁူဝ်ၶၢႆး ၸေႈဝဵင်း မိူင်းၵိုင်ၼႆႉ ယူႇတီႈ ၽၢႆႇတပ်ႉ ၽၢႆႇဢုပ်ႉပိူင်ႇ ၶတ်းၸႂ်လူင်းႁူပ်ႉထူပ်းၵူၼ်းမိူင်း ၸွႆႈထႅမ် ၵႄႈလိတ်ႈ ၸွမ်းၼင်ႇပွင်ပဵၼ်လႆႈ ၵႂႃႇယူႇ ဝႃႈၼႆ ။

['ၵၢၼ်သူၼ်းတုမ်']

2021-10-29T17:52:59

https://ssppssa.org/2021/10/%e1%82%81%e1%80%ad%e1%80%99%e1%80%ba%e1%80%b8%e1%81%b8%e1%80%99%e1%80%ba%e1%80%90%e1%82%83%e1%82%88%e1%80%9c%e1%80%b0%e1%80%90%e1%80%ba%e1%82%89%e1%81%be%e1%82%86%e1%80%b8-%e1%80%9d%e1%80%b5%e1%80%84/

ႁိမ်းၸမ်တႃႈလူတ်ႉၾႆး ဝဵင်းယေႇဢူး မၢၵ်ႈတႅၵ်ႈသႂ်ႇ ၶွင်ႇသီႇသိုၵ်းမၢၼ်ႈ လူႉတၢႆ 4 ၵေႃႉ

မိူဝ်ႈဝႃးဝၼ်းထီႉ 28 10 2021 ၼႂ်းတိူင်းၸေႈၵႅင်း ၸေႈဝဵင်းယေႇဢူး မိူဝ်ႈၽွင်း ၶွင်ႇသီႇ သိုၵ်းမၢၼ်ႈ တိုၵ်ႉထူဝ်းသိုၵ်းပႆလိၼ်ၶိုၼ်ႈ တၢင်းတႃႇလူတ်ႇၾႆး ႁိမ်းၸမ် ဝၢၼ်ႈတၢၼ်ႇတေႇ (သံသည်) ၼၼ်ႉ လႆႈထုၵ်ႈၺႃး ၸုမ်းသိုၵ်းႁူမ်ႇလူမ်ႈၵူၼ်းမိူင်း (YUG) လွမ်ႉၶဝ်ႈတိုၵ်း ဢဝ်မၢၵ်ႈ 4 လုၵ်ႈပွႆႇသႂ်ႇသိုၵ်းမၢၼ်ႈ လႄႈ ၽၢႆႇသိုၵ်းမၢၼ်ႈ မီးလွင်ႈလူႉတၢႆ 4 ၵေႃႉ၊ လႆႈမၢတ်ႈၸဵပ်း တၢင်းၼမ် ဝႃႈၼႆ။ . DVB ၸုမ်းသိုၵ်းႁူမ်ႇလူမ်ႈၵူၼ်းမိူင်း(YUG) ၵေႃႉၼိုင်ႈ လၢတ်ႈၼေဝႃႈ-” ၶဝ်ဝႃႈ တေမႃးႁႃ ၵူၼ်းလူင် မိူင်းငိုၼ်းၼႆသေ မႃးသွၵ်ႈတဝ်ႈၼႂ်းဝၢၼ်ႈၶျွၢၼ်းတႃႇ (ချမ်းသာ) ၺွပ်းဢဝ်ၵူၼ်းဝၢၼ်ႈ 15 ၵေႃႉ ၵႂႃႇတၢင်း ဢၼႄႇဢူး သေ ၸႅတ်ႈထၢမ်ယဝ်ႉ ၶိုၼ်းပွႆႇၵမ်ႈၽွင်ႈမႃးၵူၺ်း ။ လိူဝ်ၼၼ်ႉ သိုၵ်းမၢၼ်ႈ ဢၼ်မီး ၼႂ်းၸေႈဝဵင်း တီႇပႄးယိၼ်း (ဒီပဲယင်း) ၼၼ်ႉၵေႃႈ ၶဝ်ႁူမ်ႈၵၼ်သေမႃး မိူဝ်ႈတိုၵ်ႉၽႅဝ် မိူဝ်းတၢင်းယေႇဢူးၼၼ်ႉ လႆႈထုၵ်ႈၺႃး ၸုမ်းႁူမ်ႇလူမ်ႈၵူၼ်းမိူင်း ၶဝ်ႈလူမ်ႇတိုၵ်းဢဝ်မၢၵ်ႈပွႆႇ သႂ်ႇ လႄႈ လူႉတၢႆ 4 ၵေႃႉ ” ဝႃႈၼႆ။ ၽၢႆႇသိုၵ်းႁူမ်ႇလူမ်ႈၵူၼ်းမိူင်း ဢမ်ႇမီးလွင်ႈလူႉတၢႆမၢတ်ႈၸဵပ်း လွတ်ႈၽေးပွၵ်ႈမိူဝ်းၶိုၼ်းမူတ်း ယူႇ ဝႃႈၼႆ။ မိူၼ်ၼင်ႇ ၼႂ်းၸေႈဝဵင်း ပူႉတလိၼ်ႇ ၼႂ်းၵႄႈ လပၢၼ်ႇ ဢူၵ်ႉၽူဝ်ႇ ၼိူဝ်သဵၼ်ႈတၢင်းၵႃး ၸိူဝ်းၼႆႉၽၢႆႇသိုၵ်းမၢၼ်ႈ မီးလွင်ႈ ႁၢင်ႈမၢၵ်ႇဝႆႉ ၵူၼ်းမိူင်း ၵႂႃႇယိူပ်ႇၺႃး လူႉတၢႆ ၵေႃႉၼိုင်ႈ လႆႈႁူႉ ၸွမ်းၼင်ႇၼႆ။ Cource News. DVB.No

['ၵၢၼ်သိုၵ်း']

2021-10-29T15:40:27

https://ssppssa.org/2021/10/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86%e1%80%b8-sspp-ssa-%e1%82%81%e1%80%b0/

တပ်ႉသိုၵ်းၸိုင်ႈတႆး SSPP/SSA ႁူပ်ႉထူပ်းၵူၼ်းမိူင်း ၼႂ်းဢိူင်ႇႁူဝ်ၶၢႆးထႅင်ႈ

ပႃႇတီႇမႂ်ႇသုင်ၸိုင်ႈတႆး SSPP/SSA ၸတ်းႁဵတ်းပၢင်ႁူပ်ႉထူပ်း ပေႃႈမႄႈၵူၼ်းမိူင်း ၼႂ်းဢိူင်ႇႁူဝ်ၶၢႆး ၸုမ်း(2) ၸေႈဝဵင်းမိူင်းၵိုင် ၸိုင်ႈတႆးပွတ်းၸၢၼ်း ။ ဝၼ်းထီႉ 27 လိူၼ်ဢွၵ်ႊထူဝ်ႊပိူဝ်ႊ 2021 ယၢမ်းၵၢင်ၼႂ် 10:12 မူင်းတေႃႇ 12:48 ၼၼ်ႉ ယူႇတီႈ ပႃႇတီမႂ်ႇသုင်ၸိုင်ႈတႆး SSPP/SSA ၸဝ်ႈႁၢၼ်ၽူဝ်းလူႇ ဢွၼ်ႁူဝ်သေ ႁဵတ်းပၢင်ႁူပ်ႉထူပ်း ၵူၼ်းမိူင်းသပ်းလႅင်း ၵဵဝ်ႇၵပ်းလွင်ႈ မူႇပိူင်မုၵ်ႉၸုမ်း ၊ ၵၢၼ်မိူင်း ၊ ၵၢၼ်သိုၵ်း ၊ လွင်ႈၶၢဝ်ႇငၢဝ်း ၊ လွင်ႈဢၼ်ၵူၼ်းမိူင်း ထုၵ်ႇသိုၵ်း RCSS လွၵ်ႇငိူတ်ႈၵူဝ်ႁေဝႆႉၸိူဝ်းၼၼ်ႉ ၶိုၼ်းလၢတ်ႈပၼ် ႁႂ်ႈ ၵူၼ်းမိူင်းပွင်ႇၸႂ် ႁဵတ်းၵၢၼ်သုၼ်ႇတူဝ်ၵႂႃႇလႆႈလွတ်ႈလႅဝ်း ဢမ်ႇမီးၽေးသင်၊ လိူဝ်ၼၼ်ႉ ၵွပ်ႈပိူဝ်ႈဝႃႈ မၢၵ်ႇႁၢင်ႈ မၢၵ်ႇၽင် တိုၵ်ႉၵိုတ်းထႅင်ႈတင်းၼမ် ဢၼ်ပႆႇၵူတ်ႇထတ်းႁၼ်မူတ်း လႄႈ သင်ၸိူဝ်ႉႁၼ်မႅၼ်ႈ မၢၵ်ႇမႅင်း မၢၵ်ႇႁၢင်ႈ ၼႂ်းႁႆႈၼႂ်းသူၼ် သဵၼ်ႈတၢင်းၵႂႃႇ ႁဵတ်းၵၢၼ်ၵူၼ်းမိူင်း ၸိူဝ်းၼႆႉ ႁႂ်ႈပွင်ႇပၼ်ၸဝ်ႈၼႃႈတီႈ ယူႇတီႈၽၢႆႇၽူႈမီးပုၼ်ႈၽွၼ်း တေၸွႆႈထႅမ်ပူတ်းဢွၵ်ႇပၼ် ၵႂႃႇၸိူဝ်းၼႆႉ ဝႃႈၼႆ ။ ၵူၼ်းဝၢၼ်ႈ ၸုမ်း 2 ၼႂ်းဢိူင်ႇႁူဝ်ၶၢႆး မိူၼ်ၼင်ႇ ဝၢၼ်ႈပၢင်ႇၵွင်းမူး ၊ ဝၢၼ်ႈၼွင်လႅဝ် ၊ ဝၢၼ်ႈမႂ်ႇ လၵ်းမ ၊ ဝၢၼ်ႈပၢင်ႇလႅင်း လႄႈ ဝၢၼ်ႈၼမ်ႉမေႃႇဢုတ်ႇ ၊ ႁႅင်းၵူၼ်းၶိုၼ်ႈႁွတ်ႈမီးယူႇ 100 ပၢႆ ဝႃႈၼႆ။ ၵူၼ်းၼႂ်းပိုၼ်ႉတီႈ ဢၼ်ၵႂႃႇၶဝ်ႈႁူမ်ႈပၢင်ႁူပ်ႉထူပ်းၵေႃႉၼိုင်ႈလၢတ်ႈဝႃႈ – ” ႁဝ်းၶႃႈၵူၼ်းမိူင်း တႄႉၵူဝ်ဢေႃႈ သိုၵ်း RCSS လွၵ်ႇငိူတ်ႈႁဝ်းဝႃႈ ပေႃးမိူဝ်းႁိူၼ်းၸိုင်တေၺႃးၸုမ်းသိုၵ်း SSPP/SSA ၶဝ်ၺွပ်းၵႂႃႇဢိူဝ်ႈ ပေႃးပဵၼ်ၵူၼ်းၸၢႆးလုၵ်ႈဢွၼ်ႇ ၵူၼ်းထဝ်ႈဢမ်ႇဝႆႉ တေဢဝ်ၵႂႃႇႁဵတ်းသိုၵ်း ပေႃးပဵၼ်ၼၢင်းယိင်း ၶဝ်တေၵၼ်ႉၸၼ် လူလၢႆသူဢိူဝ်ႈ ဝႃႈၼႆၶႃႈ ႁဝ်းၶႃႈၵေႃႈၵူဝ် ဢမ်ႇႁတ်း မႃးဢေႃႈ ၽိူဝ်ႇမႃးထူပ်း မႃးႁၼ် မႃးထွမ်ႇငိၼ်း ၶဝ်လၢတ်ႈၼႂ်းပၢင်ၵုမ် ၸိူဝ်းၼႆႉတႄႉ ဢမ်ႇၸႂ်ႈ ၸိူင်ႉၼၼ်ၶႃႈ ၶဝ်ၵေႃႈ ဢမ်ႇႁဵတ်းသင်တီႈႁဝ်း ၶဝ်ၵေႃႈ မႃးသပ်းလႅင်းၼႄႁဝ်းၶႃႈ လွင်ႈၵၢၼ်သိုၵ်း ၊ ၵၢၼ်မိူင်း လႄႈ ၶဝ်ၵူၺ်းလၢတ်ႈဝႃႈ ၵၢၼ်ႁဝ်းၵေႃႈႁဝ်းႁဵတ်း ၵၢၼ်ၶဝ်ၵေႃႈ ၶဝ်တေႁဵတ်းၵူၺ်း ဢမ်ႇပဵၼ်သင် ဝႃႈၼႆၵူၺ်း ” ၼႆၶႃႈ ။ ဝၢႆးသေမွၵ်ႇလၢတ်ႈသပ်းလႅင်းပၼ်ယဝ်ႉ ယူႇတီႈၵူၼ်းမိူင်းၵေႃႈ တၢင်ႇလၢတ်ႈၼႄ လွင်ႈတၢင်း ဢၼ်ၵူၼ်းမိူင်းၶႂ်ႈႁဵတ်းၶႂ်ႈသၢင်ႈ ၊ လွင်ႈယူႇၵိၼ်သဝ်း ၊ လွင်ႈၵူၼ်းမိူင်း လႆႈထုၵ်ႇလွၵ်ႈငိူတ်ႈၵူဝ်ႁေ ၸိူဝ်းၼႆႉၵႂႃႇ ဝႃႈၼႆ ။ ၼႂ်းထုင်ႉဢိူင်ႇႁူဝ်ၶၢႆး ဝၢႆးသေပၢင်တိုၵ်းယဵၼ်ၵႂႃႇယဝ်ႉ ယူႇတီႈ ၽၢႆႇဢုပ်ႉပိူင် ၽၢႆႇတပ်ႉ ပႃႇတီႇမႂ်ႇသုင်ၸိုင်ႈတႆး လူင်းႁူပ်ႉထူပ်းပေႃႈမႄႈၵူၼ်းမိူင်း သပ်းလႅင်းၼႄ ၵၢၼ်မိူင်း၊ ၵၢၼ်သိုၵ်း ၊ ၵၢၼ်ၶၢဝ်ႇ ၊ လွင်ႈတၢင်းပဵၼ် လႄႈ လွင်ႈတွၼ်ႈလိၼ်ၶိုၼ်ႈယႂ်ႇ ၸိူဝ်းၼႆႉ ဝႃႈၼႆ။

['ၵၢၼ်သူၼ်းတုမ်']

2021-10-27T20:33:32

https://ssppssa.org/2021/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90-47/

ပႃႇတီႇမႂ်ႇသုင်ၸိုင်ႈတႆး ၸွႆႈထႅမ်ၵူၼ်းမိူင်း ဢၼ်လႆႈလူႉသုမ်းၶူဝ်းၶွင်ႁိူၼ်းယေး

ၽၢႆႇတပ်ႉၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး SSPP/SSA ၸွႆႈထႅမ်ၵူၼ်းမိူင်း ၵဵဝ်ႇလူၺ်ႈလွင်ႈလူႉသုမ်း ၶူဝ်းၶွင်ႁိူၼ်းယေးၵမ်ႈၽွင်ႈ ၼႂ်းဢိူင်ႇႁူဝ်ၶၢႆး ၸေႈဝဵင်းမိူင်းၵိုင်ဝႃႈၼႆ။ မိူဝ်ႈဝၼ်းထီႉ 26-10-2021 ယူႇတီႈ ၸဝ်ႈႁၢၼ်ၽူဝ်းလူႇ ဢွၼ်ႁူဝ်သေ လႆႈၵႂႃႇၸွႆႈထႅမ် ၵူၼ်းမိူင်း ဝၢၼ်ႈၵွင်း၊ ဝၢၼ်ႈလူင် ဢိူင်ႇႁူဝ်ၶၢႆး ၸေႈဝဵင်းမိူင်းၵိုင် တီႈႁိူၼ်း လုင်းၵေႃး + ပႃႈဢိင်ႇ သၢင်ႉငိုၼ်း 20 သႅၼ် ၊ ႁိူၼ်း ပႃႈမၢႆ 20 သႅၼ် ၊ ႁိူၼ်း ၸၢႆးတၢၼ်းသူၺ်ႇ + ၼၢင်းဢိင်ႇ 2 သႅၼ် ၊ ႁိူၼ်းလုင်းဝိႉ + ပႃႈယိင်း 7 မိုၼ်ႇပျႃး ႁူမ်ႈသၢင်ႉငိုၼ်း – 42 သႅၼ်ပၢႆ ၊ ၸွမ်းၼင်ႇ ၵႃႈၶၼ်ၶူဝ်းႁိူၼ်း ဢၼ်လႆႈ လူႉသုမ်းၵႂႃႇၸိူဝ်းၼၼ်ႉ လႆႈၸွႆႈထႅမ်ၵႂႃႇ ၸွမ်းၼင်ႇၵႃႈၶၼ်မီး ၼမ်ဢေႇ တီႈပေႃႈမႄႈ ၵူၼ်းမိူင်းၵႂႃႇ ဝႃႈၼႆ ။ ၸဝ်ႈဢွင်ႇလူႇ ၽူႈမီးပုၼ်ႈၽွၼ်းဢၼ်ၵႂႃႇၸွႆႈထႅမ်ၸွမ်းလၢတ်ႈၼႄဝႃႈ – ႁဝ်းၶႃႈၵႂႃႇၸွႆႈၵူၼ်းမိူင်း ႁဝ်းၶႃႈ တႃႇငိုၼ်း 42 သႅၼ်ပၢႆ ၵွပ်ႈပိူဝ်ႈဝႃႈ ႁိူၼ်းၵူၼ်းမိူင်းႁဝ်းၶႃႈ ၵမ်ႈၽွင်ႈ ၺႃးၾႆးမႆႈ ႁိူၼ်းၵမ်ႈ ၽွင်ႈၵေႃႈ မၢၵ်ႇၵွင်ႈတိူဝ်ႉၺႃးဢိတ်းဢွတ်း ၵွပ်ႈၼၼ် ၼင်ႇႁိုဝ်းၵူၼ်းမိူင်းႁဝ်းၶႃႈပေႃးတေၸၢင်ႈ မႄးၵုမ်းလုမ်းလႃး ဢမ်ႇၼၼ် တေၸၢင်ႈပူၵ်းပူင်ၶိုၼ်းလႆႈၵႂႃႇၼၼ်ႉ ႁဝ်းၶႃႈၵေႃႈ ၵႃႈၼင်ႇ ပွင်ပဵၼ်လႆႈ တႃႇၸွႆႈထႅမ်ၵူၼ်းမိူင်းၼၼ်ႉ ႁဝ်းၶႃႈတိုၼ်းမီးပုၼ်ႈၽွၼ်း လႄႈ ၶတ်းၸႂ်ၸွႆႈထႅမ်ၵႂႃႇ ၶႃႈဢေႃႈ ဝႃႈၼႆ။ ယွၼ်ႉပိူဝ်ႈပဵၼ်ပၢင်တိုၵ်းသွင်ၽၢႆႇ လႄႈ ၼႂ်းထုင်ႉဢိူင်ႇႁူဝ်ၶၢႆးၼႆႉ ႁိူၼ်းၵူၼ်းမိူင်းၵမ်ႈၽွင်ႈ ၺႃးၾႆးမႆႈ ပဵၼ်ၽီမိုဝ်းၸုမ်းလႂ်ဢမ်ႇႁူႉ ၵွပ်ႈပိူဝ်ႈ ၵူၼ်းမိူင်းၵေႃႈ လႆႈဢွၼ်ၵၼ်ဢွၵ်ႇပၢႆႈ ငိူင်ႈဝႄႈပၢင်တိုၵ်းဝႆႉ ။ ၵူၼ်းဝၢၼ်ႈ ၼႂ်းဢိူင်ႇႁူဝ်ၶၢႆး ဢၼ်ပၢႆႈၽေးၵႂႃႇသွၼ်ႈယူႇဝႆႉပၢင်ႇၵေႇတူႉ ၊ ႁမ်းငၢႆး မိူင်းၵိုင် ၸိူဝ်းၼၼ်ႉ မိူၼ်ၼင်ႇ ဝၢၼ်ႈမႂ်ႇ/ႁွင်ႇ၊ ဝၢၼ်ႈမႂ်ႇ/ၸၢၼ်း၊ ဝၢၼ်ႈၼွင်ၼၢင်း ၊ ဝၢၼ်ႈၼမ်ႉဢုၼ်ႇ ၊ ဝၢၼ်ႈၼမ်ႉၽုတ်း ၊ ဝၢၼ်ႈပၢင်ႇၶမ်း ၊ ဝၢၼ်ႈလွႆဝဵင်း ၊ ဝၢၼ်ႈလူင်ၸၢမ် ၊ ဝၢၼ်ႈလူင် ၊ ဝၢၼ်ႈၵွင်း ၊ ဝၢၼ်ႈၵၢတ်ႇ ၊ ဝၢၼ်ႈပႅၼ်ႇဝႅၼ်ႈ ၊ ဝၢၼ်ႈႁူၺ်ႈမူၼ်ႇ ၸိူဝ်းၼႆႉ ၵူၼ်းမိူင်း ၸိူဝ်းဢၼ်ပၢႆႈၽေး ၸိူဝ်းၼၼ်ႉ ၶိုၼ်းပွၵ်ႈၶိုၼ်းႁိူၼ်းမူတ်းယဝ်ႉ ဝႃႈၼႆ ။

['ၵၢၼ်ပူၵ်းပွင်']

2021-10-26T16:57:27

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%80%ad%e1%80%b0/

ၵူၼ်းမိူင်းၸေႈဝဵင်းမိူင်းၵိုင် ၽႃႇၺႃးမၢၵ်ႇတႅၵ်ႇ ၸုမ်းသိုၵ်း RCSS ႁၢင်ႈၵၢင်

မိူဝ်ႈဝၼ်းထီႉ 24.10.2021 ၵူၼ်းမိူင်းဝၢၼ်ႈၵုင်းၵေႃႇ ၼႂ်းဢိူင်ႇႁူဝ်ၶၢႆး ၸေႈဝဵင်းမိူင်းၵိုင် ၵႂႃႇႁႃဝူဝ်း ၽႃႇၺႃးမၢၵ်ႇႁၢင်ႈၵၢင် ၸုမ်းသိုၵ်း RCSS လႄႈ မႃးသူင်ႇတီႈႁူင်းယႃ ၵေးသီးသေ လႆႈလူႉတၢႆၵႂႃႇဝႃႈၼႆ ။ လုင်းသၢမ် ၵေႃႉဢၼ်ၺႃးမၢၵ်ႇတႅၵ်ႇသေလူႉတၢႆၵႂႃႇၼၼ်ႉ ၵႂႃႇႁႃဝူဝ်းမၼ်း ဢမ်ႇႁၼ်လႄႈ မိူဝ်းၼွၼ်း တီႈဝၢၼ်ႈၵုင်းပႅၵ်ႇၶိုၼ်းၼိုင်ႈ ထိုင်ၵၢင်ၼႂ် ၸူးႁွင်ႉဢဝ်ၵူၼ်းဝၢၼ်ႈၵုင်းပႅၵ်ႇ သွင်ၵေႃႉ ၸၢႆးမျႃႉ လႄႈ ဢေးယိင်း ၵႂႃႇႁႃၸွမ်း မိူဝ်ႈၽွင်းဢွၵ်ႇၵႂႃႇ ၽၢႆႇႁွင်ႇဝၢၼ်ႈ ၽႅဝ်ႁိမ်းၸမ်ၸဝ်ႈမိူင်းၼၼ်ႉ ထုၵ်ႇၺႃး မၢၵ်ႇတႅၵ်ႇသႂ်ႇသေ တိူဝ်ႉၺႃး လုင်းသၢမ် လႆႈမၢတ်ႇၸဵပ်းႁႅင်း လႆႈသူင်ႇႁူင်းယႃၵေးသီးသေ လူႉသဵင်ႈ တီႈႁူင်းယႃၵေးသီး ဝႃႈၼႆ ။ ၶႅပ်းႁၢင်ႈၵူၼ်းမိူင်းထုၵ်ႇၺႃးမၢၵ်ႇလူႉတၢႆတီႈႁူင်းယႃၵေးသီး ၵေႃႉပဵၼ်ပီႈၼွင်ႉၸမ်ၸႂ်မၼ်းလၢတ်ႈၼႄဝႃႈ – “ မၼ်းႁႃဝူဝ်းမၼ်းၸဵမ်မိူဝ်ႈဝႃးယဝ်ႉ မၼ်းငိၼ်းဝႃႈ ဝူဝ်းမၼ်းမီးသၢႆတၢင်းၵုင်းပႅၵ်ႇၼႆသေ မၼ်းမိူဝ်းၼွၼ်း တီႈဝၢၼ်ႈၵုင်းပႅၵ်ႇ ထိုင်ၵၢင်ၼႂ် မိူင်းလႅင်းမႃး ၸွင်ႇၸူးဢဝ်ၵူၼ်းသွင်ၵေႃႉၵႂႃႇႁႃၸွႆႈမၼ်း မိူဝ်ႈထိုင်တၢင်းႁွင်ႇဝၢၼ်ႈၵုင်းပႅၵ်ႇ ႁိမ်းၸဝ်ႈမိူင်း ၼၼ်ႉၵေႃႈ မၢၵ်ႇတႅၵ်ႇသႂ်ႇမၼ်းၵမ်းလဵဝ် ၊ ၵူၼ်းဢၼ်ၵႂႃႇၸွမ်းမၼ်း တႄႉလၢတ်ႈၼႄႁဝ်းဝႃႈ မိူဝ်ႈၽႅဝ်းႁိမ်းၼၼ်ႉ ငိၼ်းသဵင်မေႃး တိတ်းတိတ်း 2 ၵမ်းၵေႃႈတႅၵ်ႇၵမ်းလဵဝ် ၼႆဢေႃႈ ၊ ၸိူဝ်းၼၼ်ႉ ပဵၼ်မၢၵ်ႇၸုမ်းသိုၵ်း RCSS ဢၼ်ၶဝ်မႃးပႂ်ႉတၢင်း ၸုမ်းသိုၵ်း SSPP ၸုမ်းဢၼ်မႃးမီးတီႈ ပၢင်ၵၢတ်ႇ ၼၼ်ႉဢေႃႈ ဝႃႈၼႆ ။ လုင်းသၢမ်ၼႆႉ ပဵၼ်ၵူၼ်းဝၢၼ်ႈ ၵုင်းၵေႃႇ တႄႇၼႃႈႁိူၼ်းၸွမ်း ပႃႈပိူင်း မီးလုၵ်ႈႁူမ်ႈၵၼ် 5 ၵေႃႉ ၊ လုၵ်ႈၸၢႆး 1 ၵေႃႉ ၊ လုၵ်ႈယိင်း 4 ၵေႃႉ ဝႃႈၼႆ ။ မိူဝ်ႈဝၼ်းထီႉ 09.10.2021 ၵူၼ်းမိူင်း ဝၢၼ်ႈႁူၺ်ႈမူၼ်ႇ ဢိူင်ႇႁမ်းငၢႆး ၸေႈဝဵင်းမိူင်းၵိုင် ၼင်ႇၵဝ်ႇ မိူဝ်ႈၽွင်း တိုၵ်ႉၵႂႃႇတူၺ်းႁႆႈတူၺ်းသူၼ်ၼၼ်ႉ လႆႈၽႃႈၺႃးမၢၵ်ႇ ၸုမ်းသိုၵ်း RCSS ႁၢင်ႈၵၢင်ဝႆႉသေ လူႉတၢႆထင်တီႈ 3 ၵေႃႉ ၸိုဝ်ႈႁွင်ႉ လုင်းမွင်ႇ ဢႃႈသၢၵ်ႈ (50) ပီႊ၊ ၸၢႆးသၢင်ႈၼူၺ်ႈ (25)ပီႊ လႄႈ ဢၢႆႈလႅင်း (18) ပီႊ ၵူၼ်းဝၢၼ်ႈ လႆႈၵႂႃႇထူပ်းႁၼ်တူဝ်တၢႆၶိုၼ်း မိူဝ်ႈဝၼ်းထီႉ 21.10.2021 သေ လုမ်းၶၢပ်ႈတူဝ်ပၼ်ၵႂႃႇယူႇ ဝႃႈၼႆ။ ဝၢၼ်ႈၼေႃႇသႅင် ၊ ဝၢၼ်လွႆသၢင်း ဢိူင်ႇႁမ်းငၢႆး တပ်ႉၵဝ်ႇဢၼ်သိုၵ်း RCSS ၶဝ်ယူႇဝႆႉမိူဝ်ႈဢွၼ်ႇတၢင်း ၸိူဝ်းၼႆႉ ၶဝ်ႁၢင်ႈမၢၵ်ႇဝႆႉ တၢင်းၼမ်သေထွႆႇဢွၵ်ႇၵႂႃႇ ၵူၼ်းဝၢၼ်ႈ တေၵႂႃႇၸႂ်းႁႆႈတူၺ်းသူၼ်ၵေႃႈ လႆႈၵူဝ်ဝႆႉယူႇ မိူၼ်ၼင်ႇတင်းဝၢၼ်ႈလူင်ၸၢမ်ၵေႃႈ မိူဝ်ႈဝႃး ဝူဝ်းၵႂႃႇၽႃႇၺႃး သဵင်မၢၵ်ႇတႅၵ်ႇ လႅပ်ႈပဵၼ်မၢၵ်ႇႁၢင်ႈမဵဝ်းသႅၼ်းယႂ်ႇၼႆ ၊ လိူဝ်ၼၼ်ႉ ပိုၼ်ႉတီႈတင်း ႁူၺ်ႈမူၼ်ႇ၊ ဢိူင်ႇႁူဝ်ၶၢႆးလူင်းၵႂႃႇ တၢင်းတူင်ႇလၢဝ်းၸိူဝ်းၼႆႉ ၸုမ်း RCSS ၶဝ် ႁၢင်ႈၵၢင်မၢၵ်ႇမီးထႅင်ႈတင်းၼမ် ဝႃႈၼႆ ။ ၽၢႆႇၸၢၼ်းတၢင်းၵႃးလူင်း ၽၵ်းၼၢမ် ၵေးသီး တႄႇဢဝ်ၽၵ်းၼၢမ် တေႃႇထိုင်ႈဝၢၼ်ႈပၢင်ပူဝ်ႇ ၊ ဝၢၼ်ႈၼႃးမူၼ်း ၸိူဝ်းၼႆႉ သိုၵ်း RCSS ယူႇသဝ်းဝႆႉသေ ႁၢင်ႈၵၢင်မၢၵ်ႇဝႆႉတင်းၼမ် ၽၢႆႇ SSPP/SSA သမ်ႉတူင်ႉၼိုင်ယူႇသဝ်းဝႆႉ ၽၢႆႇႁွင်ႇတၢင်းၵႃး ၽၵ်းၼၢမ် လႄႈ ၵေးသီး ၸိူဝ်းၼႆႉဝႆႉယူႇဝႃႈၼႆ။

['သုၼ်ႇလၢႆႈၵူၼ်း']

2021-10-25T19:50:51

https://ssppssa.org/2021/10/%e1%80%95%e1%80%b0%e1%82%87%e1%81%b5%e1%81%a2%e1%80%84%e1%80%ba%e1%82%89%e1%80%9d%e1%81%a2%e1%81%bc%e1%80%ba%e1%82%88%e1%81%b6%e1%80%ad%e1%80%af%e1%80%99%e1%80%ba%e1%80%b8%e1%80%99%e1%82%82%e1%80%ba/

ပူႇၵၢင်ႉဝၢၼ်ႈၶိုမ်းမႂ်ႇ ဢၼ်ထုၵ်ႇၸုမ်းသိုၵ်း RCSS ၺွပ်းတူဝ်ၵႂႃႇၼၼ်ႉ လူႉသဵင်ႈ

လုင်းတိၼ်ႇဝိၼ်း ဢႃယု(59) ပီႊ ၵေႃႉဢၼ်ပဵၼ် ပူႇၵၢင်ႉဝၢၼ်ႈၶိုမ်းမႂ်ႇ၊ ဢိူင်ႇမိူင်းငေႃႉ၊ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇၼၼ်ႉ ထုၵ်ႇၺႃးၸုမ်းသိုၵ်း RCSS တီႉၺွပ်းတူဝ်ၵႂႃႇ တီႈၼႂ်းဝဵင်းၵျွၵ်ႉမႄး တီႈပွၵ်ႉ(7) မိူဝ်ႈလိူၼ်September 30 ဝၼ်းၼၼ်ႉ လႆႈလူႉသဵင်ႈၵႂႃႇမိူဝ်ႈၼႆႉ ဝၼ်းထီႉ 25-10-2021 ယဝ်ႉဝႃႈၼႆ။ Photo. Credit . ၵဵဝ်ႇၵပ်းပိူင်ပဵၼ်လွင်ႈၼႆႉ ၵေႃႉပဵၼ်လုၵ်ႈၸၢႆး ဢၼ်ၵႂႃႇႁဵတ်းသိုၵ်း RCSS သေ လၵ်ႉပၢႆႈၵႂႃႇၼႆ လႄႈ ယူႇတီႈသိုၵ်း RCSS တီႈတပ်ႉႁူးသူၼ် ၸင်ႇလႆႈမႃးၺွပ်းဢဝ်တူဝ်ပေႃႈမၼ်း ၵေႃႉပဵၼ် လုင်းတိၼ်ဝဵၼ်း ပူႇၵၢင်ႉဝၢၼ်ႈၶိုမ်းမႂ်ႇၵႂႃႇ ၊ လုင်းတိၼ်ႇဝိၼ်းၼႆႉ ထုၵ်ႇတီႉၺွပ်းၵႂႃႇယဝ်ႉ ၺႃးတူတ်ႈတၢမ်ႇ ၶမ်ၶွၵ်ႈတႂ်ႈလိၼ်တီႈတပ်ႉႁူးသူၼ်သေ ၶိုၼ်းလၵ်ႉပၢႆႈဢွၵ်ႇမႃးဝႃႈၼႆ ၊။ ဝၢႆးသေပၢႆႈဢွၵ်ႇၶွၵ်ႈၶင်မႃးၽႅဝ်ၶိုၼ်းတီႈ ဝၢၼ်ႈၵၢတ်ႇတႂ်ႈ ဝၢၼ်ႈဝဵင်း၊ ဢိူင်ႇၵုၼ်ၵွၵ်ႇ၊ မိူင်းငေႃႉ၊ ၸေႈဝဵင်းၵျွၵ်ႉမႄးၼၼ်ႉ လႆႈလူႉသဵင်ႈၵၢမ်ႇၵႂႃႇတီႈႁိူၼ်း လုင်းဢႃႇယူႉ+ပႃႈသွႆႈ ဝႃႈၼႆ။ ၵူၼ်းမိူင်းတီႈမိူင်းငေႃႉၵေႃႉၼိုင်ႈလၢတ်ႈၼႄႁဝ်းၶႃႈဝႃႈ-“ဢေႃႈၶႃႈ မိူဝ်ႈၶၢဝ်းယၢမ်း(2)မူင်း ၼႂ်ၼႆႉၼၼ်ႉဢေႃႈ မၼ်းၸၢႆးလႆႈလၢၵ်းပၢႆႈဢွၵ်ႇမႃးတီႈ ဝၢၼ်ႈႁူးသူၼ် လႆႈလၵ်ႉပၢႆႈဢွၵ်ႇမႃး တၢင်းၶိုၼ်းၼႆၶႃႈ မၼ်းၸၢႆးၶိုၼ်းၽႅဝ်မႃးတီႈႁိူၼ်း လုင်းဢႃႇယုႉ+ပႃႈသွႆႈ တီႈႁိမ်းဝၢၼ်ႈၵၢတ်ႇတႂ်ႈ ဝၢၼ်ႈဝဵင်း၊ ဢိူင်ႇၵုၼ်ၵွၵ်ႇ၊ မိူင်းငေႃႉ၊ ၸေႈဝဵင်းၵျွၵ်ႉမႄးၼၼ်ႉ လႆႈလူႉသဵင်ႈၵၢမ်ႇၵႂႃႇ မိူဝ်ႈယၢမ်း ၵၢင်ၼႂ် (3)မူင်းၼၼ်ႉဢေႃႈ၊ ဝၢႆးၼၼ်ႉၵေႃႈ ဢွၼ်ၵၼ်လုမ်းလႃးပၼ်ၶၢပ်ႈတူဝ်သေ ပေႃးထိုင်မႃး ယၢမ်းဝၢႆးဝၼ်းမႃးၸိုင် တေပူၼ်ႉၶၢပ်ႈတူဝ်ပၼ်ၵႂႃႇ တီႈဝၢၼ်ႈၵၢတ်ႇတႂ်ႈ ဝၢၼ်ႈဝဵင်း၊ ဢိူင်ၵုၼ်ၵွၵ်ႇ ၵႂႃႇယူႇၼႆ” လၢတ်ႈဝႃႈၼင်ၼႆ။ ၵဵဝ်ႇၵပ်းၵူၺ်းၵူၼ်းၸိူဝ်းဢၼ်ထုၵ်ႇၺႃးတီႉၺွပ်းၵႂႃႇ ၼႂ်းဝၼ်းလဵဝ်ၵၼ် တင်းလုင်းတိၼ်ႇဝိၼ်း ၸိူဝ်းၼၼ်ႉ ဢမ်ႇပႆႇႁၼ်ပွႆႇမႃးၶိုၼ်းမိူၼ်ၵၼ် ဝႃႈၼႆ။

['သုၼ်ႇလၢႆႈၵူၼ်း']

2021-10-25T18:20:09

https://ssppssa.org/2021/10/sspp-ssa-%e1%82%81%e1%80%b0%e1%80%95%e1%80%ba%e1%82%89%e1%80%91%e1%80%b0%e1%80%95%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8/

SSPP/SSA ႁူပ်ႉထူပ်းၵူၼ်းမိူင်း ၼႂ်းဢိူင်ႇႁူဝ်ၶၢႆး ၸေႈဝဵင်းမိူင်းၵိုင်

ပႃႇတီႇမႂ်ႇသုင်ၸိုင်ႈတႆး SSPP/SSA ႁူပ်ႉထူပ်းၵူၼ်းမိူင်းၼႂ်းပိုၼ်ႉတီႈ ဢိူင်ႇႁူဝ်ၶၢႆး ၸေႈဝဵင်း မိူင်းၵိုင် ၸိုင်ႈတႆး ပွတ်းၸၢၼ်း သပ်းလႅင်းၼႄၵဵဝ်ႇၵပ်းငဝ်းလၢႆးပိုၼ်ႉတီႈ ဢၼ်ပဵၼ်ယူႇယၢမ်း လဵဝ် လႄႈ ငဝ်းလၢႆးၵၢၼ်သိုၵ်း ၵၢၼ်မိူင်း ဢၼ်လႆႈတူင်ႉၼိုင် ႁဵတ်းသၢင်ႈ ၸိူဝ်းၼႆႉ ဝႃႈၼႆ ။ မိူဝ်ႈဝၼ်းထီႉ 23-လိူၼ်ဢွၵ်ႊထူဝ်ႊပိူဝ်ႊ 2021 ယၢမ်း 11 မူင်း တေႃႇ 12 မူင်းၼၼ်ႉ ယူႇတီႈ ၽူႈယႂ်ႇၵူၼ်းလူင် ၽၢႆႇတပ်ႉၽၢႆႇဢုပ်ႉပိူင် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ဢွၼ်ႁူဝ်ႁူပ်ႉထူပ်း ၵူၼ်းမိူင်းၼႂ်းဢိူင်ႇႁူဝ်ၶၢႆး ၸေႈဝဵင်းမိူင်းၵိုင် မွၵ်ႇလၢတ်ႈၶေႃႈၵႂၢမ်း ၵဵဝ်ႇၵပ်း ၵၢၼ်မိူင်း မိူင်းႁူမ်ႈ တုမ် ဢၼ်ပဵၼ်ယူႇမိူဝ်ႈလဵဝ် လႄႈ ငဝ်းလၢႆးၵၢၼ်သိုၵ်း တႆးတေႃႇတႆး လႆႈပိုတ်းယိုဝ်းၵၼ် ၊ လွင်ႈ ငဝ်းလၢႆးတၢင်းပဵၼ်ၶူဝ်ႊဝိသ်ႉ 19 ၊ ၵဵဝ်ႇလူၺ်ႈလွင်ႈမူႇပိူင် SSPP/SSA မီးၸိူင်ႉႁိုဝ် လႄႈ လွင်ႈၵၢၼ် ၶၢဝ်ႇငၢဝ်းၼိူဝ် Online ၸိူဝ်းၼႆႉ ႁႂ်ႈမေႃထတ်းသၢင်ၼပ်ႉသၢင်ႈလီလီ ၼႆ မွၵ်ႇလၢတ်ႈ သပ်းလႅင်း ၼႄၵူၼ်းမိူင်းၵႂႃႇ ဝႃႈၼႆ ။ ၸဝ်ႈၸၢမ်ႇဢွင်ႇ ၽူႈၶဝ်ႈပႃးၸဝ်ႈၼိုင်ႈလၢတ်ႈၼႄဝႃႈ – “ ၵွပ်ႈပိူဝ်ႈႁဝ်းၶႃႈ လႆႈမႃးတူင်ႉၼိုင်ၸိူဝ်း ၼႆႉသေ ၼင်ႇႁိုဝ်ၵူၼ်းမိူင်းႁဝ်းၶႃႈပေႃးတေႁူႉလွင်ႈပိူင်ဢုပ်ႉပိူင်ႇမုၵ်ႉၸုမ်းႁဝ်းၶႃႈ သဵၼ်ႈတၢင်း ၼႃႈၵၢၼ်ႁဝ်းၶႃႈ တူင်ႉၼိုင်ႁဵတ်းသၢင်ႈ၊ လွင်ႈငဝ်းလၢႆးၵၢၼ်မိူင်းမိူဝ်ႈလဵဝ် လႄႈ ၵၢၼ်သိုၵ်း တႆးတေႃႇတႆး ဢၼ်လႆႈပဵၼ်မႃးယူႇ ၸိူဝ်းၼႆႉ ယွၼ်ႉသင်ၵွပ်ႈသင်ၸိူင်ႉႁိုဝ်လႆႈပဵၼ်မႃး လႄႈ ၼင်ႇႁိုဝ်ပေႃႈမႄႈၵူၼ်းမိူင်းႁဝ်းၶႃႈ ပေႃးတေ ပွင်ႇၸႂ်ၼၼ်ႉ လႆႈသပ်းလႅင်းၼႄပၼ်ၵႂႃႇယူႇၶႃႈ ၊ လိူဝ်ၼၼ်ႉၵေႃႈ ပေႃႈမႄႈၵူၼ်းမိူင်း ၸိူဝ်းဢၼ် ပၢႆႈၵႂႃႇၸိူဝ်းၼၼ်ႉႁႂ်ႈၶိုၼ်းမႃးႁဵတ်းၵၢၼ်ၶိုၼ်း မိူၼ်ၵဝ်ႇ ၵႂႃႇလီလီ လႆႈယူႇ ဢမ်ႇမီးပၼ်ႁႃသင်ၸွမ်းၼင်ႇၼႃႈတီႈႁဝ်းၶႃႈၵုမ်းထိင်းလႆႈ ၸိူဝ်းၼၼ်ႉ ပေႃႈမႄႈ ၵူၼ်းမိူင်းႁဝ်းၶႃႈ မႃးယူႇၶိုၼ်းမိူၼ်ၵဝ်ႇလႆႈယူႇဢမ်ႇလူဝ်ႇၵူဝ်သင် ” ဝႃႈၼႆ။ ၵူၼ်းမိူင်းဢၼ်မႃးၶိုၼ်ႈႁွတ်ႈ တေမီးမိူၼ်ၼင်ႇ ဝၢၼ်ႈလူင် ၊ ဝၢၼ်ႈၵွင်း ၊ ဝၢၼ်ႈၵၢတ်ႇ ၊ ဝၢၼ်ႈပႅၼ်ႇဝႅၼ်ႈ ၊ ဝၢၼ်ႈႁူၺ်ႈမူၼ်ႇ ၊ ႁႅင်းၵူၼ်းမီးယူႇ 200 ပၢႆၶိုၼ်ႈႁွတ်ႈၼႂ်းပၢင်ႁူပ်ႉထူပ်း ၵူၼ်းမိူင်းၵႂႃႇယူႇၼႆၶႃႈ ။ မိူဝ်ႈဝၼ်းထီႉ 24-လိူၼ်ဢွၵ်ႇထူဝ်ပိူဝ်ႊ 2021 ၼႆႉၵေႃႈ ယူႇတီႈ ၸွမ်ႁၢၼ် ၸၢႆးသႅင်ဢွၼ်ႁူဝ်သေ ႁူပ်ႉထူပ်းၵူၼ်းမိူင်း တီႈဝတ်ႉၵျွင်း ဝၢၼ်ႈမႂ်ႇႁူဝ်ၶၢႆး ၸေႈဝဵင်းမိူင်းၵိုင် မီးၵူၼ်းၶိုၼ်ႈႁွတ်ႈ 200 ပၢႆမိူၼ်ၵၼ် လႄႈ သပ်းလႅင်းၼႄၵႂႃႇ ၵဵဝ်ႇၵပ်း ၵၢၼ်မိူင်း ၊ ၵၢၼ်သိုၵ်း ၊ ၵၢၼ်ၶၢဝ်ႇငဝ်းၵူႈလွင်ႈ ၸိူဝ်းၼႆႉဝႃႈၼႆ ။ ၵူၼ်းမိူင်းၵေႃႉၼိုင်ႈမွၵ်ႇၼႄတီႈၼႂ်းပၢင်ၵုမ်ၵဵဝ်ႇၵပ်းလူၺ်ႈ လွင်ႈၶဝ်ထုၵ်ႇလွၵ်ႈငိူတ်ႈၸိူဝ်းၼၼ်ႉ ဝႃႈ – ၵွပ်ႈလႆႈငိၼ်းၶေႃႈၵႂၢမ်းလွၵ်ႇငိူတ်ႈဝႃႈ ပေႃးသူဢမ်ႇပၢႆႈ ပေႃးသိုၵ်း SSPP/SSA ၶဝ်ၽႅဝ်မႃး ၼႆ ၶဝ်တေဢဝ်သူၵႂႃႇႁဵတ်းသိုၵ်း ပေႃးဢႃႇယူႉ 18 ၼႆၶဝ်ၺွပ်းၵႂႃႇႁဵတ်းသိုၵ်း လႄႈ ပေႃးပဵၼ် ၼၢင်းယိင်းၵေႃႈ ၶဝ်တေႁွင်ႉၵႂႃႇယဝ်ႉ ၼၢင်းယိင်းဢွၼ်ႇၸိူဝ်းၼႆႉ ၵၼ်ႉၸၼ်လူလၢႆပႅတ်ႈဝႃႈၼႆ လႄႈ ႁဝ်းၶႃႈၵေႃႈဢွၼ်ၵၼ်ၵူဝ် သေဢွၼ်ၵၼ်ပၢႆႈဢေႃႈ မိူဝ်ႈလဵဝ် ႁဝ်းၶႃႈလႆႈမႃးႁူပ်ႉထူပ်း လႄႈ လွင်ႈပိူၼ်ႈလၢတ်ႈ လႄႈ လၢႆးႁဵတ်းသၢင်ႈၼႆႉ မၼ်းဢမ်ႇမိူၼ်ၵၼ် လိူဝ်ၼၼ်ႉ တုၵ်ႉယွၼ်းဝႃႈ တပ်ႉသိုၵ်း SSPP/SSA ႁဝ်းၶႃႈ ယႃႇႁႂ်ႈလႆႈထွႆသိုၵ်းဢွၵ်ႇ လႄႈ ႁႂ်ႈလႆႈယူႇၸွမ်းၶဝ်ၵႂႃႇသေၵမ်းၼႆႉ ယူႇတီႈၵူၼ်းမိူင်း ၵေႃႉၼိုင်ႈ တၢင်ႇလၢတ်ႈတုၵ်းယွၼ်း ၼႂ်းပၢင်ၵုမ်ၵႂႃႇၼင်ႇၼႆ ။ ပႃႇတီႇမႂ်ႇသုင်ၸိုင်ႈတႆး ႁူပ်ႉထူပ်းပေႃႈမႄႈၵူၼ်းမိူင်းသေဢမ်ႇ ၵဵဝ်ႇၵပ်းလူၺ်ႈ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈတႃႇပေႃႈမႄႈၵူၼ်းမိူင်း ၼႂ်းထုင်ႉႁူဝ်ၶၢႆးၸိူဝ်းၼႆႉၵေႃႈ တႄႇၶပ်းႁႅၼ်းႁဵတ်းသၢင်ႈ သဵၼ်ႈတႃႈသၢႆတၢင်းပၼ်ၵူၼ်းမိူင်းဝႆႉယူႇဝႃႈၼႆ ။

['ၵၢၼ်သူၼ်းတုမ်']

2021-10-24T09:01:23

https://ssppssa.org/2021/10/%e1%80%9d%e1%80%b0%e1%80%9d%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88-%e1%80%90%e1%80%b0%e1%80%9d%e1%80%ba%e1%81%bc%e1%80%ad%e1%80%af/

ဝူဝ်းၵူၼ်းဝၢၼ်ႈ တူဝ်ၼိုင်ႈၽႃႇၺႃးမၢၵ်ႇလူႉတၢႆ ထုၵ်ႇသိုၵ်းၵိၼ်လၢႆပႅတ်ႈ

ဝူဝ်းၵူၼ်းဝၢၼ်ႈႁူၺ်ႈပၢတ်ႈ ၽႃႇၺႃးမၢၵ်ႇသိုၵ်း RCSS ႁၢင်ႈၵၢင်သေ လူႉတၢႆထင်တီႈ ၼိူဝ်ႉဝူဝ်းၼၼ်ႉၵေႃႈ သိုၵ်းRCSS ဢဝ်ၵိၼ်ယဝ်ႉ ဢမ်ႇပၼ်ၵႃႈသၢႆႈတႅၼ်းၶိုၼ်းဝႃႈၼႆ ။ မိူဝ်ႈဝၼ်းထီႉ 21-10-2021 ယၢမ်း 5 မူင်းတၢမ်းၶမ်ႈၼၼ်ႉ သိုၵ်းRCSS ႁၢင်ႈၵၢင်မၢၵ်ႇဝႆႉ တီႈလႅၼ်သူၼ်ၼဵင်ႈ ၽၢႆႇၸဵင်ႇႁွင်ႇဝၼ်းဢွၵ်ႇ ဝၢၼ်ႈႁူၺ်ႈပၢတ်ႈ ဝူဝ်းမႄႈလူင် လုင်းမူးတႃႉ ယူႇဝၢၼ်ႈ ႁူၺ်ႈပၢတ်ႈ လႆႈၵႂႃႇၽႃႇၺႃး သေ လူႉတၢႆၵႂႃႇ ၊ ၼိူဝ်ႉဝူဝ်းတူဝ်ၼၼ်ႉၵေႃႈ ယူႇတီႈ သိုၵ်း RCSS ယႃႉၵိၼ်ပႅတ်ႈသေ လွင်ႈၵႃႈသၢႆႈတႅၼ်းတီႈၵူၼ်းဝၢၼ်ႈၵေႃႈ ဢမ်ႇပၼ်သေပျႃး ဝႃႈၼႆ ။ ၵူၼ်းဝၢၼ်ႈဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈႁဝ်းၶႃႈဝႃႈ-ၸႂ်ႈၶႃႈဢေႃႈ ဝူဝ်းႁဝ်းၶႃႈ ႁဝ်းၵေႃႈပွႆႇၸိူင်ႉၼႆၵူၺ်းၶႃႈ မိူဝ်ႈဢွၼ်တၢင်းၸိူဝ်းၼႆႉ ၵႂႃႇမႃးယူႇတႃႇသေႇ သတ်းၼႆၼႃႇ ၶဝ်ၵေႃႈဢမ်ႇႁူႉသင် ၽႃႇၺႃးသေတၢႆၵႂႃႇၵေႃႈ ၶဝ်သမ်ႉဢဝ်ၵိၼ်ၶိုၼ်းလၢႆလၢႆ ၵႃႈဝူဝ်းၵေႃႈ ဢမ်ႇသၢႆႈတႅၼ်းပၼ်ၶိုၼ်း ။ ၽၢင်ၾၢင်ႈဝူဝ်းတူဝ်ၼႆႉ ပဵၼ်ဝူဝ်းမႄႈလူင် ၼမ်ႉၼၵ်းတေမီးမွၵ်ႈ 50 ၸွႆႉ ပေႃးၼပ်ႉၶၼ်ငိုၼ်း တေတူၵ်းမွၵ်ႈ 5 သႅၼ်ပျႃး ၵူၺ်းၵႃႈလုင်းမူးတ ၸဝ်ႈဝူဝ်း ဢမ်ႇလႆႈၵႃႈသၢႆႈတႅၼ်းသေပျႃး ဝႃႈၼႆ ။ ယၢမ်းလဵဝ် ယူႇတီႈသိုၵ်း RCSS ႁၢင်ႈၵၢင်မၢၵ်ႇဝႆႉတင်းၼမ် ၽၢႆႇသိုၵ်း SSPP/SSA တိုၵ်ႉၵူတ်ႇလၢင်ႉ မၢၵ်ႇမႅင်းလႄႈ လႆႈႁၼ်မၢၵ်ႇဢၼ် RCSS ႁၢင်ႈၵၢင်ဝႆႉ တီႈလွႆပႄႉလုၵ်ႈၼိုင်ႈယူႇ လိူဝ်ၼၼ်ႉ ၽၢႆႇ SSPP/SSA တေသိုပ်ႇၵူတ်ႇလၢင်ႉတူၺ်းထႅင်ႈယူႇ ဝႃႈၼႆ။

['သုၼ်ႇလၢႆႈၵူၼ်း']

2021-10-23T09:15:18

https://ssppssa.org/2021/10/%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%81%bd%e1%80%9b%e1%80%b0%e1%82%87%e1%80%9e%e1%80%b0%e1%80%9d%e1%80%ba%e1%82%87-%e1%80%95%e1%80%b5%e1%81%bc%e1%80%ba%e1%80%95/

ၸေႈဝဵင်းၽရူႇသူဝ်ႇ ပဵၼ်ပၢင်တိုၵ်းၵၼ်ၽၢႆႇသိုၵ်းမၢၼ်ႈ မၢတ်ႇၸဵပ်းလူႉတၢႆၼမ်

ဝၼ်းထီႉ 21.10.2021 ၵၢင်ၶမ်ႈ တီႈၸႄႈမိူင်းယၢင်း ၸေႈဝဵင်းၽရူႇသူဝ်ႇ ၽၢႆႇသိုၵ်းမၢၼ်ႈ တင်း တပ်ႉသိုၵ်းယၢင်းလႅင် (KA)(KNDF) ပဵၼ်ပၢင်တိုၵ်းၵၼ် ၼႂ်းၼိုင်ႈဝၼ်းၵူၺ်း (4) ပွၵ်ႈ လႄႈ ၽၢႆႇၶွင်သီႇသိုၵ်းမၢၼ်ႈလူႉတၢႆ မွၵ်ႈ 20 ၵေႃႉပၢႆ ၽၢႆႇတပ်ႉသိုၵ်းယၢင်းလႅင် လၢတ်ႈၵႂႃႇၼင်ႇၼႆ။ Credit.DVB.no ၼႂ်းၸေႈဝဵင်းၽရူႇသူဝ်ႇဢၼ်ပဵၼ် ဝၢၼ်ႈထႃးလႄး ၊ ဝၢၼ်ႈၵျူဝ်းပိၼ်ၵူင်း တင်း ဝၢၼ်ႈၼၢင်းၽႄး ၸိူဝ်းၼႆႉ ၽၢႆႇၸုမ်းသိုၵ်းယၢင်းလႅင်(KA) ၶဝ်ဢဝ်မၢၵ်ႈပွႆႇသႂ်ႇ တပ်ႉၶွင်သီႇသိုၵ်းမၢၼ်ႈ လႄႈ ၽၢႆႇသိုၵ်းမၢၼ်ႈလႆႈမၢတ်ႇၸဵပ်းလူႉတၢႆ တၢင်းၼမ် ဝႃႈၼႆ ။ “ မိူဝ်ႈဝႃး ၵၢင်ၶၢမ်ႈ လႆႈပဵၼ်ပၢင်တိုၵ်း 4 ပွၵ်ႈ ၊ ၽၢႆႇၶွင်ႇသီႇသိုၵ်းမၢၼ်ႈ လူႉတၢႆမၢတ်ႈၸဵပ်း တၢင်းၼမ်၊ ယွၼ်ႉၸုမ်းသိုၵ်းယၢင်းလႅင်ၶဝ်ႈဢဝ်မၢၵ်ႇတႅၵ်ႇပွႆႇသႂ်ႇ လႄႈ ၵႃးတပ်ႉသိုၵ်းမၢၼ်ႈ 3 လမ်းလူႉၵွႆ ဢိၵ်ႇပႃးၵူၼ်းသိုၵ်းၶဝ် လူႉတၢႆၸွမ်း 26 ၵေႃႉ၊ ဢၼ်မၢတ်ႈၸဵပ်းၵေႃႈ မီးမွၵ်ႈ 30/40 ၵေႃႉ မိူဝ်ႈလဵဝ် ပၢင်တိုၵ်းတႄႉယဵၼ်ဝႆႉယူႇ” ဝႃႈၼႆ ။ သၢႆသိုၵ်းမၢၼ်ႈ ဢၼ်မႃးသူင်ႇၶဝ်ႈၼမ်ႉတၢင်းၵိၼ် ၊ မႃးထႅမ်ႁႅင်းတၢင်းလင်ၼၼ်ႉၵေႃႈ ထုၵ်ႈၺႃးတပ်ႉသိုၵ်းယၢင်းလႅင် ပႂ်ႉဢဝ်မၢၵ်ႈတႅၵ်ႈပွႆႇသႂ်ႇၸွမ်းတၢင်း လႄႈ ထုၵ်ႇၺႃး လူမ်ႇယိုဝ်းထႅင်ႈယူႇဝႃႈၼႆ ။ “ မိူဝ်ႈဝႃးယၢမ်းဝၢႆးဝၼ်း 3 မူင်း တီႈၼႂ်းဝဵင်းလွႆၶေႃ ႁိမ်းၸၼ်ႉၸွမ်လွႆၶေႃၵေႃႈ သိုၵ်းမၢၼ်ႈ ထုၵ်ႇၺႃး မၢၵ်ႇတႅၵ်ႇ လူႉတၢႆ သွင်ၵေႃႉ” ၼႆ တပ်ႉသိုၵ်းယၢင်းလႅင် KNDF ဢွၵ်ႇၶၢဝ်ႇၵႂႃႇ” ၼင်ၼႆ ။ Source News. DVB.no

['ၵၢၼ်သိုၵ်း']

2021-10-22T16:32:26

https://ssppssa.org/2021/10/%e1%80%90%e1%80%ae%e1%82%88%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%bc%e1%80%ae%e1%82%87%e1%80%95%e1%80%b1%e1%82%83%e1%80%b8-%e1%81%bd%e1%80%b0%e1%81%bc%e1%80%ba%e1%80%90%e1%80%b0/

တီႈမိူင်းၼီႇပေႃး ၽူၼ်တူၵ်းႁၢဝ်ႉႁႅင်း လိၼ်ယူတ်ႇ မီးၵူၼ်းလူႉတၢႆဢမ်ႇယွမ်း (43) ၵေႃႉ

တီႈမိူင်းၼီႇပေႃး ၽူၼ်ၵိုင်ႉၵၢင်ႉတူၵ်းႁႅင်းထပ်းၵၼ်ႁိုင်သၢမ်ဝၼ်းလႄႈ လိၼ်ယူတ်ႇ ၼမ်ႉလွႆ လူၵ်ႈၼွင်း လႄႈ မီးၵူၼ်းလူႉတၢႆဢမ်ႇယွမ်း (43) ၵေႃႉ ဝႃႈၼႆ။ မိူဝ်ႈဝၼ်းထီႉ 20/10/2021 ၽူႈမီးပုၼ်ၽွၼ်းၽၢႆႇပလိၵ်ႈလၢတ်ႈဝႃႈ “ ၵူၼ်းၵမ်ႈၽွင်ႈဢၼ်ႁၢႆဝႆႉ ၵေႃႈ မီးယူႇ (30) ၵေႃႉဝႃႈၼႆ၊ ၸဝ်ႈၼႃႈတီႈပလိၵ်ႈ သၢၼ်ႇတႃႇၶၢၼ်ႇဝႃႇ(ဆန်တာ ခန်ဝါ) လၢတ်ႈ ဝႃႈ ၵူၼ်းဢၼ်လႆႈတၢင်းၸဵပ်းဝၢတ်ႇၵေႃႈတေမီးယူႇမွၵ်ႈ (20) ၵေႃႉပၢႆ ၵူၼ်းၸိူဝ်းၼႆႉ လႆႈသူင်ႇ ယူတ်းယႃတူဝ်တီႈႁူင်းယႃၼႂ်းမိူင်းဝႆႉယူႇ” ဝႃႈၼႆ။ Photo – DVB ဝၢၼ်ႈၵွင်းမူး ဢၼ်မီးၽၢႆႇလင် ဝဵင်းလူင်ၶတ်ႉတမၢၼ်ႇတူႇ (ခတ္တမန္ဒူ မြို့တော်) ၵႆၵၼ်မွၵ်ႈ 220 လၵ်းပၢႆၼၼ်ႉ မီးၵူၼ်းဢၼ်ပၢႆႈၽေးၼမ်ႉယူႇမွၵ်ႈ 60 ပၢႆ ဢမ်ႇၸၢင်ႈဢွၵ်ႇၵႂႃႇတၢင်းလႂ်ၶမ်ဝႆႉယူႇ၊ တႃႇတေၶဝ်ႈၸွႆႈၽႅဝ်တီႈၼၼ်ႉၵေႃႈ ၶတ်းၸႂ်ယူႇသေတႃႉ ၵွပ်ႈဝႃႈၽူၼ်သိုပ်ႇတူၵ်းႁႅင်း ဢမ်ႇထၢတ်ႇ လႄႈ ဢမ်ႇပႆႇၸၢင်ႈၶဝ်ႈၵႂႃႇၸွႆႈလႆႈ ဝႃႈၼႆ။ “ ၸဵမ်မိူဝ်ႈဝႃးယဝ်ႉ ၵွပ်ႈၾိင်ႈၾႃႉရႃႇသီႇ ဢမ်ႇလီ ၽူၼ်ၵေႃႈတူၵ်းႁႅင်းဢမ်ႇထၢတ်ႇဢမ်ႇဝၢႆး ၸုမ်းၽၢႆႇၸွႆႈထႅမ်ၶဝ်ႈၼမ်ႉတၢင်းၵိၼ် တႃႇတေၶဝ်ႈၽႅဝ်တီႈဝၢၼ်ႈၼၼ်ႉၵေႃႈ ပႆႇၶဝ်ႈၽႅဝ်၊ မိူဝ်ႈၼႆႉၵေႃႈတိုၵ်ႉသိုပ်ႇၶတ်းၸႂ်ထႅင်ႈယူႇၼႆ ၸဝ်ႈၼႃႈတီႈပလိၵ်ႈ ၶုၼ်ႇဝႃႇ(ခွန်ဝါ) လၢတ်ႈၵႂႃႇတီႈ ႁွင်ႈၵၢၼ်ၶၢဝ်ႇ (ရိုက်တာ) ” ဝႃႈၼႆ။ မႄႈၼမ်ႉထူမ်ႈၼွင်း လႄႈ ၶူဝ်၊ သဵၼ်ႈတၢင်း၊ ႁိူၼ်းၸိူဝ်းၼႆႉ ထုၵ်ႇၼမ်ႉထူမ်ႈပႃးၵႂႃႇၸွမ်းမူတ်း ၽၢင်ႁၢင်ႈ လွၵ်းၼႃး ဢၼ်ထုၵ်ႇၼမ်ႉလူၵ်ႈထူမ်ႈ ၸိူဝ်းၼႆႉၵေႃႈ ၼႄဝႆႉယူႇ ဝႃႈၼႆ ။တီႈမိူင်း ၼီႇပေႃးၼႆႉၵူႈပီႊၵၢင်လိူၼ် July တေႃႇထိုင်လိူၼ် September ၽူၼ်တူၵ်းၼမ်ႉၼွင်း လိၼ်ယူတ်ႇ ဝႃႇ ၸိူဝ်းၼႆႉၵႆႉပဵၼ်ယူႇ ၊ လိူဝ်ၼၼ်ႉၵေႃႈ သိုပ်ႇၵႂႃႇၼႃႈၼႆႉ ၽူၼ်တေၸၢင်ႈတူၵ်းၼမ်ထႅင်ႈ ၼႆယူႇ ဝႃႈၼႆ။ Source news.dvb.no

['ၶၢဝ်ႇၵူႈလွင်ႈလွင်ႈ']

2021-10-22T11:13:10

https://ssppssa.org/2021/10/%e1%81%bc%e1%82%82%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9e%e1%80%ae%e1%80%b8%e1%80%9c%e1%80%ae%e1%80%b8%e1%80%9a%e1%82%83%e1%80%b8-%e1%81%b5%e1%82%83%e1%80%b8/

ၼႂ်းမိူင်းသီးလီးယႃး ၵႃးသၢႆသိုၵ်း ၼိုင်ႈလမ်း ထုၵ်ႈၺႃးမၢၵ်ႇတႅၵ်ႈ လႆႈလူႇတၢႆ 14 ၵေႃႉ

မိူဝ်ႈဝၼ်းထီႉ 20.10.2021 တီႈမိူင်းသီးလီးယႃး ဝဵင်းတမၢတ်ႉၸၵၢတ်ႉသ် ၵႃးသၢႆသိုၵ်းလမ်းၼိုင်ႈ လႆႈထုၵ်ႈၺႃးမၢၵ်ႇတႅၵ်ႈ လႄႈ ၵူၼ်းသိုၵ်းလႆႈလူႉတၢႆ ဢမ်ႇယွမ်း (14) ၵေႃႉ ဝႃႈၼႆ။ ၼႂ်းၶၢဝ်ႇလူင်ပွင်ၸိုင်ႈမိူင်း သီးရီးယႃး ဢွၵ်ႇဝႆႉဝႃႈ- ဢၼ်မၢၵ်ႇလႆႈတႅၵ်ႈသႂ်ႇၵႃးသၢႆသိုၵ်းၵမ်းၼႆႉ ပဵၼ်ၽႂ်ႇပွႆႇသႂ်ႇၼႆ ပႆႇလႆႈႁူႉၵမ်းလဵဝ်။ ယၢမ်းၵၢင်ၼႂ် ၵၢင်ဝဵင်းတမၢတ်ႉၸၵၢတ်ႉသ် ၵႄႈၵၢင်ၵူၼ်း ၼမ် ၽွင်းၵႃးသၢႆသိုၵ်း တၢင်ႇၵူၼ်းလူင်ၽူႈမီးၸၼ်ႉ တင်းၼမ် တိုၵ်ႉဢၢင်ႈၽႅဝ်ၼိူဝ်ၶူဝ် ႁႃႇၾိတ်ႉဢႄဢႃႇသတ်ႉသ် ၼၼ်ႉ မၢၵ်ႇလႆႈတႅၵ်ႈသႂ်ႇထႅင်ႈၵမ်းၼိုင်ႈ ဝႃႈၼႆ။ photo credit. “ ယွၼ်ႉၶူဝ်းၶွင်ဢၼ်ၸၢင်ႈတႅၵ်ႈသွင်ဢၼ်ၼႆႉတႅၵ်ႈသေယဝ်ႉ၊ ၶူဝ်းၶွင်ဢၼ်ၸၢင်ႈတႅၵ်ႈထႅင်ႈ ၼၼ်ႉ ၸုမ်းၽၢႆႇပၢႆးၸၢၵ်ႈလႆႈၵႂႃႇယႃႉပႅတ်ႈၶိုတ်းၶၢဝ်းယၢမ်း လႄႈ ဢမ်ႇလႆႈပဵၼ်ၽေးသင် ဢၼ်မႃးပွႆႇမၢၵ်ႇၼႆႉၵေႃႈ ပဵၼ်ၸုမ်းၵေႃၵၢၼ်ႁၢႆႉၵူၺ်း” ၽူႈမီးၸၼ်ႉၵေႃႉၼိုင်ႈလၢတ်ႈၼင်ၼႆ။ တပ်ႉဢၼ်လႆႈပၼ်ၵႂၢမ်းမၼ်ႈသႅတ်ႉၸႃႇၵၼ်တင်း ၸွမ်ၸိုင်ႈ ဢႃႇသၢတ်ႉသ်ၸိူဝ်းၼၼ်ႉ တႄႉႁႂ်ႈၸုမ်းၵေႃႇၵၢၼ်ႁၢႆႉၶဝ် မိပ်ႇငႅၼ်းယဝ်ႉ မႃးပွႆႇမၢၵ်ႇသႂ်ႇတီႈၼႂ်းဝဵင်းတမၢတ်ႉသၢတ်ႉသ်တႄႉ မီးၵမ်ႉဢႄႇၵူၺ်း ။ တပ်ႉသိုၵ်း ရသျႃး လႄႈ တင်း တပ်ႉသိုၵ်း ဢီႇရၢၼ်ႇၼႆႉ ၵွပ်ႈပိူဝ်ႈ တၢင်းၸွႆႈထႅမ် သိုၵ်းၵူၼ်းမိူင်း သျီူးယူဝ်ႇ သေႁဵတ်းႁႂ်ႈ လူင်ပွင်ၸိုင်ႈ ဢႃႇသၢတ်ႉ ၶိုၼ်းၸမ်ၵုမ်းထိင်းလႆႈ တင်းမိူင်းယူႇယဝ်ႉ ဝႃႈၼႆ ။ ဢၼ်တပ်ႉသိုၵ်း ဢႃႇသတ်ႉတိုၵ်းယူႇ ၽၢႆႇၸဵင်ႇႁွင်ႇဝၼ်းတူၵ်း မိူင်းသီးရီးယႃးၼႆႉ ပဵၼ်တပ်ႉၵမ်းလိုၼ်းသုတ်း တပ်ႉၵုမ်းထိင်း ၸုမ်းၵေႃႇၵၢၼ်ႁၢႆႉၶဝ်ႉယဝ်ႉ ဝႃႈၼႆ ။ ၸုမ်းၽၢႆႇၸွႆႈထႅမ်တူဝ်ထူပ်းၵေႃႉၼိုင်ႈလၢတ်ႈဝႃႈ-ဝၢႆးသေ မၢၵ်ႇလႆႈတႅၵ်ႈၼႂ်းဝဵင်း တမၢတ်ႉ သၵၢတ်ႉသ်ယဝ်ႉ ၊ ဝဵင်းဢႃႇလီႁႃႇ ဢၼ်ၸုမ်းယိပ်းၵွင်ႈၵၢင်ႇတၢင်ႇၸုမ်း ၵုမ်းၵမ်ၼၼ်ႉၵေႃႈ ထုၵ်ႇမၢၵ်ႇလူင်တူၵ်းသႂ်ႇၼႂ်းပွၵ်ႉ ၊ ဝၢၼ်ႈ တင်းၼမ် ဝႃႈၼႆ။ Source.DVB.no

['ၵၢၼ်သိုၵ်း']

2021-10-22T10:30:24

https://ssppssa.org/2021/10/%e1%80%90%e1%80%ae%e1%82%88%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b6%e1%80%bb%e1%81%a2%e1%80%84%e1%80%ba%e1%80%b8%e1%82%81%e1%81%a2%e1%80%84%e1%80%ba%e1%82%88%e1%82%81%e1%82%85/

တီႈမိူင်းၶျၢင်းႁၢင်ႈႁႅၼ်းပၼ်တီႈယူႇသဝ်းၵူၼ်းပၢႆႈၽေး IDP

ယွၼ်ႉပၢင်တိုၵ်းမိူင်းၶျၢင်းပွတ်းႁွင်ႇသေႁဵတ်းႁႂ်ႈၵူၼ်းမိူင်းၼပ်ႉႁူဝ်ႁဵင်လႆႈပၢႆႈၽေးသိုၵ်း လႄႈ မိူဝ်ႈလဵဝ်တႃႇၵူၼ်းၸိူဝ်းပၢႆႈၽေးသိုၵ်းၼၼ်ႉၵေႃႈ လႆႈႁၢင်ႈႁႅၼ်းတီႈယူႇပၼ်ယူႇဝႃႈၼႆ ။ ဝၼ်းထီႉ 20/10/2021 တီႈၼိူဝ်သဵၼ်ႈတၢင်း ၽလၢၼ်း(ဖလမ်း) လႄႈ ႁႃးၶႃး(ဟားခါး) ၼႂ်းမိူင်း ၶျၢင်းပွတ်းႁွင်ႇ ၼၼ်ႉတပ်ႉသိုၵ်းမၢၼ်ႈ လႄႈ တပ်ႉႁူမ်ႇလုမ်ႈၵူၼ်းပိုၼ်ႉတီႈ ပဵၼ်ပၢင်တိုၵ်း ၵၼ်ယဝ်ႉ ၵူၼ်းပိုၼ်ႉတီႈလႆႈဢွၼ်ၵၼ်ဢွၵ်ႇပၢႆႈၼပ်ႉႁူဝ်ႁဵင်မၼ်း ၵွပ်ႈၼၼ် ၼင်ႇႁိုဝ်ၵူၼ်း ပၢႆႈၽေးၸိူဝ်းၼႆႉ တေမီးတီႈယူႇၼၼ်ႉ ႁၢင်ႈႁႅၼ်းတႃႇတေပိုတ်ႇၽုၺ်ႇပၼ် တီႈလိုဝ်ႈသဝ်း ၵူၼ်းပၢႆႈၽေး (IDP) ဝႃႈၼႆ ။ . တေဢဝ်ဝၼ်းထီႉ11ဝၼ်း လိူၼ်ဢွၵ်ႊထူဝ်ႊပိူဝ်ႊမႃးၼႆႉ တပ်ႉသိုၵ်းမၢၼ်ႈဢၼ်လုၵ်ႉတၢင်း ဝဵင်းၵလေး(ကလေးမြို့) မိူင်းၶျၢင်း ၼၼ်ႉၶိုၼ်ႈမႃးလႄႈ တၢင်းတီႈၼိူဝ်သဵၼ်ႈတၢင်း ၽလၢၼ်း (ဖလမ်း) လႄႈ ႁႃးၶႃး(ဟားခါး) ၸိူဝ်းၼႆႉ တပ်ႉသိုၵ်းမၢၼ်ႈ တင်း ၽၢႆႇတပ်ႉသိုၵ်းႁူမ်ႇလူမ်ႈ ၵူၼ်းပိုၼ်ႉတီႈလႆႈပဵၼ်ပၢင်တိုၵ်းၵၼ် ဝႃႈၼႆ။ ၵူၼ်းၸွႆႈထႅမ်ၵူၼ်းပၢႆႈၽေးတီႈ ဝဵင်းၽလၢၼ်း(ဖလမ်း) ၵေႃႉၼိုင်ႈလၢတ်ႈဝႃႈ-“မိူဝ်ႈဝၼ်းထီႉ 19/10/2021 ပဵၼ်ပၢင်တိုၵ်းၵၼ်သေ ယွၼ်ႉတပ်ႉသိုၵ်းမၢၼ်ႈဢဝ်ၶိူင်ႈလူင်ယိုဝ်းသႂ်ႇလႄႈ ဝၢၼ်ႈ ၸိူဝ်းဢၼ်မီးယူႇတီႈႁိမ်းပဵၼ်ပၢင်တိုၵ်း မိူၼ်ၼင်ႇ ဝၢၼ်ႈ(တားရ်ရွာ၊ တလန်ဇာရ်ရွာ၊ ရမ်ထလို ရွာ) ဝၢၼ်ႈဢၼ်ယူႇၼိူဝ်သဵၼ်ႈတၢင်းၵႂႃႇၸူး (ရိဒ်ရေရွှာ) ၸိူဝ်းၼႆႉ ၵူၼ်းတၢင်းဝၢၼ်ႈ လႆႈဢွၼ်ၵၼ်ဢွၵ်ႇပၢႆႈယူႇ ဝႃႈၼႆ။ . ၽူႈမီးပုၼ်ႈၽွၼ်း တႃႇတေပိုတ်ႇၽုၺ်ႇပၼ်တီႈယူႇသဝ်းၵူၼ်းပၢႆႈၽေး လၢတ်ႈၼႄဝႃႈ-“ဝၢၼ်ႈႇဢၼ်မီးယူႇၼိူဝ်သဵၼ်ႈတၢင်းလူင် 4 ဝၢၼ်ႈၸိူဝ်းၼႆႉလႆႈၶၢမ်ႇဢေႃႈ၊ ၵူၼ်းဝၢၼ်ႈတၢင်း 4 ဝၢၼ်ႈလႆႈဢွၼ်ၵၼ်ဢွၵ်ႇပၢႆႈမူတ်း ၊ လႆႈပၢႆႈယူႇတီႈၼႂ်းထိူၼ်ႇ လႆႈဢဝ်ၽႃႈယၢင်မုင်းသေ ယူႇဝႆႉဢေႃႈ ၊ ပေႃးၶဝ်လႆႈယူႇဝႆႉၸိူင်ႉၼႆ ၵူဝ်ထုၵ်ႇထၢင်ႇထိူမ်ဝႃႈ ပဵၼ်ၸုမ်း (PDF) ၼႆသေ ၵူဝ်ၶဝ် ပဵၼ်ၵႂႃႇသေၸိူဝ်ႉသေလွင်ႈ ဝူၼ်ႉဝႃႈၼၼ်သေ ပဵၼ်ဢၼ်မႆႈၸႂ်ယူႇဢေႃႈ၊ ၵူၼ်းပၢႆႈၽႄးတေႉ တေမီးယူႇမွၵ်ႈ(3,500) ပၢႆ ဝႃႈၼႆ။ တပ်ႉသိုၵ်းမၢၼ်ႈ ဢၼ်မီးယူႇဝႆႉမိူဝ်ႈလဵဝ် တီႈၽလၢၼ်း(ဖလမ်း) ဝဵင်းလူင်ႁႃးၶႃး (ပြည်နယ်မြို့ တော်ဟာခါး) မိူဝ်ႈဝၼ်းထီႉ 20/10/2021 ယၢမ်းဝၢႆးဝၼ်းၼၼ်ႉၽႅဝ်မႃးတီႈၼႂ်းၵႄႈၵၢင်သဵၼ်းတၢင်း ၽလၢၼ်း(ဖလမ်း) လႄႈ ႁႃးၶႃး(ဟားခါး)၊ ႁိူၼ်းၵူၼ်းဝၢၼ်ႈ(10)လင်ပၢႆ ထုၵ်ႇၺႃးဢဝ်ၾႆးၸုတ်ႇ ၽဝ် ပႃးတၢင်းဝတ်ႉၵျွင်းမုၼ်ၸဝ်ႈ ထုၵ်ႇယႃႉလႅဝ် ၸိူဝ်းဢၼ်မီးယူႇတီႈၼိူဝ်သဵၼ်ႈတၢင်း ဝဵင်း ၽလၢၼ်း(ဖလမ်း) လႄႈ ႁႃးၶႃး(ဟားခါး) ၽၢႆႇၼိူဝ်ဝၢၼ်ႈမႂ်ႇထလၢၼ်(ထလန်ရောန်ရွာ) ၵူၼ်းမိူင်းၵေႃႈလႆႈဢွၼ်ၵၼ်ဢွၵ်ႇပၢႆႈဢွၵ်ႇတၢင်းၼမ် ဝႃႈၼႆ ။ Source.BBC.com

['သုၼ်ႇလၢႆႈၵူၼ်း']

2021-10-13T19:11:40

https://ssppssa.org/2021/10/%e1%80%9d%e1%80%b5%e1%80%84%e1%80%ba%e1%80%b8%e1%81%bd%e1%80%9b%e1%80%b0%e1%82%87%e1%80%9e%e1%80%b0%e1%80%9d%e1%80%ba%e1%82%8a-%e1%80%95%e1%80%b5%e1%81%bc%e1%80%ba%e1%80%95%e1%81%a2%e1%80%84%e1%80%ba/

ဝဵင်းၽရူႇသူဝ်ႊ ပဵၼ်ပၢင်တိုၵ်းၵၼ်(4) ဝၼ်းၵႃးသိုၵ်းမၢၼ်ႈၺႃးမၢၵ်ႇတႅၵ်ႇ

: DVB SSPP/SSA 13.10.2021 ၼႂ်းၸေႈမိူင်းယၢင်း ဝဵင်းၽရူႇသူဝ်ႊ ၸုမ်းသိုၵ်းယၢင်းလႅင် (KA) တင်း ၸုမ်းသိုၵ်းၽၢႆႇႁူမ်ႇလူမ်ႈ (KNDF)ႁူမ်ႈၵၼ် ပိုတ်းယိုဝ်းသိုၵ်းမၢၼ်ႈ ၶၢဝ်းတၢင်း 4 ဝၼ်း ဝႃႈၼႆ ။ မိူဝ်ႈဝႃး ဝၼ်းထီႉ 12.10.2021 ယၢမ်းၵၢင်ၼႂ် 7:30မူင်းၼၼ်ႉ ၼႂ်းၸေႈဝဵင်းၽရူႇသူဝ်ႊ ၸုမ်း ၶွင်ႇသီႇသိုၵ်းမၢၼ်ႈ ၽွင်းထူဝ်းသၢႆသိုၵ်း လုၵ်ႉတင်းဝၢၼ်ႈထႃးလႄး မႃးသေ ယူႇတီႈ ၸုမ်းသိုၵ်းယၢင်းလႅင် ဢဝ်မၢၵ်ႈပွႆႇသႂ်ႇ သၢႆသိုၵ်းၵႃးၶွင်ႇသီႇသိုၵ်းမၢၼ်ႈလႆႈလူႉလႅဝ် လႄႈ ၽၢႆႇတင်းသိုၵ်းမၢၼ်ႈ လႆႈတင်း ၸဵပ်းဝၢတ်ႇ တၢင်းၼမ်ၼႆ ၽၢႆႇသိုၵ်းယၢင်းလႅင် (KNDF) ဢွၵ်ႇၶၢဝ်ႇဝႆႉဝႃႈၼင်ႇၼႆ။ မိူဝ်ႈဝၼ်းထီႉ 11.10.2021 ၵေႃႈ တီႈႁိမ်းဝၢၼ်ႈထႃးလႄး ၸုမ်းသိုၵ်းယၢင်း (KA) လႄႈ ၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်း ႁၢဝ်ႈႁႅင်းသေ ၽၢႆႇၶွင်ႇသိုၵ်းမၢၼ်ႈၶဝ် ၽႅဝ်ၵႂႃႇၼႂ်းဝၢၼ်ႈထႃးလႄး ဢဝ်ၾႆးၽဝ် ယွင်ၶဝ်ႈယဝ်ႉ ႁႅမ်တၢႆဝူဝ်း၊ၵႂၢႆး ၵူၼ်းမိူင်းတင်းၼမ် ဝႃႈၼႆ။ ၼႂ်းလိူၼ် October ,9 ဝၼ်းမႃးၼႆႉ တီႈဝဵင်းၽရူႇသူဝ်ႊ ယူႇတီႈၶွင်ႇသီႇသိုၵ်းမၢၼ်ႈ လႄႈ သိုၵ်းယၢင်းလႅင် လႆႈပဵၼ်ပၢင်တိုၵ်းၵၼ် မီး 8 ပွၵ်ႈ၊ ၵွပ်ႈပိူဝ်ႈသိုၵ်းမၢၼ်ႈ ထူဝ်းႁႅင်းသိုၵ်းၶဝ်ႈမႃး ၼႂ်းဝဵင်းၽရူႇသူဝ်ႇ ၊ဝဵင်းပေႃႇလၶႄး မႃးသူင်ႇၶဝ်ႈၼမ်ႉတၢင်းၵိၼ်ပၼ်ၵူၼ်းၶဝ်သေ လႆႈပဵၼ်ပၢင်တိုၵ်းၵၼ်မႃးတေႃႇ ထိုင်ယၢမ်းၼႆႉ ဝႃႈၼႆ။ ၵွပ်ႈပၢင်တိုၵ်းသွင်ၽၢႆႇႁၢဝ်ႈႁႅင်းလႄႈ ၵူၼ်းမိူင်းၸိူဝ်းယူႇပွတ်းၼၼ်ႉ ႁူဝ်ၼပ်ႉၵူၼ်း ႁူဝ်ႁဵင်မၼ်းလႆႈပၢႆႈ ၶဝ်ႈၼႂ်းထိူၼ်ႇ လႆႈႁဵတ်းသုမ်ႉၽႃႈယၢင်သေယူႇသဝ်းဝႆႉယူႇ ၊ လူဝ်ႇတၢင်းၸွႆႈထႅမ် ၶဝ်ႈၼမ်ႉတၢင်းၵိၼ် ၊ယႃႈယႃတင်းၼမ်ၼႆ ၵူၼ်းမိူင်းပိုၼ်ႉတီႈၵေႃႉၼိုင်ႈလၢတ်ႈ ဝႃႈၼႆ။ ၶၢဝ်ႇ PKPF ဢွၵ်ႇၶၢဝ်ႇဝႆႉဝႃႈ တႄႇဢဝ်လိူၼ် ၽေႇၽေႃႇဝႃႇရီႇ 1 ဝၼ်း တေႃႇထိုင်မိူဝ်ႈၼႆႉ ဝၢႆးသေ သိုၵ်းမၢၼ်ႈ သိမ်းဢႃႇၼႃႇမႃးၼႆႉ ၵူၼ်းမိူင်းယၢင်းလႅင်း လူႉတၢႆ မီး 122 ၵေႃႉ ၵူၼ်းလူႉတၢႆ မိူဝ်ႈၽွင်းၼႄၵၢင်ၸႂ် 2 ၵေႃႉ၊ ၵူၼ်းမိူင်းဢၼ်ဢမ်ႇမီးတၢင်းၽိတ်းသင် ထုၵ်ႇၺႃး ၶွင်ႇသီႇသိုၵ်းမၢၼ်ႈၶႃႈတၢႆ 82 ၵေႃႉ ဢၼ်လူႉတၢႆ ၊မိူဝ်ႈၽွင်းတိုၵ်ႉပၢႆႈၽေး 10 ၵေႃႉ ၊ ၸုမ်းယိပ်းၵွင်ႈၵၢင်ႈ လူႉတၢႆ 28 ၵေႃႉ ဝႃႈၼႆ။ လိူဝ်ၼၼ်ႉ ၵူၼ်းဢၼ်လူႉတၢႆၼမ်သေပိူၼ်ႈတေႉ ပဵၼ်ဝဵင်းတီႇမေႃးသူဝ်း 82 ၵေႃႉ ၊ၼႂ်းဝဵင်းလွႆၶေႃ 21 ၵေႃႉ၊ဝဵင်းၽၢႆႇၶုၼ်ႇ 10 ၵေႃႉ ၊ မိူင်းပဵင်း 5 ၵေႃႉ ၊ ဝဵင်းပေႃႇလၶႄး 2 ၵေႃႉ၊ၵူၼ်းမိူင်း ၵူၼ်းၸၢႆး 106 ၵေႃႉ၊ ၼၢင်းယိင်း 11 ၵေႃႉ လႄႈ လုၵ်ႈဢွၼ်ႇ 5 ၵေႃႉ ဝႃႈၼႆ။ Source : DVB

['ၵၢၼ်သိုၵ်း']

2021-10-12T18:50:24

https://ssppssa.org/2021/10/%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b5%e1%80%af%e1%80%90%e1%80%ba/

ၼႂ်းၸေႈဝဵင်းမိူင်းၵုတ်ႈ ၵူၼ်းၼုမ်ႇ(4) ၵေႃႉၶီႇလူတ်ႉၶိူင်ႈၺႃးသိုၵ်းမၢၼ်ႈပေႃႉႁႅမ်

: DVB SSPP/SSA 12.10.2021 မိူဝ်ႈဝႃး ဝၼ်းထီႉ 11.10.2021 ယၢမ်းၵၢင်ဝၼ်း ဝဵင်းမိူင်းၵုတ်ႇ မီးၵူၼ်းၼုမ်ႇ 4 ၵေႃႉ ၶီႇလူတ်ႈၶိူင်ႈ 2 လမ်း လုၵ်ႉတီႈမိူင်းလူင်ဝၢၼ်ႈတႂ်ႈ ထုၵ်ႇၺႃး ၶွင်ႇသီႇသိုၵ်းမၢၼ်ႈ ၸႂ်ႉၵိုတ်းလူတ်ႉၶိူင်ႈသေ ၺႃး သိုၵ်းမၢၼ်ႈ ပေႃႉထုၵ်ႈႁႅမ်ပေႃးဢွၵ်ႇလိူတ်ႈ ဢွၵ်ႇယၢင်ႇၼႆ ၵူၼ်းမိူင်းၵေႃႉၼိုင်ႈ ဢၼ်ႁၼ်တူဝ်ထူပ်း လၢတ်ႈၼင်ႇၼႆ။ ”မိူဝ်ႈဢွၼ်တၢင်းတေႉ တီႈၼႆႈ ဢမ်ႇပႆႇၸႅတ်ႈ ၵိၵ်ႉၵေႃႈဢမ်ႇယၢမ်ႈမီးသေပွၵ်ႈ၊ သိုၵ်းမၢၼ်ႈၶဝ်တေလႆႈၶၢဝ်ႇသင်ဢမ်ႇႁူႉ ပေႃးဝႃႈၵူၼ်းၼုမ်ႇသီႇၵေႃႉၽႅဝ်တီႈၶဝ်ၵေႃႈ သိုၵ်းမၢၼ်ႈ ဢဝ်ငုၵ်းၵွင်ႈထုပ်ႉသႂ်ႇ ၊ပိတ်ႉသႂ်ႇၵူၼ်းၼုမ်ႇ ၊ ၵူၼ်းၼုမ်ႇဢၼ်ၸိူဝ်းလႆႈၶၢမ်ႇထုၵ်ႇပေႃႉႁႅမ်ၼၼ်ႉ ပေႃးဢမ်ႇၸၢင်ႈလုၵ်ႉလႆႈ” သိုပ်ႇလၢတ်ႈ ဝႃႈၼႆ။ ၵူၼ်းၼုမ်ႇဢၼ်လႆႈထုၵ်ႇပေႃႉထုၵ်ႇပေႃႉႁႅမ်ၼၼ်ႉ လႅပ်ႈတေဢမ်ႇၸႂ်ႈၵူၼ်းဢၼ်ယူႇ ႁိမ်းႁွမ်းဝၢၼ်ႈၸိူဝ်းၼၼ်ႉ လဵပ်ႈပဵၼ် လုၵ်ႉတီႈၵႆသေဢွၵ်ႇၶၢဝ်းတၢင်းမႃး ၸိူင်ႉၼၼ်ၵူၺ် ဝႃႈၼႆ။ မိူဝ်ႈဝႃး October,11 ဝၼ်း ယၢမ်းၵၢင်ၼႂ်ၼၼ်ႉၵေႃႈ ၶွင်ႇသီႇသိုၵ်းမၢၼ်ႈၶဝ် လႆႈႁၼ်ထူင်ၸေႈလမ် တူၵ်းဝႆႉၼိူဝ်သဵၼ်းတၢင်းလႄႈ ၶဝ်ထၢင်ႇပဵၼ်ထူင်ႇမၢၵ်ႇတႅၵ်ႇသေဢဝ်ၵွင်ႈယိုတ်းပႅတ်ႈၼႆ လႆႈႁူႉၸွမ်းၼင်ႇၼႆ ။ Source : DVB

['သုၼ်ႇလၢႆႈၵူၼ်း']

2021-10-12T10:11:24

https://ssppssa.org/2021/10/%e1%80%95%e1%81%a2%e1%80%84%e1%80%ba%e1%80%95%e1%80%bd%e1%82%86%e1%80%b8%e1%80%95%e1%80%ad%e1%80%af%e1%80%90%e1%80%ba%e1%82%87%e1%81%bd%e1%80%ad%e1%80%af%e1%81%ba%e1%80%ba%e1%82%87-%e1%80%9e%e1%82%85/

ပၢင်ပွႆးပိုတ်ႇၽိုၺ်ႇ သႅၼ်ႈတၢင်းမႂ်ႇ တီႈၼႂ်းဢိူင်ႇဝၢၼ်ႈၽၢႆ ၊ ၸေႈဝဵင်းမိူင်းယႆ၊ ၸိုင်ႈတႆးပွတ်းႁွင်ႇ

SSPP/SSA 12/10/2021 ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ပိုတ်ႇၽုၺ်ႇသဵၼ်ႈတၢင်း ဢၼ်လႆႈ ၸွႆႈထႅမ် သိူဝ်ႇတၢင်းပၼ် ၵူၼ်းမိူင်း ၼႂ်းၼႃႈတီႈၵုမ်းၵမ် ၼင်ႇႁိုဝ်သဵၼ်ႈတၢင်းလွင်ႈၵပ်းသိုပ်ႇၵူၼ်းမိူင်းပေႃးတေၵႂႃႇမႃးငၢႆႈလူမ်ၸႂ် ဝႃႈၼႆ။ မိူဝ်ႈဝႃးဝၼ်းထီႉ 11/လိူၼ် October/ပီႊ 2021 ၼီႊ ယၢမ်း (09:00) မူင်းၼၼ်ႉ ယူႇတီႈ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး SSPP/SSA လႆႈဢွၼ်ႁူဝ်ၸတ်းႁဵတ်းပၢင်ၵႅဝ်ႈ ပၢင်ပွႆးပိုတ်ႇၽုၺ်ႇ သဵၼ်ႈတၢင်းမႂ်ႇ ဢၼ်မီးဝႆႉယူႇၼႂ်း ဢိူင်ႇဝၢၼ်ႈၽၢႆ ၊ၸေႈဝဵင်းမိူင်းယႆ၊ မီးၵူၼ်းမိူင်း ၵူၼ်းသိုၵ်း ဢိၵ်ႇတင်း သင်ႇၶႃႇၸဝ်ႈ ၶဝ်ႈႁူမ်ႈပိုတ်ႇၽုၺ်ႇ ၵႂႃႇပႃး ၊ ၼႂ်းၼၼ်ႉၽူႈၶိုၼ်ႈႁွတ်ႈပၢင်ပိုတ်ႇၽုၺ်ႇသႅၼ်ႈတၢင်းမႂ်ႇ သင်ႇၶႃႇၸဝ်ႈ (9)ပႃး၊ ၽူႈယႂ်ႇၵူၼ်းလူင်- (11) ၵေႃႉ၊ ၽူႈၵွၼ်းတပ်ႉလုၵ်ႈတပ်ႉ-(36)ၵေႃႉ ႁူမ်ႈတင်း ပေႃႈမႄႈၵူၼ်းမိူင်း ၸၢႆး/ယိင်း -(102)ၵေႃႉ၊ ႁူမ်ႈတၢင်းသဵင်ႈၽူႈၶိုၼ်ႈႁွတ်ႈ မီးယူႇ -(158) ၵေႃႉဝႃႈၼႆ ။ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး သိူဝ်ႇတၢင်းပၼ်ပေႃႈမႄႈၵူၼ်းမိူင်း တီႈဝၢၼ်ႈမွၵ်ႇငႄး၊ ဝၢၼ်ႈပဵင်းၺွင်ႇ၊ ဝၢၼ်ႈၼွင်ႁႅၼ်၊ ဝၢၼ်ႈၼမ်ႉႁွမ်း၊ ဝၢၼ်ႈၵိူၼ်ႇ ၊ ဝၢၼ်ႈၽၢၵ်းတူပ်း၊ ၼႂ်းဢိူင်ႇဝၢၼ်ႈၽၢႆႇ ၊ ၸုမ်း(1)၊ ဢိူင်ႇ(2)၊ ၸေႈဝဵင်းမၢႆ-(6)၊ ၸေႈဝဵင်းမိူင်းယႆ၊ ၸိုင်ႈတႆးပွတ်းႁွင်ႇဝႃႈၼႆ ။ ၶၢဝ်းတၢင်းဢၼ်လႆႈသိူဝ်ႇသဵၼ်ႈတၢင်းၼႆႉ တေမႃးမိူဝ်ႈဝၼ်းထီႉ 21/08/2021 တေႃႇထိုင်မႃးမိူဝ်ႈ ဝၼ်းထီႉ 10/10/2021 ၼၼ်ႉသေပဵၼ်ဢၼ်ၵေႃႇသၢင်ႈဢွင်ႇမၢၼ်တူဝ်ႈၵႂႃႇယူႇ ဝၼ်းႁူမ်ႈမီးၵႂႃႇ (52) ဝၼ်း ႁိုင်ၸမ် 2 လိူၼ် ၊ ၵႃးဢၼ်တေႃႉတၢင်ႇသၢႆး(11)လမ်း၊ ၵႃးၶုတ်းသၢႆးဢွၼ်ႇ(1)လမ်းသေ ၸႂ်ႉတိုဝ်းၵႂႃႇယူႇ ၊ ဢၼ်လႆႈသိူဝ်ႇတၢင်းပၼ်ၵူၼ်းမိူင်းသဵၼ်ႈၼႆႉ တၢင်းၵႆမီးယူႇမွၵ်ႈ (20)လၵ်း ဝႃႈၼႆ ။ ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ပုၼ်ႈတႃႇပေႃႈမႄႈၵူၼ်းမိူင်းၼႆႉ ယူႇတီႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တိုၼ်းတမ်းဝၢင်းပိူင်သေၶတ်းၸႂ်ၵေႃႇသၢင် ၶူဝ်၊ သဵၼ်ႈတႃႈသၢႆတၢင်း ၊ ၼမ်ႉၵိၼ် ၼမ်ႉၸႂ်ႉၵူၼ်းမိူင်း ၊ ႁူင်းႁဵၼ်း ၊ ႁူင်းယႃ ၊ ဢိၵ်ႇတင်းၵၢၼ်သႃႇသၼႃႇ ၸိူဝ်းၼႆႉ ၸွမ်းၼင်ႇပွင်ပဵၼ်လႆႈ တိုၼ်းၶတ်းၸႂ်ၵေႃႇသၢင်ႈ ႁႂ်ႈပဵၼ်ၵၢၼ်တွပ်ႇၵုင်ႇပေႃႈမႄႈၵူၼ်းမိူင်းမႃးယူႇၵူႈပီပီ ဝႃႈၼႆ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2021-10-11T19:21:03

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%80%9d%e1%80%b5%e1%80%84%e1%80%ba%e1%80%b8%e1%81%bc%e1%80%99/

ၵူၼ်းမိူင်းၼႂ်းဝဵင်းၼမ်ႉလၼ်ႈ ႁၢႆဝႆႉ 2 ၵေႃႉ လႆႈမွၵ်ႈ 9 ဝၼ်းယဝ်ႉ ။

SSPP/SSA 11.10.2021 ၵူၼ်းမိူင်းဢၼ်ယူႇၼႂ်းဝဵင်းၼမ်ႉလၼ်ႈ ႁၢႆဝႆႉသွင်ၵေႃႉ လႆႈၶၢဝ်းတၢင်း 9 ဝၼ်းယဝ်ႉ ဢမ်ႇလႆႈတၢင်းၵပ်းသိုပ်ႇ ၸဵမ်မိူဝ်ႈတႄႇဢွၵ်ႇႁိူၼ်းၵႂႃႇ တေႃႇထိုင်ယၢမ်းလဵဝ် ဝႃႈၼႆ ။ မိူဝ်ႈဝၼ်းထီႉ 02.10. 2021 ဢၼ်ယူႇတီႈၼႂ်းဝဵင်းၼမ်ႉလၼ်ႈ ပွၵ်ႉဢေးၶျၢၼ်းတႃႇ – ၸိုဝ်ႈႁွင်ႉ မႄႈထဝ်ႈ ပႃႈၸၢင်းသွႆႈ ဢႃႇယု(63) ပီႊ ၊တင်းလုၵ်ႈၸၢႆးမၼ်း ၸိုဝ်ႈႁွင်ႉ ၸၢႆးမၢဝ်းလႅင်း ( ႁွင်ႉ) ဢၢႆႈလႅင်း ဢႃႇယု (35)ပီႊ လုၵ်ႉတီႈႁိူၼ်း ၶီႇလူတ်ႉၶိူင်ႈလမ်းၼိုင်ႈဢွၵ်ႇၵႂႃႇ ၶၢဝ်းယၢမ်းႁူဝ်ၶမ်ႈ (4) မူင်းပၢႆယဝ်ႉ ၊ ႁၢႆၵႂႃႇ လႆႈၶၢဝ်းတၢင်း 9 ဝၼ်းယဝ်ႉ ဢမ်ႇပႆႇႁၼ်ပွၵ်ႈၶိုၼ်း လွင်ႈၵပ်းသိုပ်ႇၵေႃႈဢမ်ႇလႆႈ ၽူင်းၵေႃႈဢမ်ႇဢဝ်ၵႂႃႇ ၸိူဝ်းပဵၼ်ပီႈၼွင်ႉၸမ်ၸႂ် မႆႈၸႂ်ၸွမ်း ၵူဝ်ပဵၼ်သေၸိူဝ်ႉသေလွင်ႈ ဝႃႈၼႆ ။ ၵူၼ်းၶၢႆၼမ်ႉမၼ်းၸၢၵ်ႈ ဢၼ်ယူႇႁိမ်းႁွမ်းၵိၼ်ၸမ်လၢတ်ႈၼႄဝႃႈ – မိူဝ်ႈၶဝ်တေဢွၵ်ႇၵႂႃႇၼၼ်ႉ မႃးသႂ်ႇၼမ်ႉမၼ်းလူတ်ႉတီႈလၢၼ်ႉၶႃႈသေ ၶဝ်သွင်ၵေႃႉၶီႇလူတ်ႉဢွၵ်ႇၵႂႃႇ ၶူဝ်းလၢႆႈ ၶူဝ်းပုတ်ႈၵေႃႈ ဢမ်ႇပႃးသင် ၽူင်းၵေႃႈဢမ်ႇဢဝ်ၵႂႃႇ ၶဝ်ၵႂႃႇၸိူင်ႉၼၼ်ယူဝ်းယူဝ်းၵူၺ်း လႅပ်ႈမိူၼ်တေ မီးၵူၼ်းႁွင်ႉ တီႈတၢင်ႇႁိူၼ်းသေ ၵႂႃႇထူပ်းယဝ်ႉဢၢၼ်းပွၵ်ႈမႃးၶိုၼ်း ၸိူင်ႉၼၼ်ၵူၺ်းၶႃႈ ၵူၺ်းၵႃႈ ဢမ်ႇႁၼ်ၶဝ် ပွၵ်ႈၶိုၼ်းႁၢႆလူင်ၵႂႃႇၸိူင်ႉၼၼ် တေႃႇထိုင်ယၢမ်းလဵဝ် ၵႂႃႇလႂ်တၢင်းလႂ်ၽႂ်ႁွင်ႉၵႂႃႇၵေႃႈ ဢမ်ႇႁူႉၸွမ်းၶႃႈ လွင်ႈၵပ်းသိုပ်ႇၵေႃႈဢမ်ႇလႆႈ ဝႃႈၼႆ ။ ၵဵဝ်ႇၵပ်းလူၺ်ႈ ပႃႈၸၢင်းသွႆႈ လႄႈ ၸၢႆးမၢဝ်းလႅင်း ( ႁွင်ႉ) ဢၢႆႈလႅင်း ဢၼ်ႁၢႆၵႂႃႇၼႆႉ ၵူၼ်းႁိူၼ်းၶဝ် လႄႈ ပီႈၼွင်ႉၸမ်ၸႂ် ဢွၼ်ၵၼ်မႆႈၸႂ်ၸွမ်းသေ တူၵ်ႇႁႃဝႆႉယူႇ သင်ၸိူဝ်ႉၽူႈလႂ်ႁူႉႁၼ်ၼႆၵေႃႈ ပွင်ႇပၼ်တီႈၽူႈမီးပုၼ်ႈၽွၼ်း တီႈဝဵင်းၼမ်ႉလၼ်ႈ သေၵမ်းၼႆယူႇၶႃႈဢေႃႈ ။

['ၶၢဝ်ႇၵူႈလွင်ႈလွင်ႈ']

2021-10-11T16:13:53

https://ssppssa.org/2021/10/%e1%81%bc%e1%82%82%e1%80%ba%e1%80%b8%e1%81%b6%e1%81%a2%e1%80%9d%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%81%bc%e1%80%ad%e1%80%af%e1%80%84%e1%80%ba%e1%82%88%e1%80%9d%e1%80%b0/

ၼႂ်းၶၢဝ်းတၢင်းၼိုင်ႈဝူင်ႈ ၸုမ်းၵေႃႉၵၢၼ်ႁၢႆႉ ၶွင်ႇသီႇသိုၵ်းမၢၼ်ႈ လူႉတၢႆ (427) ၵေႃႉ

: DVB SSPP/SSA 11.10.2021 ၼႂ်းဝူင်ႈပူၼ်ႉမႃးၼႆႉ ၼႂ်းမိူင်းမၢၼ်ႈပိုၼ်ႉတီႈ လႆႈပဵၼ်ပၢင်တိုၵ်းၵၼ်တၢင်းၼမ် လႄႈ ၸုမ်းၶွင်ႇသီႇ သိုၵ်းမၢၼ်ႈ လႆႈလူႉတၢႆၵႂႃႇ 427 ၵေႃႉ ယူႇတီႈလူင်ပွင်ၸိုင်ႈ NUG ဢွၵ်ႇၶၢဝ်ႇၵႂႃႇၼင်ႇၼႆ ။ တေႇမိူဝ်ႈ လိူၼ် September, 28 ဝၼ်း တေႃႈထိုင် လိူၼ် October,04 ဝၼ်း လႆႈၵဵပ်းသဵၼ်ႈမၢႆမၼ်း ၸွမ်းၼင်ႇလႆႈႁူႉဝႆႉၼ်ႉ ၸုမ်းၵေႃႇၵၢၼ်ႁၢႆႉ ၶွင်ႇသီႇသိုၵ်းမၢၼ်ႈ မီးလွင်ႈမၢတ်ႇၸဵပ်း မွၵ်ႈ 183 ၵေႃႉ ဝႃႈၼႆ။ ဝၢႆးသေၸုမ်းၵေႃႇၵၢၼ်ႁၢႆႉၶွင်ႇသီႇသိုၵ်းမၢၼ်ႈ ၶဝ်သိမ်းဢႃႇၼႃႇမႃးၼႆႉ ႁဵတ်းႁၢႆႉၼိူဝ် ၵူၼ်းမိူင်း ဢၼ်ဢမ်ႇမီးတၢင်းၽိတ်း 26 ပွၵ်ႈသေ ၵူၼ်းမိူင်းဢၼ်ဢမ်ႇမီးတၢင်းၽိတ်းလႆႈတၢႆယွၼ်ႉ မီး 14 ၵေႃႉ ၼႂ်းၶၢဝ်းတၢင်း 8 လိူၼ် ဝႃႈၼႆ။ မိူဝ်ႈလဵဝ်ၵေႃႈၸုမ်းတပ်ႉၵႅတ်ႇၶႄပိုၼ်ႉတီႈ NUG လႄႈ ၸုမ်းၵေႃႇၵၢၼ်ႁၢႆႉ ၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ်ႁႅင်း သေ ၵူၼ်းမိူင်းဢၼ်ဢမ်ႇမီးတၢင်းၽိတ်းသင်ၸိူဝ်းၼၼ်ႉ လႆႈလူႉတၢႆ ၊ လႆႈထုၵ်ႈတီႉၺွပ်းတူၵ်းၶွင်ႈ ၊ လႆႈထုၵ်ႈၽဝ်ႁိူၼ်းယေးတၢင်းၼမ်ၼႆ ၵူၼ်းပိုၼ်ႉတီႈၵေႃႉၼိုင်ႈလၢတ်ႈၼႄ ဝႃႈၼႆ။ ၸုမ်းၵူၼ်းဢၼ်ပႂ်ႉတူၺ်းၸွႆႈထႅမ် ၼႂ်းမိူင်းမၢၼ်ႈ ဢေႇဢေႇပီႇပီႇ(AABB) ၼၼ်ႉ ပိုၼ်ႉၽၢဝ်ႇဝႃႈ – မိူဝ်ႈလဵဝ်ၵွပ်ႈပိူဝ်ႈ ၸုမ်းသိုၵ်းၵေႃႇၵၢၼ်ႁၢႆႉသိမ်းဢႃႇၼႃႇ ၶွင်ႇသီႇသိုၵ်းမၢၼ်ႈ ၶဝ်ႈပိုတ်းယိုဝ်းၶႃႈတၢႆ ၵူၼ်းမိူင်း လႆႈလူႉတၢႆ မီးမွၵ်ႈၸမ် 1,160 ၵေႃႉ ၊ၵူၼ်းမိူင်းဢၼ်လႆႈၶၢမ်ႇတူၵ်းၶွၵ်ႈ မီး 8,700 ၵေႃႉ ဝႃႈၼႆ။ မိူဝ်ႈလဵဝ် ၸုမ်းသိုၵ်းလူင်ပွင်ၸိုင်ႈ NUG တေႇသၼ်ၶၢၼ်းပိုတ်းယိုဝ်းၵၼ်တင်း ၸုမ်းသိုၵ်းၵေႃႇၵၢၼ်ႁၢႆႉ ဢၼ်မိၼ်းဢွင်ႇလၢႆႇ ဢွၼ်ႁူဝ် ဢုပ်ႉပိူင်ႇၼႂ်းမိူင်းမၢၼ်ႈၸိူဝ်းၼၼ်ႉ တေႇဢွၼ်ႇၵၼ်တိုၵ်းတေႃး မႃး ၸဵမ်မိူဝ်ႈ ဢွၵ်ႇၶၢဝ်ႇ လိူၼ် September,7 မႃးၼၼ်ႉ ဝႃႈၼႆ။ Source : DVB

['ၵၢၼ်မိူင်း']

2021-10-11T16:05:48

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%9c%e1%80%ad%e1%80%b0%e1%80%99%e1%80%ba%e1%82%88%e1%80%9c%e1%82%86%e1%82%87-%e1%80%90%e1%81%a2%e1%80%84%e1%80%ba/

ၸုမ်းၽၢႆႇလိူမ်ႈလႆႇ တၢင်ႉယၢၼ်း တေႁဵတ်းပၼ်ၶိုၼ်း ၵၢတ်ႇၸူဝ်ႈၶၢဝ်းၶူဝ်ႊဝိတ်ႉ တေၵဵပ်းငိုၼ်း

Photo : Credit SSPP/SSA 11.10.2021 မိူဝ်ႈဝႃးဝၼ်းထီႉ 10.10.2021 ၼၼ်ႉ ၸုမ်းၽၢႆႇလိူမ်ႈလႆႇ တၢင်ႉယၢၼ်း ၸႂ်ႉၵူၼ်းမိူင်းဢၼ်ၶၢႆ ၵၢတ်ႇၸူဝ်ႈၶၢဝ်းၶူဝ်ႊဝိတ်ႉ ႁႂ်ႈယႃႉပႅတ်ႈသုမ်ႉဢွင်ႈတီႈၶၢႆၵၢတ်ႇဢၼ်ပဵၼ်တီႈၼႂ်းဝၢင်းႁိူဝ်းဝိၼ်ၵဝ်ႇ ဝဵင်းတၢင်းယၢၼ်း ဝႃႈၼႆ။ ၵၢတ်ႇၸူဝ်ႈၶၢဝ်းၶူဝ်ႊဝိတ်ႉ ဢၼ်မီးၼႂ်းဝၢင်းႁိူဝ်းဝိၼ်ၵဝ်ႇ ဝဵင်းတၢင်ႉယၢၼ်း တီႈပွၵ်ႉသွင် ၽၢႆႇၼႃႈ ၵျွင်းထမ်း ဝတ်ႉဝေႇလုဝုၼ်ႇၼၼ်ႉ ၸုမ်းၽၢႆႇလိူမ်ႈလႆႇ ၼႂ်းဝဵင်းတၢင်ႉယၢၼ်း ၸႂ်ႉၵူၼ်းမိူင်း ဢၼ်ၶၢႆၵၢတ်ႇ ယႃႉပႅတ်ႈဢွင်ႈတီႈၶၢႆၵၢတ်ႇတၢင်းမူတ်း ၵွပ်ႈပိူဝ်ႈတေၶိုၼ်းႁဵတ်းပၼ်ဢွင်ႈတီႈၶၢႆၵၢတ်ႇ ဢၼ်မႂ်ႇသေ ၶိုၼ်းၶၢတ်ႇပၼ်ၵူၼ်းမိူင်းဢၼ်မႃးၶၢႆႇၵၢတ်ႇ ၼိုင်ႈႁွင်ႈလႂ် 30000/35000 ပျူး ဝႃႈၼႆ ။ ၵူၼ်းမိူင်းဢၼ်ၶၢႆၵၢတ်ႇ ၵေႃႉၼိုင်ႈလၢတ်ႈၼေဝႃႈ- ”ၵွပ်ႈပိူဝ်ႈပဵၼ်ၵၢပ်ႈတၢင်းပဵၼ်ၶူဝ်ႊဝိတ်ႉ လႄႈ ၵူၼ်းမိူင်းဢမ်ႇၸၢင်ႈၵႂႃႇႁဵတ်းၵိၼ်ႁႃၵိၼ်တီႈလႂ် ၊ ႁဝ်းၶႃႈ လႆႈမႃးႁႃၵိၼ်လဵင်ႉတွင်ႉၼႂ်းၵၢတ်ႇၵူႈဝၼ်းၵူၺ်း ၊ သမ်ႉၸႂ်ႉႁဝ်းၶႃႈ ယႃႇပႅတ်ႈဢွင်ႈတီႈၶၢႆၵၢတ်ႇ ဢၼ်ႁဝ်းႁဵတ်းမႃးဝႆႉၸိူဝ်းၼၼ်ႉ ဢၼ်ႁဝ်းႁဵတ်းၼႆႉၵေႃႈ ၸွင်ႇႁႃႁဵတ်းလႆႈ ၼိုင်ႈလိူၼ် သွင်လိူၼ်ၵူၺ်း ၵမ်ႈၽွင်ႈၸိူဝ်းဢၼ်တိုၵ်ႉႁဵတ်းယဝ်ႉၵူၺ်းၵေႃႈမီး၊ ပေႃးႁဝ်းၶႃႈယႃႉပႅတ်ႈယဝ်ႉ ၶဝ်တေၶိုၼ်းႁဵတ်းပၼ်ဢၼ်မႂ်ႇသေ တေၵဵပ်းဢဝ်ၶွၼ်ႇ ၵႃႈဢွင်ႈတီႈမၼ်း ”လၢတ်ႈဝႃႈၼင်ႇၼႆ ။ ၵွပ်ႈတၢင်းပဵၼ်ၶူဝ်ႊဝိတ်ႉ 19 သေ ၵူၼ်းမိူင်းၵေႃႈႁႃၵိၼ်ယၢပ်ႇၵႂႃႇယၢပ်ႇမႃးယၢပ်ႇ မီးမွၵ်ႈသွင်ပီ ယဝ်ႉ လိူဝ်ၼၼ်ႉ သိုၵ်းမၢၼ်းၵေႃႈ သိမ်းဢႃႇၼႃႇလႄႈ ႁဵတ်းႁႂ်ႈၵူၼ်းမိူင်း မီးလွင်ႈယၢပ်ႇၽိုတ်ႇ ၵၢၼ်ႁႃၵိၼ် လဵင်ႉတွင်ႉ သေဢမ်ႇၵႃး သင်ၶိုၼ်းၵဵပ်းၵႃႈၶၼ် ၶၢတ်ႈသုမ်ႉ ၼမ်ႉႁႅင်းၸိုင် ၵူၼ်းမိူင်း ၶႅၼ်းတေ ႁဵတ်းၵၢၼ်ႁႃၵိၼ်ယၢပ်ႇၽိုတ်ႇထႅင်ႈယဝ်ႉၼႆ ၵူၼ်းပိုၼ်ႉတီႈ လၢတ်ႈၼႄၼင်ႇၼႆ ။

['သုၼ်ႇလၢႆႈၵူၼ်း']

2021-10-08T11:16:55

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87-%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2/

ၸုမ်းၵူၼ်းၼုမ်ႇ ၵူၼ်းဝၢၼ်ႈႁူမ်ႈၵၼ်လူႇတၢၼ်းပၼ် မေႃသွၼ်ၸၢႆးယွတ်ႈမၢဝ်း

SSPP/SSA 08/10/2021 ၵူၼ်းၼုမ်ႇ SSYCBCၸၢႆးယွတ်ႈမၢဝ်း ဢၼ်ထုၵ်ႇၺႃး RCSS ႁၢင်ႈမၢၵ်ႇတႅၵ်ႇသႂ်ႇ မိူဝ်ႈၽွင်း ၵႂႃႇလဵၼ်ႈမၢၵ်ႇၼင်ပွၵ်ႈၶိုၼ်းသေ လႆႈလူႉသဵင်ႈၵၢမ်ႇၵႂႃႇၼၼ်ႉ လႆႈႁႅၼ်းသွမ်းတၢင်တူဝ်လူႇတၢၼ်း ပၼ်ၵႂႃႇမိူဝ်ႈၼႆႉ ဝႃႈၼႆ။ မိူဝ်ႈဝၼ်းထီႉ 05/လိူၼ် October/ 2021 ၵေႃႉဢၼ်ပဵၼ် ၸၢႆးယွတ်ႈမၢဝ်း ၽူႈတွႆႇတိုင်ႈ ႁွင်ႉၵႂၢမ်း ၵေႃႈၸႂ်ႈ ၊ ၽူႈပူင်သွၼ်ပၼ်ပိုၼ်ႉႁူႉ ဢၼ်တူင်ႉၼိုင်ၶဝ်ႈပႃး ၼႂ်းၸုမ်းၵူၼ်းၼုမ်ႇ SSYCBC လႄႈ တူင်ႉၼိုင်ပႃးၸွမ်း ၼႂ်းၸုမ်း SSPP ၵေႃႈၸႂ်ႈၼၼ်ႉ မိူဝ်ႈၽွင်း ၵူၼ်းၼုမ်ႇဝၢၼ်ႈႁွင်းလူင် ၽိတ်ႈမွၵ်ႇမႃး တႃႇတေလဵၼ်ႈမၢၵ်ႇၼင်ၸွမ်း ႁႂ်ႈပဵၼ်လွင်ႈမိုဝ်းၵိုဝ်းၸမ်ၸႂ်ၵၼ်ၼၼ်ႉ ၵေႃႉပဵၼ်မေႃသွၼ် ၸၢႆးယွတ်ႈမၢဝ်း လႆႈၶဝ်ႈႁူမ်ႈတူင်ႉၼိုင်ၸွမ်းသေ မိူဝ်ႈပွၵ်ႈၶိုၼ်းတီႈယူႇ ဝၢႆးၵိၼ်ၶဝ်ႈသုမ်လီၵၼ်ယဝ်ႉ ၼၼ်ႉ လႆႈထုၵ်ႇၺႃး ၸုမ်းသိုၵ်း RCSS ၶဝ် ႁၢင်ႈမၢၵ်ႇတႅၵ်ႇသႂ်ႇ လႄႈ လႆႈလူႉသဵင်ႈၵမ်ႇၵႂႃႇ ။ ၶၢပ်ႈတူဝ်တၢႆတႄႉလႆႈပူၼ်ႉတူဝ်ၵႂႃႇ မိူဝ်ႈဝၼ်းထီႉ 06/10/2021 ယၢမ်း ႁူဝ်ၶမ်ႈ (06:00) မူင်းၼၼ်ႉယူႇယဝ်ႉ၊ မိူဝ်ႈဝႃး ဝၼ်းထီႉ 07/10/2021 ၶၢဝ်းယၢမ်းၵၢင်ၼႂ် (80:00) တေႃႇ (09:00) မူင်းၼၼ်ႉ လႆႈႁႅၼ်းသွမ်းတၢင်တူဝ် ဢွင်ႈတီႈႁိူၼ်း လုင်းသေႃး ဝၢၼ်ႈၼွင်မႃႉတႂ်ႈ ၸေႈဝဵင်းၼမ်ႉၶမ်း ၊ မိူဝ်ႈၼႆႉဝၼ်းထီႉ 08/10/2021 ယၢမ်းၵၢင်ၼႂ် (08:00) မူင်းၼၼ်ႉ လူႇတၢၼ်းယၢတ်ႇၼမ်ႉ ဝူၺ်ႇၵူႉသူဝ်ႇပၼ် တီႈဝတ်ႉၵျွင်းမုၼ်ၸဝ်ႈၵႂႃႇ ယူႇဝႃႈၼႆ ။

['သုၼ်ႇလၢႆႈၵူၼ်း']

2021-10-07T20:24:08

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%bc%e1%82%82%e1%80%ba%e1%80%b8%e1%80%a2%e1%80%ad%e1%80%b0%e1%80%84%e1%80%ba%e1%82%87%e1%82%81/

ၵူၼ်းမိူင်းၼႂ်းဢိူင်ႇႁူဝ်ၶၢႆး ဢၼ်ပၢႆႈၽေး ၶိုၼ်းပွၵ်ႈၶိုၼ်းႁိူၼ်းၵမ်ႈၽွင်ႈ

SSPP/SSA 07.10.2021 ၵူၼ်းမိူင်းၸိူဝ်းဢၼ်ပၢႆႈၽေးပၢင်တိုၵ်း တီႈဢိူင်ႇႁူဝ်ၶၢႆးၼၼ်ႉ ၵွပ်ႈပိူဝ်ႈငဝ်းလၢႆးပၢင်တိုၵ်း ယဵၼ်ယဝ်ႉ လႄႈ ၵူၼ်းမိူင်းၵမ်ႈၽွင်ႈ ဢွၼ်ၵၼ်ပွၵ်ႈၶိုၼ်းႁိူၼ်းယဝ်ႉ ဝႃႈၼႆ ။ မိူဝ်ႈဝႃးဝၼ်းထီႉ – 06-10-2021 ၵူၼ်းဝၢၼ်ႈၵွင်း ဝၢၼ်ႈလူင်ႁူဝ်ၶၢႆး ဢိၵ်ႇတင်း ၵူၼ်းဝၢၼ်ႈ ဝၢၼ်ႈၼွင်ၼၢင်း ၊ လင်ႁိူၼ်း 40 ပၢႆ ႁူဝ်ၵူၼ်း 100 ပၢႆ ပႃးမုၼ်ၸၢင်း 2 ပႃး ဢၼ်ပၢႆႈၽေး သိုၵ်းၵႂႃႇသွၼ်ႈယူႇဝႆႉ တီႈဝၢၼ်ႈ ပၢင်ႇၵေႇတူႉၼၼ်ႉ ၶိုၼ်းပွၵ်ႈၶိုၼ်းႁိူၼ်းယေး ၽႂ်မၼ်းၶိုၼ်း တီႈဝၢၼ်ႈၵႂႃႇယူႇ ဝႃႈၼႆ ။ ဢိင်ၼိူဝ် သိုၵ်းသွင်ၽၢႆႇ မီးလွင်ႈပိုတ်းယိုဝ်းၵၼ်ၼႂ်းဢိူင်ႇႁူဝ်ၶၢႆးသေ ၵူၼ်းမိူင်းလႆႈဢွၼ်ၵၼ်ပၢႆႈ ၽေးၵႂႃႇသွၼ်ႈယူႇဝႆႉ တီႈဝၢၼ်ႈပၢင်ႇၵေႇတူႉ ၸေႈဝဵင်းမိူင်းၵိုင် ၶၢဝ်းတၢင်းလၢႆဝၼ်းသေ၊ မိူဝ်ႈလဵဝ် ၵွပ်ႈပိူဝ်ႈငဝ်းလၢႆးၵၢၼ်သိုၵ်း ၼႂ်းပိုၼ်ႉတီႈဢိူင်ႇႁူဝ်ၶၢႆးၸိူဝ်းၼႆႉ လီမႃးၶိုၼ်းယဝ်ႉ လႄႈ ယူႇတီႈ ၵူၼ်းမိူင်းၵေႃႈ ဢွၼ်ၵၼ် ၶိုၼ်းပွၵ်ႈၶိုၼ်းႁိူၼ်းယေးၽႂ်မၼ်းယဝ်ႉ ဝႃႈၼႆ ။ ယူႇတီႈၽူႈမီးပုၼ်ႈၽွၼ်း SSPP ၸဝ်ႈၼိုင်ႈလၢတ်ႈဝႃႈ – မိူဝ်ႈလဵဝ် ၸွမ်းၼင်ႇၼႃႈတီႈပိုၼ်ႉတီႈ ဢၼ်ႁဝ်းၶႃႈၵုမ်းၵမ်ထိင်းလႆႈၸိူဝ်းၼႆႉ ၵူၼ်းမိူင်းဢွၼ်ၵၼ်ပွၵ်ႈၶိုၼ်းႁိူၼ်းယေးၽႂ်မၼ်း သေ ႁဵတ်းၵၢၼ်ၵႂႃႇၶိုၼ်းလႆႈမိူၼ်ၵဝ်ႇလႆႈယဝ်ႉ ၵွပ်ႈၼၼ် ၸိူဝ်းဢၼ်ၶႂ်ႈပွၵ်ႈၶိုၼ်းႁိူၼ်းယေးၼၼ်ႉ ၸိူဝ်းပဵၼ်ၼႃႈတီႈဢၼ်ယူႇတီႈ SSPP ၵုမ်ထိင်းလႆႈယဝ်ႉၸိူဝ်းၼၼ်ႉ ၶိုၼ်းပွၵ်ႈမႃး ၶိုၼ်းသေ ႁဵတ်းၵၢၼ်ၽႂ်မၼ်းၵႂႃႇလႆႈယူႇ- ဝႃႈၼႆ ။ ယွၼ်ႉပၢင်တိုၵ်းသေ ၵူၼ်းမိူင်းဢၼ်ပၢႆႈၽေးၸိူဝ်းၼၼ်ႉ ၵမ်ႉၼမ်ႉဢၼ်ဢမ်ႇ ပႆႇႁတ်းပွၵ်ႈ ၶိုၼ်းႁိူၼ်းၵေႃႈ တိုၵ်ႉၵိုတ်းဝႆႉယူႇတင်းၼမ် ဝႃႈၼႆ ။

['သုၼ်ႇလၢႆႈၵူၼ်း']

2021-10-07T20:14:16

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%82%81%e1%80%b0%e1%80%b8%e1%81%b5%e1%80%bd%e1%80%90%e1%80%ba%e1%82%88-%e1%80%91%e1%80%af%e1%81%b5-2/

ၵူၼ်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢဝ်ယႃႈမိူဝ်ႇသႂ်ႇႁူဝ်ၼမ်ႉၵိၼ်

: Shwee Phee Myay SSPP/SSA 07.10.2021 ၵူၼ်းမိူင်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢၼ်ယူႇတင်းၽၢႆႇၼိူဝ်ဝၢၼ်ႈ ဢဝ်ယႃမိူဝ်ႇ သႂ်ႇၼႂ်းၼမ်ႉၵိၼ်ၵူၼ်းဝၢၼ်ႈ ဢၼ်ၵူၼ်းတင်းဝၢၼ်ႈဢွၼ်ၵၼ်ၸႂ်ႉတိုဝ်း ။ မိူဝ်ႈၼႆႉဝၼ်းထီႉ 07-10-2021 ယူႇတီႈၵူၼ်းဝၢၼ်ႈႁူးၵွတ်ႈ ဢိူင်ႇႁူးသူၼ် ၸေႈဝဵင်းၵျွၵ်ႉမႄး ၵႂႃႇတဵၵ်းၼမ်ႉၵိၼ်ၼမ်ႉၸႂ်ႉသေ လႆႈႁၼ်ၼမ်ႉၼႂ်းယွင်ၼမ်ႉၼၼ်ႉ မီးသီမူၼ်ႇ ဢွၵ်ႇပုၼ်းပူၵ်ႇ ဝႆႉတီႈၼႂ်းၼမ်ႉၵိၼ် ၊ မဵၼ်ၵေႃႈမဵၼ်ဢၢႆၵေႃႇၼႆ ယူႇတီႈၵူၼ်း ဝၢၼ်ႈၶိုၼ်းႁွင်ႉမွၵ်ႇၽူႈယႂ်ႇ ၼႂ်းဝၢၼ်ႈ ၵႂႃႇထတ်းတူၺ်းယဝ်ႉ လႆႈႁူႉဝႃႈၼႂ်းၼမ်ႉၼၼ်ႉ မီးယႃႈၵွင်ႉယႃႈမိူဝ်ႇသႂ်ႇမႃးၸွမ်း တီႈႁူဝ်ၼမ်ႉဢွၵ်ႇ မႃးၼၼ်ႉဝႃႈၼႆ ။ : Shwee Phee Myay ၵူၼ်းဝၢၼ်ႈ လုင်းၵွၼ်း ဢၼ်ယူႇတီႈဝၢၼ်ႈႁူးၵွတ်ႈ လၢတ်ႈၼႄႁဝ်းၶႃႈဝႃႈ – ၵွပ်ႈပိူဝ်ႈသိုၵ်း ၸုမ်းဢူၺ်းလီပွတ်းႁွင်ႇ ၶဝ်ယူႇဝႆႉၼႂ်းဝၢၼ်ႈ လႄႈ ၼမ်ႉႁဝ်းၶႃႈၼႆႉသမ်ႉ ပဵၼ်ၼမ်ႉႁူး ၼမ်ႉမွတ်းဢွၵ်ႇမႃးၸိူင်ႉၼၼ်ၵူၺ်းၶႃႈ ႁဝ်းၶႃႈလႆႈဢဝ်လွတ်ႇတေႃႇမႃးၸူးတီႈဝၢၼ်ႈႁဝ်းၶႃႈသေ မႃးတူၵ်းသႂ်ႇၼႂ်းယွင်ၼမ်ႉတီႈဝၢၼ်ႈႁဝ်းၶႃႈၼႆႉယဝ်ႉ ႁူမ်ႈၵၼ်ၸႂ်ႉတိုဝ်းၶႃႈဢေႃႈ ဝႃႈၼႆ။ သိုပ်ႇလၢတ်ႈထႅင်ႈဝႃႈ တီႈၼမ်ႉႁူးဢွၵ်ႇႁဝ်းၶႃႈၼႆႉ မၼ်းမီးၽၢႆႇၼိူဝ်ဝၢၼ်ႈႁဝ်းၶႃႈ ယၢၼ်ၵႆ မွၵ်ႈၼိုင်ႈလၵ်းပၢႆ ၽၢႆႇၼိူဝ်ၼမ်ႉ ၸွမ်းႁိမ်းႁွမ်းၼမ်ႉႁဝ်းၶႃႈၼၼ်ႉ မီးၸုမ်းသိုၵ်း RCSS ၶဝ်ယူႇသဝ်းဝႆႉ တီႈၼႂ်းဝၢၼ်ႈႁဝ်းၶႃႈသမ်ႉ မီးၸုမ်းသိုၵ်းဢူၺ်းလီပွတ်းႁွင်ႇၶဝ်ယူႇသဝ်းဝႆႉ လႄႈ ပိူင်လူင်မၼ်း ၶဝ်တေၶႂ်ႈဢွႆႇႁႂ်ႈၵူၼ်းသိုၵ်းၶဝ်ၼင်ႇၵၼ်ၶႃႈယူဝ်ႉ ဢမ်ႇႁူႉယဝ်ႉ ဝႃႈၼႆ ။ ၵူၼ်းဝၢၼ်ႈၵေႃႉၼိုင်ႈဢၼ်ၵႂႃႇတူၺ်းၼမ်ႉၸွမ်းတႄႉလၢတ်ႈဝႃႈ – ၼမ်ႉတႄႉမူၼ်ႇမူတ်းဢေႃႈ မဵၼ်ၵေႃႈမဵၼ်ဢၢႆၵေႃႇ ၼမ်ႉၵေႃႈဢွၵ်ႇပူၵ်ႇမိူၼ်သပ်ႉပျႃႇၼၼ်ႉၶႃႈယဝ်ႉ ႁဝ်းၶႃႈၵေႃႈ လႆႈဢွၼ် ၵၼ်ၵႂႃႇထွၼ်လွတ်ႇမၼ်းပႅတ်ႈယဝ်ႉၶႃႈ ၵူၼ်းဝၢၼ်ႈၵေႃႈၽႂ်ဢမ်ႇတၼ်းလႆႈၵိၼ်ၺႃးသေ ၵေႃႉၼင်ႇၵဝ်ႇ ႁွႆးမိုဝ်းၸိူင်ႉၼႆ တႄႉပဵၼ်သိုၵ်းတေႃႇသိုၵ်းၶဝ်ၶႂ်ႈႁဵတ်းတီႈၵၼ်ၵူၺ်း ၊ ဢၼ်ၶႃႈ ၶႂ်ႈလၢတ်ႈတႄႉ သိုၵ်းတေႃႇသိုၵ်းၶႂ်ႈႁဵတ်းတီႈၵၼ်ၵေႃႈ ႁႂ်ႈမီးပိူင် ဢိတ်းၼိုင်ႈၶႃႈၼေႃႈ မိူဝ်ႈလဵဝ် လၢႆးႁဵတ်းၸိူင်ႉၼႆၼႆႉ မိူၼ်တင်းဢမ်ႇလီးလူ ဢမ်ႇတူၺ်းၵူၼ်းမိူင်း၊ ၵူၼ်းမိူင်းၶႂ်ႈတၢႆတၢႆယဝ်ႉ မၼ်းၶႂ်ႈပွင်ႇဝႃႈၸိူင်ႉၼႆၶႃႈယဝ်ႉ ဝႃႈၼႆ ။ : Shwee Phee Myay ဢွင်ႈတီႈၼမ်ႉဢွၵ်ႇၼႆႉ ယၢၼ်ၵႆဝၢၼ်ႈႁူးၵွတ်ႈမွၵ်ႈၼိုင်ႈလၵ်းပၢႆ တီႈႁိမ်းသၢပ်ႇၼမ်ႉၸိူဝ်းၼၼ်ႉ ၽၢႆႇသိုၵ်း RCSS ပၵ်းယူႇသဝ်းဝႆႉ၊ တီႈၼႂ်းဝၢၼ်ႈႁူးၵွတ်ႈသမ်ႉ မီးၸုမ်းသိုၵ်းဢူၺ်းလီ ယူႇသဝ်းဝႆႉ မိူၼ်ၵၼ်ဝႃႈၼႆ ၵူၺ်းၵႃႈ ၼမ်ႉၸိူဝ်းၼၼ်ႉတႄႉၵူၼ်းဝၢၼ်ႈႁူႉတၼ်းဢွၼ်တၢင်းလႄႈ ဢမ်ႇမီး ၽႂ်ၵိၼ်ၺႃးသေၵေႃႉ ဝႃႈၼႆ။ လွင်ႈသိုၵ်း RCSS ဢဝ်ယႃႈၵွင်ႉလဵင်ႉသႂ်ႇၸူးသိုၵ်း SSPP / SSA ၼႆႉမီး 2 ပွၵ်ႈပႃးပွၵ်ႈၼႆႉယဝ်ႉ ၊ ပူၼ်ႉမႃးမိူဝ်ႈဝၼ်းထီႉ 28-09-2021 ၼၼ်ႉၵေႃႈ ယူႇတီႈသိုၵ်း RCSS ဢဝ်ယႃႈၵွင်ႉသႂ်ႇၼႂ်း ပုင်းလဝ်ႈသေ ၸႂ်ႈႁႂ်ႈၵူၼ်းမိူင်း 2 ၵေႃႉမႃးသူင်ႇတီႈၸုမ်းသိုၵ်း SSPP/SSA ဢၼ်တူင်ႉၼိုင် ပၵ်းသဝ်းယူႇဝႆႉ တီႈထုင်ႉႁူဝ်ၶၢႆး ၸေႈဝဵင်းမိူင်းၵိုင်၊ မိူဝ်ႈၸုမ်း SSPP/SSA ထတ်းတူၺ်း ၼႂ်းပုင်းလဝ်ႈၼၼ်ႉ လႆႈႁူဝႃႈ သႂ်ႇမႃးပႃးယႃႈၵွင်ႉ မိူၼ်ၵၼ် ဝႃႈၼႆ။

['ၶၢဝ်ႇၵူႈလွင်ႈလွင်ႈ']

2021-10-07T20:08:18

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%82%81%e1%80%b0%e1%80%b8%e1%81%b5%e1%80%bd%e1%80%90%e1%80%ba%e1%82%88-%e1%80%91%e1%80%af%e1%81%b5%e1%80%ba/

ၵူၼ်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢဝ်ယႃႈမိူဝ်ႇသႂ်ႇႁူဝ်ၼမ်ႉၵိၼ်

: Shwe Phee Myay SSPP/SSA 07.10.2021 ၵူၼ်းမိူင်းဝၢၼ်ႈႁူးၵွတ်ႈ ထုၵ်ႇၺႃးၸုမ်းသိုၵ်း RCSS ဢၼ်ယူႇတင်းၽၢႆႇၼိူဝ်ဝၢၼ်ႈ ဢဝ်ယႃမိူဝ်ႇ သႂ်ႇၼႂ်းၼမ်ႉၵိၼ်ၵူၼ်းဝၢၼ်ႈ ဢၼ်ၵူၼ်းတင်းဝၢၼ်ႈဢွၼ်ၵၼ်ၸႂ်ႉတိုဝ်း ။ မိူဝ်ႈၼႆႉဝၼ်းထီႉ 07-10-2021 ယူႇတီႈၵူၼ်းဝၢၼ်ႈႁူးၵွတ်ႈ ဢိူင်ႇႁူးသူၼ် ၸေႈဝဵင်းၵျွၵ်ႉမႄး ၵႂႃႇတဵၵ်းၼမ်ႉၵိၼ်ၼမ်ႉၸႂ်ႉသေ လႆႈႁၼ်ၼမ်ႉၼႂ်းယွင်ၼမ်ႉၼၼ်ႉ မီးသီမူၼ်ႇ ဢွၵ်ႇပုၼ်းပူၵ်ႇ ဝႆႉတီႈၼႂ်းၼမ်ႉၵိၼ် ၊ မဵၼ်ၵေႃႈမဵၼ်ဢၢႆၵေႃႇၼႆ ယူႇတီႈၵူၼ်း ဝၢၼ်ႈၶိုၼ်းႁွင်ႉမွၵ်ႇၽူႈယႂ်ႇ ၼႂ်းဝၢၼ်ႈ ၵႂႃႇထတ်းတူၺ်းယဝ်ႉ လႆႈႁူႉဝႃႈၼႂ်းၼမ်ႉၼၼ်ႉ မီးယႃႈၵွင်ႉယႃႈမိူဝ်ႇသႂ်ႇမႃးၸွမ်း တီႈႁူဝ်ၼမ်ႉဢွၵ်ႇ မႃးၼၼ်ႉဝႃႈၼႆ ။ : Shwe Phee Myay ၵူၼ်းဝၢၼ်ႈ လုင်းၵွၼ်း ဢၼ်ယူႇတီႈဝၢၼ်ႈႁူးၵွတ်ႈ လၢတ်ႈၼႄႁဝ်းၶႃႈဝႃႈ – ၵွပ်ႈပိူဝ်ႈသိုၵ်း ၸုမ်းဢူၺ်းလီပွတ်းႁွင်ႇ ၶဝ်ယူႇဝႆႉၼႂ်းဝၢၼ်ႈ လႄႈ ၼမ်ႉႁဝ်းၶႃႈၼႆႉသမ်ႉ ပဵၼ်ၼမ်ႉႁူး ၼမ်ႉမွတ်းဢွၵ်ႇမႃးၸိူင်ႉၼၼ်ၵူၺ်းၶႃႈ ႁဝ်းၶႃႈလႆႈဢဝ်လွတ်ႇတေႃႇမႃးၸူးတီႈဝၢၼ်ႈႁဝ်းၶႃႈသေ မႃးတူၵ်းသႂ်ႇၼႂ်းယွင်ၼမ်ႉတီႈဝၢၼ်ႈႁဝ်းၶႃႈၼႆႉယဝ်ႉ ႁူမ်ႈၵၼ်ၸႂ်ႉတိုဝ်းၶႃႈဢေႃႈ ဝႃႈၼႆ။ သိုပ်ႇလၢတ်ႈထႅင်ႈဝႃႈ တီႈၼမ်ႉႁူးဢွၵ်ႇႁဝ်းၶႃႈၼႆႉ မၼ်းမီးၽၢႆႇၼိူဝ်ဝၢၼ်ႈႁဝ်းၶႃႈ ယၢၼ်ၵႆ မွၵ်ႈၼိုင်ႈလၵ်းပၢႆ ၽၢႆႇၼိူဝ်ၼမ်ႉ ၸွမ်းႁိမ်းႁွမ်းၼမ်ႉႁဝ်းၶႃႈၼၼ်ႉ မီးၸုမ်းသိုၵ်း RCSS ၶဝ်ယူႇသဝ်းဝႆႉ တီႈၼႂ်းဝၢၼ်ႈႁဝ်းၶႃႈသမ်ႉ မီးၸုမ်းသိုၵ်းဢူၺ်းလီပွတ်းႁွင်ႇၶဝ်ယူႇသဝ်းဝႆႉ လႄႈ ပိူင်လူင်မၼ်း ၶဝ်တေၶႂ်ႈဢွႆႇႁႂ်ႈၵူၼ်းသိုၵ်းၶဝ်ၼင်ႇၵၼ်ၶႃႈယူဝ်ႉ ဢမ်ႇႁူႉယဝ်ႉ ဝႃႈၼႆ ။ ၵူၼ်းဝၢၼ်ႈၵေႃႉၼိုင်ႈဢၼ်ၵႂႃႇတူၺ်းၼမ်ႉၸွမ်းတႄႉလၢတ်ႈဝႃႈ – ၼမ်ႉတႄႉမူၼ်ႇမူတ်းဢေႃႈ မဵၼ်ၵေႃႈမဵၼ်ဢၢႆၵေႃႇ ၼမ်ႉၵေႃႈဢွၵ်ႇပူၵ်ႇမိူၼ်သပ်ႉပျႃႇၼၼ်ႉၶႃႈယဝ်ႉ ႁဝ်းၶႃႈၵေႃႈ လႆႈဢွၼ် ၵၼ်ၵႂႃႇထွၼ်လွတ်ႇမၼ်းပႅတ်ႈယဝ်ႉၶႃႈ ၵူၼ်းဝၢၼ်ႈၵေႃႈၽႂ်ဢမ်ႇတၼ်းလႆႈၵိၼ်ၺႃးသေ ၵေႃႉၼင်ႇၵဝ်ႇ ႁွႆးမိုဝ်းၸိူင်ႉၼႆ တႄႉပဵၼ်သိုၵ်းတေႃႇသိုၵ်းၶဝ်ၶႂ်ႈႁဵတ်းတီႈၵၼ်ၵူၺ်း ၊ ဢၼ်ၶႃႈ ၶႂ်ႈလၢတ်ႈတႄႉ သိုၵ်းတေႃႇသိုၵ်းၶႂ်ႈႁဵတ်းတီႈၵၼ်ၵေႃႈ ႁႂ်ႈမီးပိူင် ဢိတ်းၼိုင်ႈၶႃႈၼေႃႈ မိူဝ်ႈလဵဝ် လၢႆးႁဵတ်းၸိူင်ႉၼႆၼႆႉ မိူၼ်တင်းဢမ်ႇလီးလူ ဢမ်ႇတူၺ်းၵူၼ်းမိူင်း၊ ၵူၼ်းမိူင်းၶႂ်ႈတၢႆတၢႆယဝ်ႉ မၼ်းၶႂ်ႈပွင်ႇဝႃႈၸိူင်ႉၼႆၶႃႈယဝ်ႉ ဝႃႈၼႆ ။ : Shwe Phee Myay ဢွင်ႈတီႈၼမ်ႉဢွၵ်ႇၼႆႉ ယၢၼ်ၵႆဝၢၼ်ႈႁူးၵွတ်ႈမွၵ်ႈၼိုင်ႈလၵ်းပၢႆ တီႈႁိမ်းသၢပ်ႇၼမ်ႉၸိူဝ်းၼၼ်ႉ ၽၢႆႇသိုၵ်း RCSS ပၵ်းယူႇသဝ်းဝႆႉ၊ တီႈၼႂ်းဝၢၼ်ႈႁူးၵွတ်ႈသမ်ႉ မီးၸုမ်းသိုၵ်းဢူၺ်းလီ ယူႇသဝ်းဝႆႉ မိူၼ်ၵၼ်ဝႃႈၼႆ ၵူၺ်းၵႃႈ ၼမ်ႉၸိူဝ်းၼၼ်ႉတႄႉၵူၼ်းဝၢၼ်ႈႁူႉတၼ်းဢွၼ်တၢင်းလႄႈ ဢမ်ႇမီး ၽႂ်ၵိၼ်ၺႃးသေၵေႃႉ ဝႃႈၼႆ။ လွင်ႈသိုၵ်း RCSS ဢဝ်ယႃႈၵွင်ႉလဵင်ႉသႂ်ႇၸူးသိုၵ်း SSPP / SSA ၼႆႉမီး 2 ပွၵ်ႈပႃးပွၵ်ႈၼႆႉယဝ်ႉ ၊ ပူၼ်ႉမႃးမိူဝ်ႈဝၼ်းထီႉ 28-09-2021 ၼၼ်ႉၵေႃႈ ယူႇတီႈသိုၵ်း RCSS ဢဝ်ယႃႈၵွင်ႉသႂ်ႇၼႂ်း ပုင်းလဝ်ႈသေ ၸႂ်ႈႁႂ်ႈၵူၼ်းမိူင်း 2 ၵေႃႉမႃးသူင်ႇတီႈၸုမ်းသိုၵ်း SSPP/SSA ဢၼ်တူင်ႉၼိုင် ပၵ်းသဝ်းယူႇဝႆႉ တီႈထုင်ႉႁူဝ်ၶၢႆး ၸေႈဝဵင်းမိူင်းၵိုင်၊ မိူဝ်ႈၸုမ်း SSPP/SSA ထတ်းတူၺ်း ၼႂ်းပုင်းလဝ်ႈၼၼ်ႉ လႆႈႁူဝႃႈ သႂ်ႇမႃးပႃးယႃႈၵွင်ႉ မိူၼ်ၵၼ် ဝႃႈၼႆ။

['Uncategorized']

2021-10-07T13:58:30

https://ssppssa.org/2021/10/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%95%e1%81%a2%e1%80%84%e1%80%ba%e1%80%9e%e1%81%b5%e1%80%ba%e1%80%b8-%e1%80%a2%e1%80%ad%e1%80%b0%e1%80%84/

ၵူၼ်းဝၢၼ်ႈပၢင်သၵ်း ဢိူင်ႇၼွင်မွၼ် ထုၵ်ႇၺႃး ဢဝ်လႅဝ်းၽၼ်းသေ ၸူၼ်ဢဝ်လူတ်ႉၶိူင်ႈ

Photo : Credit SSPP/SSA 07.10.2021 ၵူၼ်းဝၢၼ်ႈ ပၢင်သၵ်း၊ ဢိူင်ႇၼွင်မွၼ် ၸေႈဝဵင်းလႃႈသဵဝ်ႈ ထုၵ်ႇၺႃးၸူၼ်ဢဝ်လႅဝ်းၽၼ်းသေ ႁိမ်ဢဝ်လူတ်ႉၶိူင်ႈၵႂႃႇ တီႈဝၢၼ်ႈမႄႈႁၢၼ်ႇ တၢင်းၽႄမႃး ၼမ်ႉပွင်ႈ ၸေႈဝဵင်းလႃႈသဵဝ်ႈ။ မိူဝ်ႈဝၼ်းထီႉ 5 ဝၼ်းလိူၼ် October 2021 (လိူၼ်သိပ်းလပ်း) ၶၢဝ်းယၢမ်း 15:00 မူင်းပၢႆၼၼ်ႉ ၵူၼ်းဝၢၼ်ႈ ၵူၼ်းၼုမ်ႇ ယူႇဝၢၼ်ႈ ပၢင်သၵ်း (8) ၵေႃႉ ပႃးလူတ်ႉၶိူင်ႈ (4) လမ်း၊ ဢွၵ်ႇၵႂႃႇ လႄႇသေ ၶိုၼ်းပွၵ်ႈ မႃးႁိူၼ်းၼၼ်ႉ ထုၵ်ႇၺႃးၵူၼ်းၸူၼ် မီးၵူၼ်းမွၵ်ႈ 20 ၵေႃႉ ဢဝ်လႅဝ်းၽၼ်း ၸိူဝ်းၸုမ်းၶဝ် 8 ၵေႃႉ ဢၼ်ၵႂႃႇၸွမ်းၵၼ် ၵူၺ်းၵႃႈ ဢၼ်တိူဝ်ႉ မၢတ်ႇၸဵပ်း ႁၢဝ်ႉႁၢဝ်ႉႁႅင်းႁႅင်း (2) ၵေႃႉ ထုၵ်ႇ ႁိမ်ဢဝ်ပႃး လူတ်ႉၶိူင်ႈၵႂႃႇ (3) လမ်း လႄႈ ၽူင်း (3) လုၵ်ႈ ၊ ၵူၼ်းသွင်ၵေႃႉဢၼ်ထုၵ်ႇၽၼ်းၼၼ်ႉၵေႃႈ ယၢမ်းလဵဝ် ဢဝ်ၵႂႃႇယူတ်းယႃတူဝ်ဝႆႉတီႈ ႁူင်းယႃလူင် ဝဵင်းလႃႈသဵဝ်ႈ ဝႃႈၼႆ။ Photo : Credit ၵူၼ်းမိူင်းပိုၼ်ႉတီႈဝၢၼ်ႈပၢင်သၵ်း ၸၢႆးပိုၼ်း ၵေႃႉၼိုင်ႈလၢတ်ႈဝႃႈ-“ ၸႂ်ႈၶႃႈဢေႃႈ၊ ၶဝ် (8) ၵေႃႉၼႆႉ ၶဝ်ၵႂႃႇလႄႇသေ ၶိုၼ်းပွၵ်ႈမႃးၺႃးၸူၼ်တီႈ တၢင်းၽႄ ၵႂႃႇၼမ်ႉပွင်ႈၼၼ်ႉ ၶႃႈဢေႃႈ၊ တႃႇသွင်ၵေႃႉတႄႉ ၺႃးၽၼ်း ၸွမ်းႁူဝ်ၸွမ်းၼႃႈ ၸွမ်းၶႅၼ်ၸွမ်းတူဝ် ၺႃးၽၼ်းႁႅင်းၶႃႈဢေႃႈ၊ ဢၢႆႈတႃး တႄႉလႆႈယဵပ်ႉမွၵ်ႈ (11) ႁွႆးၶႃႈ ထႅင်ႈၵေႃႉၼိုင်ႈတႄႉ (16) ႁွႆးၶႃႈဝႃႇ ငိၼ်းပီႈၼွင်ႉ ၶဝ်လၢတ်ႈၼေဝႆႉၶႃႈ ၊ ၵူၼ်းၸူၼ်ၸိူဝ်းၼၼ်ႉ ၶဝ်လႆႈလူတ်ႉၵႂႃႇသီႇလမ်း လႄႈ ၽူင်း (3) လူၵ်ႈ၊ လူတ်ႉတႃႇၼိုင်ႈလမ်း တႄႉ ၶဝ်ပေႃႉလႅဝ်သေ ပႅတ်ႈဝႆႉ ၼႂ်းယုမ်းၶႃႈဢေႃႈ” ဝႃႈၼင်ႇၼႆၶႃႈ။ ၵူၼ်းၸိူဝ်းဢၼ်မႃးၸူၼ်လုၵ်ႈဢွၼ်ႇၼုမ်ႇဝၢၼ်ႈပၢင်သၵ်းၼႆႉ ၼႃႈၶဝ်ပဵၼ်ၼႃႈမၢၼ်ႈ လႄႈ ၼႃႈၶႄႇ ၵူၺ်းၵႃႈယူႇတီႈလႂ် လုၵ်ႉတီႈလႂ်မႃး ဢၼ်ဝႃႈၼၼ်ႉတႄႉ ဢမ်ႇလႆႈႁူႉၸွမ်းၶႃႈ ၼႆ ၸၢႆးပိုၼ်းသိုပ်ႇ လၢတ်ႈထႅင်ႈၼင်ႇၼႆ ။ ၸူဝ်ႈၶၢဝ်းယၢမ်းၶွင်ႇသီသိုၵ်းမၢၼ်ႈ သိမ်းဢႃႇၼႃႇမႃးၼႆႉ ၵူၼ်းမိူင်းတင်းၼမ်ထူပ်းတၢင်း ယၢပ်ႇၽိုတ်ႇ ယွၼ်ႉၽေးၽူႈလၵ်ႉၵူၼ်းၸူၼ် လႄႈ မီလွင်ႈယၢပ်ႇၽိုတ်ႇၵူႈလွင်ႈလွင်ႈ ပူၼ်ႉမႃးဢမ်ႇႁိုင်ၼႆႉၵေႃႈ ယူႇတီႈၵူၼ်းဝၢၼ်ႈ ဝၢၼ်ႈပဵင်း ၼႂ်းၸေႈဝဵင်းၵူတ်ႉၶၢႆ တီႉၺွပ်းလႆႈ ၽူႈလၵ်ႉၵူၼ်းၸူၼ်တႃႇ 5 ၵေႃႉမိူၼ်ၵၼ် ဝႃႈၼႆ။

['ၶၢဝ်ႇၵူႈလွင်ႈလွင်ႈ']

2021-10-06T21:32:43

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b6%e1%81%a2%e1%80%84%e1%80%ba-kia-%e1%80%95%e1%80%bd%e1%82%86%e1%82%88%e1%80%99%e1%81%a2/

ၸုမ်းသိုၵ်းၶၢင် KIA ပွႆႈမၢၵ်ႈတႅၵ်ႈသႂ်ႇ သၢႆၵႃးသိုၵ်းၶွင်ႇသီႇသိုၵ်းမၢၼ်ႈ

Photo : Credit SSPP/SSA 06.10.2021 မိူဝ်ႈဝႃး ဝၼ်းထီႉ 05.10.2021 တီႈမိူင်းၶၢင်ၸေႈဝဵင်းမိူင်းမွၵ်ႇၽၢႆႇသိုၵ်းမၢၼ်ႈထူဝ်းသၢႆသိုၵ်း လႄႈ ၸုမ်းသိုၵ်းၶၢင် KIA ဢဝ်မၢၵ်ႈတႅၵ်ႇပွႆႈသႂ်ႇၵႃးသေ သွင်ၽၢႆႇမီးလွင်ႈပိုတ်းယိုဝ်း ၽၢႆႇဢွၵ်ႇၶၢဝ်ႇ KIO လၢတ်ႈၵႂႃႇ ၼင်ႇၼႆ ။ မိူဝ်ႈဝႃး October , 5 ၼႂ်းမိူင်းမွၵ်ႇ ႁိမ်းဝၢၼ်ႈမျဵဝ်ႉတိတ်ႉ မၢၵ်ႇလႆႈတႅၵ်ႇယဝ်ႉ မီးလွင်ႈတိုၵ်းယိုဝ်းၵၼ် တင်းၶွင်ႇသီႇသိုၵ်းမၢၼ်ႈၼႆ ၽၢႆႇၸုမ်းသိုၵ်းၶၢင် ၸဝ်ႈသိုၵ်းၼေႃႇပူႇ ၼိုင်ႈၵေႃႈ လၢတ်ႈဝႃႈၼႆ။ ၸဝ်ႈသိုၵ်းၼေႃႇပူႇ ၼႂ်းသိုၵ်း KIA သိုပ်ႇလၢတ်ႈဝႃႈ- ၵွပ်ႈသိုၵ်းၶွင်ႇသီႇသိုၵ်းမၢၼ်ႈၶဝ် မႃးသူင်ႇ ၶဝ်ႈၼမ်ႉတၢင်းၵိၼ်ပၼ်ၵူၼ်းၶဝ် လႄႈ ၸုမ်းသိုၵ်း KIA လႆႈဢဝ်မၢၵ်ႈတႅၵ်ႇပွႆႇသႂ်ႇၵႃးသိုၵ်း ၶွင်ႇသီႇသိုၵ်းမၢၼ်ႈၵူၺ်း ဢၼ်လႆႈပဵၼ်ပၢင်တိုၵ်းၵၼ်တေႉ ဢမ်ႇၸႂ်ႈ” ဝႃႈၼႆ။ မိူဝ်ႈယၢမ်းၵၢင်ၼႂ်ၼၼ်ႉ ၵူၼ်းမိူင်းဢၼ်ယူႇႁိမ်းၸမ်ၵေႃႉၼိုင်ႈ လၢတ်ႈဝႃႈ- ၼႂ်းၸေႈဝဵင်းမိူင်းမွၵ်ႇ လႆႈငိၼ်းသဵင် ၵွင်ႈလူင် ၵွင်ႈဢွၼ်ႇ ၵူၼ်းပိုၼ်ႉတီႈၵမ်ႈၽွင်ႈ ဢၼ်ယူႇသဝ်းႁိမ်းႁွမ်းၸိူဝ်းၼၼ်ႉ ပဵၼ်ဢၼ်လႆႈမႆႈၸႂ်ဝႆႉ ဝႃႈၼႆ။ ၵူၼ်းမိူင်းပိုၼ်ႉတီႈၵေႃႉၼိုင်ႈ လၢတ်ႈဝႃႈ- ၶႃႈယူႇတီႈ မိူင်းမွၵ်ႇသေ လႆႈငိၼ်းသဵင်မၢၵ်ႇသဵင်ၵွင်ႈယူႇ ၊ ႁဝ်းၶႃႈၵေႃႈဢမ်ႇႁတ်းဢွၵ်ႇၵႂႃႇတူၺ်း ။ ၵူၼ်းၵမ်ႈၽွင်ႈတေႉဝႃႈ လႆႈႁၼ်ၵႃး ၸုမ်းၶွင်ႇသိုၵ်းမၢၼ်ႈၶဝ် မႃးတၢင်းၽၢႆႇမျဵဝ်ႉတိတ်ႉ လႄႈ ၸုမ်းသိုၵ်းၶၢင် KIA လႆႈဢဝ်မၢၵ်ႈတႅၵ်ႇပွႆႇသႂ်ႇၵႃး ၸုမ်းၶွင်ႇသီႇ သိုၵ်းမၢၼ်ႈ လႄႈ ၽၢႆႇသိုၵ်းမၢၼ်ႈ လႆႈလူႉသုမ်းၵႃးလူင် 3 လမ်း ဝႃႈၼႆ။ ၸဝ်ႈသိုၵ်းၼေႃႇပူႇသိုပ်ႇလၢတ်ႈဝႃႈ- ၼႂ်းၸေႈဝဵင်းမိူင်းမွၵ်ႇၼႆႉပဵၼ်တီႈဢၼ်ၶွင်ႇသီႇသိုၵ်းမၢၼ်ႈ ၶဝ်ႈမႃးတူင်ႉၼိုင်ၵၢၼ်သိုၵ်းတင်းၼမ် လႄႈ ပဵၼ်သဵၼ်ႈတၢင်း တေႃႇသူင်ႇၶဝ်ႈၼမ်ႉတၢင်းၵိၼ် ၊ ၵူၼ်းသိုၵ်း ၊ မၢၵ်ႇၵွင်ႈၸိုၼ်းယၢမ်း ၸိူဝ်းၼႆႉ ဝႃႈၼႆ ။ မိူဝ်ႈ September,27 ၼၼ်ႉၵေႃႈ ၼႂ်းၸေႈဝဵင်း မိူင်းမွၵ်ႇမၢၵ်ႇတႅၵ်ႇတီႈသဵၼ်ႈတၢင်းၽေဢၼ်မီးႁိမ်း ၸဵင်ႇလူင်း တီႈလုမ်းပလိပ်ႈၼၼ်ႉ ၽၢႆႇၶွင်ႇသီႇသိုၵ်းမၢၼ်ႈ လႆႈတၢင်းၸဵပ်းဝၢတ်ႇ ဢမ်ႇယွမ်း 3 ၵေႃႉဝႃႈၼႆ။ ၼႂ်းမိူင်းၶၢင် ၸေႈဝဵင်းမိူင်းမွၵ်ႇ ပွတ်းတၢင်း တၼၢႆး-သဵၼ်ႈတၢင်းလီတူဝ်ႇၼႆႉ သၢႆၵႃးသိုၵ်းမၢၼ်ႈ ၵမ်းၵမ်းလႆႈထုၵ်ႇၺႃး ၸုမ်းသိုၵ်းၶၢင် KIA ဢဝ်မၢၵ်ႇပွႆႇယူႇၼႆ ၵူၼ်းပိုၼ်ႉတီႈၼိုင်ႈၵေႃႉလၢတ်ႈတီႈ ၸုမ်းၽူႈဢွၵ်ႇၶၢဝ်ႇ ဝႃႈၼႆ။ Source : Mizzima

['ၵၢၼ်သိုၵ်း']

2021-10-06T21:26:31

https://ssppssa.org/2021/10/%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%81%b6%e1%80%9d%e1%80%ba%e1%82%88%e1%81%ba%e1%80%bd%e1%80%95%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99/

သိုၵ်း RCSS ၶဝ်ႈၺွပ်းၵူၼ်းမိူင်းထႅင်ႈသၢမ်ၵေႃႉ ဢၼ်ပၢႆႈၵႂႃႇယူႇၼႂ်း ဝဵင်းၵျွၵ်ႉမႄး

Photo : Credit SSPP/SSA 06/10/2021 ၸုမ်းသိုၵ်း ၶွင်ႇသီႇဢဝ်ၶိုၼ်းၸိုင်ႈတႆး RCSS ၶဝ်ႈတီႉၺွပ်းၵူၼ်းမိူင်းထႅင်ႈတီႈၼႂ်းၸေႈဝဵင်းၵျွၵ်ႉမႄး သၢမ်ၵေႃႉ ပႃးတၢင်းလုၵ်ႈဢွၼ်ႇ ဢႃႇယူႉ 13 ၶူပ်ႇ ၼိုင်ႈၵေႃႉ ဝႃႈၼႆ ။ မိူဝ်ႈဝၼ်းထီႉ 4 ဝၼ်း လိူၼ် October 2021 ၶၢဝ်းယၢမ်း 11 မူင်း ၵၢင်ဝၼ်း ၼၼ်ႉ ၸုမ်းသိုၵ်း RCSS ဢၼ် ၽူႈဢွၼ်ႁူဝ် ၸိုဝ်ႈႁွင်ႉ ၸဝ်ႈလၢဝ်ဝၼ်း (ႁွင်ႉပူႇၼူတ်ႇ) ဢၼ်ဢွၼ်ႁူဝ်တူင်ႉၼိုင်ဝႆႉယူႇ ႁိမ်းဝၢၼ်ႈႁူးသူၼ် ၸေႈဝဵင်းၵျွၵ်ႉမႄး ၼၼ်ႉ ပွႆႇၵူၼ်းသိုၵ်း 4 ၵေႃႉ တီႉၺွပ်းၵူၼ်းဝၢၼ်ႈ မိူင်းငေႃႉ ဢၼ်ပၢႆႈမႃးယူႇ ၼႂ်းဝဵင်း ၵျွၵ်ႉမႄး ၊ ၵူၼ်းဝၢၼ်ႈ သၢမ်ၵေႃႉဢၼ်ထုၵ်ႇၺႃးသိုၵ်း RCSS တီႉၺွပ်းၵႂႃႇၼၼ်ႉ (1) ၸၢႆးလိူၼ်ၽႃႉ ဢႃႇယူႉ (13) ၶူပ်ႇ လုၵ်ႈၸၢႆးလုင်းဢူး ၊ ယူႇဝၢၼ်ႈၼမ်ႉၽဵတ်ႇ (2) လုင်းဢေး ယူႇၼမ်ႉၽဵတ်ႇ ဢိူင်ႇမိူင်းငေႃႉ (3) ဢၢႆႈဢေး ယူႇၼမ်ႉၽဵတ်ႇ ဢိူင်ႇမိူင်းငေႃႉ ၊ ၶဝ်သၢမ်ၵေႃႉ ၼႆႉပဵၼ်ၵူၼ်းလုၵ်ႉတီႈဝၢၼ်ႈ သေပၢႆႈမႃးယူႇဝႆႉ ၼႂ်းဝဵင်းၵျွၵ်ႉမႄး ဝႃႈၼႆၶႃႈ။ ၵူၼ်းသၢမ်ၵေႃႉ ဢၼ်ထုၵ်ႇတီႉၺွပ်းၼႆႉ ၸၢႆးဢေး ဢႃႇယူႇမွၵ်ႈ 30 ပၢႆ ထုၵ်ႇတီႉၺွပ်းတီႈ ဢိၼ်ႇၵျင်းတွင်ႇ (အိမ်ကျင်းတောင် ) လုင်းဢေး ဢႃႇယူႇမွၵ်ႈ 50 ပၢႆ ထုၵ်ႇတီႈၺွပ်းတီႈ ၼႃႈလိၼ်-1 ပွၵ်ႉပႅတ်ႇ (နယ်မြေ-၁ ရက်ကွက်-၈ ) ၸၢႆးလိူၼ်ၽႃႉ ဢႃႇယူႉ 13 ၶူပ်ႇ လုၵ်ႈၸၢႆးလုင်းဢူး ထုၵ်ႇတီႉၺွပ်းတီႈ (ပိန်းနဲ့ကုန်း ) ၸိူဝ်းၼႆႉ ၼႂ်းၸေႈဝဵင်း ၵျွၵ်ႉမႄး တင်းမူတ်းဝႃႈၼႆ ။ မိူဝ်ႈလဵဝ်ၵူၼ်းၸိူဝ်းၼႆႉ ထုၵ်ႇတီႉၺွပ်းႁွင်ႉၵႂႃႇမီးဝႆႉယူႇတီႈတပ်ႉႁူးသူၼ် ဝႆႉယူႇ ၊ ၶၢဝ်ႇပိုၼ်ႉတီႈဢမ်ႇယိုၼ်ယၼ် တႄႉလၢတ်ႈဝႃႈ ၶဝ်ၸိူဝ်းၼႆႉ ၵွပ်ႈလုၵ်ႉၸၢႆးၶဝ် လၵ်ႉပၢႆႈသိုၵ်း လႄႈ မႃးတီႉၺွပ်းၵႂႃႇၶိုၼ်းၵူၺ်း ဝႃႈၼႆ ၊ ပူၼ်ႉမႃး မိူဝ်ႈဝၼ်းထီႉ 30 – လိူၼ် September-2021 ၼၼ်ႉၵေႃႈ ယူႇတီႈ ၸုမ်းသိုၵ်း RCSS ႁႅင်းၵူၼ်း 7 ၵေႃႉ လႆႈတီႈၺွပ်း ၵူၼ်းဝၢၼ်ႈၶိုမ်းမႂ်ႇ 4 ၵေႃႉ ဢၼ်ပၢႆႈမႃးသွၼ်ႈယူႇဝႆႉ တီႈဝဵင်းၵျွၵ်ႉမႄး မိူၼ်ၵၼ်ဝႃႈၼႆ ။

['သုၼ်ႇလၢႆႈၵူၼ်း']

2021-10-06T13:31:26

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%82%81%e1%81%a2%e1%80%84%e1%80%ba%e1%82%88%e1%80%99%e1%81%a2%e1%81%b5%e1%80%ba%e1%82%87/

ၸုမ်းသိုၵ်း RCSS ႁၢင်ႈမၢၵ်ႇသႂ်ႇတႅၵ်ႇသႂ်ႇၵူၼ်းၼုမ်ႇ SSPP တီႈၸေႈဝဵင်းၼမ်ႉၶမ်း

Photo :Credit SSPP/SSA 06/10/2021 ၸုမ်းသိုၵ်း RCSS ႁၢင်ႈၵၢင်မၢၵ်ႇသႂ်ႇ ၵွၼ်ႇထူဝ်း Control တိူဝ်ႉၺႃးၸုမ်းၵူၼ်းၼုမ်ႇ SSPP/SSA ဢၼ်တိုၵ်းၵႂႃႇ ၶဝ်ႈႁူမ်ႈပိတ်ႉမၢၵ်ႇၼင် ၸွမ်းၸုမ်းၵူၼ်းၼုမ်ႇ ဝၢၼ်ႈႁွင်းလူင်သေပွၵ်ႈၶိုၼ်းယၢမ်းၵၢင်ၶမ်ႈ ။ မိူဝ်ႈဝႃး ဝၼ်းလိူၼ်သိပ်းလပ်း ဝၼ်းထီႉ 05/လိူၼ်ဢွၵ်ႇထူဝ်ႊပိူဝ်ႊ-2021 ၼၼ်ႉ ယူႇတီႇၸုမ်းၵူၼ်းၼုမ်ႇ ဝၢၼ်ႈႁွင်းလူင် ၸေႈဝဵင်းၼမ်ႉၶမ်း လႆႈၽိတ်ႈမွၵ်ႇ ၸုမ်းၵူၼ်းၼုမ်ႇ ပႃႇတီႇမႂ်ႇသုင်ၸိုင်ႈတႆး SSPP/SSA ဢိၵ်ႇပႃးတင်း ၵူၼ်းၼုမ်ႇ တီႈဝၢၼ်ႈႁွင်းလူင် လဵၼ်ႈမၢၵ်ႇၼင် တီႈဝၢၼ်ႈႁွင်းလူင် ဝဵင်းၼမ်ႉၶမ်း ယၢမ်းဝၢႆးဝၼ်း (15:00) မူင်းၼၼ်ႉတေႃႇထိုင်ယၢမ်းဝၢႆးဝၼ်း (17:00)မူင်း ၊ ဝၢႆးသွင်ၽၢႆႇလဵၼ်ႈမၢၵ်ႇၼင် ပိူဝ်ႈတႃႇလွင်ႈမိုတ်ႈၵိုဝ်းၸမ်ၸႂ်ၵၼ် ထိုင်မႃး ၵၢင်ၶမ်ႈယူႇတီႈၵူၼ်းၼုမ်ႇ ဝၢၼ်ႈႁွင်းလူင် ၽိတ်ႈမွၵ်ႇ ၵိၼ်ၶဝ်ႈ ႁူမ်ႈမူႇၸွမ်းၵၼ်ၵႂႃႇယူႇ ၊ ဝၢႆးၵိၼ်ၶဝ်ႈယဝ်ႉ မိူဝ်ႈၶိုၼ်းပွၵ်ႈၶိုၼ်းၼၼ်ႉ လုၵ်ႉဢဝ်တီႈ ပၢင်ၵိၼ် ၶဝ်ႈႁူမ်ႈမူႇ ဢွၵ်ႇၵႂႃႇဢမ်ႇပေႃးၵႆ မိူဝ်ႈႁွတ်ႈၽႅဝ် တီႈႁူဝ်ၶူဝ် ၽၢႆႇဢွၵ်ႇမၢၼ်ႈႁွင်းလူင် ၼၼ်ႉ ထုၵ်ႇၺႃး ၸုမ်းသိုၵ်း RCSS ပႂ်ႉဢဝ်မၢၵ်ႇ ၵွၼ်ႇထူဝ်း Control မဵဝ်းမၢၵ်ႇဢၼ်ႁဵတ်းဢဝ် မိပ်ႇတႅၵ်ႇသႂ်ႇတိူဝ်ႉၺႃး လႄႈ ႁဵတ်းႁႂ်ႈ ၵေႃႉပဵၼ်ၶူးသွၼ် ၸၢႆးယွတ်ႈမၢဝ်း ၽူႈၶဝ်ႈၸုမ်းၵူၼ်းၼုမ်ႇ ငဝ်ႈငုၼ်း SSPP/SSA တိူဝ်ႉမၢတ်ႇၸဵပ်း လႆႈလူႉသဵင်ႈၵႂႃႇ ။ Photo : Credit ၵဵဝ်ႇလူၺ်ႈလွင်ႈၼႆႉသေ ယူႇတီႈၽူႈၵဵဝ်ႇၶွင်ႈ SSPP/SSA လၢတ်ႈၼႄဝႃႈ – ၵူၼ်းသိုၵ်း RCSS ၼႆႉယူႇဝႆႉ ၽၢႆႇတူၵ်းၶူဝ် ယူႇၸိူဝ်းတူင်ႈၼႃးသေ ဢဝ်မၢၵ်ႇၵွၼ်ႇထူဝ်း Control ၸႂ်ႉၸွမ်းမၢၵ်ႇပွမ်းဢၼ်ႁဵတ်းဢဝ်သေ မိပ်ႇသႂ်ႇၵူၺ်း ၵူၼ်းဢၼ်မႃးမိပ်ႇသႂ်ႇၼႆႉ ပဵၼ်ၽၢႆႇဢုပ်ႉပိူင်ႇ လႄႈ ၸၢႆးငၢၼ်ဝၢၼ်ႈၵူၺ်း ၵွပ်ႈပိူဝ်ႈၶဝ်ယူႇဝႆႉ ၸိူဝ်းၽၢႆႇတူၵ်းၼမ်ႉမၢဝ်းယူႇဝႆႉၸိူဝ်းၼႆႉယူႇ – ဝႃႈၼႆ။ ၸၢႆးယွတ်ႈမၢဝ်းၼႆႉ ပဵၼ်ၵူၼ်းၼုမ်ႇ တီႈ SSYCBY သေတူင်ႉၼိုင်ၵၢၼ်မေႃသွၼ် ပၼ်ပိုၼ်ႉႁူႉၵူၼ်းၼုမ်ႇ လႄႈ ပဵၼ်ၽူႈႁွင်ႉၵႂၢမ်း ၽူႈသူင်ပၢႆးမွၼ်းၵေႃႉၼိုင်ႈယူႇဝႃႈၼႆ။

['ၵၢၼ်သိုၵ်း']

2021-10-06T10:45:57

https://ssppssa.org/2021/10/%e1%80%9c%e1%80%ad%e1%81%b5%e1%80%ba%e1%82%88%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87-%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc/

လိၵ်ႈပိုၼ်ၽၢဝ်ႇ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး SSPP/SSA ၵဵဝ်ႇလူၺ်ႈလွင်ႈဢၼ်ပဵၼ်ပၼ်ႁႃပၢင်တိုၵ်း ၵၼ်တင်း (RCSS) (5) ၽႃႇသႃႇ။

မိူဝ်ႈဝၼ်းထီႉ 03/10/2021။

['Uncategorized']

2021-10-05T19:08:07

https://ssppssa.org/2021/10/%e1%80%9a%e1%80%bd%e1%81%bc%e1%80%ba%e1%82%89%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%81%bc%e1%80%99/

ယွၼ်ႉပၢင်တိုၵ်းတၢင်းၼမ်ႉ ၵူၼ်းမိူင်းလႆႈၶၢမ်ႇပႅတ်ႈႁိူၼ်းယေးသေပၢႆႈ မီးမွၵ်ႈ 760,00 ပၢႆ

: DVB SSPP/SSA 05.10.2021 ၼႂ်းမိူင်းႁူမ်ႈတုမ်မိူင်းမၢၼ်ႈ ဢၼ်ယိပ်းၵွင်ႈၵၢင်ပဵၼ်ပၢင်တိုၵ်းၼႂ်းပိုၼ်ႉတီႈသေ ၸိူဝ်းဢၼ်ၵူၼ်းမိူင်း ယူႇၼႂ်းပိုၼ်ႉတီႈ လႆႈၶၢမ်ႇပႅတ်ႈႁိူၼ်းယေးပၢႆႈၽၢတ်ႇၼၼ်ႉ ႁူဝ်ၼပ်ႉလုၵ်ႈဢွၼ်ႇၼမ်ထိုင်မွၵ်ႈ 760,00 ပၢႆ ၼႆ ၸုမ်း Save the Children ဢွၵ်ႇၶၢဝ်ႇဝႆႉ ဝႃႈၼႆ။ တင်ႈတႄႇဢဝ်ၼႂ်းလိူၼ် ၽေႇၾေႇဝႃႇရီႇမႃးၼႆႉ ၸုမ်းၵေႃႇၵၢၼ်ႁၢႆႉ ၶွင်ႇသီႇသိုၵ်းမၢၼ်ႈ သိမ်းဢႃႇၼႃႇသေ ၼႂ်းမိူင်းႁူမ်ႈတုမ် ၸွမ်းပိုၼ်ႉတီႈၵမ်ႉၼမ် ၸုမ်းတပ်ႉၵႅတ်ႇၶႄႇၵူၼ်းမိူင်းလႄႈ ၸုမ်းၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းႁၢဝ်ႈႁႅင်းမႃးလိူဝ် ၵူၼ်းမိူင်းလႆႈပၢႆႈၽေးတင်းၼမ် ဝႃႈၼႆ။ ၵူၼ်းမိူင်းဢၼ်လႆႈၶၢမ်ႇပႅတ်ႈႁိူၼ်းယေးတင်းၼမ်သေပၢႆႈၵႂႃႇယူႇၼႂ်းထိူၼ်ႇ လႆႈတၢၵ်ႇလႅတ်ႇ၊တၢၵ်ႇ ၾူၼ် ဢဝ်ၽႃႇယၢင်ၵင်ႈယူႇသဝ်းၵႂႃႇ ၊ လွင်ႈယၢပ်ႇတႃႇၼႃးႁိူၼ်း ပဵၼ်လွင်ႈၵိၼ်ယႅမ်ႉ မၢင်ဝၼ်းၵေႃႈ လႆႈၵိၼ်ၶဝ်ႈၼိုင်ႈတႃႇသေ ယူႇၵႂႃႇၵူၺ်းၼႆ ၸုမ်း Save the Children သိုပ်ႇလၢတ်ႈဝႃႈၼႆႉ။ တေႇဢဝ်ၸုမ်းၶွင်ႇသီႇသိုၵ်းမၢၼ်ႈသိမ်းဢႃႇၼႃႇမႃးၼႆႉ ၵူၼ်းဢၼ်လႆႈၽၢတ်ႇႁိူၼ်းယေး ပၢႆႈယူႇသဝ်းၼႂ်းထိူၼ်ႇၸိူဝ်းၼၼ်ႉ မီးၵႂႃႇ 206,000 ၵေႃႉ။ ၼႂ်းလိူၼ် September ၼိုင်ႈလိူၼ်ၵူၺ်း ၼႂ်းမိူင်းယၢင်း ၵူၼ်းမိူင်းဢၼ်လႆႈပၢႆႈ မီးမွၵ်ႈ 220,00 ၵေႃႉၼႆ တီႈပၢင်ၵုမ်လူင်ၸၢတ်ႈၸိုင်ႈလုမ်ႈၾႃႉ လၢတ်ႈဢွၵ်ႇၶၢဝ်ႇၵႂႃႇ ဝႃႈၼႆ ။ ၵူၼ်းမိူင်းဢၼ်ပၢႆႈၽေးသိုၵ်းဢွၵ်ႇႁိူၼ်းယေးယူႇသဝ်းၼႂ်းထိူၼ်ႇ မီး 760,000 ၵေႃႉ၊ ပႃးလုၵ်ႈဢွၼ်ႇ မီးမွၵ်ႈ 290,00 ၵေႃႉ၊ ပူၼ်ႉမႃးၼႂ်းလိူၼ် September ၼၼ်ႉၵေႃႈ လႆႈပဵၼ်ပၢင်တိုၵ်းႁႅင်းဝႆႉ တီႈၼႂ်း ၸေႈဝဵင်းမေႃႇသူဝ်ႇ ဝဵင်းလဵဝ်ၵူၺ်း ၵူၼ်းမိူင်းဢၼ်ယူႇၼႂ်းပိုၼ်ႉတီႈ ပၢႆႈယၢၼ်ႁိူၼ်းယေးတင်းၼမ် ဝႃႈၼႆ။ ၽူႈတၢင်တူဝ်ၸုမ်းသုၼ်ႇလႆႈသုၼ်ႇပဵၼ်ၸၢတ်ႈၸိုင်ႈလုမ်ႈၾႃႇ ၼိုင်ႈၵေႃႉပၼ်ၶေႃႈၾၢင်ႇဝႃႈ မိူဝ်ႈပူၼ်ႉမႃး ၼႂ်းလိူၼ် June ၼၼ်ႉ ၼႂ်းမိူင်းယၢင်း ၵူၼ်းမိူင်းဢၼ်ပၢႆႈၽေးသိုၵ်း ထူပ်းၽေး လွင်ႈတၢင်းပဵၼ် ၊ လွင်ႈၵိၼ်ယႅမ်ႉ ဢိုပ်းၶဝ်ႈ၊ဢိုမ်းၼမ်ႉသေ လႆႈလူႉတၢႆၵႂႃႇမီးတၢင်းၼမ် ၊ ၵူၼ်မိူင်း ဢၼ်ယူႇသဝ်းၼႂ်းထိူၼ်ႇၸိူဝ်းၵေႃႈ ၵူဝ်လႆႈပဵၼ်ၸိူင်ႉၼၼ်ႉ ဝႃႈၼႆ။ မိူဝ်ႈလဵဝ်လွင်ႈၵိၼ်ယႅမ်ႉ လႄႈ လွင်ႈတႃႇၸွႆႈထႅမ်ၸိူဝ်းၼၼ်ႉၵေႃႈ ဢမ်ႇပႆႇၸၢင်ႈႁဵတ်းႁိုဝ် ၵွပ်ႈပိၵ်ႉဢိုတ်းလွင်ႈၵႂႃႇလွင်ႈပႆသေ ၵူၼ်းမိူင်းဢၼ်မီးယူႇသဝ်းၼႂ်းထိူၼ်ႇ ၵမ်ႉၼမ်လႆႈၵိၼ်ၶဝ်ႈလၢႆ ယူႇသဝ်းၵႂႃႇၸိူင်ႉၼၼ်ႉ ၵူႈဝၼ်းၵူၺ်း ဝႃႈၼႆ။ ၶၢဝ်းယၢမ်းမိူဝ်းလဵဝ်ၵေႃႈ ဢၼ်တိုၵ်ႉသိုပ်ႇပဵၼ်ပၢင်တိုၵ်းၵၼ်သေ လႆႈၵိုတ်းပိၵ်ႉလွင်ႈၵႂႃႇမႃးပႆ ၵူၼ်းၼႂ်းမိူင်းႁူမ်ႈတုမ်ၼၼ်ႉၸွမ်းပိုၼ်ႉတီႈၵမ်ႉၼမ် တႃႇတေလႆႈလွင်ႈၸွႆႈထႅမ် တီႈ Agency လႄႈ ဢၼ်ၵူႈမိူင်းမိူင်း ဢမ်ႇႁွတ်ႈၽဵဝ်မႃးလႆႈ လႄႈ လႆႈဢဝ်တၢင်းၸွႆႈထႅမ် တီႈၵူၼ်းမိူင်းၼင်ႇၵၼ် ၸွႆႈထႅမ် ယူႇသဝ်းၵိၼ်သၢင်ႈၵႂႃႇၵူၺ်း ဝႃႈၼႆ။ Source : DVB

['သုၼ်ႇလၢႆႈၵူၼ်း']

2021-10-05T18:58:52

https://ssppssa.org/2021/10/%e1%81%b6%e1%81%a2%e1%80%9d%e1%80%ba%e1%82%87%e1%80%90%e1%82%86%e1%80%b8%e1%80%9c%e1%80%bd%e1%80%90%e1%80%ba%e1%82%88%e1%80%9c%e1%82%85%e1%80%9d%e1%80%ba%e1%80%b8-%e1%80%99%e1%81%a2%e1%80%95%e1%80%ba/

ၶၢဝ်ႇတႆးလွတ်ႈလႅဝ်း မၢပ်ႇၼႄးဝႃႈ SSPP/SSA ၶဝ်ႈသွၵ်ႈတဝ်ၼႂ်းဝၢၼ်ႈ ဢဝ်ၾႆးၸုတ်ႇၽဝ်ႁူင်းယႃ လႄႈႁူင်းႁဵၼ်းၼၼ်ႉ ဢမ်ႇမၢၼ်ႇမႅၼ်ႈ။

SSPP/SSA 05/10/2021 ႁွင်ႈၵၢၼ်ၶၢဝ်ႇ တႆးလွတ်ႈလႅဝ်း ၽၢႆႇတႂ်ႈၵုမ်းၵမ် မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး RCSS ဢွၵ်ႇၶၢဝ်ႇၽၢင်း လၢမ်းတႅမ်ႈၸီႉၼႄးဝႃႈ SSPP/SSA ၸုတ်ႇၽဝ်ႁူင်းယႃ တင်းႁူင်းႁဵၼ်း တီႈဝၢၼ်ႈႁူဝ်ၶၢႆး ၼၼ်ႉ ဢမ်ႇမၢၼ်ႈမႅၼ်ႈၸိုဝ်ႈၸႂ်ႈလႃးလႃး ဝႃႈၼႆ။ မိူဝ်ႈဝႃးဝၼ်းထီႉ 04/10/2021 ၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လႄႈ တင်းၸုမ်းသိုၵ်း RCSS လႆႈပဵၼ်ပၢင်တိုၵ်းၵၼ် တင်ႈတေႇၶၢဝ်းယၢမ်းပွတ်းၼႂ် (11:00)မူင်း တေႃႇယၢမ်း (18:00) မူင်း တၢမ်းၶမ်ႈၼၼ်ႉ၊ ယူႇတီႈႁွင်ႈၵၢၼ်ၶၢဝ်ႇတႆးလွတ်ႈလႅဝ်း ၽၢႆႇတႂ်ႈၵုမ်းၵမ် မုၵ်ႉၸုမ်းၶွင်ႇသီႇဢဝ်ၶိုၼ်း ၸိုင်ႈတႆး RCSS မၢပ်ႇၽၢမ်းၸီႉၼႄးဝႃႈ ပႃႇတီႇမႂ်ႇသုင်ၸိုင်ႈတႆး SSPP/SSA ၶဝ်ႈသွၵ်ႈတဝ်ၼႂ်းဝၢၼ်ႈ ဢဝ်ၾႆးၸုတ်ႇၽဝ်ႁူင်းယႃ လႄႈ ႁူင်းႁဵၼ်း တီႈဝၢၼ်ႈႁူဝ်ၶၢႆး ဢိူင်ႇႁမ်းငၢႆး ၸေႈဝဵင်းမိူင်းၵိုင် ၸိုင်ႈတႆး ပွတ်း ၸၢၼ်း ပဵၼ်လွင်ႈတင်ႈၸႂ်မၢပ်ႇၼႄး ၽၢမ်းတႅမ်ႈၶၢဝ်ႇၵူၺ်း လႄႈ တိုၼ်းဢမ်ႇမၢၼ်ႇမႅၼ်ႈ လႃးလႃး ဝႃႈၼႆ ။ ၵူၼ်းပိုၼ်ႉတီႈ ဝၢၼ်ႈႁူဝ်ၶၢႆး ၵေႃႉၼိုင်ႈ ဢမ်ႇၶႂ်ႈဢွၵ်ႇၸိုဝ်ႈ လၢတ်ႈၼႄႁဝ်းၶႃႈဝႃႈ-“ဢေႃႈၶႃႈ မိူဝ်ႈယၢမ်း တိုၵ်ႉပဵၼ်ပၢင်တိုၵ်းၵၼ်တေႉ မီးၸုမ်းသိုၵ်း RCSS ၶဝ်ၵူၺ်းၶႃႈဢေႃႈ ဢၼ်မီးယူႇဝႆႉ ၼႂ်းဝၢၼ်ႈႁဝ်းၶႃႈ တေႉ ဢၼ်ပဵၼ်ပၢင်တိုၵ်းၵၼ်ၵေႃႈ ပဵၼ်ၼႂ်းဝၢၼ်ႈၶႃႈၼႃႇၼေႃႈ ၵွပ်ႈပိူဝ်ႈၸုမ်း RCSS သမ်ႉ ယူႇဝႆႉၼႂ်း ဝၢၼ်ႈ ၼၼ်ႉၶႃႈဢေႃႈ၊ ဢၼ်ဝႃႈ ၸုမ်းသိုၵ်း SSPP/SSA ဢဝ်ၾႆးၸုတ်ႇၽဝ်ႁူင်းယႃ လႄႈ ႁူင်းႁဵၼ်း ၼၼ်ႉတေႉ ဢမ်ႇမၢၼ်ႇ မႅၼ်ႈၶႃႈ ႁူင်းယႃ လႄႈ ႁူင်းႁဵၼ်းၵေႃႈ တိုၵ်ႉမီးဝႆႉယူႇၶႃႈ တေႃႇထိုင်ယၢမ်းလဵဝ် ၊ ဝၢႆးပၢင်တိုၵ်းယဵၼ်ၵႂႃႇယဝ်ႉၵွၼ်ႇ ၸုမ်းသိုၵ်း SSPP/SSA ၸင်ႇၶဝ်ႈၽႅဝ်မႃး ၶႃႈဢေႃႈ” လၢတ်ႈဝႃႈ ၼင်ႇၼႆ။ မိူဝ်ႈဝႃးဝၼ်းထီႉ 04/10/2021 ယူႇတီႈၽူႈမီးပုၼ်ႈၽွၼ်း SSPP/SSA လႆႈႁွင်ႉဢဝ် ၵေႃႉပဵၼ်ၸဝ်ႈၽူဝ် မေႃယႃ ယိင်းလၢဝ် ဢၼ်ႁၢပ်ႇထၢမ်းၵၢၼ်မေႃယႃဝႆႉတီႈဝၢၼ်ႈႁူဝ်ၶၢႆး သေ ဢုပ်ႇဢူဝ်းၵၼ် ႁႂ်ႈမေႃယႃ ၶိုၼ်းပွၵ်ႈမႃးလုမ်းလႃးထိင်းသိမ်းႁူင်းယႃ ၵႂႃႇယူႇ၊ ယွၼ်ႉဝႃႈ ပေႃးဢမ်ႇမီးၵူၼ်းမႃးပႂ်ႉလုမ်းလႃးမၼ်းၼႆ ၵူဝ် ဝူဝ်း၊ၵႂၢႆး တူဝ်သတ်းၸိူဝ်းၼႆႉ ၶဝ်ႈတဝ်ၵဝ်းယႃႉ ၼႆသေ လႆႈဢုပ်ႇဢူဝ်းၵၼ်ၵႂႃႇယူႇ ၊ ဢၼ်တီႈၶၢဝ်ႇ တႆးလွတ်ႈလႅဝ်းဢွၵ်ႇၶၢဝ်ႇဝႃႈ ႁဝ်းၸုတ်ႇႁူင်းယႃ ႁူင်းႁဵၼ်း ဢၼ်ဝႃႈၼၼ်ႉ ဢမ်ႇမၢၼ်ႇမႅၼ်ႈ လႄႈ ႁူင်းႁဵၼ်း လႄႈ ႁူင်းယႃၵေႃႈ တိုၵ်ႉမီးဝႆႉ မိူၼ်ၵဝ်ႇယူႇၵူၺ်းၼႆ ၽူႈမီးပုၼ်ႈၽွၼ်း SSPP/SSA တီႈပိုၼ်ႉတီႈ ၼႃႈသိုၵ်းၸဝ်ႈၼိုင်ႈ လၢတ်ႈၼင်ႇ ၼင်ႇၼႆ ။ ႁူင်းယႃ လႄႈ တၢင်းႁူင်းႁဵၼ်း ၶႅၼ်ႈၵၼ် ၵၢင်ပၢင်ႇၵူၺ်း မီးဝႆႉႁိမ်းၵၢတ်ႇ မိူဝ်ႈၽွင်းၸုမ်းသိုၵ်း SSPP/SSA ပႆႇၶဝ်ႈၽႅဝ်ၼၼ်ႉ ၼႂ်းဝၢၼ်ႈမီးဝႆႉၸုမ်းသိုၵ်း RCSS ၸုမ်းလဵဝ်ၵူၺ်း ၊ ဝၢႆးသေသိုၵ်း RCSS ၶဝ်ထွႆ ဢွၵ်ႇ ၵႂႃႇယဝ်ႉ၊ ယူႇတီႈၸုမ်းသိုၵ်း SSPP/SSA ၸင်ႇလူင်းၵူတ်ႇထတ်းၵႂႃႇ ၊ မိူဝ်ႈၽွင်းလူင်းၵူတ်ႇထတ်းၼၼ်ႉ သမ်ႉပေႃးလႆႈႁၼ်ပဵၼ်ဢၼ်လူႉလႅဝ် ႁွႆးယႃႉသွၵ်ႈတဝ် ဝႆႉယူႇ၊ ဢၼ်လႆႈႁၼ် ႁွႆးယႃႉသွၵ်ႈတဝ် ၼၼ်ႉ တေႉ ၵမ်ပႃႈၼမ် ပဵၼ်ႁိူၼ်းၵူၼ်းဝၢၼ်ႈ လႄႈ သႅင်ႇတၢင်းၶၢႆ ၵမ်ႉၼမ် ႁိူၼ်းမၢင်လင် သွၵ်ႈၽွၵ်ႈ ၶဝ်ႈထိုင် ၼႂ်းလုၵ်းၼွၼ်းၸိူဝ်းၼႆႉၵွၼ်ႇ ဝႃႈၼႆ။ ၵဵဝ်ႇလူၺ်ႈ လွင်ႈဢၼ်ၵူၼ်းမိူင်းလူႉသုမ်းၶူဝ်းၶွင်ႁိူၼ်းယေးၼၼ်ႉ ယူႇတီႈၽူႈမီးပုၼ်ႈၽွၼ်း ၽၢႆႇ SSPP/SSA လႆႈဢုပ်ႇဢူဝ်းၵၼ်တင်းၵူၼ်းဝၢၼ်ႈသေ ႁႂ်ႈၽူႈမီးပုၼ်ႈၽွၼ်း ၼႂ်းဝၢၼ်ႈ ၵဵပ်းၶေႃႈမုၼ်း ဢၼ်လႆႈလူႉသုမ်းၵႂႃႇၸိူဝ်းၼၼ်ႉသေ ၵႃႈၼင်ႇပွင်ပဵၼ်လႆႈ ယူႇတီႈ ၽၢႆႇငဝ်ႈငုၼ်းမုၵ်ႉၸုမ်း ပႃႇတီႇမႂ်ႇသုင်ၸိုင်ႈတႆး SSPP/SSA တေၸွႆႈထႅမ် သၢႆႈတႅၼ်းၶိုၼ်း ၸွမ်းၼင်ႇပွင်ပဵၼ်လႆႈ ၵႂႃႇယူႇဝႃႈၼႆ ။ တီႈဝၢၼ်ႈႁူဝ်ၶၢႆးၼၼ်ႉ ၸုမ်းသိုၵ်း RCSS ၶဝ် ၶုတ်းလုၵ်းထႅၼ်ႉပၵ်းတပ်ႉ ယူႇၼႂ်းဝၢၼ်ႈ ၼႂ်းဝၢင်းႁိူၼ်း ၵူၼ်းဝၢၼ်ႈသေ ဢဝ်ႁိူၼ်းၵူၼ်းဝၢၼ်ႈၵူၼ်းမိူင်း ပဵၼ်တီႈၶၢမ်ႇၼႃႈသိုၵ်းသေ ပိုတ်းယိုဝ်းတိုၵ်း ၵႂႃႇယူႇ ဝႃႈၼႆ။ ၵဵဝ်ႇလူၺ်ႈ လွင်ႈၶၢဝ်ႇပွမ် ၶၢဝ်ႇၽၢင်း ဢၼ်ၸုမ်းႁွင်ႈၵၢၼ်ၶၢဝ်ႇ တႆးလွတ်ႈလႅဝ်း ၶဝ်ပိုၼ်ၽႄ ဢွၵ်ႇၵႂႃႇ ၼိူဝ် Website.taifreedom.com & Taifreedom Shan Version ၸိူဝ်းၼၼ်ႉ ၵွပ်ႈဢမ်ႇၸႂ်ႈၶၢဝ်ႇမၢၼ်ႇ မႅၼ်ႈၸိုဝ်ႈၸႂ်ႈ လႄႈ ပွင်ႇဝႃႈ ၸုမ်းၶၢဝ်ႇတႆးလွတ်ႈလႅဝ်း ၶဝ်တိုၼ်းတင်ႈၸႂ် ၵၢဝ်ႇၼႄးမၢပ်ႇၽၢင်း ၼိူဝ် ပႃႇတီႇမႂ်ႇသုင်ၸိုင်ႈတႆး SSPP/SSA ၵူၺ်း ဝႃႈၼႆ ။

['ၶၢဝ်ႇတွပ်ႇၵေႈ']

2021-10-04T22:43:39

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-pdf-%e1%80%95%e1%80%ad%e1%80%af%e1%80%90%e1%80%ba%e1%80%b8%e1%80%9a%e1%80%ad%e1%80%af%e1%80%9d/

ၸုမ်းသိုၵ်း PDF ပိုတ်းယိုဝ်းၸုတ်ႇၽဝ် ႁူင်းပလိၵ်ႈ တီႈၸေႈဝဵင်း ထီးၶျၢႆႉ

: Khit Thit Media SSPP/SSA 04.10.2021 မိူဝ်ႈဝႃးဝၼ်းထီႉ 03 ဝၼ်း လိူၼ် October 2021 ၵၢင်ၶမ်ႈမွၵ်ႈပႅတ်ႇမူင်းပၢႆၼၼ်ႉ ၸုမ်းသိုၵ်း PDF ၶဝ် ဢဝ်ၾႆးၽဝ် ႁူင်းပလိၵ်ႈဢႃႇလႄႇတေႃး တီႈၸေႈဝဵင်းထီးၶျၢႆႉ၊ ၸေႈတွၼ်ႈ ၵတႃႇ၊ တိူင်းၸေႈၵႅင်းၼၼ်ႉ သေ ပဵၼ်လွင်ႈပိုတ်းယိုဝ်းၵၼ် ဝႃႈၼႆ။ ၵွၼ်ႇၽၢႆႇၸုမ်းသိုၵ်း PDF ဢမ်ႇပႆႇၶဝ်ႈၸုတ်ႇၽဝ် လူမ်ႇယိုဝ်းတီႈႁူင်းပလိၵ်ႈ ဝဵင်းထီႉၶျၢႆႉၼၼ်ႉ ပၼ်ၽၢင်ႉ ဝႆႉဢွၼ်တၢင်းယူႇၼႆ လႆႈႁူႉဝႆႉတီႈ ၵူၼ်းပိုၼ်ႉတီႈ ထီးၶျၢႆႉ ဝႃႈၼႆ ။ “ၶႃႈႁဝ်းၾၢင်ႉၺႃးတႄႉ ၸုမ်း PDF ႁဝ်းတႄႇဢဝ်မၢၵ်ႇလူင်ယိုဝ်း ႁူင်းပလိၵ်ႈ ဢၼ်မီးတီႈၼႂ်းဝဵင်း ထီးၶျၢႆႉ မိူဝ်ႈၼႂ်ၼႆႉ မွၵ်ႈ 4 မူင်းပၢႆ 5 မၼိတ်ႉ 2 လုၵ်ႈၶႃႈဢေႃႈ ။ တီႈႁူင်းပလိၵ်ႈထီးၶျၢႆႉတႄႉ မီးလွင်ႈလူႉသုမ်း ဢိတ်းဢိတ်းယူႇ။ ၵူၺ်းပႆႇႁူႉတႅတ်ႈတေႃးလီၶႃႈ” ၵူၼ်းပၼ်ၶၢဝ်ႇ PDF ၵေႃႉၼိုင်ႈလၢတ်ႈဝႃႈၼင်ႇၼႆ။ ၵူၼ်းတီႈဝဵင်းထီးၶျၢႆႉ ၵေႃႉၼိုင်ႈလၢတ်ႈဝႃႈ“ ပလိၵ်ႈၵမ်ႉၼမ်တီႈႁူင်းပလိၵ်ႈ ဢလႄႇတေႃးတႄႉ ၶဝ်ၶၢႆႉၵႂႃႇ ႁိုင်ယဝ်ႉ၊ ၵိုတ်းဝႆႉ ၵူၼ်းပႂ်ႉမၼ်းဢိတ်းဢွတ်းၵူၺ်း၊ ၶဝ်ဝႃႈတႄႉ ပဵၼ်ၸုမ်း PDF ၶဝ်မႃးၸုတ်ႇမိူဝ်ႈဝႃး ဝႃႈၼႆၶႃႈ၊ ၵူၼ်းပႂ်ႉဢၼ်ၵိုတ်းဝႆႉတီႈႁူင်းပလိၵ်ႈၼၼ်ႉ ပၢႆႈမူပၢႆႈမႃးယဝ်ႉ ထိုင်မႃးၵၢင်ၶမ်ႈ ၶိုၼ်းတေမီးလွင်ႈ ပိုတ်းယိုဝ်းၵၼ်ထႅင်ႈၶႃႈယူဝ်ႉ မိူဝ်ႈ 9 မူင်းပၢႆၼၼ်ႉၶႃႈ လႆႈငိၼ်းသဵင်မၼ်းၵူၺ်း ၊ လွင်ႈလူႉတၢႆတႄႉ ပႆႇလႆႈႁူႉၶႃႈ” ဝႃႈၼႆ ။ ၽွင်းယၢမ်းမိူဝ်ႈလဵဝ်တႄႉ ႁူင်းပလိၵ်ႈဢလႄႇတေႃး၊ ၶိူင်ႈၸႂ်ႉတိုဝ်းၼႂ်းလုမ်း၊ လူတ်ႉၵႃး ၸိူဝ်းၼႆႉ ထုၵ်ႇၺႃးၸုတ်ႇၽဝ်မူတ်းသေ မိူဝ်ႈၼႆႉ ၽွင်းၵၢင်ၼႂ် ၸုမ်းၶွင်ႇသီႇသိုၵ်းမၢၼ်ႈလႄႈ ပလိၵ်ႈၶဝ် ထႅမ်ဢဵၼ်ႁႅင်းဝႆႉ တီႈႁူင်းပလိၵ်ႈထီးၶျၢႆႉ ယဝ်ႉသိုပ်ႇၵူတ်ႇထတ်းႁၢဝ်ႈႁႅင်းလိူဝ်သေၵဝ်ႇမႃး ဝႃႈၼႆ။ Source : Khit Thit Media

['ၵၢၼ်မိူင်း']

2021-10-02T21:10:43

https://ssppssa.org/2021/10/%e1%81%b8%e1%80%af%e1%80%99%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-rcss-%e1%80%90%e1%80%ae%e1%82%89%e1%81%ba%e1%80%bd%e1%80%95%e1%80%ba%e1%80%b8%e1%81%b5%e1%80%b0/

ၸုမ်းသိုၵ်း RCSS တီႉၺွပ်းၵူၼ်းမိူင်း တီႈၼႂ်းဝဵင်းၵျွၵ်ႉမႄး (4)ၵေႃႉ ပႃးပူႇၵၢင်ႉၼိုင်ႈၵေႃႉ

Photo :Credit SSPP/SSA 02/10/2021 သိုၵ်း RCSS ၶဝ်ႈတီႉၺွပ်းၵူၼ်းမိူင်း ဢၼ်လုၵ်ႉတီႈဝၢၼ်ႈၶိုမ်းမႂ်ႇ ပၢႆႈမႃးယူႇၼႂ်းဝဵင်းၵျွၵ်ႉမႄး တီႉၺွပ်း ပူႇၵၢင်ႉ ဝၢၼ်ႈၶိုမ်းမႂ်ႇ ၵႂႃႇပႃးဝႃႈၼႆ။ မိူဝ်ႈဝၼ်းထီႉ 30/09/2021 ၶၢဝ်းယၢမ်းဝၢႆးဝၼ်း (02:00) မူင်းဝၢႆးဝၼ်းၼၼ်ႉ ယူႇတီႈၸုမ်းသိုၵ်းRCSS ၶဝ်ႈတီႉၺွပ်း ၵူၼ်းမိူင်း (4)ၵေႃႉဢၼ်လုၵ်ႉတီႈဝၢၼ်ႈၶိုမ်းမႂ်ႇ ပၢႆႈမႃးသွၼ်ႈယူႇဝႆႉ တီႈၼႂ်းဝဵင်းၵျွၵ်ႉမႄး လူၺ်ႈဢၢင်ႈၶေႃႈဝႃႈ ၵွပ်ႈႁွင်ႉၵႂႃႇၸွမ်းၵူၼ်းဝၢၼ်ႈ ဢၼ်ၵႂႃႇမီးဝႆႉ တီႉဝတ်ႉၵျွင်းဝၢၼ်ႈလဝ်း ၸေႈဝဵင်း ၵုၼ်ႁိင်း ဢမ်ႇၵႂႃႇၸွမ်း လႄႈ ၸင်ႇလႆႈတီႉၺွပ်းၵႂႃႇဝႃႈၼႆသေတႃႉ ယူႇတီႈၵူၼ်းဝၢၼ်ႈၶိုၼ်းမႂ်ႇ တႄႉ လၢတ်ႈဝႃႈ ၵွပ်ႈလုၵ်ႈၸၢႆး ဢၼ်ၵႂႃႇႁဵတ်းသိုၵ်း RCSS ၼၼ်ႉလၵ်ႉပၢႆႈ လႄႈၸင်ႇလႆႈတီႉၺွပ်းၵႂႃႇၵူၺ်း ဝႃႈၼႆ ။ Photo : Credit ၸၢႆးဢုင်း ၵူၼ်းၵျွၵ်ႉမႄးၵေႃႉၼိုင်ႈ လၢတ်ႈတီႈၸုမ်းၶၢဝ်ႇႁဝ်းၶႃႈဝႃႈ – “ဢၼ်ၶဝ်လႆႈတီႉၺွပ်းၵႂႃႇၼၼ်ႉ ယွၼ်ႉဝႃႈပဵၼ်ပေႃႈမႄႈ ၵူၼ်းသိုၵ်း RCSS ဢၼ်လၵ်းပၢႆႈတပ်ႉၵႂႃႇၼၼ်ႉၵူၺ်းၶႃႈ ၶဝ်ပၢႆႈၶဝ်ႈမႃးယူႇ ၼႂ်းဝဵင်းၵျွၵ်ႉမႄးယဝ်ႉ ၵူၺ်းၵႃႈ ၶဝ်ၶိုၼ်းမႃးတီႉၺွပ်း ဢဝ်ပေႃႈမႄႈၶဝ်ၶိုၼ်း ၶႃႈဢေႃႈ လွင်ႈၶဝ်မႃး တီႉၺွပ်းၼႂ်းဝဵင်းၼႆႉ သိုၵ်းမၢၼ်ႈတင်း ပလိၵ်ႈၸိူဝ်းၼႆႉၵေႃႈ မီးယူႇ ၵူၺ်းၵႃႈ ၶဝ်ႁဵတ်းႁိုဝ်ၺီႉၵၼ်သေ ၶဝ်ႈမႃးၺွပ်းၵႂႃႇတႄႉဢမ်ႇႁူႉၼင်ႇၵဝ်ႇၶႃႈ ဢၼ်ၶဝ်မႃးၺွပ်းၵႂႃႇၼႆႉ ပႃးတင်းပူႇၵၢင်ႉဝၢၼ်ႈၶဝ်ၵေႃႉၼိုင်ႈ ဢေႃႈ” ဝႃႈၼႆ ။ ၵူၼ်းၸိူဝ်းဢၼ်ထုၵ်ႇသိုၵ်း RCSS တီႉၺွပ်းတူဝ်ၵႂႃႇၼၼ်ႉတႄႉ (1) လုင်းတိၼ်ႇဝိၼ်း ပဵၼ်ပူႇၵၢင်ႉ ဝၢၼ်ႈၶိုမ်းမႂ်ႇ ၊ (2) လုင်းပွႆး၊ (3) ပႃႈပဝ်း၊ (4) ပႃႈသူၺ်ႇၵျႃႇ ပဵၼ်ၵူၼ်းဝၢၼ်ႈၶိုမ်းမႂ်ႇ ဢၼ်ပၢႆႈမႃးသွၼ်ႈယူႇဝႆႉ တီႈဝဵင်းၵျွၵ်ႉမႄး ဝႃႈၼႆ ။ လွင်ႈဢၼ်တီႉၺွပ်းၵႂႃႇၵူၼ်းဝၢၼ်ႈၶိုမ်းမႂ်ႇ 4 ၵေႃႉၼႆႉ လုင်းတိၼ်ႇဝိၼ်း ၵေႃႉဢၼ်ပဵၼ်ပူႇၵၢင်ႉ ဝၢၼ်ႈၶိုမ်းမႂ်ႇၼၼ်ႉ ထုၵ်ႇၺႃးတူတ်ႈတၢမ်ႇ ၶင်ၶွၵ်ႈတႂ်ႈလိၼ်ဝႆႉတီႈတပ်ႉႁူးသူၼ် ယွၼ်ႉလွင်ႈတၢင်းသင် တႄႉ ဢမ်ႇလႆႈႁူႉၸွမ်း တႃႇထႅင်ႈ 3 ၵေႃႉတႄႉၵေႃႈ ၺႃးၶွၵ်ႈၶင်ယူဝ်းယူဝ်းၵူၺ်း ဝႃႈၼႆ။ ၵူၼ်းဝၢၼ်ႈၶိုမ်းမႂ်ႇ ၵေႃႉၼိုင်ႈ ဢမ်ႇၶႂ်ႈဢွၵ်ႇၸိုဝ်ႈ လၢတ်ႈၼႄႁဝ်းၶႃႈဝႃႈ-“ ၸႂ်ႈၶႃႈဢေႃႈ ဢၼ်တီႉၺွပ်း ၵႂႃႇၼၼ်ႉ မၼ်းပဵၼ်ၵူၼ်း ဝၢၼ်ႈၶိုမ်းမႂ်ႇ ႁဝ်းၵူၺ်းၶႃႈ ပႃးတၢင်းပူႇၵၢင်ႉႁဝ်းၵေႃႉၼိုင်ႈ ၵွၼ်ႇဢေႃႈ ယွၼ်ႉၶဝ်ႁူႉဝႃႈ လုၵ်ႈၸၢႆးၶဝ်ဢၼ်ၵႂႃႇႁဵတ်းသိုၵ်း RCSS ၼၼ်ႉ လၵ်ႉပၢႆႈၵႂႃႇယဝ်ႉၼႆၶႃႈ လႄႈ ၶဝ်ၵေႃႈၸင်ႇလႆႈ ဢွၼ်ၵၼ်ပၢႆႈ ၶဝ်ႈၵႂႃႇယူႇတီႈၼႂ်း ဝဵင်းၵျွၵ်ႉမႄး ယူႇဢေႃႈ ၵူၺ်းၵႃႈ RCSS ၶဝ်ၵေႃႈယင်းတိုၵ်ႉၸႂ်ႉၵူၼ်းၶဝ်ၸွပ်ႇသေ ပေႃးႁူႉယဝ်ႉၵေႃႈ ႁွင်ႉဢဝ်ၵူၼ်းသိုၵ်းၶဝ်မွၵ်ႈ 6/7 ၵေႃႉသေ ၺီႉၵၼ်တၢင်းသိုၵ်းမၢၼ်ႈ ၶဝ်ႈၺွပ်းၽႅဝ်တီႈၼႂ်းဝဵင်းၵျွၵ်ႉမႄး ၵွၼ်ႇၶႃႈ၊ ၵူၼ်းဝၢၼ်ႈႁဝ်းၶႃႈၵေႃႈ ဢၼ်ဢမ်ႇႁတ်းယူႇတီႈၼႂ်းဝၢၼ်ႈ ဢၼ်ပၢႆႈၵႂႃႇၵေႃႈၼမ်မႃးၶႃႈဢေႃႈ၊ လႆႈငိၼ်းဝႃႈတေႉ ၵူၼ်းဢၼ်လႆႈထုၵ်ႇၺႃး ၸုမ်းသိုၵ်း RCSS ၶဝ်ၺွပ်းတူဝ်ၵႂႃႇၼၼ်ႉတေႉ ဢဝ်တူဝ်ၶဝ် ၵႂႃႇမီးဝႆႉတီႈ ဝၢၼ်ႈႁူးသူၼ် ၼႆၶႃႈဢေႃႈ” လၢတ်ႈဝႃႈၼင်ႇၼႆ ။ ၵူၼ်းၸိူဝ်းဢၼ်ထုၵ်ႇသိုၵ်း RCSS တီႉၺွပ်းတီႈၼႂ်းဝဵင်းၼႆႉ လုင်းတိၼ်ႇဝိၼ်း ၊ လုင်းပွႆး ထုၵ်ႇတီႉၺွပ်း တီႈ ပွၵ်ႉ (7) ၊ ပႃႈပဝ်း ထုၵ်ႇတီႉၺွပ်း တီႈပွၵ်ႉ (2) ၊ ပႃႈသူၺ်ႇၵျႃႇ ထုၵ်ႇတီႉၺွပ်း တီႈပွၵ်ႉ (8) ၼႂ်းဝဵင်းၵျွၵ်ႉမႄး တင်းမူတ်း ဝႃႈၼႆ ။ Source : Local

['သုၼ်ႇလၢႆႈၵူၼ်း']

2021-10-02T10:10:01

https://ssppssa.org/2021/10/%e1%80%9c%e1%81%a2%e1%81%bc%e1%80%ba%e1%82%89%e1%81%b6%e1%81%a2%e1%82%86%e1%81%bc%e1%80%99%e1%80%ba%e1%82%89%e1%80%99%e1%81%bc%e1%80%ba%e1%80%b8-regency-%e1%80%9c%e1%82%84%e1%82%88-ks-%e1%80%80/

လၢၼ်ႉၶၢႆၼမ်ႉမၼ်း Regency လႄႈ KS( ကျော်စံ) ၶၢႆပၼ်ၼမ်ႉမၼ်းၵႃႈၶၼ်သၢင်ႇထုၵ်ႇ

Photo : Credit SSPP/SSA 02.10.2021 မိူဝ်ႈၼႆႉဝၼ်းထီႉ( 2 )ဝၼ်း လိူၼ် October 2021 လၢၼ်ႉၶၢႆၼမ်ႉမၼ်း Regency လႄႈ KS (ကျော်စံ) တေတေႇၶၢႆပၼ်ၼမ်ႉမၼ်း ၵႃႈၶၼ်ထုၵ်ႇသေတၢင်ႇလၢၼ်ႉၶၢႆၼမ်ႉမၼ်းၼႂ်းမိူင်းတႆးပွတ်ႇႁွင်ႇၼႆႉ။ လၢၼ်ႉၶၢႆၼမ်ႉမၼ်း Agency လႄႈ KS (ကျော်စံ) ၶၢႆပၼ်ၼမ်ႉမၼ်းထုၵ်ႇမႅၼ်ႈသေ ၵႃးၼိုင်ႈလမ်းၼႆႉ တေသႂ်ႇပၼ်တႃႇ 15,000 ပျႃး လႄႈ လူတ်ႉၶိုင်ႈ (ဆိုင်ကယ်) ၼိုင်ႈလမ်း တေသႂ်ႇပၼ် 2,000 ပျႃး ၵူၺ်းဝႃႈၼႆ။ တီႇၸေႇ (Diesel) ၼိုင်ႈလီႇတႃႇ (1,187)ပျႃး၊ (Premium Diesel) ၼိုင်ႈလီႇတႃႇ (1,194)ပျႃး၊ ထၢတ်ႈသီႇ (Octane 92) ၼိုင်ႈလီႇတႃႇ (1,197)ပျႃးလႄႈ ထၢတ်ႈသီႇ (Octane 95) ၼိုင်ႈလီႈတႃႇ (1,750)ပျႃး လႆႈႁူႉဝႆႉၼင်ႇၼႆၶႃႈ။ ယွၼ်ႉၽွၼ်းတုမ်ႉယွၼ်ႈၶွင်ႇသီႇသိုၵ်းမၢၼ်ႈသိမ်းဢႃႇၼႃႇလႄႈ ၶၼ်ငိုၼ်းလႆႈတုၵ်းလူင်းႁႅင်းသေ ၵႃႈၼမ်ႉမၼ်းၵေႃႈလႆႈၶိုၼ်ႈမႃးႁႅင်း ၼိုင်ႈလီႇတႃႇလႂ် ထိုင် သွင်ႁဵင် / သွင်ႁဵင်ပၢႆ / ၼိုင်ႈပုင်းပေႇပႃႇ ၼိုင်ႈလုၵ်ႈ မၢင်တီႈ ထိုင် သီႇသႅၼ် တေႃႇ သီႇသႅၼ်ႁႃႈ ၼႂ်းမိူင်းတႆး ၸိူဝ်းၼႆႉလႄႈ ႁဵတ်းႁႂ်ႈၸဝ်ႈလူတ်ႉ ၸဝ်ႈၵႃး မီးလွင်ႈယၢပ်ႇၽိုတ်ႇ တႃႇတေၸႂ်ႉတိုဝ်း ၼႂ်းတွၼ်ႈတႃႇႁဵတ်းၵၢၼ်ၸိူဝ်းၼႆႉ ဝႃႈၼႆ ။

['ၵၢၼ်မၢၵ်ႈမီး']

2021-10-01T10:47:37

https://ssppssa.org/2021/10/rcss%e1%81%b6%e1%80%bb%e1%80%b1%e1%82%83%e1%80%b8%e1%80%9c%e1%82%85%e1%81%bc%e1%80%ba%e1%82%81%e1%80%bd%e1%80%84%e1%80%ba%e1%82%89%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad/

(RCSS)ၶျေႃးလႅၼ်ႁွင်ႉၵူၼ်းမိူင်းပွတ်းၵျွၵ်ႉမႄးမႃး ဝႃႈတေပၼ်တီႈယူႇလၢႆလၢႆ

Photo credit : Chit Ngwe SSPP/SSA 01.10.2021 By – SSPP Info ဝၼ်းထီႉ 30 ဝၼ်း လိူၼ် September ပီႊ 2021 ၼီႊၼႆႉ ၶၢဝ်ႇVOT တႅမ်ႈဢွၵ်ႇၶၢဝ်ႇမႃးဝႃႈ ၵူၼ်းပၢႆႈၽေး ပွတ်းႁွင်ႇ ပွင်ႇထိုင်ပွတ်းၸၢၼ်းယဝ်ႉၼႆသေ မၢပ်ႇၽၢမ်းတႃၵူၼ်းမိူင်းဝႃႈ ၵူၼ်းၸိူဝ်းဢၼ်မႃးထိုင်ၸိူဝ်းၼႆႉ ပဵၼ်ၵူၼ်းပၢႆႈၽေး ဝႃႈၼႆ။ ၼႂ်းၶၢဝ်ႇၼၼ်ႉ တႅမ်ႈဝႆႉဝႃႈ ၵူၼ်းပၢႆႈၽေးဢၼ်ပၢႆႈမႃးယၢမ်းလဵဝ်ၼႆႉ လုၵ်ႉတီႈၸေႈဝဵင်းၵျွၵ်ႉမႄး ၸိူဝ်းပဵၼ် ဝၢၼ်ႈတေႃႉသၢင်ႇ၊ ပၢင်မၢၵ်ႇမိုဝ်း၊ ၶိုမ်းၵဝ်ႇ ႁူမ်ႈသဵၼ်ႈ(72)လင်၊ ႁူဝ်ၵူၼ်း(285)ၵေႃႉ ၸိူဝ်းၼႆႉ မႃးသွၼ်ႈယူႇ တီႈဝၢၼ်ႈလဝ်း၊ ဢိူင်ႇၵဵင်းၶမ်း၊ ၸေႈဝဵင်းၵုၼ်ႁဵင် ဝႃႈၼႆယူႇ ။ Photo credit : Chit Ngwe ၸွမ်းၼင်ႇလွင်ႈပိူင်ပဵၼ်တႄႉ ဢၼ်ယူႇတီႈ ၸုမ်းၶၢဝ်ႇႁဝ်းၶႃႈ လႆႈတွင်ႈထၢမ်ၵူၼ်းပိုၼ်ႉတီႈ ၵဵဝ်ႇၵပ်းလူၺ်ႈ ၵူၼ်းၸိူဝ်းဢၼ်ပၢႆႈမႃးၼႆႉ ၵမ်ႉၼမ်ပဵၼ်ပေႃႈမႄႈၵူၼ်းသိုၵ်း RCSS ၶႃႈဢေႃႈ ၊ ထုၵ်ႇၺႃး သိုၵ်း (RCSS)ၶျေႃးလႅၼ်ဝႃႈ တေတမ်းပၼ်တီႈယူႇ တီႈမိူင်းတႆး ပွတ်းၸၢၼ်း၊ တီႈၼၼ်ႈ တီႈယူႇလီ တီႈႁႃၵိၼ်ငၢႆႈသေ ၶျေႃးႁွင်ႉမႃး၊ ပိူင်လူင်မၼ်း ၵူဝ်ၵူၼ်းသိုၵ်းၶဝ် လၵ်ႉပၢႆႈ လႄႈ ႁွင်ႉ ၵုမ်းဝႆႉ ပေႃႈမႄႈၶဝ်ၸိူင်ႉၼၼ်ႉၵူၺ်းၶႃႈ၊ တီႈၵူၼ်းၸိူဝ်းဢၼ်(RCSS) ၶျေႃးႁွင်ႉ မႃးၼႆႉၵေႃႈ ၵမ်ႈၽွင်ႈၵေႃႈ ပဵၼ်ဝၢၼ်ႈၵူဝ်သေပၢႆႈၸုမ်း(RCSS)ဝႆႉၼႆ ၵူၼ်းပိုၼ်ႉ တီႈလၢတ်ႈၼႄၸုမ်းၶၢဝ်ႇ SSPP Info ၼင်ႇၼႆ။ photo credit : Chit Ngwe မေႃႁွင်ႉၵႂၢမ်းၼၢင်းၶမ်းၼွင်ႉလႅင်းတေႉဝႃႈ “ ၶႃႈတေႉဢမ်ႇပႆႇလႆႈႁၼ်ၶဝ်ၶႃႈ ၵွပ်ႈဝႃႈၼႂ်းၵႃလိၼႆႉ Lock downဝႆႉလႄႈ ယင်းဢမ်ႇၸၢင်ႈဢွၵ်ႇဝဵင်းၼႆသေ- ၸၢႆးဢွၼ်ႇၶိူဝ်းလၢဝ်တေႉဝႃႈ မႃးတေႉယူႇ၊ ဢမ်ႇႁူႉဝႃႈ ၶဝ်လုၵ်ႉလႂ်မႃး၊ ႁဵတ်းႁိုဝ်သေမႃး လႆႈႁၼ်ဝႅၼ်တူၵ်းၵႃးပိုၵ်ႉပိုၵ်ႉပၢၵ်ႉပၢၵ်ႉၵူၺ်း ” ဝႃႈၼႆ ။ ၸုမ်း(RCSS)ၼႆႉ ပၢင်တိုၵ်းယင်းပႆႇပဵၼ် ပေႃးတဵၵ်းလိုပ်ႈၸႂ်ႉႁႂ်ႈၵူၼ်းမိူင်းပၢႆႈထႃႈယူႇ၊ ဢမ်ႇပၢႆႈ ဢမ်ႇလႆႈၼႆသေ ဢဝ်ၵူၼ်းမိူင်းပဵၼ်ၶိူင်ႈမိုဝ်းၶဝ်သေ ပေႃးၵူၼ်းမိူင်းပၢႆႈဢွၵ်ႇဝၢၼ်ႈယဝ်ႉ သမ်ႉ ၸုတ်ႇႁိူၼ်းၵူၼ်းမိူင်းပႅတ်ႈ တီႈၵူၼ်းၸိူဝ်းၶဝ် ဢမ်ႇပေႃးပဵၼ်ၸႂ်ၶဝ်ၸိူဝ်းၼၼ်ႉ မၢင်တီႈ ၸုတ်ႇပႃး ၵႃးၵူၼ်းမိူင်း၊ ၵၢင်မၢၵ်ႇဝႆႉ ၸွမ်းသဵၼ်ႈတၢင်းၵူၼ်းမိူင်းမႃး ႁဵတ်းႁႆႈႁဵတ်းသူၼ် လႄႈ ပေႃး ယဝ်ႉ ၼေးသႂ်ႇ(SSPP)ၼၼ်ႉ တိုၼ်းပဵၼ်လွၵ်းလၢႆးလဵၼ်ႈၶဝ်ယဝ်ႉၼႆႉ ၵူၼ်းပိုၼ်ႉတီႈဝၢၼ်ႈႁူးၵွတ်ႈ ၵေႃႉၼိုင်ႈ လၢတ်ႈၼႄထႅင်ႈၼင်ႇၼႆ ။

['သုၼ်ႇလၢႆႈၵူၼ်း']

2021-10-01T09:52:55

https://ssppssa.org/2021/10/%e1%80%9e%e1%80%84%e1%80%ba%e1%82%87%e1%81%b6%e1%82%83%e1%82%87%e1%81%b8%e1%80%9d%e1%80%ba%e1%82%88%e1%80%9c%e1%82%84%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0/

သင်ႇၶႃႇၸဝ်ႈလႄႈၵူၼ်းမိူင်းၵမ်ႈၽွင်ႈ ႁဵတ်းသၢင်ႈပၢင်ၵုမ်တႃႇႁူမ်ႈၵၼ်သၢၼ်ၶတ်းSSPP/SSA

September 30,2021 ဝၼ်းထီႉ 30 ဝၼ်း လိူၼ် September ပီႊ 2021 ၼီႊ ယူႇတီႈမုၵ်ႉၸုမ်းသင်ႇၶႃႇၸဝ်ႈ ၼႂ်းမိူင်းတႆး ပွတ်းၸၢၼ်း လၢႆၸေႈဝဵင်း မိူၼ်ၼင်ႇ ၸႄႈဝဵင်းမိူင်းပၼ်ႇ၊ ၸႄႈဝဵင်းလၢႆးၶႃႈ၊ ၸႄႈဝဵင်းၼမ်ႉၸၢင်၊ ၸႄႈဝဵင်းပၢင်လူင်ၸိူဝ်းၼႆႉ ႁူမ်ႈၵၼ်ၸတ်းႁဵတ်းပၢင်ၵုမ် တီႈဝဵင်းပၢင်လူင် ပိူဝ်ႈတႃႇၶွတ်ႇၽွတ်ႈ မုၵ်ႉၸုမ်းၼိူင်ႈဢၼ်သေ ႁူမ်ႈၵၼ်သၢၼ်ၶတ်းတေႃႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/SA) ဝႃႈၼႆ ။ . shannews.org ၼႂ်းပၢင်ၵုမ်ၼႆႉ သင်ႇၶႃႇၸဝ်ႈတူၼ်ၼိူင်ႈ မွၵ်ႇလၢတ်ႈၼႄဝႃႈ ပိူဝ်ႈတႃႇတေၶွတ်ႇၽွတ်ႈမုၵ်ႉၸုမ်း ဢၼ်ၶဝ်ႈပႃးသင်ႇၶႃႇၸဝ်ႈ ဢိၵ်ႇပႃးပႃႇတီႇၵၢၼ်မိူင်း လႄႈ ၵေႃလိၵ်ႈလၢႆးသေ မီးၶေႃႈယိူင်းဢၢၼ်း (4)ၶေႃႈ၊ ပိူင်ၵၢၼ်(6)ဢၼ် ဝႃႈၼႆ။ ၼင်ႇႁိုဝ်မုၵ်ႉၸုမ်းၼႆႉ တေၽေႃႇၼမ်ႉၼႄတူဝ်လႆႈၶေႃႈယိူင်းဢၢၼ်းၶဝ်ၼၼ်ႉ ၶွင်ႇသီႇဢဝ်ၶိုၼ်း ၸိုင်ႈတႆး (RCSS) တေၶၢမ်ႇသဵင်ႈငိုၼ်းတွင်း ၊ ၶိူင်ႈၵမ်ႉၵႅမ်လႄႈ လွင်ႈၵိၼ်ယႅမ်ႉ ၵူႊလွင်ႈလွင်ႈၵႂႃႇ ၼႆယူႇ။ .shannews.org ဢိင်ၼိူဝ်လွင်ႈဢၼ်သင်ႇၶႃႇၸဝ်ႈလႄႈၵူၼ်းမိူင်းၼႂ်းၸေႈဝဵင်းၵမ်ႈၽွင်ႈ လၵ်ႉႁဵတ်းသၢင်ႈပၢင်ၵုမ် လပ်ႉလပ်ႉ ပိူဝ်ႈတႃႇႁူမ်ႈၵၼ်သၢၼ်ၶတ်းSSPPၼၼ်ႉသေ လႆႈတွင်ႈထၢမ် ၸဝ်ႈႁၢၼ် ၽုင်းႁၢၼ် ၽူႈၶၢၼ်ပၢၵ်ႇSSPP လွင်ႈႁၼ်ထိုင်ၸိူင်ႉႁိုဝ်ၼၼ်ႉ လၢတ်ႈဝႃႈ “လွင်ႈႁဵတ်းသၢင်ႈပၢင်ၵုမ်ၵၼ်တေႉ ႁဝ်းၶႃႈဢမ်ႇမီးလွင်ႈသၢၼ်ၶတ်း၊ ဢၼ်လမ်ႇလွင်ႈတေႉ ပေႃးႁဵတ်းပၢင်ၵုမ်ၼႆႉ တေလႆႈမီးလွင်ႈ ၸႅင်ႈလႅင်းဝႃႈ မီးယိူင်းဢၢၼ်းသင်? တေႁဵတ်းသင်? ၽႂ်ယူႇတၢင်းလင်သေၸတ်းၽႅၼ် ၼၼ်ႉၼႃႇ ၼေႃႈ? ပေႃးမိူၼ်တေဝႃႈ ယိူင်းဢၢၼ်းတႃႇၵၢၼ်ၽွမ်ႉႁူမ်ႈ တပ်ႉသိုၵ်းသွင်ၸုမ်းၵေႃႈ တၵ်းလႆႈ ၸုၵ်းပဵၼ်မဵဝ်းဢၼ်တေႁဵတ်းသၢင်ႈလူၺ်ႈ ယႃႇၸူႇယွႆးၵၢၼ်းၶမ်းသေႁိဝ်ႈၸင်ႈ ၊ တူၺ်းၽဵင်ႇၽဵင်ႇ ၶိုင်ႈၶိုင်ႈသေလၢတ်ႈၼၼ်ႉၶႃႈယဝ်ႉ။ ပေႃးမီးလွင်ႈသိုဝ်ႈယူဝ်းတႅၵ်ႇလႅင်းလႄႈ ၶႂ်ႈႁႂ်ႈတႆးႁဝ်း ၽွမ်ႉႁူမ်ႈၵၼ်တေႉ လူဝ်ႇပဵၼ်လၢႆးယူႇၽၢႆႇၸဵင်ႇလီသေႁဵတ်း၊ လၢႆးယူႇၽၢႆႇၸဵင်ႇလီသေမုင်ႈ ဢၼ်ႁွင်ႉဝႃႈ ဢပိဝ်ႉသၽေႃးၼၼ်ႉၶႃႈယိုင်၊ ပေႃးဢမ်ႇၸႂ်ႈမဵဝ်းၼႆႉတေႉ တေဢမ်ႇမီးၽွၼ်းလီသင် ႁဝ်းၶႃႈတေႉ ၶႂ်ႈဝႃႈ ၼင်ႇၼႆဢေႃႈ” ဝႃႈၼႆ ။ ဢိင်ၼိူဝ်ၵူၼ်းၽၢႆႇ(RCSS)သေႃႇသူၼ်းသေ တီႈၼမ်ႉၶမ်း မီးပိုၼ်းဢၼ်သၢၼ်ၶတ်း ပႃႇတီႇမႂ်ႇသုင် ၸိုင်ႈတႆး/ တပ်ႉသိုၵ်းၸိုင်ႈတႆးမႃးယဝ်ႉပွၵ်ႈၼိူင်ႈလႄႈ လွင်ႈၼႆႉၵေႃႈတိုၼ်းပဵၼ်လၢႆးႁဵတ်းဢၼ် (RCSS) ယူႇၽၢႆႇလင် ဢဝ်ႁႅင်းသင်ႇၶႃႇလႄႈၵူၼ်းမိူင်းသေ ၶႂ်ႈသၢၼ်ၶတ်း(SSPP/SSA)၊ ႁဵတ်းႁႂ်ႈ ၵူၼ်းမိူင်းပတ်းပိုၼ်ႉႁၼ်ၽိတ်းၼိူဝ် SSPP/SSAၵူၺ်းယူႇယဝ်ႉၼႆ ၽူႈထတ်းသၢင် ၼႂ်းၵႄႈ သိုၵ်းသွင်ႇမူႇသွင်ၸုမ်း ၵေႃႉၼိုင်ႈ လၢတ်ႈၼင်ၼင်ႇၼႆ ။

['ၶၢဝ်ႇ']

2021-09-29T20:38:54

https://ssppssa.org/2021/09/%e1%81%b5%e1%80%bd%e1%80%95%e1%80%ba%e1%82%88%e1%80%90%e1%81%a2%e1%80%84%e1%80%ba%e1%80%b8%e1%80%95%e1%80%b5%e1%81%bc%e1%80%ba-%e1%81%b6%e1%80%b0%e1%80%9d%e1%80%ba%e1%82%8a%e1%80%9d%e1%80%ad%e1%80%9e/

ၵွပ်ႈတၢင်းပဵၼ် ၶူဝ်ႊဝိသ်ႉ-19 ၼႂ်းၶၢဝ်းတၢင်း ( 4)လိူၼ် ၵူၼ်းမိူင်းမၢၼ်ႈဢၼ်ႁဵတ်းၵၢၼ် ၼႂ်းမိူင်းမလေးသျႃး လူႉတၢႆ (100) ပၢႆ

SSPP/SSA 29.09.2021 ၼႂ်းၶၢဝ်းတၢင်း( 4 )လိူၼ် မိူင်းမလေးသျႃးၶဝ် ၵွပ်ႈၵူဝ်ႊဝိသ်ႉ-19 လႄႈ ၵူၼ်းမိူင်းမၢၼ်ႈ ဢၼ်ႁဵတ်းၵၢၼ် ယူႇတီႈမိူင်းမလေးသျႃးၼၼ်ႉ လႆႈလူႉတၢႆ ၵွပ်ႈတၢင်းပဵၼ် မီးၵႂႃႇ (100) ပၢႆယဝ်ႉၼႆ ၸုမ်းၸွႆႈထႅမ် ၵူၼ်းမိူင်း မိူင်းမလေးသျႃး လၢတ်ႈဝႃႈၼႆ။ ၼႂ်းမိူင်းမလေးသျႃးၼႆႉ တႄႇမိူဝ်ႈလိူၼ် July ၼႂ်းၶၢဝ်းတၢင်း( 4) လိူၼ်ၵူၺ်း ၵွပ်ႈၵူဝ်ႊဝိတ်ႉ-19 လႄႈ ၵူၼ်းမိူင်းမၢၼ်ႈ ဢၼ်ႁဵတ်းၵၢၼ်ၼႂ်းမိူင်း မလေးသျႃးၼၼ်ႉ လႆႈလူႉတၢႆၵွပ်ႈတၢင်းပဵၼ်ၸိူဝ်းၼၼ်ႉ မီးၵႂႃႇ( 100) ၵေႃႉပၢႆယဝ်ႉ ၊ တူဝ်တၢႆၶဝ် ယူႇတီႈလုမ်းမိူင်းမၢၼ်ႈ ႁႂ်ႈၵႂႃႇယွၼ်းဝႂ်လိၵ်ႈၶႂၢင်ႉ မိူင်းမၢၼ်ႈ ထုၵ်ႈပၼ်ယဝ်ႉ ၸင်ႇၸုမ်းၸွႆႈထႅမ်မိူင်းမလေးသျႃး ၶဝ်တေၸၢင်ႈၸုတ်ႇတူဝ်တၢႆၶဝ် ၸုမ်းၸွႆႈထႅမ် ၵူၼ်းမိူင်းမၢၼ်ႈ ၽူႈၵွၼ်းပွၵ်ႉ ၵွၼ်းဢိူင်ႇ ဢူးၸိင်ႇဝုၼ်း လၢတ်ႈဝႃႈၼႆ။ ၼႂ်းၶၢဝ်းတၢင်း (4 )လိူၼ်တေႇ June / July / August တေႃႈထိုင် September ၼၼ်ႉ ၵူၼ်းမိူင်း လူႉတၢႆ မီး (100 )ၵေႃႉပၢႆ ဢၼ်လႆႈလူႉတၢႆၵႂႃႇ ၼႂ်းမိူင်းမလေးသျႃး ပဵၼ်ၸၼ်ႉထီႉသၢမ် ၊ တေႃႈလဵဝ်ၵေႃႈ ၵွပ်ႈတၢင်းပဵၼ်ၶူဝ်ႊဝိသ်ႉ-19 သေ ၵူၼ်းမိူင်းမၢၼ်ႈဢၼ်ႁဵတ်းၵၢၼ်ယူႇၼႂ်းမိူင်းမလေးသျႃး ၼိုင်ႈဝူင်ႈၵူၺ်း လႆႈလူႉတၢႆဢမ်ႇယွမ်း( 2) ၵေႃႉ ဝႃႈၼႆ။ ၼႂ်းမိူင်းမလေးသျႃးၼႆႉ ၵူႈပွၵ်ႈတေႉ ပဵၼ်တၢင်းပဵၼ်ၼၢဝ်လူႉတၢႆၵူၺ်း၊ ၵူၼ်းဢၼ်ၺႃးလွင်ႈ ဢၼ် ဢမ်ႇသၢင်ႇထုၵ်ႈသေ လႆႈလူႉတၢႆၸိူဝ်းၼၼ်ႉ မီးၸုမ်းၸွႆႈထႅမ်မိူင်းမၢၼ်ႈ လႄႈ ၵူၼ်းၸွႆႈၶႅၵ်ႇလီ ပၢင်ၸႃႉ ၊ ႁူင်းၵၢၼ်ဢၼ်လႆႈဢၼ်ၶဝ်ႈတြႃးဝၢင်ႇၸိူဝ်းၼႆႉၵူၺ်း မီးသုၼ်ႇလႆႈ ဢဝ်တူဝ်တၢႆၶဝ် ၽဝ်လႆႈ ၊ ပေႃးပဵၼ်ၵူၼ်းမိူင်းမၢၼ်ႈၼိုင်ႈၵေႃႉတိတ်းၸပ်း တၢင်းပဵၼ်ၶူဝ်ႊဝိသ်ႉ-19 သေ မိူဝ်ႈလႆႈလူႉတၢႆသဵင်ႈၵႂႃႇၸိုင် လႆႈပၼ် ငိုၼ်းမလေးသျုး ယိၼ်းၵိတ်ႉ 4,000 ဝႃႈၼႆ ။ မိူင်းမလေးသျႃး ၵူၼ်းဢၼ်တိတ်းၸပ်းတၢင်းပဵၼ်ၶူဝ်ႊဝိသ်ႉ-19 မီးမွၵ်ႈၸမ် 220,000 ၵေႃႉ ၊ ၵူၼ်းလူႉတၢႆ မီး 25,437 လူင်ပွင်ၸိုင်ႈမိူင်းမလေးသျႃး ဢွၵ်ႇၶၢဝ်ႇဝႆႉ ဝႃႈၼႆ။ ၵူၼ်းဢၼ်တိတ်းၸပ်းတၢင်းပဵၼ် ၶူဝ်ႊဝိသ်ႉ-19 ယွမ်းမႃးသေတႃႉၵေႃႈ မိူဝ်ႈၼႂ်းဝၼ်းထီႉ September,28 ၼၼ်ႉ တိုၵ်ႉမီး 10000 ပၢႆ ၊ ၼႂ်းၼၼ်ႉ ၵူၼ်းဢၼ်ၶၢႆႉ ႁဵတ်းၵၢၼ်တၢင်ႇတီႈ လႆႈတိတ်းၸပ်းၸွမ်းၵေႃႈမီး။ ၼႂ်းမိူင်းမလေးသျႃးၼႆႉ ၵူၼ်းမိူင်းမၢၼ်ႈ ဢၼ်ႁဵတ်းၵၢၼ် ၵူၼ်းဢၼ်ၶဝ်ႈတၢင်းၵၢၼ် လႄႈ ၵူၼ်းဢၼ်ဢမ်ႇၶဝ်ႈတၢင်းၵၢၼ် မီးမွၵ်ႈ 5 သႅၼ်ပၢႆ ဝႃႈၼႆႉ။ Source : VOA News Photo : Credit

['ပၢႆးယူႇလီ']

2021-09-29T20:33:23

https://ssppssa.org/2021/09/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%81%bc%e1%80%bd%e1%80%84%e1%80%ba%e1%80%90%e1%80%9d%e1%80%ba%e1%80%b8-%e1%81%bd%e1%82%83%e1%82%87%e1%81%ba/

ၵူၼ်းဝၢၼ်ႈၼွင်တဝ်း ၽႃႇၺႃးမၢၵ်ႇ ဢၼ်သိုၵ်း RCSS ၶဝ်ႁၢင်ႈဝႆႉ

SSPP/SSA 29.09.2021 မိူဝ်ႈဝၼ်းထီႉ 27 ဝၼ်းလိူၼ် September 2021 ၼၼ်ႉ ၵူၼ်းဝၢၼ်ႈၼွင်တဝ်း၊ ဢိူင်ႇႁၢမ်းငၢႆး၊ ၸေႈဝဵင်းမိူင်းၵိုင် ၽႃႇၺႃးမၢၵ်ႇ ဢၼ်သိုၵ်း RCSS ၶဝ်ႁၢင်ႈဝႆႉ ၼႂ်းသူၼ်ၶဝ်ႈၵၢပ်ႇ။ ၵူၼ်းဝၢၼ်ႈၼွင်တဝ်း သၢမ်ၵေႃႉ မိူဝ်ႈၽွင်းၵႂႃႇသူၼ်ၶဝ်ႈၵၢပ်ႇ ၵႂႃႇၽႃႇၺႃးမၢၵ်ႇဢၼ် သိုၵ်း RCSS ၶဝ်ႁၢင်ႈဝႆႉၼၼ်ႉသေ လႆႈမီးလွင်ႈမၢတ်ႇၸဵပ်း 3 ၵေႃႉ တႃႇၼိုင်ႈၵေႃႉ မၢတ်ႇၸဵပ်းတီႈၶႃ ႁၢဝ်ႉႁႅင်း တႃႇ 2 ၵေႃႉတႄႉ ဢမ်ႇပေႃးတိူဝ်ႉၺႃးႁႅင်းၵႃႈႁိုဝ် ဝႃႈၼႆ ။ ၵူၼ်းၵေႃႉဢၼ်တိူဝ်ႉမၢတ်ႇၸဵပ်းႁၢဝ်ႈႁႅင်းၼၼ်ႉ ၸိုဝ်ႈႁွင်ႉ လုင်းမွင်ႇ ဢႃႇယူႉ 68 ပီႊ ယူႇဝၢၼ်ႈၼွင်တဝ်း ဢိူင်ႇႁၢမ်းငၢႆး တိူဝ်ႉၺႃး တီႈတိၼ်တင်းသွင်ၶွၼ်သေ ယူႇတီႈ ၸုမ်းၽၢႆႇပၢႆးယူႇလီ မေႃယႃၽၢႆႇသိုၵ်း SSPP/SSA ၶဝ် ၸွႆႈယူတ်းယႃပၼ်ႁႂ်ႈလိူတ်ႈထၢတ်ႇသေ သူင်ႇပၼ်တီႈႁူင်းယႃငဝ်ႈငုၼ်းဝႆႉယူႇ ။ တႃႇသွင်ၵေႃႉတႄႉ ၵေႃႉၼိုင်ႈသမ်ႉတိူဝ်ႉ ၺႃးတီႈပုမ်၊ တီႈၶႅၼ် သေ ထႅင်ႈၵေႃႉၼိုင်ႈသမ်ႉ တိူဝ်ႉၺႃး တီႈၶႃလူင် ၼႆႉတႄႉ မေႃယႃ SSPP/SSA ၸွႆႈယူတ်းယႃပၼ်သေ ယူႇဝႆႉၶိုၼ်းတီႈဝၢၼ်ႈၵူၺ်း ဝႃႈၼႆ။ ၵူၼ်းၵေႃႉဢၼ်ၺႃးၸၢၵ်ႇမၢၵ်ႇၼၼ်ႉ လၢတ်ႈဝႃႈ“ ၸႂ်ႈၶႃႈဢေႃႈ ၵူၼ်းၽႃႇၺႃးတႄႉ ပဵၼ်လုင်းမွင်ႇ ႁဝ်းၶႃႈဢေႃႈ၊ ၺႃးမိူဝ်ႈႁဝ်းတိုၵ်ႉဢၢင်ႇၵႂႃႇၵၢၼ်ႉၶဝ်ႈၵၢပ်ႇယူႇၶႃႈ၊ ၼႂ်းသူၼ်ၼႆႉ မိူဝ်ႈဢွၼ်တၢင်း သိုၵ်း RCSS ၶဝ်ယၢမ်ႈယူႇဝႆႉ လႄႈ ၵႆႉၽႅတ်ႈၵႂႃႇၽႅတ်ႈမႃးဝႆႉၶႃႈ ၊ မိူဝ်ႈလဵဝ် တီႈသူၼ်ၸိူဝ်းၼႆႉ ယွၼ်ႉဢမ်ႇႁၼ်ၶဝ် ယဝ်ႉ လႄႈ ႁဝ်းၶႃႈၵေႃႈဢၢင်ႈၵႂႃႇၵၢၼ်ႉၶဝ်ႈၵၢပ်ႇ ဢမ်ႇထၢင်ႇဝႃႈ ၶဝ်တေႁၢင်ႈမၢၵ်ႇဝႆႉ ႁဝ်းၶႃႈၵႂႃႇသူၼ် ၵႂႃႇၽႃႇၺႃးဢေႃႈ ၊ ပေႃးပဵၼ်ၼႆတႄႉ တႃႇတေၵႂႃႇၵၢၼ်ႉထႅင်ႈၵေႃႈ ဢမ်ႇႁတ်းၶႃႈယဝ်ႈ” ဝႃႈဝႆႉၼင်ႇၼႆၶႃႈ။ ဢွင်ႈတီႈၸိူဝ်းၼႆႉ မိူဝ်ႈဢွၼ်တၢင်း သိုၵ်း RCSS ၶဝ်ယၢမ်ႈယူႇဝႆႉ လႄႈ ဝၢႆးသေ သိုၵ်းSSPP/SSA တင်းသိုၵ်း RCSS လႆႈပဵၼ်ပၢင်တိုၵ်းၵၼ်ယဝ်ႉ ၽၢႆႇသိုၵ်း RCSS သုတ်ႉထွႆပၼ်ယဝ်ႉ သမ်ႉႁၢင်ႈၵၢင်မၢၵ်ႇဝႆႉ တီႈၼႂ်းသူၼ် ၵူၼ်းမိူင်းဝႆႉ လႄႈ ၵူၼ်းဝၢၼ်ႈၶဝ်ၵေႃႈ လႆႈၵူဝ်ႁေ ဢမ်ႇႁတ်းၵႂႃႇသူၼ်ၵႂႃႇႁႆႈ ၶၢဝ်းၼႆႉ ပဵၼ်ၶၢဝ်းဢၼ် လူဝ်ႇဢဝ်ၶဝ်ႈၵၢပ်ႇၵေႃႈ ပိူင်ၼိုင်ႈသေ ၵူၼ်းဝၢၼ်ႈ ၵူဝ်ၵႂႃႇၽႃႇၺႃး မၢၵ်ႇဢၼ်ႁၢင်ႈၵၢင်ဝႆႉ ၸိူဝ်းၼၼ်ႉ ဝႃႈၼႆ ။ Source : Local

['သုၼ်ႇလၢႆႈၵူၼ်း']

2021-09-28T16:14:00

https://ssppssa.org/2021/09/%e1%81%bc%e1%80%ad%e1%80%b0%e1%80%9d%e1%80%ba%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2%e1%80%84%e1%80%ba%e1%80%b8-%e1%80%90%e1%81%a2%e1%80%84%e1%80%ba%e1%82%89%e1%80%9a%e1%81%a2/

ၼိူဝ်သဵၼ်ႈတၢင်း တၢင်ႉယၢၼ်း ၵၢင်ၵၢတ်ႇတၢင်ႉယၢၼ်း တူၼ်ႈမႆႉၺွင်ႇလူင်လုမ်ႉတဵင်သႂ်ႇၵႃး

SSPP/SSA 28.09.2021 မိူဝ်ႈဝႃးဝၼ်းထီႉ 27/09/2021 ယၢမ်းၵၢင်ၼႂ် 09:44 မူင်းၼၼ်ႉ တီႈပွၵ်ႉ(4)၊ သဵၼ်ႈတၢင်း(ဗိုလ်ချုပ်)၊ ၽၢႆႇၼႃႇတၢင်းၶဝ်ႈ သူၼ်မွၵ်ႇ(မြကန်သာ)၊ ဝဵင်းတၢင်ႉယၢၼ်း ၸိုင်ႈတႆးပွတ်းႁွင်ႇ။ တူၼ်ႈမႆႉၺွင်ႇလူင်လုမ်ႉတဵင်သႂ်ႇၼိူဝ်သဵၼ်ႈတၢင်း လႄႈ တိူဝ်ႉၺႃးၵႃးၼိုင်ႈလမ်း၊ ထေႃႈၼိုင်ႈလမ်း ၼႂ်းၵႃးၼၼ်ႉ မီးၵူၼ်းမၢတ်ႇၸဵပ်းၶမ်ယူႇဝႆႉၼႂ်းၵႃးသေ ၊ ယူႇတီႈၽူႈမီးပုၼ်ႈၽွၼ်းၽၢႆႇၶႄၾႆး (မီးသတ်)ၶဝ် လႆႈၸွႆႈၵၼ်ဢဝ်ၵူၼ်းမၢတ်ႇၸဵပ်းၼႂ်းၵႃးလမ်းၼၼ်ႉ ဢွၵ်ႇမႃးယူၼႆၶႃႈ။ ၽၢႆႇၽူႈမီးၽွၼ်းၽၢႆႇၶႄၾႆး (မီးသတ်) တီႈၼႂ်းဝဵင်းတၢင်ႉယၢၼ်းၶဝ်ၵေႃႈ လႆႈႁွင်ႉဢဝ်ၵႃး တၢင်ႇၵူၼ်းပဵၼ်(Ambulance) ၶဝ်သေ လႆႈသူင်ႇပၼ်ၵႂႃႇတီႈႁူင်းယႃလူင်ယူႇၼႆၶႃႈ ။ မႆႉၺွင်ႇဢၼ်လုမ်ႉတဵင်သႂ်ႇၼိူဝ်သဵၼ်ႈတၢင်းၸိူဝ်းၼၼ်ႉၵေႃႈ ၽၢႆႇၽူႈမီးပုၼ်ႈၽွၼ်းၶႄၾႆး (မီးသတ်း) ၶဝ်ဢဝ် ၵႃးမဵတ်း မဵတ်းဢွၵ်ႇသေ ဢွၼ်ၵၼ်တီႇၽဵဝ်ႈၵႂႃႇယူႇ ဝႃႈၼႆ။ Source : Local Photo : Credit

['ၶၢဝ်ႇၵူႈလွင်ႈလွင်ႈ']

2021-09-27T21:40:57

https://ssppssa.org/2021/09/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%91%e1%82%86%e1%80%b8-%e1%81%ba%e1%82%83%e1%80%b8%e1%81%bd%e1%80%b1%e1%80%b8%e1%81%bc%e1%80%99%e1%80%ba%e1%82%89%e1%80%9c%e1%80%b0%e1%81%bc/

မိူင်းထႆး ၺႃးၽေးၼမ်ႉလူၼ်ႇ လင်ႁိူၼ်းၵူၼ်းမီးမွၵ်ႈၸမ် 14,000 ႁိူၼ်း

SSP/SSA 27.09.2021 ၼႂ်းမိူင်းထႆး တေႇမိူဝ်ႈလိူၼ် September ,23 တေႃႇ ထိုင် 26 ဝၼ်း ၼႂ်းဝူင်ႇဝၢင်ႈၼႆႉ လႆႈထုၵ်ႈၺႃးၽေးဢိင်ႇသၢၼ်ႇ ဢၼ်မီးၸိုဝ်ႈ တီႇမူ ၼၼ်ႉ ၼမ်ႉလူင်လႆႈၶဝ်ထူမ်ႈၼႂ်းဝၢၼ်ႈ ထူမ်ႈပႃးလင်ႁိူၼ်းၵူၼ်း မီး 14,000 လင် ၵူၼ်းၼႂ်းမိူင်းထႆးၸုမ်းၽၢႆႇၸွႆႈထႅမ်ပေႃးပဵၼ်ၽေးသၽႃႇဝ ဢွၵ်ႇဝႆႉဝႃႈၼႆ။ ဢၼ်မီးၼႂ်းၸေႈတွၼ်ႈ( 14 ) မိူင်းၸိုင်ႈထႆးပွတ်းႁွင်ႇ ၊ မိူင်းထႆးပွတ်းဢွၵ်ႇ လႄႈ မိူင်းထႆးပွတ်းၵၢင် ၵဵင်းမႂ်ႇ ၊လမ်းပွၼ်း၊ လမ်းပၢင်း ၊တႃႉ၊သူႉၶူဝ်ထႆး၊ၽီၸိၼ်ႉ ၊ၶုၼ်ၵေး၊ၶျိုင်းယၽွၼ်း၊ၼႃႈၶုၼ်ယႃႇသီးမႃး၊ဢူးပုၼ်ႉယႃႇတႃႇၼီႇ၊ၼႃႈၶုၼ်သဝၼ်ႇ ၊ၶျိႃင်းယႃးၼၼ်ႉ၊သီးပႃးလီး၊ၸေႈတွၼ်ႈ ဢႃႇယုတယ ၼႂ်းၼၼ်ႉ ပႃးၸေႈဝဵင်း (55) ဝဵင်း၊ဢိူင်ႇ (178 )ဢိူင်ႇ ၊ပွၵ်ႉ/ဝၢၼ်ႈ (839) ပွၵ်ႉ၊ မြူႇၼီႇ (မြူနီစီပါယ်) ၼိုင်ႈတိူၵ်ႇ လႄႈ လင်ႁိူၼ်းၵူၼ်း 13,930 လင် လႆႈၺႃးၽေးၼမ်ႉလူၵ်ႈ ဝႃႈၼႆ။ ၵွပ်ႈပိူဝ်ႈၼမ်ႉလူၵ်ႈ လွႆၵူၼ်ႇသဵၼ်ႈတၢင်းပိၵ်ႉ၊ၶူဝ်ႁၢၵ်း ၊သဵၼ်းတၢင်းဢၼ်ၸပ်းသဵၼ်းတၢင်းလူင်လႆႈလူႉလႅဝ်၊ ၼမ်ႉလႆႈထူမ်ႈၶဝ်ႈ ၼႂ်းဝၢၼ်ႈ၊ၼႂ်းႁိူၼ်း လႄႈ ၶူဝ်းၶွင်ဢၼ်မီးၼႂ်းႁိူၼ်း လူတ်ႇၶိူင်ႈ၊ၵႃး လႄႈ သူၼ်ႇၽၵ်း ၸိူဝ်းၼၼ်ႉ လႆႈလူႉလႅဝ် သုမ်းတၢင်းၼမ် ဝႃႈၼႆ။ မိူဝ်ႈၼႆႉ September,27 တၢင်းၵဵင်းမႂ်ႇ ၊လမ်းပၢင်း၊လမ်းပုၼ်း လႄႈ ၼႂ်းၸေႈတွၼ်ႈတေႃႉ တေႉၼမ်ႉယွမ်းလူင်းမႃး​​သေတႃႉ​​ၵေႃႈ ၼမ်ႉတိုၵ်ႉလုၵ်ႉတၢင်းမိူင်းထႆးပွတ်းၼိူဝ်သေ လႆလူင်းၵႂႃႇပွတ်း မိူင်းထႆးပွတ်းၵၢင်ယူႇ လႄႈ ၽူႈလူင်ႉလႅၼ်ႇၽၢႆႇ ပၢႆးၾူၼ်လူမ်းၶဝ် ပၼ်ၽၢင်ႉ ၵူၼ်းမိူင်းဢၼ်မီးၼႂ်းပိုၼ်ႉတီႈမိူင်းထႆးပွတ်းၵၢင်ၸိူဝ်းၼၼ်ႉ တေႇၼႂ်း September, 27 တေႃႈထိုင် 30ၼၼ်ႉ ​​တေၸၢင်ႈမီး​​ၽေးၼမ်ႉ ဝႃႈၼႆ။ ပိူင်လူင်မၼ်းတေႉ ဢၼ်မီးၼႂ်းမႄႈၼမ်ႉသွၼ်ႇၽလႃႇ တႄႇဢဝ် ၸေႈတွၼ်ႈ (12) ၼႆႉ ဢုထႆးထႃႇၼီႇ၊ၶျိုင်းယႃးၼၼ်ႉ၊သမ်းပူးလီး၊ဢၼ်ႇထွၼ်း၊သူႉၽၢတ်းပူးလီး၊လုၵ်ႈပူႇလီ၊ဢယုတယႃႇ၊ပထုင်ၼၼီႇ၊ၼုတ်ႇထပူႇလီႇ၊မိူင်းၵွၵ်ႇ ၊ သမုၼ်သၶွၼ်း၊သမုၼ်ပရၵၢၼ်ႇ ၊ ၵူၼ်းမိူင်းဢၼ်ယူႇၼႂ်းမိူင်းၸိူဝ်းၼၼ်ႉ ၽူႈလူင်ႉလႅၼ်ႇၽၢႆႇၾူၼ်လူမ်းလၢတ်ႈဝႃႈ ႁႂ်ႈဢွၼ်ႇၵၼ်ၵႅတ်ႇၵင်ႈဝႆႉ ဝႃႈၼႆ။ ပေႃးၼမ်ႉထူမ်ႈ လႄႈ လူဝ်ႇတၢင်းၸွႆႈထႅမ်ၼႆၸိုင် ၾူင်း 1784 ၼႆႉ ၵပ်းလႆႈ 24 ၸူဝ်ႈမူင်း ဝႃႈၼႆ။ Source : DVB Photo : Credit

['ၶၢဝ်ႇၵူႈလွင်ႈလွင်ႈ']

2021-09-27T21:33:50

https://ssppssa.org/2021/09/%e1%82%81%e1%80%ad%e1%80%b0%e1%81%bc%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8-%e1%80%90%e1%80%ae%e1%82%88%e1%80%9d%e1%81%a2/

ႁိူၼ်းၵူၼ်းမိူင်း တီႈဝၢၼ်ႈႁူးၵွတ်ႈ ထုၵ်ႇၺႃးဢဝ် ဢိၼ်ႇၵျိၼ်ႇဝၢႆႇတႃး ယဝ်ႉဢဝ်ၾႆးၸုတ်ႇ

27/09/2021 sspp ssa မိူဝ်ႈဝၼ်းထီႉ 25/09/2021 ၼီႊ ၸုမ်းသိုၵ်းဢူၺ်းလီပွတ်းႁွင်ႇ SSPP/SSA + TNLA တင်း ၸုမ်းသိုၵ်း RCSS လႆႈပဵၼ်ပၢင်တိုၵ်းၵၼ်သေ ႁိူၼ်းၵူၼ်းမိူင်း တီႈဝၢၼ်ႈႁူးၵွတ်ႈ၊ ၸေႈဝဵင်းၵျွၵ်ႉမႄး၊ ၸိုင်ႈတႆးပွတ်းႁွင်ႇ ထုၵ်ႇၺႃးဢဝ်ၼမ်ႉမၼ်း ဢိၼ်ႇၵျိၼ်ႇဝၢႆႇတႃးယဝ်ႉ ဢဝ်ၾႆးၸုတ်ႇၽဝ်ပႅတ်ႈ ၊ ဢၼ်လႆႈၺႃးၾႆးၸုတ်ႇ ၽဝ်တႄႉ ႁိူၼ်း(3)လင်ၼႆႉ တႃႇ(2)လင်တေႉၾႆးမႆႈမူတ်း ထႅင်ႈၼိုင်ႈလင်တႄႉၵူၼ်းဝၢၼ်ႈ တၼ်းၶႄ ၶိုၼ်းလႆႈ ဢမ်ႇတၼ်းမႆႈမူတ်း၊ ၵဵဝ်ႇလူၺ်ႈလွင်ႈ ဢဝ်ၼမ်ႉမၼ်းဢိၼ်ႇၵျိၼ်ႇဝၢႆႇတႃးဢဝ်ၾႆးၸုတ်ႇၼႆႉ ပဵၼ်ၸုမ်းလႂ်ၼႆ ဢမ်ႇပႆႇလႆႈႁူႉ ၼႆၶႃႈ။ ၵူၼ်းမိူင်းပိုၼ်ႉတီႈ ဝၢၼ်ႈႁူးၵွတ်ႈ ၵေႃႉၼိုင်ႈလၢတ်ႈၼႄႁဝ်းၶႃႈဝႃႈ-“ဢေႃႈၶႃႈ ၸႂ်ႈၶႃႈဢေႃႈ တင်ႈၸႂ်ဢဝ်ၾႆးၸုတ်ႇၽဝ်ပႅတ်ႈၶႃႈဢေႃႈ ပဵၼ်ၸုမ်းလႂ်ၸုတ်ႇတေႉဢမ်ႇလႆႈႁူႉၶႃႈ ႁိူၼ်းဢၼ်လႆႈၺႃးၸုတ်ႇၽဝ်တေႉ မီးယူႇ(3)လင်ဢေႃႈ ထႅင်ႈၼိုင်ႈလင်တေႉ ဢမ်ႇတၼ်းလႆႈမႆႈၶႃႈ ၵွပ်ႈၸဝ်ႈႁိူၼ်းလင်ၼၼ်ႉၶဝ်တၼ်းၶႄလႆႈ လႄႈ ဢမ်ႇတၼ်းလႆႈမႆႈၶႃႈ မိူဝ်ႈၵႂႃႇၶႄၼၼ်ႉလႆႈႁၼ်ႁွႆးၼမ်ႉမၼ်း ဢိၼ်ႇၵျိၼ်ႇဝၢႆႇတႃးဝႆႉသေၼႆၶႃႈဢေႃႈ ဢၼ်ၼႆႉတႄႉ တေဝႃႈမၢၵ်ႇတူၵ်းသႂ်ႇသေမႆႈတႄႉ ဢမ်ႇပဵၼ်လႆႈၶႃႈ တိုၼ်းတင်ႈၸႂ်ဢဝ်ၾႆးၸုတ်ႇၽဝ်ၶႃႈဢေႃႈ မၼ်းပဵၼ်ၸုမ်းလႂ် ၸုတ်ႇတႄႉဢမ်ႇပႆႇလႆႈႁူႉၶႃႈ ႁိူၼ်း(2)လင်ၼၼ်ႉတေႉလႆႈမႆႈပႃးၵႂႃႇၸွမ်းၼႂ်းၾႆးမူတ်းယဝ်ႉၶႃႈ ၶိူင်ႈၶူဝ်းႁိူၼ်း ၽႃႈႁူမ်ႇၶူဝ်းၼွၼ်း ၽိူၼ်ဝၢၼ်ႇ လႄႈ လူတ်ႉၶိူင်ႈ(2)လမ်း ၶႃႈဢေႃႈ လႆႈမႆႈၵႂႃႇၸွမ်းၼႂ်းၾႆးမူတ်းၶႃႈ” လၢတ်ႈဝႃႈၼင်ႇၼႆၶႃႈ ။ လွင်ႈဝႃႈပဵၼ်မၢၵ်ႇတူၵ်းသႂ်ႇလႄႈမႆႈတႄႉဢမ်ႇပဵၼ်လႆႈ မိူၼ်ၼင်ႇဝတ်ႉၵျွင်းၸိူဝ်းၼႆႉ​​ၵေႃႈၸၢၵ်ႇမၢၵ်ႇတိူဝ်ႉၺႃးယူႇ ၵူၺ်းၵႃႈ ၾႆးဢမ်ႇမႆႈ ႁိူၼ်မၢင်လင်​​ၵေႃႈၺႃးယူႇၸၢၵ်ႇမၢၵ်ႇ ၵူၺ်းၵႃႈၾႆးဢမ်ႇမႆႈၶႃႈ မိူၼ်ႁိူၼ်းၸိူဝ်းၼႆႉ မႆႈၵႂႃႇလီလီၼႆႉ သမ်ႉမီးႁွႆးၼမ်ႉမၼ်းဢိၼ်ႇၵျိၼ်ႇဝၢႆႇတႃးဝႆႉ​​သေ မၼ်းပဵၼ်ၵူၼ်းတင်ႈၸႂ်ၸုတ်ႇၵႂႃႇၵူၺ်း ၼႆၵူၼ်းဝၢၼ်ႈသိုပ်ႇလၢတ်ႈထႅင်ႈ ဝႃႈၼႆ ။ ဢိင်ၼိူဝ်ၸုမ်းဢူၺ်းလီပွတ်းႁွင်ႇ လႄႈ သိုၵ်း Rcss ပိုတ်းယိုဝ်းၵၼ်မိူဝ်ႈဝၼ်းထီႉ 25 /09/2021 ဝၼ်းၼၼ်ႉႁဵတ်းႁႂ်ႈႁိူၼ်းၵူၼ်းမိူင်းၺႃးၸုတ်ႇၽဝ် လႄႈ ဝတ်ႉၵျွင်းမုၼ်ၸဝ်ႈၼိုင်ႈလင် လႆႈလူႉၵွႆပႃးၵမ်ႈၽွင်ႈ ဝႃႈၼႆ ။ Source : Local

['ၵၢၼ်သိုၵ်း']

2021-09-24T18:04:39

https://ssppssa.org/2021/09/%e1%80%90%e1%80%bd%e1%80%84%e1%80%ba%e1%82%88%e1%80%91%e1%81%a2%e1%80%99%e1%80%ba-%e1%81%b8%e1%80%9d%e1%80%ba%e1%82%88%e1%82%81%e1%81%a2%e1%81%bc%e1%80%ba%e1%81%bd%e1%80%af%e1%80%84%e1%80%ba%e1%80%b8/

တွင်ႈထၢမ် ၸဝ်ႈႁၢၼ်ၽုင်းႁၢၼ် ၽူႈၶၢၼ်ပၢၵ်ႇ SSPP/SSA

ၶေႃႈထၢမ် – ၵဵဝ်ႇလူၺ်ႈလွင်ႈပၢင်တိုၵ်းႁူဝ်ၶၢႆးႁမ်းငၢႆးၼႆႉသေ ယူႇတီႈ ၵူၼ်းမိူင်းတင်းၼမ်ၵေႃႈ ထၢမ်မႃးဝႃႈ ႁဵတ်းသင် တႆးတေႃႇတႆး ဢမ်ႇဢုပ်ႇၵၼ်လႆႈႁႃႉ ၵူၼ်းမိူင်းၵေႃႈ လႆႈတုၵ်ႉၶယွၼ်ႉပၢင်တိုၵ်းၼႆႉၵေႃႈ မီးၼမ်ၼႆႉ ၵမ်ႈၼမ် ၵူၼ်းမိူင်းဢွၼ်ၵၼ် တူၵ်ႇႁႃၶေႃႈၵႂၢမ်း လွင်ႈသွင်မူႇသွင်ၸုမ်း ၸွင်ႇမီးလွင်ႈဢုပ်ႇဢူဝ်းၵၼ်ၸိူဝ်းၼႆႉ မႃးယူႇဢေႃႈ လွင်ႈၼႆႉ ၸဝ်ႈႁဝ်း ၶႂ်ႈလၢတ်ႈၸိူင်ႉႁိုဝ်ၽွင်ႈၶႃႈ ? ။ တွပ်ႇ- ပၢင်တိုၵ်းတေႉၵေႃႈ ယွၼ်ႉဝႃႈပဵၼ်သိုၵ်း တေႃႇသိုၵ်းလႄႈၼႆ သွင်ၽၢႆႇသွင်ၸုမ်းတေႉ လႆႈၵႄႈလႅတ်ႈပၼ်ႁႃၵၼ်မႃး ဢုပ်ႇဢူဝ်းၵၼ်မႃး တေၸိမ်မိူဝ်ႈ ပီႊ2011 မႃးတေႃႇပေႃးထိုင်မႃး ပီႊ2021 ၼႆႉၵေႃႈဢမ်ႇယဝ်ႉလႆႈ ပၼ်ႁႃဢၼ်ၼႆႉ ၵိုင်ႉၵၢင်ႉပဵၼ်မႃးမိူဝ်ႈ တပ်ႉသိုၵ်းမၢၼ်ႈမိၼ်းဢွင်ႇလၢႆႇၶဝ် သိမ်းဢႃႇၼႃႇ တေႉဢမ်ႇၸႂ်ႈၶႃႈ မၼ်းပဵၼ်ယွၼ်ႉဝႃႈ ၽၢႆႇၼိုင်ႈမၢပ်ႇၼေးႁဝ်းၶႃႈဝႃႈ ႁဝ်းႁူမ်ႈၵၼ်တၢင်း တပ်ႉၶွင်ႇသီႇသိုၵ်းမၢၼ်ႈ သေႁဵတ်းဢၼ်ဝႃႈၼၼ်ႉ မၼ်းဢမ်ႇမၢၼ်ႇမႅၼ်ႈ ဢမ်ႇၸႂ်ႈလႃးလႃး။ တီႈတေႉမၼ်း ႁဝ်းၵႄႈလွင်ႈပၼ်ႁႃၵၼ်မႃး တေမိူဝ်ႈပၢၼ် ဢူးတိင်းၸဵင်ႇ ၶဝ်ၼၼ်ႉမႃးဢွၼ်တၢင်းၵွၼ်ႇ မၼ်းဢမ်ႇပဵၼ်မႃး ၸွမ်းၼင်ႇဢၼ်ပေႃႈမႄႈၵူၼ်းမိူင်းမုင်ႈမွင်း ၶႂ်ႈပဵၼ် လႄႈ တင်းဢၼ်မုၵ်ႉၸုမ်းႁဝ်း မုင်ႈမွင်းဝႃႈ ထုၵ်ႇမီးထုၵ်ႇပဵၼ်ၼၼ်ႉ မၼ်းဢမ်ႇပဵၼ်မႃး လႄႈ ၸင်ႇပဵၼ်မႃးၵူၺ်း ။ ၵူၺ်းၵႃႈမၼ်းမႃးတုမ်ႉၺႃးသႂ်ႇၵၼ် မိူဝ်ႈလႂ်လႃႇၼႆ ပၼ်ႁႃၼႆႉ ဢၼ်လႆႈဢဝ်လၢႆးၶိူင်ႈၵွင်ႈၵၢင် ၵႄႈလိတ်ႈၵၼ်ၼႆႉ မႃးတုမ်ႉၺႃးမိူဝ်ႈ ၶွင်ႇသီႇသိုၵ်းမၢၼ်ႈၶဝ် သိမ်းဢႃႇၼႃႇ သေ ၊ ဢၼ်ၼႆႉၵေႃႈၽၢႆႇၼိုင်ႈ ဢဝ်တိုဝ်ႉတၢင်းလႅၼ်ၼႃႈၵူၼ်းမိူင်းဝႃႈ ႁဝ်းႁူမ်ႈႁွမ်းၵၼ်တၢင်း ၶွင်ႇသီႇသိုၵ်းမၢၼ်ႈသေႁဵတ်းၼႆ ဢၼ်ၼႆႉဢမ်ႇၸႂ်ႈၶႃႈ ၶႂ်ႈဝႃႈတေႉ မီးသၢၵ်ႈသေႇလၢၵ်းထၢၼ်မၼ်းမူတ်းဝႆႉယူႇ ။ မိူဝ်ႈဢၼ်ႁဝ်းၶႃႈဝႃႈ NCA ၼႆႉဢမ်ႇလီ ဢမ်ႇထုၵ်ႇလီလူင်းလၢႆးမိုဝ်းၼႆၵေႃႈ ႁဝ်းဝႃႈမႃးသေ ၽၢႆႇၼိုင်ႈ ႁဵတ်းၵႂႃႇယဝ်ႉ ဢဝ်တိုဝ်ႉတၢင်းသေ ႁဵတ်းၵႂႃႇမႃးၼႆၵေႃႈ ဢၼ်ၼႆႉႁဝ်းၶႃႈဢမ်ႇလၢတ်ႈၼႄ ၵူၼ်းမိူင်း ႁဝ်းမႃးလူး ၵူၼ်းမိူင်းႁဝ်းၵေႃႈဢမ်ႇလႆႈႁူႉလူးၼေႃႈ၊ ဢၼ်ၼႆႉတေႉဢဝ်ပဵၼ်လၢၵ်ႈၼၢၵ်ႈ ၶိူင်ႈၵွင်ႈၵၢင် ၸႂ်ႉတိုဝ်းတေႃႇမၢၵ်တႃတေႃႇ ၵူၼ်းမိူင်းႁဝ်းၶႃႈ ႁဵတ်းႁႂ်ႈ ၵူၼ်းမိူင်းႁဝ်းၶႃႈပေႃးႁၼ် ၽိတ်းၼိူဝ် မုၵ်ႉၸုမ်းႁဝ်းမႃး ။ တီႈတႄႉမၼ်းတႄႉ မိူဝ်ႈၽွင်းယၢမ်း ၽၢႆႇ RCSS ႁူမ်ႈႁွမ်းၵၼ်တင်း တပ်ႉသိုၵ်းၶွင်ႇသီႇသိုၵ်းမၢၼ်ႈ သေႁဵတ်းတေႃႇႁဝ်းမႃးၼႆႉ ႁဝ်းၶႃႈဢမ်ႇလႆႈပိုၼ်ၽဝ်မႃးသေပွၵ်ႈ ဝႃႈ RCCS ၼႆႉဢမ်ႇလီၼိူဝ်ႁဝ်း ဢမ်ႇလီၼိူဝ်ၵူၼ်းမိူင်းၸိူဝ်းၼႆႉ ႁဝ်းၶႃႈဢမ်ႇလႆႈဝႃႈမႃးသေၶေႃႈ ဢမ်ႇယၢမ်ႈသေႉၼႄးမႃးသေပွၵ်ႈ ၶိုၼ်းၽိုၼ်ႉတူၺ်းလႄႈ ၼႂ်းလိၵ်ႈပိုၼ်ၽဝ် ၼိူဝ် Social Media ၼိူဝ်ၽိုၼ်လိၵ်ႈၶၢဝ်ႇၸိူဝ်းၼႆႉ ႁဝ်းဢမ်ႇလႆႈဝႃႈသေပွၵ်ႈ တေႃႇထိုင်ယၢမ်းမိူဝ်ႈၼႆႉ ။ ၵူၺ်းၵႃႈဝႃႈထိုင်ၶၢဝ်းယၢမ်းလိုၼ်းသုတ်းမႃးယဝ်ႉၼႆႉ ႁဝ်းၵေႈၶႆၵၼ်ဢမ်ႇလႆႈယဝ်ႉသေ ပိူၼ်ႈတေ ပိတ်ႉတိၼ်ႁဝ်းလူမ်ႉယဝ်ႉၼႆ ဢၼ်ၼႆႉ ႁဝ်းႁူႉသေၵေႃႈ ႁဝ်းၸင်ႇၶိုၼ်းလႆႈၵႅတ်ႇၶႄ တူဝ်ႁဝ်းၵူၺ်းၶႃႈ၊ ဢမ်ႇၸႂ်ႈဝႃႈႁဝ်း ၵႂႃႇပိတ်ႉတိၼ်သိုၵ်း RCSS သေပွၵ်ႈ ပေႃးႁဝ်းၶႂ်ႈပိတ်ႉ RCSS ၼႆႁဝ်းၵႂႃႇပိတ်ႉတိၼ် တၢင်း ႁူဝ်မိူင်း၊ လၢင်းၶိူဝ်း၊ မိူင်းပၼ်ႇ လႄႈ တၢင်းလွႆတႆးလႅင်း ပုၼ်ႉၸိူဝ်းၼႆႉဢိူဝ်ႈ ၼႆႉႁဝ်းဢမ်ႇႁဵတ်းသေပွၵ်ႈ သေႉၵေႃႈဢမ်ႇသေႉသေပွၵ်ႈ”။ “ၵူၺ်းၵႃႈဝႃႈထိုင်ယၢမ်းမိူဝ်ႈၼႆႉမႃး မၼ်းမႃးတုမ်ႉတိူဝ်ႉတေႃႇၵၼ်သေၵႃႈဝႃႈ ႁဝ်းႁူမ်ႈႁွမ်းၵၼ်တင်း ၶွင်ႇသီႇသိုၵ်းမၢၼ်ႈသေႁဵတ်းဢၼ်ဝႃႈၼၼ်ႉ ဢမ်ႇၸႂ်လၢႆးၵၢၼ်မၼ်း၊ ၶိုၼ်းမေးၽိုၼ်ႉတူၺ်းၶိုၼ်းပိုၼ်း ဢၼ်ပဵၼ်မႃးၸိူဝ်းၼႆႉသဵင်ႈသဵင်ႈၵေႃႈ တေလႆႈႁူႉယူႇၼၼ်ႉၼႃႇၼေႃႈ ။ ၼၼ်လႄႈ ပွႆးတိုၵ်းတီႈ မိူင်းၵိုင်၊ ႁူဝ်ၶၢႆး၊ ႁၢမ်းငၢႆး ဢၼ်ဝႃႈၸိူဝ်းၼၼ်ႉၵေႃႈ မၼ်းပဵၼ်မွၵ်ႈႁေ ၼိဝ်ႉၶဵမ်ဢွၼ်ႇၵႃႈၼၼ်ႉၵူၺ်း၊ မၼ်းဢမ်ႇၵဵဝ်ႇၵၼ်တင်းဢၼ်ဝႃႈ ၵျွၵ်ႉမႄး၊ မူႇၸေႈ၊ ၼမ်ႉၶမ်း ၸိူဝ်းၼႆႉ၊ မိူင်းၵိုင် လႄႈ လၢႆးၶႃႈ တမ်ႉပႆႇၵႂႃႇၵွၼ်ႇၼႃ၊ ၼႆႉပဵၼ်ၵၢၼ်သိုၵ်းၵူၺ်း မီးႁေမွၵ်ႈၼိဝ်ႉၶႅမ်ဢွၼ်ႇၵူၺ်းၼႆႉ ႁဝ်းတေႃႉတေႉဢဝ်မႆႉသေႇၶဵဝ်ႈဢွၼ်ႇတေႃႉတေႉသေႇၺႃးဢိတ်းဢွတ်းၵူၺ်းၼႆႉ မၼ်းဢမ်ႇထုၵ်ႇလီ ၽိတ်းၸႂ်သႄႈ ၊ ၼႆႉပဵၼ်လၢႆးၵၢၼ်သိုၵ်းဢိူဝ်ႈ။ ၵွပ်ႈၼၼ်လႄႈ ယႃႇပေၼႅတ်ႈယုမ်ႇၵႃႈၼေႃႈ ဢၼ်ဝႃႈ SSPP/SSA ၶႆႈၵႂႃႇသိမ်းၼႃႈတီႈ သိုၵ်း RCSS သေၵေႃႈ ပဵၼ်မႃးပၢင်တိုၵ်းသေ ႁဵတ်းႁႂ်ႈၵူၼ်းမိူင်းတုၵ်ႉၶႃႉ ဢၼ်ဝႃႈၼၼ်ႉ ဢမ်ႇပဵၼ်လႆႈၶႃႈ ၊ ပေႃးထၢၼ်ႈဝႃႈ ၵူဝ်ၵူၼ်းမိူင်းႁဝ်းတုၵ်ႉၶ၊ ၵူဝ်ၵူၼ်းမိူင်းႁဝ်းယၢပ်ႇၽိုတ်ႇ ဢၼ်ဝႃႈၸိုင် ၊ ပၢင်တိုၵ်းဢၼ်ပဵၼ်ၼႂ်းမိူင်းတႆးပွတ်းႁွင်ႇၼႆႉဢမ်ႇပဵၼ်မႃးၼႆ ႁႂ်ႈလႆႈၵူၼ်းမိူင်းႁဝ်းၶႃႈႁူႉထိုင် ဢၼ်ၼႆႉ လူဝ်ႇလႆႈမႄးဝူၼ်ႉၼပ်ႉသၢင်ႈတူၺ်းလီလီၼေႃႈ” ၶႂ်ႈလၢတ်ႈၸိူင်ႉၼႆၶႃႈ – ဝႃႈၼႆ။

['ၶၢဝ်ႇၵူႈလွင်ႈလွင်ႈ']